
CUVÂNT-ÎNAINTE 


Suleyman Magnificul — între datorie şi iubire 


Scriu aceste cuvinte introductive având un sentiment ciudat. 
Mai întâi de toate, de câtva timp, publicul românesc iubitor de 
seriale tv este pur şi simplu bulversat de un film, Suleyman 
Magnificul. Sub domnia iubirii. În al doilea rând, această teleno- 
velă care povesteşte iubirea unică şi fără margini dintre Suleyman 
Magnificul şi Hurrem a stârnit numeroase controverse în ţara 
de origine, Turcia, realizatorii filmului fiind vehement criticati 
pentru că nu respectă întocmai adevărul istoric şi pentru că 
aruncă o privire nedemnă asupra unei epoci şi a unei personalități 
care au marcat istoria Imperiului Otoman ajuns la apogeul puterii 
sale. 

Încercând să răspundă interesului general pentru acest su- 
biect, Editura Corint a avut inițiativa lăudabilă să plublice recenta 
lucrare a profesorului Erhan Afyoncu, Suleyman Magnificul și 
sultana Hurrem. Dragoste şi moarte la Istanbul. Istoricul turc, 
unul dintre cei mai reputați specialişti în domeniu, şi-a gândit şi 
structurat lucrarea în două părți: una consacrată lui Suleyman 
și cealaltă lui Hurrem. Chiar dacă lucrarea este una de mici 
proporții şi, mai degrabă, de popularizare a ştiinţei, totuşi, vine 
să clarifice câteva elemente esenţiale din istoria otomană, 
completând cu date ştiinţifice povestea unui serial tv, de altfel, 
foarte captivant. 

Personajul central în jurul căruia pivotează întregul demers 
al istoricului turc este sultanul Suleyman (1520-1566) şi epoca 


10 CUVÂNT-ÎNAINTE 


sa. Aceasta concentrează la maximum forța şi strălucirea unui 
imperiu, recunoscute ca atare de către contemporani. În epoca 
sultanului Suleyman, Imperiul Otoman a trăit cea mai strălucită 
perioadă sub aspectul cuceririlor, al politicii, al ştiinţei şi al cul- 
turii, dar şi sub aspect legislativ. În timpul domniei lui Suleyman, 
Imperiul Otoman devine puterea supremă în concertul politicii 
internaţionale, în paralel, prin instituţiile sale administrative, 
juridice şi ştiinţifice, afirmându-se ca o societate care are toate 
caracteristicile unei înalte civilizaţii islamice. 

Urmând la tron tatălui său Selim I, sultanul Suleyman a fost, 
fără îndoială, suveranul otoman care a avut cea mai mare influență 
asupra Europei veacului al XVI-lea. Însuşi numele său, Suleyman, 
vine să confirme acest lucru. Forma turcească a numelui Soliman 
este Suleyman, din arabul Sulayman, echivalentul ebraicului 
Solomon. Turcii l-au numit Kanuni (Legiuitorul, Legislatorul). 
Acest apelativ îl leagă pe sultanul otoman în mod explicit de 
tradiţia lui Iustinian şi prin aceasta de legitimizarea continuității 
dintre Imperiul Roman şi Imperiul Otoman. Forţa şi gloria sa au 
fost recunoscute de către europeni, care i-au zis Il Magnifico, mai 
întâi italienii, apoi francezii Le Magnifique, englezii The Magni- 
ficent, germanii Der Prăchtige, expresie folosită apoi şi tradusă 
astăzi de turci Muhteșem. 

Mai presus de orice, Kanuni Sultan Suleyman a rămas autorul 
celui mai important corpus de legi din istoria Imperiului Oto- 
man, cunoscut sub numele de Cartea Legilor Dinastiei lui Osman. 
Acest impresionant codex va sta la baza organizării societăţii 
otomane, fiind îndreptarul după care s-a ghidat şi organizat un 
întreg imperiu. De altfel, sultanul şi-a inaugurat domnia sub 
semnul spiritului justiţiei, prin măsuri menite să anuleze inter- 
dictiile şi nedreptâtile din timpul domniei tatălui său. A pus capăt 
agitaţiei şi violenţei, a inaugurat o epocă a stabilităţii şi, prin 
numeroasele sale campanii militare (13 campanii imperiale), a 

scos imperiul din moliciunea care-l ducea spre declin şi anarhie. 
A introdus ordinea bazată pe lege, atât pe timp de pace, cât şi 
pe timp de război, armata otomană fiind recunoscută drept cea 
mai disciplinată şi organizată armată a timpului. 

În domeniul instituţiilor statului, uriaşul corp functionâresc 
otoman s-a bucurat de stabilitate şi de disciplină mai mult ca 
oricând. Principiul de bază care funcţiona la nivelul instituţiilor 
statului era cel al meritocrației. De altfel, celebrul ambasador 
austriac Busbek nota că: „În Turcia, oricine este constructorul 
propriului său loc şi viitor... Turcii nu cred că însuşirile cuiva 
se transmit altcuiva prin moştenire. Cei care sunt necinstiti, 
leneşi şi trândavi nu se înalță niciodată, ci rămân într-o stare 
de nerespect şi secundară. Secretul extinderii necontenite a 
turcilor constă în faptul că ei coboară dintr-o rasă dominatoare, 
care reuşeşte în tot ce intreprinde *. 

Toate faptele sale, politice, militare şi legislative, i-au permis 
suveranului otoman să se autodefinească: „Eu sunt Sultanul 
Sultanilor, Suveranul Suveranilor, cel care împarte Coroane 
Monarhilor Globului, Umbra lui Allah pe Pământ, Sultanul şi 
Padişahul Mării Albe (Mediterană), Mării Negre, al Rumeliei, 
Anatoliei, Karamaniei, al ținutului Rum, al Zulkadirului, Diar- 
bekrului, al Kurdistanului, Azerbaidjanului, al Persiei, stăpânul 
oraşelor Damasc, Alep, Cairo, Mecca, Medina şi Ierusalim, al 
intregii Arabii, al Yemenului şi al mai multor alte ţinuturi pe 
care nobilii mei strămoşi şi iluştrii mei străbuni le-au cucerit prin 
forţa armelor şi pe care preaslăvita mea Maiestate le-a cucerit şi 
ea cu pumnalul meu strălucitor şi cu victorioasa mea sabie.” 
Această expresie a magnificentei puterii sale, exprimată într-o 
scrisoare adresată regelui Franţei, Francisc I, este chintesenta 


> Aurel Decei, Istoria Imperiului Otoman, Editura Ştiinţifică şi Enci- 
clopedică, Bucureşti, 1978, p.161. 

domniei sultanului Suleyman şi a imperiului său care binevoia 
a da pace sau război întregii lumi. 

Profesorul Erhan Afyoncu insistă asupra dimensiunilor uni- 
versale ale politicii otomane, evidențiind faptul că marile 
transformări din Europa veacului al XVI-lea au stat sub semnul 
impactului otoman. În opinia domniei sale, fenomenele Refor- 
mei şi, mai apoi, ale Contrareformei nu ar fi fost posibile fără 
şocul provocat de cele 13 campanii imperiale. Istoricul turc nu se 
mulţumeşte doar cu creionarea şocului otoman asupra Europei, 
domnia sa lărgind perspectiva şi asupra luptei confesionale duse 
de către sultanul Suleyman împotriva inamicului doctrinar, şi 
anume Iranul şiit. lată de ce considerăm că una dintre valorile 
indiscutabile pe care această lucrare o aduce constă în definirea 
politicii universale a statului otoman în epoca lui Suleyman. 

Domnia lui Suleyman a rămas celebră, peste veacuri, prin 
iubirea dintre el şi Roxolana, fiica unui preot sărac din Rutenia, 
răpită de tătari, cumpărată de marele vizir Ibrahim Paşa şi 
oferită de acesta sultanului. Supranumită Hurrem (Vesela), prin 
farmecele şi talentele ei a reuşit să inspire sultanului Suleyman 
o mare pasiune. Înzestrată cu inteligenţă şi viclenie, cu talent 
muzical şi mamă a celor patru fii ai sultanului, Hurrem a devenit 
în scurtă vreme unica stăpână a inimii lui Suleyman. Fapt unic 
în istoria otomană, Hurrem a obţinut succesul suprem, fiind 
singura femeie din harem luată vreodată de soţie de un sultan. 
Acest aspect fără precedent va spori rolul haremului în politica 
internă otomană, cu ea inaugurându-se sultanatul femeilor. 
Influenţa ei a fost atât de mare, încât l-a determinat pe sultan 
să-şi elimine fizic doi fii (Mustafa şi Baiazid) şi să-l extermine 
pe favoritul şi prietenul său, marele vizir Ibrahim Paşa. Cu toate 
aceste crime având-o ca autor moral, Hurrem a rămas în istorie 
ca femeia care a dăruit dragoste şi pasiune celui mai puternic 
om al momentului. 

Lucrarea elaborată de profesorul Erhan Afyoncu pe un ton 
neutru, însă plăcut şi accesibil, ni se înfăţişează ca o istorie cu 
valoare de simbol care merită a fi cunoscută şi înţeleasă. Nu 
întâmplător, autorul apelează la memoria unor evenimente din 
trecut pentru a oferi o dimensiune completă şi complexă asupra 
societății otomane. 

Imperiul Otoman, cu un trecut excepţional şi cu persona- 
litâti de anvergură internaţională trebuie cunoscut şi înţeles la 
adevărata sa valoare. Povestea lui Suleyman şi a lui Hurrem face 
parte din acest trecut excepţional. Prin urmare, îndemn publicul 
cititor la o lectură pe cât de utilă, pe atât de incitantă. 


Prof. univ. dr. Călin Felezeu, 
preşedintele Consiliului Ştiinţific 
al Institutului de Turcologie 

şi Studii Central- Asiatice 


Lui Mehmet Yabanci și Turgay Esin, 
în numele unei prietenii de-un sfert de secol... 


PREFAŢĂ 


Perioada în care a domnit Suleyman Magnificul a fost atât 
de strălucită, încât cei care au scris o serie de reforme în secolul 
al XVII-lea, în anii de decădere ai Imperiului Otoman, au 
pomenit de aceasta ca „epoca de aur la care ar trebui să se 
reintoarcă. 

Perioada de domnie a lui Suleyman a fost impresionantă din 
toate punctele de vedere. Atât marile cuceriri şi modelarea 
lumii de către imperiu ca o superputere, cât şi faptul că pentru 
întâia oară o favorită din harem a sultanului, Hurrem, a jucat un 
rol activ, toate s-au petrecut în această perioadă. O seamă de 
şeici au fost spânzurați pentru ideile lor. Chiar dacă atunci când 
a preluat tronul Suleyman nu a întâmpinat probleme, pentru 
că era singurul copil, şi-a ucis de-a lungul sultanatului doi fii şi 
şase nepoti. 

În timpul domniei sale, Imperiul Otoman a fost forța deci- 
sivă în politica mondială: Africa a fost împiedicată să se creşti- 
neze, monarhiile naţionale din Europa au fost menținute, iar 
protestantismul a fost susținut pentru a fi acceptat în Europa 
ca o doctrină nouă. 

În timp ce prima parte a sultanatului a fost strălucitoare, 
ultimii ani, cu uciderea propriilor fii şi nepoti, cu bâtrânetea şi 
cu neparticiparea în campanii, au fost foarte controversati. Până 
şi moartea lui Suleyman Magnificul, care a pornit o campanie 
pentru a pune capăt controverselor, a fost magnifică. Sultanul 

Suleyman Legiuitorul a domnit 46 de ani, a condus 13 campanii 
de cucerire, a petrecut 10 ani departe de Istanbul şi şi-a dat 
sufletul ca un martir, în faţa zidurilor cetăţii Szigetvâr. 

Marele conducător era totodată un mare îndrăgostit — inima 
sa a fost furată de sultana Hurrem. Sultanul ştia ce înseamnă 
dragostea şi suferința provocată de o despărţire, în aceeaşi 
măsură în care cunoştea bucuria victoriilor. 

Le mulţumesc distinşilor mei prieteni şi colegi Recep Ahıshalı, 
Uğur Demir, Fatih Gürcan, Nilüfer Epçeli, Aykut Can şi Nihal 
Metin, care m-au ajutat în pregătirea acestei cărţi. 


Erhan Afyoncu 
Kozyatağı, 2011 


SULIANUL SULEYMAN MAGNIFICUL 


[Naşterea Trabzon — 6 noiembrie 1494 
|Decesul Szigetvár — 7 septembrie 156 
Data la care a urcat 130 septembrie 1520 
pe tron 
Data | borât o 

iute him taia 7 septembrie 1566 
de pe tron 


Tatăl sultanului Yavuz Sultan Selim i — 
Menada AE 


A | Mahidevran Sultan, Hurrem Sultan, Gülfem 
Soțiile sultanului 
i Hatun (celelalte nu sunt cunoscute) 


prinţul Mustafa, prinţul Selim, prinţul 
Baiazid, prințul Cihangir, prinţul Mahmud, 
prințul Murad, prinţul Mehmed, prințul 
Abdullah 


Mihrimah Sultan, Raziye Sultan şi încă o 
Fiicele sultanului fată al cărei nume nu este cunoscut şi care a 
murit de mică 


Fiii sultanului 


Nume atribuite Suleyman Magnificul, Suleyman Legiuitorul, 
sultanului Marele Turc 


Nașterea 


Sultanul Suleyman Legiuitorul, unul dintre cei mai mari con- 
ducători din istoria Imperiului Otoman, s-a născut pe 6 no- 
iembrie 1494 la Trabzon, pe când tatăl său, sultanul Yavuz Selim, 
era guvernatorul Trabzonului. 

Potrivit unor zvonuri, numele i-a fost dat după cel al profe- 
tului Suleyman, care se găsea la pagina unde s-a deschis Coranul 
la naşterea lui. Istoricii occidentali l-au denumit pe Suleyman I 
„Marele Turc’, „Suleyman Magnificul, iar mai apoi l-au men- 
tionat drept „Suleyman Legiuitorul”. 


Anii copilăriei 

Suleyman şi-a petrecut'anii copilăriei la Trabzon, împreună 
cu fratele său de lapte Yahya Efendi. Aici, în perioada când a mers 
la şcoală, s-a inițiat şi în tainele meseriei de bijutier pe lângă un 
grec numit Constantin. Atunci când Yavuz a cerut tatălui său, 
Baiazid al II-lea, o regiune pentru a fi condusă de prinţul 
Suleyman, i s-a dat Şarki Karahisar, dar guvernatorul Amasyei, 
prințul Ahmed, care işi făcea planuri pentru ocuparea tronului, 
s-a împotrivit acestei numiri. Tot prințul Ahmed a fost cel care 
nu a fost de acord cu numirea lui ca prinţ al regiunii Bolu. În 
cele din urmă, prințul Suleyman a primit funcţia de sangeacbei* 


* Guvernatorul unui sangeac, unitatea administrativă de bază a 
Imperiului Otoman, subdiviziune a unui beilerbeilic (n.tr.). 

al regiunii Kefe. Plecat la 15 ani la Kefe, Suleyman a fost chemat 
la Istanbul abia după ce tatăl său a urcat pe tron. În timpul 
luptei dintre sultanul Yavuz Selim şi fratele acestuia, prinţul 
Ahmed i-a ţinut locul tatălui său la Istanbul. După eliminarea 
fraţilor şi nepoților lui Yavuz, Suleyman a fost numit în 1513 
guvernator al Manisei, unde a rămas până la urcarea pe tron. 
După moartea tatălui său, a urcat pe tron, la Edirne. 


Moartea sultanului Yavuz Selim 


Sultanul Yavuz Selim, prin campanile sale de cucerire a Iranului 
şi Egiptului, asigurase securitatea părților de est şi sud ale 
imperiului. Dorinţa lui era să înceapă campania spre Occident, 
dar în acelaşi timp ştia că pentru asta avea nevoie de o armată 
puternică. A extins şantierul naval din Istanbul, dând ordin 
totodată să se construiască vapoare noi. 

Ambasadorii veniţi din Veneţia şi Spania la Istanbul au fost 
tratați foarte bine. Armistițiul cu Ungaria a fost prelungit. Tinta 
era Rodosul, dar Yavuz nu considera că pregătirile făcute erau 
suficiente. Mai târziu, Hasan Can i-a povestit acestea fiului său, 
Hoca Sadeddin Efendi, în felul următor: 

„Auzisem că se apropie campania, însă comportamentul 
padişahului nu lăsa să se înţeleagă nimic referitor la asta. Într-o 
zi, a mers în vizită la Eyyüb el-Ensari. Acolo, pe când îşi făcea 
rugăciunea, a văzut galera căpitanului venind spre el şi a spus 
furios: «Cu ordinul cui a coborât galera la apă înainte ca această 
campanie să fie stabilită?» Şi a ordonat executarea amiralului 
Cafer Paşa. Doar intervenţia marelui vizir* Piri Paşa, care a 
explicat că vasul nou construit trebuia să fie lăsat pe mare 
pentru a fi încercat, l-a salvat pe căpitan. 


* Marele vizir (Veziriazam ): vizirul-şef (primul ministru) şi delegatul 
(locţiitorul) sultanului (n.tr.). 

Yavuz s-a Întors de această dată la viziri, spunând: «Eu sunt 
un padişah obişnuit să cucerească lumea. Voi vreți să mă duceti 
la cucerirea unei fortărețe. Prima condiţie pentru victorie este 
praful de puşcă. Pentru câte luni vă ajunge pulberea?» Vizirii 
au putut spune câte provizii aveau, însă cantitatea de pulbere 
n-au aflat-o decât a doua zi. Aveau pulbere doar pentru patru 
luni. Yavuz, la auzul acestor vorbe, le-a spus vizirilor, privindu-i 
supărat: «Încă nu s-a dat uitării nici ruşinea de pe vremea stră- 
bunului meu (sultanul Mahomed al II-lea Cuceritorul) și voi 
vreţi să o sporiti? Vreti să merg chiar eu în persoană. Dacă plec 
şi mă întorc cu mâinile goale niciunul dintre voi nu va mai 
rămâne în viaţă. Cum să ajungă pulbere pentru patru luni la 
cucerirea Rodosului? Ce patru luni, voi nu ati putea lua Rodosul 
nici în şase luni. Doar în opt sau nouă luni poate fi cucerit.» 
Mai apoi spuse: «dacă m-aş lua după voi, nu plecăm să cucerim, 
ci să murim...» . 

În ultimele zile din viaţa sa, Yavuz a plecat la Edirne. Înainte 
de plecare se plângea de un furuncul care-i ieşise pe spate. A 
cerut să i se stoarcă, apoi să i se frece acest furuncul la hamam, 
iar mai apoi a încercat să plece călare la Edirne. Simtindu-se tot 
mai rău, padişahul a poposit pentru 40 de zile pe lângă Çorlu, 
acolo unde se luptase împreună cu tatăl său, însă starea sa se 
inrâutâtea din ce in ce mai mult. 

Pe toată durata bolii, lângă sultan s-a aflat în permanenţă 
insotitorul său, Hasan Can. În ultimele zile de viaţă ale marelui 
conducător, între cei doi a avut loc următoarea discuţie. 

Yavuz şi-a întrebat insotitorul: „Hasan Can, ce-i cu starea 
asta?” iar acesta a răspuns: „Sultanul meu, a venit vremea să vă 
intoarceti cu faţa către Atotputernicul. Yavuz îl întrebă „Dar în 
tot timpul ăsta crezi că m-am îndepărtat vreodată de Allah? Iar 
Hasan Can a răspuns: „Nu v-am văzut niciodată să vă fi abătut 
de la credinţa în Allah, însă am îndrăznit să vă spun acest lucru 
pentru că momentele de acum nu seamănă cu altele.” 

Auzind acest răspuns, Yavuz i-a spus lui Hasan Can: „Citeşte 
sura Yasin din Coran” şi apoi a început să se roage împreună 
cu el. La a doua citire, când au ajuns la versetul „Selam, sultanul 
Yavuz Selim se inâltase la ceruri. Era anul 1520, noaptea care 
lega 21 de 22 septembrie. 

Moartea sa, în ciuda faptului că avea numai un fiu, a fost 
ținută secret până la venirea noului padişah, aşa cum se proce- 
dase şi la conducătorii de dinaintea sa, pentru a nu crea con- 
fuzie în rândurile soldaţilor. 


Moștenirea lui Yavuz 


Dintre padişahii otomani, cel mai norocos la urcarea pe tron 
a fost sultanul Suley man Legiuitorul. Pentru că era singurul fiu, 
nu a fost nevoit să se lupte cu fraţii săi, trecând în fruntea celui 
mai mare stat din Europa, pe care tatăl său îl fortificase şi îl 
imbogâtise considerabil într-un timp relativ scurt. 

Atunci când Legiuitorul şi-a luat locul pe tron, Imperiul 
Otoman era mai mare decât orice alt stat din Europa din punct 
de vedere al suprafeţei, al populaţiei şi al bugetului. În anii 
1525-1526, bugetul Imperiului Otoman era de 9,5 milioane de 
ducati*, în timp ce veniturile Spaniei erau de 9 milioane, ale 
Franţei de 5 milioane şi ale Veneţiei de 4 milioane de ducați. 

Safavizii**, care reprezentau un pericol foarte mare pentru 
Imperiul Otoman atunci când Yavuz urcase pe tron, au fost 
asimilați în timpul domniei acestuia. Cuceriseră Egiptul, Siria, 
şi luaseră drumul comercial indian sub controlul otoman. 
Faptul că sultanul Yavuz Selim a eliminat pericolele din est şi 
sud, i-a permis Legiuitorului să acţioneze fără teamă față de 
Europa. Astfel, în această perioadă otomanii au jucat un rol 
important în constituirea configurației politice a Europei. İn 


* Bani din aur venețieni (n.tr.). 
** Dinastie care a apărut în Azerbaidjan, în 1501 (n.red.). 

ultimii ani de viaţă, Selim I a extins şantierele navale, le-a mărit 
numărul şi astfel a întărit forţele navale otomane. İntelesese că 
nu putea să iasă învingător în lupta cu Europa numai cu forțele 
terestre. Pregătirile pe care le-a făcut pe plan maritim au pus 
bazele victoriilor pe mare obţinute sub conducerea lui Suleyman 
impotriva statelor europene. 


Urcarea pe tron 


La moartea sultanului Yavuz Selim, marele vizir Piri Paşa l-a 
trimis pe intendentul Armelor sultanului, Suleyman Aga”, să-l 
invite la Istanbul pe prinţul Suleyman, care se afla la Manisa. La 
auzul mesajului „Să ajungeţi înainte de a se afla de moartea tatălui 
dumneavoastră, prințul Suleyman a pornit imediat către Istanbul. 

Sultanul Yavuz Selim a avut cinci fii, însă, pentru că prinţul 
Orhan, prințul Musa, prinţul Korkut, şi prinţul Salih au murit 
la vârste fragede, Suleyman era singurul print rămas în viaţă. 
Mustafa Ali din Gelibolu, unul dintre istoricii secolului al 
XVI-lea, mentiona că sultanul Yavuz Selim a mai avut un băiat 
pe nume Uveys, de la o cadână, şi că acesta a fost crescut în afara 
palatului. Se relatează că Uveys, care între timp a fost avansat 
până la rangul de paşă, a fost trimis în regiunile îndepărtate ale 
imperiului, fiind ţinut departe de Istanbul. 

Nemaiavând alti fraţi cu care să se lupte, Suleyman I a urcat 
pe tronul unui imperiu bogat şi puternic la 30 septembrie 1520, 
datorită cuceririlor tatălui său, beneficiind astfel de avantaje de 
care niciun alt padişah de până atunci nu avusese parte. 


A făcut dreptate 


Imediat după urcarea pe tron la 30 septembrie 1520, 
Suleyman I le-a făcut dreptate celor care au avut de suferit de pe 
urma acţiunilor dure ale tatălui său. Dintre sutele de artisti 


* Agâ: şef, maestru, comandantul servitorilor unei curți sau case / 

aduşi cu forţa de tatăl său din Tabriz* şi Cairo, le-a dat voie să 
se întoarcă acasă celor care-şi doreau. A anulat interdicția de a 
se face comerţ cu mătase între Iran şi Imperiul Otoman. Celor 
care fuseseră prinşi făcând acest tip de comerţ şi li se oprise 
marfa, le-a plătit despăgubiri din trezoreria statului. I-a permis 
să se întoarcă acasă şi ultimului calif din dinastia Abbasizilor, 
Al-Mutawakkil, pe care tatăl său îl adusese din Cairo în timpul 
campaniei din Egipt. 

Funcţionarii care persecutau lumea de rând au fost aspru 
pedepsiţi. Investigatiile pentru acuzaţiile de tiranie aduse 
căpitanului Cafer Bey s-au încheiat cu executarea acestuia. 
Sangeacbeiul de Prizren a fost ucis pentru că-i vânduse drept 
sclavi pe reaya** din regiunea sa. Funcţionarii de la palat care 
îi persecutau pe cei din jur au fost ucişi sau surghiuniti. După 
perioada de conducere aspră a tatălui său, Suleyman şi-a propus 
ca domnia lui să aibă ca fundament justiţia. Scriitorii secolului 
al XVII-lea au în operele lor numai cuvinte de laudă pentru 
aceste măsuri luate de sultan. 


Revoltă în Egipt 


De asemenea, după ce a urcat la tron, Suleyman s-a ocupat de 
revolta începută în Egipt de guvernatorul Damascului, Canbirdi 
Gazali, unul dintre foştii comandanţi mameluci. Acesta a orga- 
nizat o revoltă în Damasc, punând să se citească predici şi să se 
bată monede în numele lui. A cerut şi ajutorul cavalerilor ioaniti 
şi al Şahului Ismail, dar Şehsuvaroğlu Ali Bey şi Ferhad Paşa au 
fost trimişi să-l înfrunte pe răzvrătit. Pe la începutul anului 
1521, forţele otomane l-au ucis pe Canbirdi Gazali în apropie- 
rea Damascului, la Maştaba, şi au înăbușit revolta. 


* Oraş în Persia (n.tr.). 
** Supuşi plătitori de impozite în Imperiul Otoman, diferiţi de clasa 
militară conducătoare (n.tr.). 

Suleyman în tinereţe. 


Campania de la Belgrad 


Suleyman I a pornit primele sale campanii în două puncte 
care nu au putut fi cucerite în vremea sultanului Mahomed al 
II-lea. Belgradul era un oraş important, care fusese de două ori. 
asediat pe vremea lui Murad al II-lea şi a lui Fatih Sultan Mehmed, 
insă nu şi cucerit. Era poarta Europei Centrale. 

Înainte de a pleca în campania din Ungaria, i-a ordonat lui 
Ferhad Paşa să apere graniţele de sud şi de est, ca măsură pentru 
impiedicarea oricărui atac sau revolte ce ar fi putut avea loc. 

După îndelungi pregătiri, s-a pornit în campania de cucerire 
pe 18 mai 1521, iar pe 7 iunie s-a ajuns la Plovdiv. Aici s-a întrunit 
consiliul de război şi s-a stabilit drumul ce avea să fie urmat şi 
cum vor fi trecute râurile. Guvernatorului Bosniei, Yahya 

Paşaoğlu Bali şi guvernatorului Semendriei Hüsrev Bey li s-a 
trimis ordin să asedieze Belgradul. Când au ajuns la Sofia s-a 
întrunit din nou consiliul de război şi s-a evaluat situaţia. 

Au discutat dacă ar trebui să avanseze spre Belgrad sau spre 
Buda. După îndelungi dezbateri, au hotărât să treacă înainte pe 
la Sabac. Urmau să aştepte sosirea tunurilor cu care să asedieze 
Belgradul. Beilerbeiul* de Rumelia, Ahmed Paşa, a cucerit în 
scurt timp cetatea Sabac, care fusese reconstruită de către turci 
pe vremea lui Mahomed al II-lea, dar căzuse mai apoi în mâinile 
dușmane, şi îi dădu vestea padişahului, care era pe drum. 

Marele vizir Piri Paşa insista să înainteze spre Belgrad, iar 
beilerbeiul de Rumelia, Ahmed Paşa, era de părere că trebuie să 
avanseze spre Buda. Guvernatorul Bosniei Yahya Paşaoğlu 
Bâli, care se alăturase de curând armatei, susținea și el că nu era 
bine să înainteze spre Budin. Era foarte importantă părerea 
acestui om deosebit de inteligent care cunoştea bine ţinuturile 
duşmane. 

După aceste discuţii, s-a hotărât asedierea Belgradului şi au 
început de îndată pregătirile. După un timp, au reuşit să 
cucerească cetatea exterioară, însă nu și cea interioară. Atunci 
au intrat în acţiune experţii în tuneluri, unul din elementele 
cele mai eficiente în asedierile otomane. După eforturile susti- 
nute ale acestora, tunelul care se afla chiar sub Turnul Neboysa 
a explodat, făcându-l una cu pământul. Cei din cetatea inte- 
rioară s-au predat la 30 august 1521. Astfel, tânărul padişah a 
cucerit cetatea pe care sultanul Mahomed al II-lea nu a reuşit să 
o ocupe. O parte din populaţia din Belgrad a fost dusă la 
Istanbul, fiind aşezată lângă Poarta Belgradului în zona cunos- 
cutâ sub denumirea de Pădurea Belgradului**. 


* Guvernator general al unei provincii din Imperiul Otoman (n.tr.). 
** Pădure situată pe malul european al Bosforului; aici se afla princi- 
pala sursă de apă care alimenta oraşul (n.tr.). 

Cronica cuceririi Belgradului 


Atunci când cucereau un oraş, o cetate sau când câştigau o 
luptă, otomanii trimiteau țărilor învecinate, prin guvernatorii şi 
judecătorii imperiului, firmane numite „scrisori de cucerire. 
După ocuparea Belgradului, a fost trimisă următoarea scrisoare 
care relata uciderea lui Canbirdi Gazali şi cucerirea Belgradului”: 

„Judecători aflaţi pe pământuri otomane, 

Atunci când scrisoarea mea va ajunge în mâinile voastre să 
ştiţi că planurile noastre de a îndeplini una din datoriile reli- 
pioase ale musulmanilor, şi anume războiul sfânt, au fost puse 
in aplicare şi, când eram în căutarea popoarelor care nu erau 
pe calea cea dreaptă, am primit inspirația (divină) să merg către 
ungurii care de la strămoşii mei încoace au fost hrana leilor 
statului şi momeala spadelor. Însă Canbirdi, care era înainte 
căpetenia râzvrâtitilor şi a tâlharilor — cât pleava de pe sabia 
tatălui nostru — crescut prin gratierea padişahului, a fost ne- 
plijent, şi când îndemnul diavolului a scos la iveală caracterul 
său strâmb, sufletul i s-a umplut cu răutate şi vanitate. Însă 
ceea ce a visat a fost un miraj. Fără a se gândi că soarele apus 
avea să se ivească din nou odată cu zorile, visând că ţara este 
fără apărare, şi-a propus să împrăştie sămânța dezordinii şi 
locul intrigii. Salvarea lumii de focul cruzimii sale, curăţarea 
universului de murdăria sa a devenit o necesitate. L-am trimis 


pe vizirul Ferhad Paşa, om foarte serios, cu o dorință arzătoare 


de a nimici duşmanii statului şi căruia inamicul nu-i poate 
niciodată ţine piept, împreună cu unii dintre supuşii noştri, şi 
l-am numit comandant-şef în fruntea soldaților anatolieni. El a 
plecat la drum pentru a distruge pilonii clădirii duşmăniei şi a le 
lua gâtul celor ce se revoltă. Când cele două părți s-au întâlnit pe 
câmpul de luptă, grupul celor revoltați n-a rezistat sub greutatea 


* Acest text a fost simplificat din Feridun Ahmed Bey, Miinșeătii 5- 
Selâtin, I, Istanbul, 1264, pp. 515-519. 

buzduganului şi a preferat să fugă. Doar capul tăiat al lui Gazali, 
care trebuia înlăturat negreşit, a ajuns la palatul meu. Până ca 
soldaţii plecaţi acolo să se alăture armatei mele, supuşii mei şi 
soldaţii rumelieni au terminat pregătirile pentru războiul sfânt. 
Parcurgând o distanţă considerabilă într-un timp scurt, i-am 
trimis şi pe soldaţii Rumeliei împreună cu Ahmed Paşa, coman- 
dantul oştirii, aflaţi aproape de granița comună cu ţara păgână. 
A cucerit foarte repede, cu tunurile şi puştile, cetatea denumită 
Sabac. Apoi armata imperială s-a alăturat armatei lui Ahmed 
Paşa. Armata învingătoare şi-a ridicat tabăra pe malurile râului 
Sava. Un timp preocuparea noastră a fost trecerea râului. Cetatea 
Belgradului, al cărei picior atinge peştii şi ale cărei turnuri 
sărută steaua nordului pe cer, şi a cărei făurire este peste puterea 
umană, a fost într-un final asediată atunci când padişahul a primit 
ajutorul lui Allah. Precaut, Piri Mehmed Paşa, fostul mare vizir, 
cel care respectă legile otomane şi rezolvă problemele tuturor, 
a înconjurat cetatea precum aureola lunii. Insula Srem de pe 
pământ păgân, aflată între Dunăre şi Sava, a fost prădată de la 
un cap la altul. Au fost cucerite şi cetăţile şi pământurile de pe 
insulă. După ce fiecare soldat din armata victorioasă a fost în 
siguranţă şi s-a bucurat de provizii nelimitate şi bunuri păgâne, 
s-a pornit spre Belgrad. Cetatea era zdrobită. La primul atac a 
fost cucerită periferia fortăreței. Apoi, vizirul nostru cel înțelept 
şi demn s-a stabilit în cetate şi, când dădea sfaturi zi şi noapte, 
rezolvând problemele dificile, când făcea să bubuie câmpul de 
luptă cu focuri zdravene de tunuri şi puşti. Păgânii, de câte ori 
işi propuneau să-i alunge pe soldaţii musulmani, Paşa s-a opus 
împreună cu cei din subordinea lui şi s-au apărat fără frică de 
tunurile şi puştile păgâne. Unii pereţi ai cetăţii principale au 
fost dârâmati cu tunurile, iar alţii au fost arşi cu scânteile focului 
răzbunării. După câteva zile de lupte, totul era ars. Dintre 
soldaţi, ienicerii — leii curajoşi ai pădurilor şi crocodilii viteji ai 

apelor -, s-au urcat ca nişte fulgere pe turnurile înalte ale cetăţii 
şi au nimicit duşmanii care s-au retras degeaba în cetate. Mu- 
sulmanii care au murit au ajuns în rai, mai aproape de Allah. 
Între oamenii de rând rămaşi în viaţă din ambele părţi au avut 
loc lupte crâncene, iar când duşmanul a considerat că nu mai 
avea puterea necesară să reziste şi să se apere, o parte dintre 
păgâni renunțând la gândurile negre ce duc la pieire, şi-au 
umplut inimile cu adierea câmpului de trandafiri al Islamului 
şi şi-au luminat feţele cu picăturile ploii credinţei. Unii dintre ei, 
având retineri în privinţa trecerii la Islam, au cerut îndurare, 
acceptând să plătească pentru asta. Câţiva au fost trimişi la rege, 
iar alții pe tărâmurile Islamului. Drept să spun, săbiile încă umede 
de sânge ale soldaţilor mei, supuşi ai Înaltei Porţi, erau însetate 
să-i „întâlnească pe aceşti incâpâtânati duşmani religioşi. Dar, 
ținându-se cont de legile lăsate de Profet, pentru că sfânta carte 
nu îngăduie uciderea duşmanului care cere îndurare, acel grup 
de neputincioşi a fost iertat şi au fost surghiuniti cu toţii în 
mijlocul provinciilor islamice. Scopul principal era atât ca 
regele vanitos, autoritatea la care apelau şi în jurul căruia se 
strângeau cei abâtuti de la drumul cel drept, să fie detronat. Însă 
când au fost consultați în această privinţă, oamenii renumiţi şi 
competenţi ai acestor locuri, aceştia au răspuns astfel: „Timpul 
este scurt, dar cu voia lui Allah, mai târziu, într-un moment 
propice se va putea duce la bun sfârşit această răzbunare”. Din 
acest motiv, s-a pornit către capitala califatului, pentru ca 
soldaţii victorioşi să se poată odihni şi în semn de onoare 
pentru ţara care proslăveşte divinitatea. 


A fost scrisă în anul 1521 în tabăra de la Belgrad." 


Scrisorile de felicitare de la Belgrad 


Funcţionarii care primeau scrisorile de înştiinţare cu vestea 
cuceririi trimiteau padişahului o scrisoare de felicitare. Beiul 

Dulkadir-ului, Şehsuvaroğlu Ali, a trimis următoarea scrisoare 
ca răspuns la cea pe care o primise*: 

„În acest moment, cu ajutorul şi puterea lui Allah soarele 
victoriei şi al norocului a răsărit din locul unde aţi câştigat 
lupta, şi cred că păgânii maghiari nefericiti n-au putut să reziste 
în faţa rugăciunilor, tăriei şi atacurilor voastre şi au fost învinşi, 
ajungând într-o stare jalnică. Tunurile au tras neîncetat, 
imprâştiind fulgere şi întorcându-le râutâtile făcute, iar puştile 
care vânau duşmani i-au atins până la urmă. Nu le-a mai rămas 
putere nici să rămână, dar nici să fugă. Cu siguranţă că au 
predat cheile cetăților păcatelor şi politeismului, iar majestatea 
sa s-a întors în capitală, la tron cu noroc, cuceritor şi măreț. De 
acum încolo când padişahul, refugiul întregii lumi — Allah să-i 
dea sultanatului existență veşnică — va pleca într-un război sfânt, 
se va spera ca şi aceşti supuşi nesemnificativi să fie invitaţi. Până 
când vom merge personal cu onorabilul firman, căruia este 
obligatoriu să ne supunem, în faţa sultanului războaielor sfinte, 
nimicitorul păgânilor, să ne plecăm sub picioarele sale la scara 
de la şa, şi în ultimele clipe ale vieţii să ne ajute Allah să murim 
eroi, la datorie. 


Versuri: 
Viaţa noastră are un sfârşit 
E mai bine să mori în războiul sfânt. 


Jur din inimă şi cu tot sufletul că i-am fost credincios tatălui 
Dumneavoastră răposat, sultanul Selim Han — Allah să-l odih- 
nească în pace şi să-l ierte. Aşa cum sunt şi vechi supus al majes- 
tâtii sale, sultanul. Oriunde ai porunci m-aş duce fără cale de 
întoarcere cu apropiații mei, copiii mei şi supuşii din jurul meu. 
Trupul meu e parte din trupul răposatului. Allah ştie asta cel 
mai bine. Dar ne este dat să rămânem departe de acel izvor al 


* Acest text a fost simplificat din Feridun Ahmed Bey, Miinșeâtiis- 
Selâtin, l, Istanbul, 1264, p. 519. 

fericirii din cauza diverselor situații apărute. Inima tristă a 
supuşilor tăi nu rămâne niciodată goală datorită dorului de a 
săruta scara şeii tale care echivalează cu fericirea şi soarele care 
luminează întotdeauna universul. Gradele saltanatului şi 
fericirea imperiului să crească cu fiecare zi ce trece. Domnul 
supuşilor săi să îi îndeplinească degrabă dorintele”. 

lar vizirul Ferhad Paşa a trimis următoarea scrisoare de 
felicitare ca răspuns la cea de cucerire primită”: 

„Dorinţele acestei persoane nesemnificative, după ce-şi 
pleacă obrazul spre pământul porţii înalte până la ceruri şi a 
divanului padişahului care reprezintă un tron al victoriilor, sunt 
următoarele: 

Padişah al lumii, suveran al pământului şi al timpului, care 
din lăcaşul său ce se înalță până la ceruri a trimis prin supusul 
Çavuş Ali porunca în fața căreia lumea se supune — Allah să iti 
asigure întotdeauna avutiile —, padişahul care s-a îndreptat să facă 
mult bine şi să se pregătească pentru viața de apoi grație po- 
runcilor lui Allah care nu pot fi încălcate şi mărturiilor verse- 
telor, şi-a propus să-i zdrobească pe nefericitii unguri păgâni, 
un grup de păcătoşi care neagă cuvântul Profetului. În timp ce 
inaintau cu soldaţii victorioși, au trecut pe la cetatea Sabac 
construită la porunca padişahului, cu bastioane până la ceruri 
şi temeliile în adâncul pământului, de către beilerbeiul de 
Rumelia, Ahmed Paşa — Allah să îi dea măreție pentru totdea- 
una - soldaţii rumelieni şi răposatul Isa Bey, şi au căzut mai 
apoi în mâinile dușmanilor. În timp ce soldaţii din armată tri- 
mişi pentru a cuceri această cetate şi padişahul cu steagul erau 
pe drum la distanţă de două zile, Ahmed Paşa ajunsese deja la 
cetate. Voinicii rumelieni au venit din toate părțile, zgomotele 
luptei şi tipetele ostaşilor făcându-se auzite în patru zări şi în 


* Acest text a fost simplificat din Feridun Ahmed Bey, Miinșeâtii s- 
Selâtin, I, Istanbul, 1264, pp. 520-522. 

sfârşit vântul victoriei a bătut de partea otomană şi în prima zi 
a lunii august, cetatea a fost cucerită. Copacul necredintei din 
inimile diavolilor aflaţi în cetate a fost doborât de săbiile înfu- 
riate ale gaziilor* rumelieni. Cu ajutorul lui Allah, cetatea s-a 
alipit din nou avuţiilor ocrotite de padişah. lar prin cucerirea 
cetăţii Sabac s-a pătruns nu doar în coastele** ungurilor, ci şi ale 
europenilor şi poate ale tuturor necredincioşilor. În acea zi 
vestitorul biruintei şi al sorții a ridicat steagul victoriei. În a treia 
zi a aceleiași luni s-au unit în faţa cetăţii cu soldaţii beilerbeiului. 
Apoi soldaţii s-au îndreptat către insula Srem*** ca un şiroi de 
ape, atacantii au fost trimişi prin împrejurimi, iar aşezămintele 
necredincioşilor aflate la câteva zile distanță au fost dărâmate şi 
arse. O parte din necredincioşi care au fost prinşi au fost daţi 
pradă săbiilor. Copiii au fost luaţi prizonieri şi soldaţii s-au 
bucurat pe deplin de prăzile găsite. Având statutul de poartă a 
țărilor păgâne şi de refugiu al diavolului, marea cetate a 
Belgradului, aflată la punctul de unire al Dunării cu râul Sava, 
se inâltâ până la ceruri, bastioanele şi zidurile sale sunt una cu 
planeta Saturn, şi poate că turnul atinge stelele strălucitoare, iar 
cupola ajunge mai sus decât cerurile. Dacă gândul ar zbura o 
mie de ani în adâncurile pământului ar fi un vis neîmplinit din 
vremuri străvechi să ajungă la capătul lui. Marii noştri străbuni 
şi-au comparat biruintele cu vânarea pasării Phoenix, au asemănat 
cucerirea cetăților cu aceea a stelelor şi au făcut totul pentru a 
le salva din mâinile păgânilor. În ziua de 26, miercuri a aceleiași 
luni, soldaţii, iuți ca fulgerul, impunâtori ca munţii şi năvalnici 
ca marea au coborât împreună cu padişahul spre fortăreaţa cu 
numele Zemin aflată la malul râului Sava. Atacată dintr-o parte 


* Luptător în numele religiei (n.tr.). 
** Numele cetăţii Sabac în limba turcă este Böğürdelen, care înseamnă 
„care înțeapă coastele” (n.tr.). 
*** Regiune fertilă a câmpiei Panoniei in Europa, între Dunăre şi 
Sava. Este împărțită între Serbia la est şi Croaţia la vest (n.tr.). 

de marele vizir Piri Mehmed Pașa, din cealaltă de vizirul Mustafa 
Paşa, din faţă dinspre Dunăre de beilerbeiul de Rumelia şi fiind 
construite şi tranşee, cetatea a fost împresurată din toate părţile, 
iar tunurile şi puştile le-au amintit de moarte celor din cetate. 
Puşcaşii au aruncat asupra necredincioşilor o ploaie de gloanţe 
asemenea păsărilor negre. Au fost ciuruiti cu tunurile. Uşile 
biruintei s-au deschis, iar cu ajutorul lui Allah şi strădania padi- 
şahului periferiile au fost cucerite în a cincea zi a sfintei luni a 
Ramadanului. Dar necredincioşii din cetate nu au plecat capul, 
declarându-şi împotrivirea şi incâpâtânarea. Padişahul s-a în- 
furiat şi tunurile au fost din nou pregătite în periferia salvată şi 
in celelalte părţi şi fiecare azvârli focuri ca tunetele iar cerurile 
s-au înnegrit de fumurile lor. Au fost săpate şanţuri şi au fost 
(făcute tuneluri. Apoi au mai urmat trei atacuri şi necredincioşii 
au fost luaţi sub asediu. Atunci când mina aflată într-unul din 
tuneluri a explodat, bastioanele s-au prăbuşit şi steagurile biru- 
inţei s-au înălțat din toate părţile. Necredincioşii, neavând altă 
şansă decât aceea de a-şi cere iertare pentru a-şi salva vieţile, 
au venit de bunăvoie cu o mie şi una de sentimente de supărare 
şi umilinţă şi au făcut demersuri pentru a cere ocrotirea sulta- 
natului de la poporul califatului şi conducătorul gloriosului stat. 
Padişahul lumii a scris firman pentru crutarea necredincioşilor 
rămași neatinşi de sabia Măriei Sale, iar cetatea amintită a fost 
curâtatâ de acei păgâni inutili. Bisericile au fost transformate 
in moschei iar legile lor nedrepte au fost înlocuite de şeriat*. A 
doua zi a fost făcută rugăciunea de vineri împreună cu soldaţii 
victorioși şi au fost rostite predici în numele padişahului. S-a 
dat de veste că în afară de cetăţile despre care s-a pomenit, alte 
cetăţi ale căror bastioane ajungeau până la pleiade, iar fundaţiile 
până în adâncul pământului, aşezăminte şi pământuri ce le 
aparţineau, râurile, munţii şi dealurile au fost cucerite cu 


EL Legea sacră, religioasă a Islamului (n.tr.). 

bunăvoința lui Allah şi au fost alipite pământurilor ocrotite ale 
Imperiului Otoman şi alăturate celor aparţinând padişahului. 
Multumindu-i lui Allah nemijlocit şi aducându-i slavă, ne 
rugăm pentru continuitatea statului Măriei Sale padişahul. 
Întregul popor şi mai ales cei de pe pământurile acestea au fost 
atât de fericiţi, încât este de neimaginat ca vârful condeiului să 
poată reda o miime din bucuria lor. Dorinţa noastră de la 
preamăritul Allah este ca această mare biruintâ să fie o cale de 
deschidere către alte victorii. Duşmanii Măriei Sale padişahul, 
să fie învinşi şi ruinati! Supremul sultanat să-i fie bucuros şi 
steagurile biruintei să fluture în vânt până la judecata zilei de 
apoi. Pentru profetul Mahomed şi drepturile urmaşilor lui 
neprihâniti . 


Moartea prinților 


Suleyman cucerise Belgradul, dar pe drumul de întoarcere a 
primit vestea morţii fiilor săi, prinţul Murad, despre care se 
spune că de-abia începuse să meargă, şi prinţul Mahmud, care 
avea nouă ani şi era probabil fiul său cel mai mare. Această veste 
a fost devastatoare pentru padişah. Cei doi fii muriseră înainte 
de a apuca să se bucure de victorie. Sultanul nu mai avea decât 
un fiu în viaţă, pe prinţul Mustafa. Mama prinţului Mustafa era 
Mahidevran, care se spune că era de origine cerchezâ, muntene- 
greană sau albaneză şi care, pe când sultanul era guvernator la 
Manisa, era preferata lui. Dar în câteva luni, după ce sultana 
Hurrem avea să-i dea naştere prințului Mehmed, numărul prin- 
tilor a crescut la doi. 


Lupta diplomatică 


Pe când era încă la Belgrad la 10 septembrie 1521, sultanul 
Suleyman Legiuitorul a trimis o scrisoare de cucerire noului con- 
ducător al cavalerilor ioaniti Philippe Villiers de | Isle- Adam, în 

care-i dădea de ştire despre cucerirea Belgradului. Conducătorul 
a văzut această scrisoare ca pe o ameninţare ascunsă care expunea 
clar planurile sultanului pentru el şi insulă. De aceea i-a răspuns 
in aceeaşi manieră. Mai apoi, Suleyman, în a doua scrisoare 
trimisă la Rodos, a scris: „Nici nu pot să-ţi spun cât mă bucur că 
ai primit scrisoarea. Vreau să ştii că încă nu mă mulţumesc cu 
victoria de la Belgrad. Mai sper într-o altă victorie, chiar îmi 
promit asta mie şi vreau să ştii şi tu, cel la care mă gândesc tot 
timpul, despre speranţa mea”. 

Marele conducător a răspuns la declaraţia de război în felul 
următor: „Nu mă deranjează faptul că te-ai gândit la mine, pentru 
că şi eu mă gândesc la tine. Mentionezi din nou victoria de la 
Belgrad, spui că nu-ţi este de ajuns şi că speri la o alta. Mai mult, 
îti promiti ţie însuţi această victorie şi proclami războiul înainte de 
a începe. Vezi să nu fii dezamăgit, pentru că planurile pe care tile 
faci în grabă sunt sortite eşecului, mai ales într-un război . 


Cucerirea Rodosului 


La divanul care s-a întrunit pentru a dezbate problema Ro- 
dosului, majoritatea membrilor n-au fost de acord să se plece în 
campanie, considerând că această victorie va fi una grea. Însă 
marele vizir Piri Paşa a susţinut plecarea motivând că insularii 
nu vor putea primi niciun ajutor de la creştinii din Europa şi 
spunând: „Am cucerit Belgradul, vom cuceri si Rodosul . Atunci, 
unii dintre viziri au amintit că pe vremea sultanului Mahomed 
al II-lea insula n-a putut fi cucerită. 

Piri Paşa le-a răspuns acestora că flota otomană şi armata 
sunt mult mai bine pregătite decât erau în acea perioadă. 
Suleyman, având cunoştinţă de vasele capturate de pirați între 
Egipt şi Istanbul şi ştiind că nu se va putea asigura protecţia 
otomanilor dacă nu vor cuceri Rodosul, a sprijinit campania. 
Cu susţinerea marelui vizir de către padişah, s-a hotărât plecarea 
în campania de cucerire. 

După luarea deciziei, s-au făcut pregătiri majore. O parte 
din armată a plecat împreună cu flota, iar cealaltă parte a pornit 
cu Suleyman pe uscat spre Marmaris. În acest timp, pentru că 
existau îndoieli în privinţa lui Şehsuvaroğlu Ali, beiul din 
Dulkadir, a fost trimis la el Ferhad Paşa. În timp ce padişahul 
era pe drum, a aflat că Şehsuvaroğlu Ali a fost ucis împreună cu 
toți copiii săi. Înainte ca flota să iasă din strâmtoarea Bosforului, 
sultanul Suleyman, vrând să respecte regulile Coranului, i-a 
declarat război în mod oficial conducătorului Rodosului pe 
I iunie. Singurul răspuns pe care acesta putea să-l dea era că va 
apăra onoarea cavalerilor ioaniti şi libertatea insulei cu toate 
mijloacele de care dispunea. Astfel, cavalerii au început fortifi- 
carea zidurilor cetăţii şi au cerut ajutor creştinilor europeni. 

Flota a ajuns prima pe insulă şi a început deja asediul. Trupele 
venite pe uscat au sosit pe insulă cu vaporul. Cetatea din Rodos 
nu putea fi cucerită cu tunurile şi astfel Piri Paşa a ridicat turnuri 
din saci plini cu pământ şi a pus puşcaşii să-i atace pe cavalerii 
care trăgeau de pe metereze. S-au săpat şi galerii spre cetate, dar 
şi cavalerii au ripostat, săpând şi ei galerii dinspre cetate, făcând 
ca încercările otomanilor să eşueze. Cu toate că trecuseră şapte 
luni, nu s-au făcut progrese semnificative în cucerirea cetăţii. 
Pentru prima dată s-a organizat un atac de proporții, însă fără 
reuşită. Între timp, vremea s-a răcit şi au început ploile, care au 
provocat inundaţii, ceea ce a îngreunat şi mai mult asediul. Însă 
după atâtea eforturi, nu puteau să se retragă doar pentru că venea 
iarna. La întrunirea divanului s-a hotărât iernarea în Rodos şi 
chemarea lui Ferhad Paşa. După sosirea acestuia cu soldaţii săi 
pe insulă, cavalerii au înţeles că nu vor mai putea rezista. 

La 26 decembrie 1522 cetatea a fost preluată cu condiţia ca 
toţi cavalerii să poată părăsi insula. Majoritatea bisericilor de 
pe insulă au fost transformate în geamii, începând cu biserica 
Saint John. Au fost salvaţi cei 6 000 de prizonieri musulmani 

din închisorile cetăţii. Cei aflaţi în cetatea Bodrumului care 
aparținea de Rodos şi în insulele mai mici din jurul Rodosului 
precum Leryoz (Leros), Istankoy (Kos), Kelemez (Kalimnos), 
Incirli (Nisyros), Ileki (Tilos), Herke (Halki), Limonya (Lirnonia) 
şi Sombeki (Symi) au venit sâ-şi declare vasalitatea. 

Primul lucru pe care l-a făcut Suleyman după ce a preluat 
Rodosul a fost să îi găsească pe fiul lui Cem Sultan, Murad, şi 
pe nepotul acestuia, Cem şi să-i ucidă, însă un alt fiu al lui Cem 
Sultan a reuşit să fugă. Suleyman s-a reîntors la Istanbul abia la 
începutul lui februarie 1523. 

În 1522, după cucerirea Rodosului, toate statele din Eu- 
ropa Centrală şi de Vest şi-au întors privirile către turci. În anii 
1522-1523 au apărut 80 de cronici despre cucerirea Rodosului 
de către otomani. Începând cu domnia lui Suleyman, Imperiul 
Otoman a constituit un adevărat pericol pentru Europa. 


Scrisoarea de înştiinţare a cuceririi Rodosului 


După cucerirea Rodosului i-a fost trimisă următoarea scri- 
soare cadiului* de Bursa, Mevlâna Abdulkadir**: 

„Tu Mevlâna Abdülkadir, înțeleptul cadiilor musulmani, 
trimis de Allah peste întregul popor, cel mai bun dintre cei care 
apără unitatea imperiului, sursa bunâvointei şi a cunoaşterii, 
moştenitorul înţelepciunii profeților — Allah să iti sporească 
înţelepciunea - atunci când acest firman măreț va ajunge în 
mâinile tale, să ştii că: 

Încă de la începutul sultanatului meu care s-a sfârșit cu o 
victorie şi de la apariţia firmanului califatului până acum nu am 
pregetat niciun efort pentru a face cunoscută religia şi pentru a 


* Cadiu: un judecător care aplică legea Şaria şi legea Kanun şi ad- 
ministratorul-şef al unui kadilik (n.tr.). 
** Acest text a fost simplificat din Feridun Ahmed Bey, Miinșeâtii s- 
Selâtin, I, Istanbul, 1264, pp. 522-525. 

zdrobi semnele blasfemiei şi ale despotismului, toate cu ajutorul 
lui Allah. Şi deoarece unul din obiceiurile mele bune este ca 
sabia războaielor sfinte să se afle deasupra capetelor şi cadavrelor 
necredincioşilor haini, l-am trimis pe vizirul meu Mustafa Paşa 
cu vapoarele pline cu arme ale morţii să cucerească cetatea fără 
noroc din Rodos. După el, am plecat şi eu de la cetatea de scaun 
din Istanbul către Uskiidar. Am înaintat neîncetat, fără să fi 
poposit două zile în acelaşi loc. După primirea firmanului meu, 
Mustafa Paşa, deschizându-şi aripile victoriei pe vapoarele 
amintite a pornit la drum ajutat de vântul norocos al lui Allah 
şi a ajuns într-un final la cetatea de pe insula Rodos. Cu iutealâ, 
pricepere şi meticulozitate a debarcat imediat ostaşii, tunurile 
şi celelalte arme de război care se aflau în vapoare. Iar eu, când 
mai aveam puţin până să ajung, precaut fiind, l-am trimis pe 
vizirul Ahmed Paşa înaintea steagurilor mele. Atunci când mai 
rămăsese o distanţă de 2-3 zile, a ieşit şi el la drum în urma fir- 
manului meu şi a ajuns pe insula Rodos. Demonstrându-şi curajul 
şi vitejia, luându-și măsuri de precauţie şi având o intuiţie extra- 
ordinară, s-a dedicat finalizării cuceririi. 

Observând locurile prielnice pentru a încercui fortăreaţa, 
Mustafa Paşa împreună cu beilerbeiul de Rumelia Ayas Paşa şi 
beilerbeiul de Anatolia Kasim Paşa şi cu Bali Aga, comandantul 
supuşilor mei ieniceri — ostaşii de Rumelia şi de Anatolia, au 
încercuit fortăreaţa într-o clipită. În timp ce ei s-au pregătit de 
război, aruncându-se apoi în luptă, eu am ajuns în portul Mar- 
marosi din provincia Menteşe. În zorii zilei am urcat împreună 
cu un număr de ostaşi pe vaporul în formă de semilună şi m-am 
dus pe insula despre care este vorba. De la naşterea Islamului şi 
până în zilele noastre locurile acestea împreună cu văile si 
câmpiile lor au rămas ascunse până şi de padişahii faimoşi, cu 
săbii ascuţite. Partea de est a fortăreței a fost împrejmuită de 
marele vizir Mehmed Paşa împreună cu beii şi conducătorii 
unor provincii din Anatolia şi Rumelia, cu ienicerii, cerchezii şi 

voluntarii veniti din Egipt. De la naşterea Islamului şi pânâ azi 
cucerirea cetăţii Rodosului, care aducea pagubă tuturor călă- 
torilor de pe mare şi vărsa sângele negustorilor, era de neima- 
ginat, şi nimeni nu putea să povestească cât de bine fortificată 
era. Instrumentele de măsură ale eruditilor sunt insuficiente 
pentru a aprecia lungimea şi lățimea zidurilor şi a uşilor. Pe 
lângă adâncimea tranşeelor indicele binoclului este doar o 
iluzie, iar cerul ar fi invidios la înălțimea acoperişului său, zidul 
cetăţii şi vârful turnului se înalță până la coroana soarelui. 
Imprudenta locuitorilor cetăţii de a se închina la idoli şi a se 
opune Islamului a stârnit furia săbiilor ascuţite ale sultanilor 
răsăritului şi apusului. De atâţia ani de zile niciunui padişah 
cuceritor de cetăţi nu i-a fost scris să o stăpânească şi a rămas 
astfel un loc râvnit de multi. Cetatea era înconjurată de ostaşii 
mei, în diferite locuri au fost montate tunuri, zgomotul războ- 
iului se ridicase la ceruri, cei care auzeau bubuitura tunurilor 
asemenea răcnetului unui elefant sau sunetului scos de trompeta 
îngerului Gabriel erau inlemniti de frică. Mortierele se inâltau şi 
coborau deasupra capetelor acelor necredincioşi, atacându-i zi 
şi noapte, ca o ploaie de pietre. Erau atât de ingroziti de tunuri 
şi puşti, încât nu îndrăzneau să iasă în afara zidurilor şi 
bastioanelor cetăţii. Pe scurt, războiul a durat zile şi nopţi, de 
dimineaţa până seara; dar porţile biruintei au rămas închise. 
Apoi, în jurul cetăţii au fost vărsate grâmezi de pământ ca nişte 
munți, au fost construite turnuri, au fost săpate tranşee şi s-a 
ajuns la tranşeele cetăţii. Pe data de 4 octombrie 1521 cetatea a 
mai fost atacată o dată cu săbiile şi puştile din două părţi. Ostaşii 
s-au năpustit asupra zidurilor ca nişte şiroaie de apă. Atunci 
când au atacat, au pus mine la bazele unor turnuri şi ziduri ale 
cetății şi le-au dat foc, fortăreața căzând asemenea frunzelor de 
toamnă şi plecându-se umilă. Zidurile puternice ale cetăţii s-au 
dărâmat şi s-au făcut bucăţi, însă trufia necredincioşilor din 
cetate nu a putut fi nimicită. Au aruncat asupra luptătorilor cu 

pietre, cu foc şi tot ce au găsit în afară de tunuri, şi ne-a fost 
imposibil să le învingem rezistenţa. Dar pentru că am pus mult 
suflet în ceea ce mi-am propus şi cu ajutorul lui Allah, am reuşit 
să le ţinem piept şi să-i înfrângem până la urmă. Deasupra 
grămezilor de pământ şi la marginea tranşeelor am montat 
tunuri cu chip de dragon. S-a pătruns prin galerii şi tranşee sub 
ziduri, săpându-se astfel temelia. O mare parte din fortăreață 
şi din ziduri s-a dărâmat de la un cap la altul, făcându-se una cu 
pământul. Au fost deschise porţile biruintei şi s-a pătruns imediat 
în case şi în pieţe. Tranşeele construite de acei necredincioşi au 
fost distruse. Pe data de 29 noiembrie 1522 în ziua de Aşure* a 
fost lansat încă un atac şi săgețile pline de ură ale răzbunării au 
căzut ca o ploaie peste aceşti ticăloşi. Fumurile tunurilor s-au 
înălțat la ceruri şi până şi păsările s-au speriat de înflăcărarea 
ostaşilor. Pulberea şi scrumul au acoperit totul în jur, iar 
cupolele fără seamăn s-au făcut una cu pământul. Dar precum 
zvâcnirile celor gâtuiti, s-au încăpățânat din nou şi de teamă să 
nu-şi piardă viaţa, şi-au întins mâinile să apuce orice obiect, 
s-au înfuriat şi au atacat din toate părţile cu puşti, săbii şi alte 
arme de luptă. Ghiulelele tunurilor au aruncat în aer ne- 
numărate stânci iar pacostea a căzut aşa de tare asupra lor, încât 
încăpăţânarea lor nu a reuşit să o învingă. Poporul acela distrus 
parcă s-a transformat într-o navă prinsă în vârtejul format între 
fortăreață şi valurile mării. 

În urma acestui dezastru necredincioşilor parcă le-a căzut 
cerul pe cap şi le-a pierit graiul. Idolii lor au fost învinşi şi fiecare 
din ei s-a transformat din crocodili ai fluviilor în şopârle sau 
poate chiar în furnici nesemnificative, dar au ştiut că nu a mai 
rămas altă cale de a scăpa din gheara pieirii în afară de aceea de 
a intra în adevărata cetate a rugii. Însuşi Migal Mastor, liderul 


* Zi semnificativă în religia Islamică, în care este preparat un desert 
numit Aşure compus din cereale, fructe şi alune, migdale ş.a. (n.tr.). 


Suleyman Magnificul și sultana Hurrem 4] 


lor, împreună cu ceilalţi ostaşi de seamă s-au plecat la poalele 
ocrotitoare ale conducătorului statului şi, bătând la uşa îndurării, 
şi-au cerut iertare. Deoarece au venit şi au predat cheia cetăţii, 
în numele mărinimiei care trebuie arătată de un padişah, le-am 
cruțat vieţile celor care s-au supus şi i-am lăsat să rămână alături 
de ceilalți locuitori ai statului meu. Toţi musulmanii care căzuseră 
prizonieri în mâinile acestor năpăstuiţi, tineri şi bătrâni, au fost 
eliberaţi. Mulţumesc lui Allah că după atâţia ani de zile cetatea 
Rodosului, plină cu năpastă şi necredintâ, a fost curățată cu 
ajutorul Său şi prin eforturile ostașilor islamului, iar locurile în 
care aceştia se închinau la idoli au fost transformate în lâcaşe de 
cult musulmane ale oamenilor de credinţă. Drumurile către 
Mecca şi Medina sunt acum ferite de necredincioşii haini. În afară 
de cetatea Rodosului au mai fost cucerite cetăţile Kos, Tahtali, 
Bodrum şi alte unsprezece cetăți împreună cu toate insulele, 
trecătorile, pământurile, locurile ce le aparţineau, munții şi dealu- 
rile lor făcând acum parte din statul meu ocrotit. 

Fie ca pământurile musulmane să fie mereu stăpânite şi 
luminate de steagul meu, simbolul victoriei, iar vitejii mei ostaşi 
să mai cucerească şi alte teritorii vaste. 

Supusul meu Çaşnigir Ahmed a fost trimis să iti vesteascâ 
această mare şi fericită biruintâ. Să dea Allah ca atunci când vei 
afla, să organizezi diferite serbări, să impodobeşti oraşul, dând 
de ştire şi celor din jur despre această victorie şi să te rogi 
pentru o existenţă cât mai îndelungată a statului meu şi trăinicia 
sultanatului meu. Află despre toate acestea şi ai încredere în 
scopurile mele mârete. | 

A fost scrisă în decembrie 1522, in cetatea Rodosului . 


Demiterea marelui vizir Piri Paşa 


Singurul mare vizir turc pe care l-a avut Yavuz a fost şi 
ultimul mare vizir al sultanului. Datorită faptului că Yavuz îşi 
ucidea marii viziri la cea mai mică greşeală, în popor a început 

să circule un fel de blestem: „Să ajungi marele vizir la sultanul 
Selim” la adresa cuiva pe care te supărai. Fiind conştient că 
posibilitatea de a-şi urma predecesorii era destul de mare, Piri 
Paşa l-a întrebat într-o zi pe Yavuz când avea să-l ucidă şi pe el, 
iar acesta i-a răspuns mai în glumă mai în serios că încă nu 
găsise pe cineva mai bun în locul lui şi că îl va omori doar atunci. 
Piri Mehmed Paşa, care reuşise să rămână în viață pe timpul 
domniei lui Yavuz, a fost şi marele vizir al lui Suleyman o pe- 
rioadă după moartea padişahului Yavuz. 

Suleyman, după ce s-a întors la Istanbul, din cauza intrigilor 
celui de-al doilea vizir Ahmed Paşa, l-a demis pe Piri Paşa şi în 
locul său l-a avansat, într-un mod fără precedent şi împotriva 
obiceiului, pe Ibrahim Aga, cel cu care copilărise, de la rangul 
de hasodabași* la cel de mare vizir. 


Makbul** Ibrahim Paşa 


Al doilea mare vizir al sultanului Suleyman, cel cunoscut şi 
sub denumirile de Pargali, Fren, Maktul***, Makbul, s-a născut 
în 1494 în oraşul Parga din Grecia de astăzi, ca fiu al unui 
pescar. Când era copil a fost răpit de pirați şi a fost vândut unei 
văduve din Manisa. Femeia i-a asigurat lui Ibrahim o educaţie 
aleasă. Acesta era foarte talentat la muzică şi a urmat studii şi 
în acest domeniu. 

Sultanul Suleyman se întâlnise din întâmplare cu Ibrahim 
pe când era prinţ şi sangeacbei la Manisa. Prinţul Suleyman l-a 
luat pe Ibrahim la palat şi între cei doi s-a înfiripat o prietenie 
care a devenit tot mai strânsă cu trecerea timpului. Atunci când 
sultanul Suleyman a venit de la Manisa la Istanbul pentru a urca 
pe tron, l-a adus cu el şi pe prietenul său de încredere, Ibrahim. 


© * Şefal camerei private (n.tr.). 
** Makbul: favorit (n.tr.). 
*** Maktul: ucis (n.tr.). 

Acesta, datorită prieteniei cu padişahul şi a inteligenţei sale, a 
urcat treptele puterii foarte repede. 

Lui Ibrahim, care ştia greacă, persană şi italiană, îi plăcea să 
citească poveştile despre Hannibal, cel care a nimicit armata 
romană, şi cele despre Alexandru cel Mare. Urmărea îndeaproape 
evenimentele din Europa şi nu se dădea niciodată în lături de 
la a-i arăta padişahului cunoştinţele sale. 

Sultanul Suleyman nu s-a despărţit de supusul său de încre- 
dere nici la Palatul Topkapi. În 1521, înainte de a pleca în cam- 
pania de la Belgrad, a început construcţia palatului lui Ibrahim 
Paşa din Atmeydani (Sultanahmet), plătind totul cu banii săi. 
Faptul că padişahul i-a ridicat un palat l-a onorat foarte mult pe 
Ibrahim, şi în acelaşi timp i-a crescut influenţa şi reputaţia. În 
scurt timp, Ibrahim Aga a devenit hasodabaşi şi îngrijitorul-şef 
al şoimilor regali”. 

În 1522 Ibrahim Aga a participat în campania de la Rodos. 
După întoarcerea la Istanbul, prin intrigile celui de-al doilea vizir 
Ahmed Paşa, Suleyman l-a demis pe Piri Paşa şi în locul său l-a 
avansat, într-un mod fără precedent şi împotriva obiceiului, pe 
Ibrahim Aga, cel cu care copilărise, de la rangul de hasodabaşi 
la rangul de mare vizir. Pe lângă funcţia de mare vizir, acestuia 
i s-a mai dat şi funcţia de beilerbei al Rumeliei. 


Nunta lui Makbul Ibrahim Pașa 


Ascensiunea lui Ibrahim Paşa nu s-a terminat aici. La sfârşitul 
anului 1523, Suleyman l-a căsătorit pe marele vizir cu sora sa, 
sultana Hatice. La nunta fastuoasă a lui Ibrahim Paşa, care a 
avut loc la palatul din Atmeydani şi a durat 15 zile, s-a aflat şi 
padişahul, al doilea vizir Ayas Paşa a fost naş, iar vistiernicul 
șef Mustafa Çelebi a fost cel care tinea şerbetul**. 


* Persoană care avea grijă de şoimii de vânătoare ai sultanului (n.tr.). 
** Şerbetul se servea musafirilor la anumite ceremonii (n.tr). 

Revolta trădătorului Ahmed Paşa 


Al doilea vizir Ahmed Paşa, dezamăgit că nu a fost desemnat 
în functia de mare vizir, ceru să plece; a fost numit beilerbei al 
Egiptului. Însă în timpul şederii sale acolo, pe la începutul lui 
1524, s-a revoltat şi a încercat să formeze un stat independent, 
condus de el. A fost de îndată ucis de ienicerii care se aflau la 
Cairo. 

Pentru a restabili puterea Imperiului Otoman în Egipt, a fost 
trimis acolo marele vizir. Trecuseră numai patru luni de la nunta 
lui Ibrahim Paşa. Suleyman l-a însoţit pe acesta până la insule, 
gest fără precedent. Împreună cu unii dintre cei mai importanţi 
. birocrati ai acelei perioade, Celalzade Mustafa Çelebi şi vistier- 
nicul Iskender Çelebi, pe la începutul lui aprilie 1523 Ibrahim 
Paşa a ajuns în Egipt şi a dat ordin să se găsească şi să se studieze 
vechile legi şi registre de taxe, cu scopul de a pregăti un nou cod de 
legi. În numai trei luni de zile Ibrahim Paşa a reuşit să restabilească 
ordinea în Egipt, fapt care i-a crescut şi mai mult faima. 


Scrisoarea de ameninţare trimisă şahului Tahmasp 


Statul safavid, care s-a format la răsărit pe la începutul seco- 
lului al XVI-lea, în ultima perioadă a sultanatului lui Baiazid al 
II-lea, devenise un pericol iminent pentru otomani. Şahul 
Ismail venise în anul 1500 lângă Erzincan, îşi adunase partizanii 
din Anatolia şi plănuise să facă o revoluţie acolo, profitând de 
condiţiile politice prielnice din Anatolia centrală, însă măsurile 
eficiente luate de sultanul Baiazid al II-lea l-au împiedicat să-şi 
realizeze visul, acesta îndreptându-se mai apoi către Tabriz. În 
anul 1501 l-a învins pe conducătorul Akkoyunlu* Elvend Mirza 
la Şürur şi a intrat în Tabriz, creându-şi aici propriul stat. A 


* Akkoyunlu (Ak Koiunlu) : stat turcoman-azer medieval în Azer- 
baidjan (1467-1501). 

cucerit mai apoi Persia, Kirman, Rey, Yezd şi Bagdadul, şi a 
devenit cea mai mare putere din regiune. 

Dupâ câderea statului Akkoyunlu, dorinta de a profita de 
lipsa unei guvernări în estul Anatoliei avea să-i aducă negreşit 
faţă în faţă pe adversari. După un timp, Safavizii şi otomanii au 
intrat în lupta de mii de ani dintre Est şi Vest pentru stăpânirea 
Anatoliei. 

Turcii din Anatolia au fost de fapt turkmenii care au creat 
statul safavid sub conducerea şahului Ismail şi au plecat spre 
Iran din diversele regiuni ale Anatoliei precum Antalya, Maraş, 
Amasya, Sivas şi Tokat, la invitaţia şeicilor din Erdebil, termi- 
nându-se astfel dominaţia Akkoyunlu din regiune. În mare 
parte, statul safavid era organizat în triburi anatoliene ca Usta- 
calu, Rumlu, Tekelii, Dulkadir şi Varsak. Până la şahul Abbas, 
armata safavidă era formată aproape în totalitate din trupe 
aparținând acestor triburi. 

Partizanii Safavizi turkmeni care trăiau în Anatolia nu au 
plecat cu toţii în Iran. Şahul Ismail, folosind o politică pe care 
aveau să o urmeze şi succesorii săi, fie pentru a câştiga mână de 
lucru şi a se extinde către vest, fie pentru a-şi slăbi adversarii, 
adică pe otomani, a început să se preocupe mai mult de Anatolia. 

O altă miză importantă în lupta dintre cele două state era 
câştigarea controlului asupra comerțului cu mătase. Mâtasea, 
care era subiectul unui comerț de caravană foarte intens între 
Tabriz şi Bursa, era una dintre cele mai importante surse de 
câştig atât pentru economia Iranului, cât şi pentru cea a Impe- 
riului Otoman. O luptă asemănătoare se mai dăduse şi între 
otomani şi Akkoyunlu, în stăpânirea cărora se afla Iranul înainte 
de a fi ocupat de Safavizi. 

Având în vedere că statul safavid reprezenta un pericol din 
ce în ce mai mare, iar Baiazid al II-lea imbâtrânise şi nu mai 
putea lupta împotriva şahului Ismail, Imperiul Otoman a trebuit 

să-şi schimbe sultanul. Yavuz a urcat pe tron şi după ce şi-a 
eliminat fraţii, a pornit la luptă împotriva şahului Ismail şi pe 
22 august 1514 i-a învins pe Safiavizi în bătălia de la Çaldıran. 
După această înfrângere, şahul Ismail nu s-a mai apropiat de 
Statul Otoman. În 1524, după moartea şahului Ismail, locul său 
a fost luat de fiul lui de 10 ani, şahul Tahmasp. Conducerea 
otomană nu a încercat să profite de schimbarea de la tron din 
Iran pentru că în acea perioadă evoluţia evenimentelor din 
Europa era prioritară, Iranul nu constituia un pericol direct, iar 
campanile din această țară erau de obicei anevoioase şi în general 
nu se obțineau rezultatele dorite. Însă Nişanci* Celalzade a trimis 
următoarea scrisoare de ameninţare către şahul Tahmasp**: 
»lahmasp Bahadir, atunci când firmanul meu care trebuie 
respectat va ajunge în mâinile tale, să ştii că după plecarea pe 
lumea cealaltă a tatălui meu sultanul Selim Han, sultanatul şi 
tronul califatului mi-au rămas mie. Teritoriul nesfârşit al Impe- 
riului Otoman şi toate provinciile protejate în lung şi-n lat au 
fost închise sub sceptrul puterii mele şi al firmanului meu. 
Padişahii s-au înclinat în semn de dragoste şi respect pe pă- 
mânturile unde se află poarta raiului meu, arătându-şi supu- 
nerea față de lăcaşul meu care reprezintă refugiul universului. 
Acum chiar şi tu, uraganul vitejiei, ai primit o mică parte din 
pedeapsa puterii mele teribil de zdrobitoare. Erai prada mea cu 
o săgeată înfiptă în trup, ca o pasăre a spiritului care a scăpat de 
vulturul aducător de moarte şi de uliul care zboară în înălțimi. 
Pe câmpul de luptă universul mare ţi s-a părut mic, strigă- 
tele vitejilor mei care vânau duşmani, vacarmul tunurilor şi al 
puștilor au îngrozit şi fiinta-ti nefericită care a intrat în panică 


* Membru al Divanului care desena tugra-ua - monograma oficială 

a sultanului — pe documente, pentru a confirma legalitatea acestora (n.tr.). 

** Acest text a fost simplificat din Feridun Ahmed Bey, Münşeâtüs- 
Selâtin, I, İstanbul 1264, pp. 541-543. 

şi pe soldatii tâi indrumati de diavol. Dar cum in firea lâudatâ 
a străbunilor mei din neamuri nobile se regăsesc omenia, mila 
nemărginită şi generozitatea şi nefiind în obişnuinta lor să alerge 
după cei ce fug şi să îi ucidă pe cei slabi, când ar fi fost posibil 
să şterg de pe pagina timpului cu săbiile strălucitoare ale osta- 
şilor mei prezenţa ta mânjită cu mizerie, am închis ochii şi ti-au 
fost jefuite comorile şi provinciile prospere, iar poporu-ti necre- 
dincios adunat sub steagul tău a ajuns hrană săbiilor luptătorilor 
mei. Dacă în sufletul tău păgân şi rătăcit ar fi existat un strop de 
curaj, ai fi pierit de mult. Prin bunăvoința noastră am considerat 
că aşa trebuie procedat şi ţi s-a acordat îndurare pentru a salva 
vieţi de sabia noastră. De ce nu ţi-ai trimis oamenii la lăcașul 
meu, refugiul universului, la divanul meu, care nu este diferit de 
ceruri, pentru a-ţi declara supunerea? Mintea ta neghioabă şi 
orgoliul tău, persistenta în erezie mi-au dat un motiv pentru a 
mă îndrepta în curând, cu voia lui Allah, către ţinuturile tale 
de la răsărit. Am hotărât să ne stabilim corturile pe ţinuturile 
Tabrizului sau poate pe meleagurile Iranului; în provinciile 
Turan, Samarkand şi Khorasan. 

Motivul pentru care am întârziat până acum îl reprezintă 
cetăţile mari ale Belgradului şi Rodosului aflate la capătul tinu- 
turilor Imperiului Otoman în mâinile necredincioşilor unguri 
şi europeni. Fiecare din aceste cetăţi reprezenta o grozăvie a 
timpului. Pentru a fi salvate au fost atacate de soldaţi bine înar- 
mati. N-au rezistat atacului șoimilor mari albi şi au fost cucerite 
în scurt timp, iar bisericile le-au fost transformate în geamii şi 
lâcaşe de cult ale musulmanilor, ritualurile lor profane şi eretice 
au fost transformate în rugăciuni. 

Acum află că soldaţii mei se îndreaptă către tine, îţi vom ataca 
provincia şi vom ieşi victorioși. Vitejilor renumiţi li s-a dat deja 
de veste despre starea de război, la fel cum şi tu ai fost anunţat. 
Află că, dacă înainte de a intra ca niște munţi uriași, cu o oaste 
numeroasă în provincia ta şi înainte de a-ţi jefui meleagurile, iti 

vei scoate de pe cap coroana necredintei şi dacă vei urma drumul 
străbunilor tăi, te vei îmbrăca cu fetru asemenea dervişilor 
rătăcitori şi te vei retrage într-un mic lăcaş de cult al lor, 
ascultându-i pe subordonații mei, statul şi fericirea vor fi ale tale; 
vei avea parte numai de bine. În caz contrar, dacă nu renunti la 
lăudăroşenie şi orgoliul tău de faraon, vei pieri pe drumul ere- 
ziei. Să dea Allah ca atunci când larma luptelor, durerea pro- 
vocată de sulitele ostaşilor şi zgomotul tunurilor ce bubuie ca 
fulgerele vor ajunge la tine să iti dai seama în ce situaţie te afli. 
Nu-ţi voi da pace şi voi curăța cu ajutorul lui Allah pământurile 
lumeşti de prezenţa ta mizerâ, chiar de te-ai face mic cât o 
furnică şi-ai intra într-o gaură de pământ sau te-ai transforma 
într-o pasăre de pradă şi vei zbura în zări. Răspunde acestui 
firman la care toată lumea se supune şi, dacă eşti bărbat, să fii 
pregătit să mori. Asta-i tot”. 


Revolta ienicerilor 


În 1525, la Istanbul, ienicerii s-au revoltat, prădând o mare 
parte a oraşului. Oponenții marelui vizir Makbul Ibrahim Paşa, 
care urca în mare viteză pe scara prosperității, au profitat de 
plecarea lui în Egipt pentru a scăpa de trădătorul Ahmed Paşa, 
care se revoltase, şi au instigat ienicerii la luptă. Sultanul Suleyman 
abia s-a întors de la Edirne şi a venit la Kağıthane. lenicerii, la 
Istanbul, profitând şi de absenţa padişahului, au jefuit conacele 
demnitarilor de stat, precum vizirul Ayas Paşa şi vistierul 
Abdüsselam, până la punctele vamale, magazinele şi casele 
oamenilor de rând, chiar şi palatul marelui vizir Ibrahim Paşa. 
A doua zi, mai marii ienicerilor au venit la uşa funcţionarilor de 
rang înalt ai imperiului, precum vizirul Ayas Paşa și vistiernicul 
Abdüsselam, spunând: „Noi nu am dat consimțământul pentru 
asemenea daune şi nu am avut cunoştinţă de această infamie. Să 
se facă inspecţie şi să se găsească vinovatul. 

Sultanul Suleyman, cum a auzit de revolta soldaţilor, a venit 
la Istanbul pe mare. Primul lucru pe care l-a făcut a fost să ceară 
o anchetă detaliată şi când a aflat că agaua ienicerilor* Mustafa 
Aga i-a instigat pe soldaţi, a dat imediat poruncă să fie spânzurat. 
Au fost încarceraţi şi Mustafa Paşa, intendentul Bali şi Reisül- 
kiittab Haydar, pentru că au fost implicaţi în aceste evenimente, 
şi după un timp au fost executați. Datorită intervenţiei rapide şi 
eficiente a sultanului, revolta a fost înăbușită înainte de a lua 
amploare. 


Nu-ţi fie teamă, vin 


Regele Spaniei, Carol I**, l-a învins pe regele Francisc I al 
Franței la 24 februarie 1525 în lupta din nordul Italiei de la 
Pavia şi l-a luat prizonier. Francezii, rămânând neputincioşi în 
fața lui Carol I, au cerut ajutorul otomanilor. Suleyman, în 
firmanul trimis în ianuarie 1526 ca răspuns la cererea de ajutor 
a lui Francisc, scotându-şi în evidenţă grandoarea, enumerând 
provinciile imperiului, a menţionat Franţa ca o provincie oare- 
care, iar despre rege a scris ca despre un conducător de rând, 
fără să-i precizeze titlul***: 

„Eu, care sunt sultanul sultanilor, hanul hanilor, umbra lui 
Allah pe pământ care încoronează conducătorii, padişahul şi 
sultanul Mării Mediterane, al Mării Negre, Rumeliei, Anatoliei, 
Karamanului, Rum (Sivas şi împrejurimile), al provinciei Dul- 
kadir (Maraş şi împrejurimile), al Azerbaijanului, Damascului, 
Alepului, Egiptului, Medinei, Ierusalimului, al întregii lumi arabe, 


* İenicer aga: ofițerul comandant al corpurilor de ieniceri (n.tr.). 

** Carol Quintul: (n. 24 februarie 1500-d. 21 septembrie 1558) a fost. 

împărat romano-german din 1519până la abdicarea sa în 1556. A domnit, 

de asemenea, ca rege al Spaniei, cu titulatura „Carol I, din 1516 până în 
1556 (n.tr.). 

*** Halil İnalcık, Doğu Batı, Makaleler, 1, Ankara, 2005, p. 226-227. 

al Yemenului, și al multor alte ţinuturi pe care străbunii mei 
le-au cucerit cu puterile lor nimicitoare, cu citadela măreției 
mele, sabia-mi care împrăştie foc şi gravează victorii, sunt sulta- 
nul Suleyman Han, fiul sultanului Selim Han, nepotul sultanu- 
lui Baiazid Han. 

Tu, care eşti regele Francisc al provinciei Franţa: 

Solul vostru Frangipan a venit la poarta-mi unde se refu- 
giază conducătorii, cu nişte veşti pe care mi le-a transmis printr-o 
scrisoare şi pe cale orală. M-a anunţat că ţara v-a fost invadată 
de duşmani, că sunteţi în închisoare şi că ne cereti ajutorul pen- 
tru a vă elibera. Şi tot ce aţi mai spus a fost prezentat la picioa- 
rele tronului meu, în cele mai mici detalii. Acum, înfrângerea 
conducătorilor şi încarcerarea lor nu este un lucru care să ne 
mire. Nu vă pierdeţi speranţa şi nu vă supăraţi. Un astfel de 
motiv nu i-a împiedicat pe străbunii mei să continue lupta 
împotriva duşmanilor şi să aibă cuceriri. Bunicii şi strămoşii 
mei — Allah să-i odihnească in pace — nu s-au dat niciodată în 
lături de la a pleca în campanii pentru a-şi alunga duşmanii şi 
a cuceri ţări. Şi eu, pornind pe urmele lor, am cucerit întotdea- 
una ţări şi cetăţi greu de supus. Zi şi noapte calul aşteaptă cu 
şaua pusă şi sabia la cingătoare. Preamăritul Allah să vă dea 
noroc şi sănătate şi voinţa să i se împlinească. Vă aduc la cunoş- 
tintâ că trimisul vostru a fost întrebat şi de alte situaţii şi veşti 
în afară de acestea. 

A fost scris în oraşul mare şi protejat Istanbul, la începutul 
lunii ianuarie, 1526”. 


Bătălia de la Mohâcs 


Trimisul care adusese scrisoarea prin care Franţa cerea 
ajutor primise şi încurajarea lui Suleyman de a porni o cam- 
panie împotriva Ungariei, pentru a-i înghesui pe nemți de la 
est. Dacă otomanii reuşeau să cucerească Ungaria, presiunea 

Habsburgilor asupra Franţei avea să scadă. Regele Ungariei, 
Ludovic al II-lea Iagello*, era căsătorit cu sora lui Carol Quintul, 
împăratul Sfântului Imperiu Roman, şi a arhiducelui Austriei, 
Ferdinand. 

Datorită acestei evoluţii a evenimentelor, conducerea oto- 
mană a luat în calcul campania împotriva Ungariei. În acest 
timp, Carol Quintul a încheiat o înţelegere cu francezii şi l-a 
eliberat pe Francisc I. Cu toate acestea, conducerea otomană nu 
a renunţat la campania împotriva Ungariei, prin care Suleyman 
vroia să-i transmită un mesaj lui Carol Quintul. 

Anglia, Franţa, Statul Papal, Veneţia şi Milano au încheiat o 
alianţă împotriva lui Carol. Din acest motiv, regele Ungariei, 
Ludovic al II-lea, nu a găsit la Habsburgi sprijinul pe care-l 
căuta împotriva amenințării otomane. Armata otomană a pornit 
la drum în aprilie 1526. A înaintat spre Ungaria în ciuda ploilor 
torențiale şi a inundaţiilor. Cetățile de la Petrovaradin, Ilok, 
Osijek au fost cucerite una după alta. Tinta armatei otomane 
era capitala Ungariei, Buda. 

Dacă Habsburgii ar fi înaintat spre est, ar fi putut să rămână 
între două focuri. Regele Ungariei, care nu mai avea altă soluţie 
decât confruntarea cu turcii, a întâmpinat armata otomană pe 
29 august 1526 la Mohâcs. Maghiarii au crezut că vor putea 
învinge armata otomană cu atacul cavaleriei. Dar comandanții 
otomani au plănuit ca la atacul pe care cavaleria maghiară avea 
să îl dea cu soldaţii legaţi unii de alţii cu lanţuri să riposteze 
retrăgându-se în părţi şi apoi atacând din lateral. Ungurii 
urmau să fie încercuiți şi în faţa lor aveau să găsească tunurile 
şi trupele de puşcaşi. Atacanţii trebuiau să stea la pândă. Bătălia 


* Cunoscut şi ca Ludovic al II-lea al Ungariei şi Boemiei (1506-1526). 
A fost ultimul rege din dinastia Iagello, căzut la vârsta de 20 de ani pe 
câmpul de luptă de la Mohâcs, după care turcii victorioşi au ocupat 
centrul statului ungar de atunci (Bazinul Panonic), administrându-l ca 
raia turcească, timp de aprox. 150 de ani (n.tr.). 

a decurs conform planului, iar cavaleria maghiarâ a fost prinsâ 
în ambuscadă, fiind ucişi cu tunurile şi puştile. 

În bătălia care a durat două ore, regele Ungariei Ludovic 
al II-lea s-a înecat în râu pe când fugea, iar multi demnitari 
maghiari au fost ucişi. 24 000 de soldaţi din armata maghiară au 
fost omorâţi, iar 10 000 au fost luaţi prizonieri. Cu toate acestea, 
pierderile otomane erau foarte mici. După scurt timp de la 
câştigarea luptei, armata otomană a intrat în Buda, inima Ungariei, 
însă pentru că oraşul nu putea fi apărat cu uşurinţă, au părăsit 
capitala după numai două săptămâni. 

Odată cu moartea regelui, Ungaria rămăsese lipsită de apă- 
rare. În urma victoriei de la Mohâcs, otomanii s-au confruntat 
cu o situaţie la care nu se aşteptau: regatul ungar a dispărut din 
istorie, însă în metodele otomane clasice de cucerire nu exista 
o politică de supunere imediată. Ei nu se stabileau în tara cucerită 
deodată, ci aceasta era asimilată etapă cu etapă Imperiului 
Otoman. Din acest motiv, otomanii n-au vrut să anexeze Ungaria 
imperiului imediat. Au cucerit numai Srem şi împrejurimile 
sale din zona Dunării de mijloc. Pentru restul regiunilor Ungariei, 
l-au recunoscut ca rege pe voievodul Transilvaniei loan I Zá- 
polya. Însă regele Ungariei a murit fără să lase în urmă succesori, 
iar Ferdinand I de Habsburg a insistat asupra drepturilor sale 
datorită legăturilor de rudenie, nerecunoscând regatul lui Zâpolya 
şi cucerind nordul Ungariei. O parte din nobilii maghiari au 
recunoscut regatul lui Ferdinand, iar o altă parte pe cel al lui 
Zâpolya. 

După bătălia de la Mohács, echilibrul s-a schimbat in 
Europa şi statul otoman, fără discuţie cea mai mare putere din 
acea perioadă, devenise cel de care depindea viitorul Ungariei. 
Trimişii austrieci veniți cu acest scop la Istanbul au fost primiţi 
de marele vizir Ibrahim Paşa. În timpul discuţiilor, marele vizir 
a evidenţiat cu fiecare ocazie că era la curent şi urmărea 
îndeaproape evenimentele din Europa, scoțând în evidenţă 


Suleyman Magnificul şi sultana Hurrem 53 


măreţia şi puterea Imperiului Otoman. Pentru că aceste discuţii 
nu au dus la niciun rezultat, relaţiile dintre cele două state s-au 
stricat. După Mohâcs, a început o luptă mare pentru Ungaria — 
stat care a fost motiv de dispută între otomani şi Habsburgi 
aproape 150 de ani. 


Statuile aduse de la Buda la Istanbul 


Marelui vizir Makbul Ibrahim Paşa îi plăceau foarte mult 
poezia, literatura, istoria şi geografia. El era protectorul artei şi 
al artiştilor. 

După bătălia de la Mohâcs, armata otomană care a intrat in 
Buda a luat cu ea la întoarcerea la Istanbul trei statui. Makbul 
Ibrahim Paşa aducea statuile personajelor mitologice Hercule, 
Apollon şi Dionisus de la Buda la Istanbul ca o captură. Muzeul 
exponatelor Turco-Islamice care se află în piaţa Sultanahmet a 
fost palatul marelui vizir Makbul Ibrahim Paşa, care a aşezat 
cele trei statui în curtea sa. Acestea au trezit interesul locuito- 
rilor Istanbulului, care au venit să le vadă. Însă unii nu au privit 
cu ochi buni această situaţie, fiind împotriva aducerii pe pă- 
mânt musulman a unor statui care semănau cu nişte zei. Din 
acest motiv, au început discuţiile referitoare la Ibrahim Paşa, 
care ar fi de fapt creştin în secret. 

La câţiva ani după postarea statuilor, unul dintre poeţii 
renumiţi ai timpului, Figani, a scris două versuri care au căzut 
ca o bombă asupra Istanbulului. Aceste versuri care circulau 
din gură-n gură au ajuns şi la urechea lui Ibrahim Paşa. În 
poezie, marele vizir era acuzat că postase statuile unor zeități. 

lată ce scrie poetul: 

„Au venit doi Ibrahimi pe lume, 
Unul a distrus idoli, altul i-a ridicat”. 


Makbul Ibrahim Paşa s-a enervat destul de tare şi a ordonat 
pedepsirea poetului. 

Cu trei zile înainte de a fi executat în primävara anului 1532, 
Figani se întâlnise într-o seară cu toți prietenii săi la conacul 
lui Kara Balizade pentru a petrece. Acolo, Figani a stat toată 
seara trist şi tăcut. La sfârşit, pe când toți musafirii plecau, gazda 
a mai rămas împreună cu câţiva prieteni apropiaţi şi cu Figani 
şi au stat de vorbă până în zori pe malul mării. 

Kara Balizade l-a întrebat pe poet motivul tăcerii sale, iar 
acesta i-a povestit visul pe care-l avusese cu o noapte înainte. 
Poetul se visase urcând în minaret şi recitând chemarea la rugă- 
ciune, apoi se trezi speriat. Figani i-a împărtăşit teama că visul 
nu prevestea ceva bun, dar prietenii acestuia au încercat să-l 
liniştească, spunând că totul va fi bine. 

La trei zile după această întâmplare Figani a fost luat din 
Tahtakale şi după ce a fost biciuit, a fost plimbat pe măgar şi 
umilit în public. Apoi a fost dus pe eşafod şi spânzurat. 


Revolta șahului Kalender 


Aşa cum se spune, Kalender era urmașul lui Haci Bektaş-i 
Veli. Revolta iscată pe când Suleyman şi armata otomană erau 
în Campania de la Mohács din 1526 - una din bătăliile cele mai 
importante din Anatolia, organizată cu sprijinul Safavizilor — 
s-a extins în Anatolia centrală foarte repede. Kalender a găsit 
sprijin la clanurile turcmene nemultumite de noile reforme, cu 
probleme financiare şi influențate de propaganda safavidă. Se 
spune că adunase în jurul lui 30 000 de oameni. 

Înainte de asta, beilerbeiul Rum (Sivas şi împrejurimile) 
Yakup Paşa a fost învins de rebeli. Apoi, şahul Kalender a fost 
nevoit să se retragă din lupta de la Câmpia Pasin cu beilerbeiul 
Diyarbekirului Deli Hüsrev Paşa, dar l-a învins pe beilerbeiul 
Anatoliei Behram Pașa, însărcinat cu înăbuşirea revoltei. Behram 
Paşa, sprijinit de data aceasta de beilerbeii de Karaman şi Alep, 
l-a atacat din nou pe Kalender Celebi, însă tot fără succes. În 

luptă şi-au pierdut viața beilerbeiul de Karaman şi mai multi 
guvernatori otomani. 

Situatia a devenit periculoasâ, iar marele vizir Makbul 
Ibrahim Paşa a inaintat pânâ la Elbistan cu 3 000 de ieniceri şi 
2 000 de cavalerişti din trupele de gardâ ale sultanului. Dupâ 
acestea, şahul Kalender, deşi avea de gând sâ meargâ in Iran, 
s-a răzgândit şi a plecat spre Bagdad. Ibrahim Paşa nu i-a primit 
în tabăra militară pe soldaţii învinşi de rebeli, însă cavaleriştilor 
din Dulkadir şi demnitarilor turkmeni deposedati de timar* 
le-a promis că le va reda vechile drepturi, determinându-i astfel 
pe cavaleriştii deținători de feude care se despârtiserâ de rebeli 
şi pe demnitarii turkmeni să se alăture marelui vizir. Kalender 
Celebi, care rămăsese fără aproape niciun aliat, a fost învins în 
preajma Elbistanului în 1527 şi ucis. 


Molla Kabiz 


La câteva luni după înăbuşirea revoltei, o persoană cu numele 
de Molla Kabiz a produs zarvă mare cu vorbele sale împotriva 
Islamului. Acesta susținea că profetul Iisus este mai presus decât 
profetul Mahomed. Atunci a intervenit marele vizir Ibrahim 
Paşa care i-a adunat pe cei mai renumiţi gânditori ai vremii şi 
le-a cerut să combată ideile acestui individ. 

Molla Kabiz a fost chemat la Divan în noiembrie 1527 şi a 
fost întrebat: „Hai, spune acum! Care este scopul tău?” Cadias- 
cherul** Rumeliei Fenarizade Muhiddin şi cadiascherul Anatoliei 
Kadri Çelebi erau şi ei prezenţi. Repetându-şi afirmaţiile, Molla 


* Timar: un fief (feudă) cu un venit anual mai mic de 20 000 acce- 
le, ale cărui încasări erau păstrate de posesorul condiționat (sipahi) în 
schimbul serviciului militar (n.tr.). 

++ Cadiascher (cazascher) — cea mai înaltă autoritate judiciară a Impe- 
riului Otoman, după şeyhulislâm. Existau doi cadiascheri, unul pentru 
Rumelia şi unul pentru Anatolia (n.tr.). 

Kabiz răspunse: „După Coran şi după spusele profetului, Profetul 
Isa este mai presus decât profetul Mahomed. Pot să-mi susţin 
vorbele cu Coranul şi exemple. Apoi a citit versete din Coran şi 
a spus câteva din invâtâmintele profetului. 

Auzind acestea, marele vizir a cerut cazascherilor să-l lămu- 
rească. Chiar dacă aceştia au primit răspuns la toate întrebările 
puse, în final n-au reuşit să arate netemeinicia afirmațiilor lui 
Molla Kabiz. Atunci Ibrahim Paşa a spus: „Dacă vorbele acestui 
om sunt greşite şi contrazic doctrinele religioase, trebuie să puteţi 
arăta falsitatea afirmațiilor sale din punct de vedere ştiinţific. 
Nu se cade ca un om de ştiinţă să rezolve problemele prin furie 
şi violență” Însă cazascherii susțineau că Molla trebuie ucis, iar 
marele vizir a înțeles că aceştia nu o vor scoate la capăt cu Molla 
Kabiz. Pentru că nu au reuşit să demonstreze netemeinicia spu- 
selor bărbatului, acesta a fost lăsat să plece. 

Padişahul, care urmărea întrunirea Divanului de sus, de la o 
fereastră cu gratii, le-a spus vizirilor care au venit la el în Camera 
de primire: „Afirmațiile lui Molla Kabiz nu sunt întemeiate. Nu 
este corect să-l lăsaţi să plece”. Ibrahim Paşa răspunse atunci: 
„Dar ce să facem? Cazascherii noștri nu au reuşit să-l contrazică 
şi astfel am fost nevoiţi să-l lăsăm să plece”. Suleyman a ordonat 
atunci: „Știința nu este exclusivă cazascherilor. Mâine chemati-i 
la Divan pe şeyhülislâm* şi pe cadiul Istanbulului”. 

Au fost trimise gărzile şi Molla Kabiz a fost prins şi băgat în 
închisoare. A doua zi au sosit şeyhülislâmul şi cadiul. Molla 
Kabiz, prezentând câteva versete din Coran şi invâtâminte ale 
profetului drept dovadă, încheie spunând: „Din această cauză cred 
că profetul lisus este mai presus de profetul Mahomed”. Foarte 
calm, Ibn Kemal i-a răspuns: „În această privinţă vă inşelati. În 
înţelesul acestor versete şi învățături sunt nuanţe foarte subtile. 


* Şeful ierarhiei ulemalelor care sunt doctori în dreptul canonic 
musulman, în drept cutumiar şi teologie (n.tr.). 


Suleyman Magnificul şi sultana Hurrem 27 


Sensul lor nu este precum credeţi. Scopul este acesta.... şi astfel 
îi explică adevăratul sens. Molla Kabiz, care făcea pe grozavul 
in faţa cazascherilor, n-a mai putut răspunde şeyhülislâmului. 
Atunci, Ibn Kemal a spus: „Lucrurile sunt clare. Ai ceva de 
spus? Renunti la crezul tău greşit şi accepti adevărul?” Molla 
Kabiz se incâpâtâna în a-şi susţine ideile, şi astfel şeyhülislâmul 
s-a întors spre cadiu şi i-a spus: „Sentința juridico-religioasă a 
fost dusă la îndeplinire, de-acum faceţi ce trebuie”. Cadiul 
Istanbulului Sadi Çelebi îl întrebă atunci pe Molla: „Vrei să 
te întorci pe drumul cel drept?” Sustinându-şi în continuare 
ideile, Molla Kabiz a fost condamnat de cadiu la moarte prin 
decapitare. 


Otomanii și protestantismul 


La 31 octombrie 1517, odată cu afişarea de către Martin Luther 
a celor „95 de teze pe uşa bisericii din cetatea de la Wittenberg, 
în Europa începea Reforma. Însă mişcările reformiste apărute 
în Europa au fost combătute de Sfântul Imperiu Roman, care 
era un stat catolic. Otomanii au urmărit îndeaproape mişcarea 
protestantă deoarece dădea naştere la o situaţie în favoarea lor, 
şi anume împărţirea Europei. 

Un spion otoman îi trimisese lui Suleyman următorul raport”: 

„Mărite sultan! 

Pământul de sub picioarele tale ne aduce fericirea şi cei care 
te privesc au o privire pătrunzătoare. După ce se pleacă respec- 
tuos în faţa ta, acest umil servitor te anunţă că negustorul pe 
nume Zuka din Gjirokastra, care de trei ani încoace călătoreşte 
cu stofele sale în Spania, Franţa şi Statul Papal, dă acum de veste 
din portul Durres următoarele: 


* Acest text a fost simplificat din raportul publicat de Christine 
Verhaarenin. Vezi „An Ottoman Report About Martin Luther and the 
Emperor: New Evidence of the Ottoman Interest in the Protestant Challenge 
to the Power of Charles V”, Turcica, 28 (Paris, 1996), pp. 304-305. 

Blestematii de spanioli stau încă în marele oraş numit 
Bazilye (Basel ?). Şi din acest oraş până la Viena sunt opt zile pe 
drum. Acum două luni un german, pe nume Martin Luther, s-a 
răzvrătit împotriva papei şi a preoţilor catolici. 30 000 de soldaţi 
de prin părţile Germaniei s-au confruntat cu păcătoşii spanioli 
într-o după-amiază în locul numit San Borgo, au luptat până 
seara, iar la lăsarea întunericului păcătoşii spanioli au fugit, 
căutând refugiu în mai sus-amintitul oraş Basel. 

În privinţa flotei, se făcuseră 40 de zile de când negustorul 
de care am pomenit părăsise Genova şi în portul genovez erau 
15 trireme şi o galeră aparținând păcătoşilor spanioli, care îm- 
preună cu căpitanul Andrea Doria au pornit spre Maroc, să 
atace flota lui Hayreddin Reis. În portul numit Zaragoza o 
galeră a Spaniei a fost pregătită şi a plecat pe mare la piraterie 
împreună cu piratul Bel Omo. Şi în portul Marsiliei care apar- 
ține de Franţa, francezii au douăsprezece trireme pe care le-au 
pregătit pentru acţiuni de piraterie pe mare. Din Malta, Migalo 
Masturan are şapte trireme şi o barcă care au fost pregătite şi au 
plecat pe mare la piraterie. Şi conform mai sus-amintitului 
negustor Zuka, la trei zile distanță de Genova, păcătoşii spanioli 
s-au întâlnit cu vreo 2 000 de soldaţi călare şi 10 000 de pedes- 
traşi. Aceştia au fost trimişi de către păcătoşii spanioli la Milano 
in Lombardia şi li s-a ordonat să aştepte acolo şi să opună 
rezistenţă în cazul în care era trimisă flota la Puglia. Tot Zuka 
mi-a spus că au cam 8 000 de soldaţi lângă Spania şi aşteaptă 
derularea evenimentelor în Viena, dar aceştia sunt toți soldaţii de 
care dispun. Păcătoşii spanioli au înapoiat acum şapte sau opt luni 
oraşul pe nume Milano fostului conducător şi au luat un milion 
de florini, ceea ce înseamnă de zece ori 100 000 de galbeni. Spania 
a făcut pace cu Veneţia care a dat 200 000 de galbeni păcătoşilor 
spanioli şi 100 000 de galbeni conducătorului Vienei, dar este 
doar o pace aparentă, pentru că duşmănia dintre ei nu s-a 

terminat. Şi acestea au fost noutăţile pe care le-am aflat de la 
comerciantul Zuka şi le-am prezentat prafului de pe onorabilele 
călcâie ale sultanului meu sfânt. Soarele imperiului şi luna 
prosperității să răsară şi să strălucească întotdeauna în locul de 
unde apare puritatea şi virtutea, pentru preamăritul supușilor. 


Cel mai nevrednic dintre supuşi, Mehmed. 


Otomanii n-au încetat nicio clipă să urmărească derularea 
evenimentelor legate de protestantism. Cuvintele pe care marele 
vizir al sultanului, Makbul Ibrahim Paşa le-a folosit în 1533 în 
discuțiile cu trimişii austrieci, arată interesul cu care conducerea 
otomană îi urmărea îndeaproape pe Luther şi partizanii săi, dar 
şi încrederea pe care o aveau în ei înşişi otomanii: 

„Împăratul nu are putere şi influenţă nici măcar în ţara sa. 
A reuşit să adune un consiliu? Eu îi pot forța pe conducătorii 
creştini să întrunească un consiliu. Dacă vreau, o pot face şi în 
momentul ăsta, iar creştinii nu vor găsi scuze precum guta, 
durerea de cap sau altele ca să nu vină. Îi pot aduce pe Luther 
de o parte a mesei şi de cealaltă pe papă şi îi pot determina să 
facă acest consiliu . 


Protestantismul a existat datorită otomanilor 


e 


Otomanii i-au sprijinit pe luterani şi calvinişti cu fiecare 
ocazie. Suleyman spune într-o scrisoare trimisă în 1522 prinților 
germani protestanți că va pleca într-o campanie în acele părți, 
dar că ei nu vor fi ţinta soldaţilor otomani, în acelaşi timp 
provocându-i împotriva papei şi a lui Carol Quintul. Otomanii 
urmăreau şi activitățile calviniştilor, chiar dacă nu în aceeași 
măsură în care îl urmăreau pe Luther şi partizanii săi. La trei ani 
după moartea lui Calvin, într-o scrisoare trimisă din Turcia, 
era lăudată vitejia calviniştilor care se luptaseră, cu pelerinele 
lor albe, la Saint-Denis sub comanda prinţului de Conde. În 
scrisoare, padişahul otoman spunea aşa: „Dacă aceşti albi erau 

sub comanda mea, cuceream cu ei lumea întreagă şi nimeni nu 
m-ar fi putut opri.” 

Protestantii care se simțeau ameninţaţi în Europa s-au retras pe 
pământurile otomane. Ardealul, adică Transilvania, a fost locul 
cel mai important în care s-au refugiat calviniştii. Mulţi pro- 
testanti au avut o viaţă liniştită şi după ce s-au refugiat la Buda. 
Sigmund Torda, un protestant de origine maghiară, îi scria în 
decembrie 1545 lui Philipp Melanchton, unul dintre liderii 
protestanți din Germania, că în tara sa protestantismul se râs- 
pândea foarte repede, motiv pentru care cucerirea Ungariei de 
către otomani a fost un dar de la Dumnezeu. 

De pe pământurile maghiare aflate sub dominație otomană 
au fost scrise multe scrisori ca aceasta protestanților din princi- 
patele germane, din care reieşea că în acele locuri pot să-şi 
exprime liber credinţa. Astfel, scrisoarea trimisă de Emerius 
Zigerius (Imre Eszeki), locuitor al Ungariei, unuia dintre liderii 
protestanți din Germania, Matthias Flacius Illyricus, este una 
dintre cele mai interesante, în care se relatează că „Protestanţii 
din Imperiul Otoman îşi pot trăi viaţa religioasă într-un mod 
liber, aşa cum nu s-a mai văzut în nicio altă ţară din Europa 
creştină . Scrisoarea a ajuns în iunie 1550 la Flacius, iar acesta 
a publicat-o în versuri, adăugându-i o prefaţă, în care scria aşa: 
„Am vrut ca să le roşească obrazul conducătorilor noștri 
aşa-zişi creştini văzând cum turcii îi protejează pe creştini, 
supuşii credincioşi ai lui Dumnezeu, şi le dau voie chiar să-şi 
răspândească doctrina şi să-şi practice religia. Eu nu vorbesc aici 
despre papă sau spanioli, ci despre cei care, deşi cu puţin timp 
în urmă au acceptat adevărata religie creştină, o neagă acum de 
frica despotismului catolicilor sau pentru a obţine avantaje 
materiale. Vor să trădeze, scoţându-l complet pe lisus din Ger- 
mania. Atunci să-i ia ca exemplu pe turci. Aceşti aşa-zişi creştini 
se poartă cu adevărații creştini mai rău decât cu cei mai teribili 
turci. Turcii nu numai că permit doctrina creştină, ci apără cu 

sabia creştinismul de acei lupi care nu sunt creştini (catolicii). 
Prin această scrisoare nu am intenţionat să creez neliniște, ci 
scopul meu a fost să ofer un exemplu celor care cred în adevă- 
rata doctrină protestantă şi astfel să-i încurajez şi să le dau 
speranță. Iar conducătorilor care spun că sunt creştini am vrut 
să le arăt buna intenţie şi maleabilitatea turcilor şi poate să-i fac 
să renunţe la atacurile şi furia lor. Ideea că turcii se comportau 
cu protestanții mai bine decât o făceau catolicii a fost folosită ca 
un mijloc puternic de propagandă”. 

Luther, în scrierile şi predicile sale, insistând asupra perico- 
lului turc, a încercat să scape de presiunea catolicilor, îndrep- 
tându-le acestora atenţia înspre otomani. Din acest motiv, 
atunci când Carol Quintul şi Ferdinand au vrut să încheie pacea 
cu turcii în 1545, Luther s-a opus vehement. Astfel că primul 
lucru făcut de Habsburgii care încheiaseră un armistițiu de un 
an cu turcii a fost să-i atace pe protestanți. 

Din cauza atacurilor turcilor Carol nu a putut împiedica 
răspândirea protestantismului în principatele germane. Mai mult 
decât atât, Habsburgii aveau nevoie şi de soldaţii protestanți 
pentru a putea ţine piept otomanilor. Protestantii au profitat, 
punând condiţia ca noua lor credinţă să fie acceptată în schim- 
bul trimiterii soldaţilor pe front. Fiecare atac al otomanilor 
împotriva Sfântului Imperiu Romano-German a făcut ca pro- 
testantismul să se răspândească din ce în ce mai mult şi, într-un 
final, în 1555 să fie acceptat definitiv la Augsburg. 


Cum îi vedea Luther pe turci 


Luther, întemeietorul protestantismului, are nenumărate 
scrieri despre turci. Cu toate că exista o teamă foarte mare da- 
torită înaintării otomanilor în Europa, Luther prefera, înaintea 


© * Klaus Schwarz, „16. Yüzyılın Ortalarında Protestanların Umudu: 
Türkler”, Tarih ve Toplum, nr: 59 (Istanbul, 1988), pp. 9-13. 

unei lupte cu turcii, o luptă împotriva papei de la Roma. Ca şi 
întreaga Germanie, şi Luther rămăsese undeva între „speranţa în 
turci” şi „teama de turci. 

Luther a scris despre lupta împotriva turcilor. Catolicii afir- 
mau că, asemenea altor nenorociri, şi ameninţarea turcă avea 
legătură cu Luther. Ca răspuns, Martin Luther a scris o carte cu 
titlul „Despre războiul contra turcilor”. După prima ediţie apă- 
rută în aprilie 1529, cartea s-a mai tipărit de nouă ori în cursul 
aceluiaşi an. 

Luther scria în cartea sa: „Înainte de turci, care sunt biciul plin 
de mânie al lui Dumnezeu, servitorul Diavolului care taie şi 
spânzură, trebuie să-l învingem pe stăpânul lor, Diavolul, să luăm 
biciul lui Dumnezeu şi să-i lăsăm pe turci singuri. Clericii ar 
trebui să explice că «Dumnezeu i-a adus pe turci pe capul germa- 
nilor din cauza nerecunoştintei şi nenumăratelor lor păcate». 

Creştinii, aşa cum spun papa şi partizanii săi, nu trebuie să 
se lupte cu turcii numai cu trupurile. Ei trebuie să-i vadă pe aceştia 
ca furia şi biciul lui Dumnezeu şi să se apere cu rugăciuni, 
regrete şi sacrificii. Cei care desconsideră acest sfat îi vor sub- 
estima şi pe turci, şi aş vrea să văd cum le vor putea ţine piept. 

Cei care vor să meargă la luptă împotriva otomanilor trebuie 
să se adune sub steagul împăratului. El este trimisul ordinii lui 
Dumnezeu şi comandantul armatei. Într-o astfel de situaţie 
apartenența la împărat echivalează cu apartenenţa la Dumnezeu. 
Şi împăratul, dacă vrea să-i elimine pe păgâni şi pe duşmanii 
creștinătății, ar trebui ca, în loc să lupte împotriva turcilor, să se 
lupte mai întâi cu papa, episcopii şi ceilalţi clerici. În imperiu 
există destui necredincioşi şi numeroase mişcări antireligioase. 

Fie sub aspectul propovăduirii preceptelor antireligioase, fie 
din punctul de vedere al vieţii lor păgâne şi dăunătoare, între 
noi se află multi turci, evrei şi păgâni. Să-i lăsăm să creadă şi să 
trăiască aşa cum vor ei. Dar să dăm şi papalității şi falşilor creştini 
această posibilitate? 

Trebuie să gândim împreună nu numai lupta împotriva tur- 
cilor, dar şi cea împotriva papei. Sunt cel puţin la fel de religioşi 
ca papa. Cred în cele patru cărţi sfinte, profeti şi îi consideră 
sfinți pe profetul Iisus şi pe mama sa, Fecioara Maria. Dar turcii 
nu cred că profetul lisus este mai presus de profeţii lor şi că lisus 
este Dumnezeu. 

Dacă papa ar avea puterea turcilor, ar face şi mai mult rău 
decât otomanii. Singura diferență între papă şi otomani este că 
aceştia din urmă iau sabia în mână. Lupta împotriva papei şi 
cea împotriva turcului este aceeaşi — ambii au aceleaşi păcate. 

A-ţi dori să trăieşti sub conducerea turcească este unul dintre 
cele mai mari păcate, este chiar negarea jurământului de cre- 
dintâ față de conducătorii tăi. Cei care trec de partea turcilor nu 
vor putea niciodată trăi cu sufletul împăcat printre otomani. 
Dacă nu se vor întoarce la adevărații lor conducători vor simţi 
numai regrete şi durere. Vor trăi printre turci, dar sufletele lor 
vor duce dorul acestor locuri. 

Cei neloiali şi renegatii vor înfăptui păcatul cel mai înfrico- 
şător, fiind părtaşii turcilor la faptele lor nemiloase şi sângeroase. 
Cei care se vor alătura otomanilor de bună voie vor fi prieteni cu 
ei şi complici la acțiunilor lor. Este groaznic să fii alături de un 
astfel de câine sângeros şi de diavol şi să fii martor la acţiunile 
lor nemiloase. Creştinii ar trebui să prefere moartea sub adevă- 
ratii lor conducători decât să se amestece printre turci“. 


Primul asediu al Vienei 


După lupta de la Mohâcs, otomanii au transformat in paşalâc 
o parte din teritoriul Ungariei, iar restul Ungariei a fost condus 
de voievodul Transilvaniei, loan I Zápolya, încoronat la Szekesfe- 
hervâr. Însă Ferdinand I de Habsburg, invocând legăturile de 


* Onur Bilge Kula, Alman Kültüründe Türk İmgesi, II, Ankara, 1993. 

rudenie cu fostul rege al Ungariei, decedat, a refuzat să recunoască 
regatul lui Zâpolya şi pe 20 august 1527 a ocupat Buda. 

Zâpolya, care la început nu a vrut să ceară ajutor turcilor, a 
rămas fără alternativă şi a trimis un sol la Istanbul. Între timp, 
Ferdinand, încurajat de aceste reuşite care îl făcuseră mult prea 
încrezător, trimisese şi el o solie să ceară o serie de oraşe ca 
Belgrad, Varadin, Seghedin şi multe altele pe care otomanii le 
cuceriseră cu mult timp înainte. Enervati de această îndrăzneală, 
conducătorii otomani au închis solii şi au început pregătirile 
pentru plecarea în campanie. Pe 10 mai 1529, armata otomană 
sub comanda sultanului Suleyman a pornit de la Istanbul spre 
Ungaria. Însă nici nu plecaseră bine că necazurile au început 
să se ţină lanţ. În aceşti ani, echilibrul climatic s-a schimbat în 
lume. În perioada numită începutul micii ere glaciare ploile 
s-au întețit şi temperaturile au scăzut. Când armata otomană a 
poposit la Plovdiv, râul Marita a ieşit din matcă în urma ploilor 
torențiale şi a inundat tabăra acestora, cauzând înecul multor 
soldați. 

loan I Zápolya s-a dus în tabăra otomană pe câmpia Mohács 
şi şi-a declarat supunerea în fața sultanului. Pe 3 septembrie 
1529, armata otomană a ajuns în fața cetăţii Buda. După un 
scurt asediu, pe 7 septembrie Buda a trecut din nou în mâinile 
otomanilor, iar Zâpolya a fost aşezat pe tronul Ungariei după o 
scurtă ceremonie. După Buda, Suleyman a stabilit ca noua ţintă 
să fie Viena. 

Obiectivul otomanilor din primii ani erau oraşele Iznik şi 
Bursa. Apoi şi-au îndreptat atenţia spre Istanbul. După cuce- 
rirea Istanbulului, noua ţintă a fost Belgradul. În 1522, după 
cucerirea Belgradului, şi-au propus să ocupe Roma şi Viena. 
Pe de o parte Suleyman îşi dorea să cucerească aceste noi ţinte, 
iar pe de alta să scape de ameninţarea Austriei asupra Unga- 
riei. Viena fiind capitala Austriei, Ferdinand trebuia să lupte 
pentru a o apăra. Odată cu intrarea armatei otomane în 


Suleyman Magnificul și sultana Hurrem 65 


Austria, Franţa, care se afla sub presiunea lui Carol Quintul, 
avea să respire uşurată. 

Pe 23 septembrie, armata otomană a intrat pe teritoriul Aus- 
triei cu aproape 100 000 de soldaţi, iar după câteva zile a ajuns la 
Viena. Ferdinand, pe care Suleyman îl aştepta să vină la el, pără- 
sise însă Viena pe motiv că merge să caute ajutoare. La 27 septem- 
brie, toată armata otomană era în fața Vienei şi a început asediul. 
Însă vremea se răcise foarte mult şi ploua fără încetare. 

Austriecii, realizând că armata turcă va veni peste ei, şi-au 
întărit fortificațiile şi au luat măsuri astfel încât casele să nu fie 
incendiate. Din cauza ploii tunurile mari nu au putut fi aduse, 
iar acesta era un dezavantaj pentru a cuceri un oraş cu forti- 
ficatii puternice precum Viena. 

Au trecut 15 zile cu atacuri de ambele părţi, otomanii folo- 
sind chiar ghiulele pentru a dărâma zidurile cetăţii. Dar vremea 
rece şi ploaia le-au zădărnicit încercările. Conducătorii otomani 
au analizat situaţia şi au hotărât să se mai dea un ultim atac şi 
dacă nici acesta nu va fi victorios, să ridice asediul care ar fi 
adus pierderi serioase armatei otomane. Pe 14 octombrie turcii 
au pornit un atac puternic împotriva Vienei, fără niciun rezultat 
până seara, şi astfel, pe 15 octombrie au început să strângă 
corturile. Pe 16 octombrie a fost strâns şi cortul lui Suleyman, 
iar armata s-a întors în Ungaria. 

Asediul Vienei a durat 17 zile, însă pentru cucerirea unei 
cetăți ca Viena era nevoie de câteva luni şi de tunuri mari. 
Însă ploile care nu se mai opreau i-au împiedicat să continue 
asediul. 


Campania germană 


Austria nu voia să dea piept cu armata otomană din cauza 
superiorității acesteia în războaie şi alesese să-şi apere granițele 
construind mai multe cetăţi, mai mari sau mai mici. Acestea 
începeau din Dalmația, se continuau până în Croatia şi Ungaria 

de vest, apoi prin oraşele muntoase din nordul Dunării, intin- 
zându-se până în Transilvania, constituind astfel un fel de graniță 
militară, o barieră împotriva otomanilor. 

În 1531, la asediul Budei de către Ferdinand, s-a plecat într-o 
nouă campanie. De data aceasta ţinta lui Suleyman era regele 
Carol Quintul. În această operaţiune, care în documentele oto- 
mane trece drept „campania germană, Cetatea Giins de lângă 
Viena a fost pusă sub asediu şi s-a aşteptat sosirea lui Carol, dar 
nici acesta şi nici Ferdinand nu au apărut. După cucerirea 
cetății, odată cu venirea primăverii, armata otomană s-a întors 
la Istanbul. 

După ce a fost primit cu mare fast la Istanbul, sultanul Suley- 
man a organizat o ceremonie pentru a celebra această campa- 
nie. Timp de cinci zile şi cinci nopţi pieţele şi bazarurile au fost 
deschise şi s-au dat petreceri. 

Între 1526 şi 1532, în Europa, s-au tipărit 259 de cronici care 
aveau ca subiect lupta de la Mohâcs, primul asediu asupra 
Vienei şi campania germană din 1532 a lui Suleyman. Cu cât 
Europa simţea pericolul turc mai aproape, cu atât creştea şi 
interesul pentru otomani. 


Coiful lui Suleyman* 


La Veneţia, la 15 martie 1532, un coif cu patru coroane, cu 
50 de diamante, 44 de rubine, 27 de smaralde, 49 de perle şi o 
turcoază destul de mare a trezit un mare interes în rândul 
populației. Acest lucru se datora atât strălucirii, cât şi faptului 
câ aşa ceva nu se mai văzuse până atunci. În câteva luni, coiful 
urma să fie aşezat pe capul celui mai mare conducător de la 
Răsărit şi coşmarul vesticilor, sultanul Suleyman. Povestea 


* Gülrü Necipoğlu, „Siileymân the Magnificent and the Represen- 
tation of Power in the Context of Ottoman-Habsburg-Papal Rivalry”, 
Süleymân the Second and his Time, ed. H. İnalcık-C. Kafadar, İstanbul 
1993, pp. 163-194. 

acestui coif care nu a atras prea mult atenţia până acum, apă- 
rând numai în câteva gravuri, a fost scoasă la iveală în urma 
studiului făcut de Otto Kurz şi Gülru Necipoğlu. Există însă 
câteva controverse în legătură cu acesta. De exemplu, motivul 
existenţei a patru coroane pe coif şi unde a fost făcut coiful, fără 
seamăn în istoria otomană. Cum şi cine l-a adus la Istanbul? De 
ce a fost purtat de sultanul Suleyman în 1532 în campania 
germană? 

Conform studiului lui Kurz şi Necipoğlu, coiful cu patru 
coroane a fost făcut la Veneţia, fiind realizat de una dintre cele 
mai renumite familii de bijutieri ai timpului, familia Caorlini, şi 
a fost vândut cu 115 000 de ducați prin intermediul lui Vicenzo 
Levriero, Pietro Morosini, Giacomo Corner, Marco Antonio 
Sanudo şi Pietro Zen, viceambasadorul Veneţiei la Istanbul. 
Această minunată operă a fost cumpărată pentru palat de către 
vistiernicul Iskender Çelebi. La cumpărarea coifului a contri- 
buit în mare măsură şi unul dintre cei mai influenți oameni ai 
vremii, Alvise Gritti, fiul nelegitim al dogelui Veneţiei Andrea 
Gritti. Alvise Gritti avea legături cu oameni importanți şi îi 
cunoştea îndeaproape pe cei mai însemnați comercianţi vene- 
tieni. De altfel, era şi unul dintre apropiații marelui vizir al vremii, 
Makbul Ibrahim Paşa. Aceste legături ale lui Gritti au uşurat co- 
municarea între comercianții venețieni şi palat pentru cumpă- 
rarea coifului. Printre primii care au încurajat achiziționarea 
acestuia se numără marele vizir Makbul Ibrahim Paşa, el însuşi 
un iubitor al bijuteriilor. 

Coiful, terminat în martie 1532, după ce a fost expus pu- 
blicului la Palatul Dogilor, a fost trimis la Istanbul pe uscat. 
Marele vizir avea atâta grijă de coif, încât pentru ca această 
operă extraordinară să ajungă fără probleme, a trimis la Ragusa 
mai multi ieniceri sub comanda unuia dintre oamenii săi. Când 
a ajuns coiful, sultanul Suleyman plecase deja în „campania 
germană”, care în istorie avea să fie cunoscută sub numele de 

Gravura lui Suleyman Magnificul făcută de Agostino Veneziano. 


primul asediu al Vienei. Coiful a fost predat marelui vizir 
Ibrahim Paşa şi s-au plătit peşin 100 000 de ducați. Restul aveau 
să fie plătiţi în câteva luni. 

Au mai fost comandate şi alte obiecte de ceremonie: acce- 
sorii pentru cal, un sceptru şi un tron pentru care s-au plătit în 
total 100 000 de ducați. Acestea au fost folosite pentru prima 
dată de Suleyman în 1532 la intrarea în Belgrad. 

Necipoglu descrie intrarea sultanului în Belgrad astfel: 
„Padişahul, care a plecat din capitală, după câteva opriri a ajuns 
la Belgrad, ale cărui străzi erau împodobite de sărbătoare «în 
stilul ceremoniilor oficiale din Imperiul Roman». În urma tru- 
pelor de ieniceri şi spahii veneau stegarii cu flamuri cu semiluna 
otomană şi numele profetului Mahomed cusute cu pietre 
preţioase. Aceştia erau urmaţi de 100 de tineri aleşi din serviciul 
padişahului, călare, cu săbii din oţel de Damasc. Doisprezece 

dintre aceşti tineri preferaţi ai padişahului aveau coifuri scumpe 
împodobite cu perle şi pietre preţioase care-ţi luau ochii. Ulti- 
mul ar fi fost cadoul oferit de Ibrahim Paşa padişahului, «un 
coif venețian care semăna foarte mult cu coroana Papei». 

Sultanul Suleyman, în spatele căruia era marele vizir, stătea 
pe o şa ce valora 70 000 de ducați, călare pe un cal superb, care 
purta un căpăstru ornat cu o turcoază de mărimea unui ou şi 
valora 50 000 de ducați. Sultanul Suleyman purta pe cap un 
turban mare, era îmbrăcat cu un caftan din brocard căptuşit cu 
blană, cu lucrături din aur şi pietre preţioase, iar la gât avea un 
lanț din aur masiv, ţinut de ambele părţi de câte un servitor 
pentru a-i uşura greutatea. Padişahul însoţit de muzică militară, 
înainta călare victorios sub un baldachin din brocard scump 
purtat de mai marii oraşului. Defilările în cinstea victoriei pe 
care padişahul le-a făcut în drum spre Viena nu au diferit foarte 
mult de această intrare grandioasă în Belgrad. 

Atunci când i-a primit pe solii venețieni la Niş, Suleyman 
stătea pe un tron din aur. Lângă el se afla coiful realizat la 
Veneţia, care era aşezat pe un taburet mic lângă padişah sau pe 
tronul său. Ceremonia de primire era atât de fastuoasă, încât 
solii rămăseseră fără grai, conform unui raport venețian. 

Coiful a fost cea mai importantă piesă a etalării puterii 
sultanului în campania germană din 1532. Însă, după datele de 
acum, nu a mai fost purtat ulterior. 


Nu te lăsa copleșit de mândrie! 


Familii de frunte cum ar fi Evrenosoğulları, Malkoçoğulları, 
Mihaloğulları, Turahanogullan au avut un rol important in 
cucerirea provinciilor Rumeliei de către Imperiul Otoman. 
Unul dintre aceştia era beiul achingiu Yahya Paşa. El se număra 
printre oamenii de stat ai perioadei în care domniseră sultanul 
Mahomed al II-lea Cuceritorul şi Baiazid al II-lea. Se aflase in 

beilerbeilicurile Anatolia şi Rumelia şi ajunsese până la rangul 
de vizir. Yahya Paşa a înregistrat succese remarcabile în special 
în perioada petrecută în beilerbeilicurile Rumeliei, unde a fost 
numit de trei ori. A fost căsătorit cu una dintre fiicele lui 
Baiazid al II-lea, fiind astfel şi ginere în dinastia otomană. 

Yahya Paşa a murit în anul 1506, însă a lăsat în urmă trei fii 
viteji asemenea lui. Unul dintre ei, Ahmed Bey, era conducă- 
torul unui sangeac, iar Mehmed Bey şi Bali Bey erau importanţi 
comandanți în armata sultanului Suleyman, ajungând până la 
gradul de generali. În special Bali Bey, prin eroismul şi succesele 
repurtate, devenise cel mai renumit conducător sub domnia lui 
Suleyman. Bali Bey, căruia i se spunea şi Yahya Paşalu ve Koca, 
cucerise mai multe cetăţi şi avusese un rol important în cucerirea 
Belgradului şi în victoria de la Mohâcs din 1526. Yahya Paşa- 
zade Bali Bey s-a căsătorit cu fata fiicei lui Baiazid al II-lea şi a 
nepotului lui Uzun Hasan, Ahmed Göde Bey. Atât pe linie ma- 
ternă, cât şi paternă soția sa se trăgea din familii de conducători. 

Yahya Paşazade Bali Bey a servit cu succes în sangeacurile 
Rumeliei, în schimbul serviciilor sale dorind să devină vizir. I-a 
scris lui Suleyman, enumerând serviciile aduse, însă sultanul 
i-a dat un răspuns, rămas în istorie, în firmanul pe care l-a trimis 
în 1531 sau 1532 lui Bali Bey, care făcea bravadă cu realizările 
sale*: 

,Mândria celor aleşi să fie aproape de padişah, om de incre- 
dere al sultanului şi regilor, călăul idolatrilor şi al păgânilor, 
onorabile Lalam Gazi Bali Bey, 

Să ştii că atunci când marele meu firman va ajunge la tine 
scrisoarea pe care mi-ai trimis-o a ajuns şi după ce a fost citită 
au fost scrise cele de mai jos. Spui că ai cucerit 18 cetăţi, ai trimis 


* Textul a fost simplificat din documentul publicat de Kemal 
Kürkçüoğlu. Vezi. „Kanuniînin Bâli Beğe Gönderdiği Hatt-ı Hümâyün”, 
Dil ve Tarih Coğrafya Fakültesi Dergisi, VIII/1-2, pp. 227-231. 

30 000 de grinzi de lemn la şantierul naval al Imperiului 
Otoman, ai făcut să cadă 60 000 de capete. Să izbândeşti în tot 
ce faci! Să fii slăvit în cele două lumi! Meriti din plin pâinea pe 
care ai câştigat-o. Ai cerut să fii vizir. Dar, Gazi Bali Bey, nu este 
încă vremea pentru asta. Este adevărat că tu ne-ai făcut toate 
aceste servicii. lar eu, în schimbul acestora, ţi-am făcut trei 
favoruri. Primul este că m-am adresat ţie cu titlul de «califul 
islamului». Al doilea, ţi-am trimis un caftan. Al treilea, ţi-am dat 
sangeacul sfântului profet Mahomed. Ti-am oferit aceste trei 
daruri. Nimic nu poate fi mai presus de asta. Acum şi tu să te 
străduieşti să fii recunoscător pentru aceste favoruri şi să ştii că 
toate-s de la Allah. Să nu te laşi niciodată copleşit de mândrie. 
Şi să nu spui că ai cucerit cu sabia ta atâtea ţări. Tara este întâi 
de toate a lui Allah, apoi a sfântului profet şi, în cele din urmă, 
cu voia lui Allah, a califului! A fi bei este ca o balanţă cu două 
talere. Pe unul este raiul, iar pe celălalt iadul. Tu să fii dintre cei 
care îşi tin inima trează când au ochii închişi. Dreptatea stă la 
temelia tuturor lucrurilor. lar dacă vei conduce cu dreptate, fie- 
care zi a ta va fi socotită una închinată Domnului. Să dea Allah 
tuturor să fie supuşi drepţi! Dacă în ziua Judecăţii de Apoi voi 
fi tras la răspundere pentru cruditatea ta în locurile pe care le 
conduci ca seraschier şi bei, te voi lua de guler. Asta dacă în acea 
zi nu-ți va fi ruşine şi nu vei încerca să fugi. Şi dacă vrei să pui 
pe cineva să facă o treabă, niciodată să nu-l judeci după aspectul 
exterior. Sunt multi care îşi arată partea bună atunci când sunt 
lăsaţi în pace, iar când prind ocazia devin cruzi. Pe scurt, să înveți 
din experiența oamenilor să poţi avea o părere a ta şi, desigur, 
să nu te înşeli. Să fii cu ochii în patru! Dacă beii şi loctiitorii lor 
sunt oameni buni, şi drepturile şi situația supuşilor va fi bună. 
Poporul este precum pajiştea beilor. Cel ce greşeşte e vai de el. Şi 
sunt unii oameni care ziua fin post şi noaptea se roagă. Însă au şi 
patima bogăției pe care o venerează. Nu e nimeni care te îndrumă 

greşit decât oamenii care pun mare preţ pe bunurile materiale. 
Acum şi tu nu slăvi şi nu te pleca în fața lucrurilor trecătoare. 
Să-ţi foloseşti binecuvântarea pentru supuşii lui Allah! Fii bun! 
Să te fereşti cât poţi de invidie! Să nu te superi pentru că nu-ți 
ajunge venitul pentru cheltuielile pe care le ai! Dacă ai nevoie şi 
nu te vei ajunge cu banii să trimiti vorbă aici! Îţi pot trimite din 
visterie trei sau patru sute de pungi de cheltuială. Să nu cumva 
să păstrezi pentru vistieria musulmanilor bunurile cetăților 
cucerite. La asta nu mă învoiesc. Opreşte o parte pentru vistierie, 
iar restul să îl imparti soldaţilor Islamului. Acesta este dreptul 
soldaților şi pe aceştia trebuie să-i respecţi. Pe cei în vârstă să-i 
tratezi ca pe tatăl tău, pe cei tineri ca pe fraţii tăi, iar pe cei foarte 
tineri ca pe fiii tăi. Să ai milă față de fiii tăi. Să-i onorezi pe fraţii 
şi să-i respecţi pe taţii tăi. Să nu-i pui în situaţii grele şi să nu-i 
faci să sufere pe soldaţii Islamului. Să-i aperi pe supuşii lui Allah 
cei săraci care trăiesc acolo. Celor care sunt în nevoie să le 
dai hrană şi îmbrăcăminte. Săracii sunt supuşii lui Allah, iar 
vistieria este a supuşilor lui Allah. Şi dacă sunt pe acolo dintre 
cei care se trag din neamul profetului sâ le trimiti numele la 
Istanbul. Să nu le creezi probleme dându-le sarcini de stat fiilor 
profetului. Şi nu voi fi niciodată de acord ca săracilor să li se 
ceară ca dări, pe lângă provizii pentru armată, şi o jumătate de 
accea şi aceştia să se simtă nedreptâtiti. Popoarele păgâne să 
vadă traiul îndestulat al poporului nostru şi să îl invidieze. 
Afectiunea şi vorbele lor să fie de partea noastră. L-am trimis 
drept cadiu al armatei pe Mevlâni Mustafa Efendi, cadiu distins 
şi plin de virtute. Să respecţi cum poţi tu mai bine legea isla- 
mică. Să te fereşti să ofensezi ulema*, pentru că este urmașul 
profeților. Ai intenţionat să donezi unele sate. Jur în faţa lui 
Allah că şi dacă dăruieşti toate satele cucerite voi fi de acord. 


* Ulema: doctor în dreptul canonic musulman, în drept cutumiar și 
teologie (n.tr.). 

Trimite-mi registrele cu datele satelor pe care vrei să le dăruieşti 
şi de-acum încolo blestemul lui Allah să cadă asupra padişa- 
hilor care vor veni din neam otoman, marilor viziri, beilerbeilor, 
cadiilor şi al oricărui cârmuitor care nu vor respecta donațiile 
făcute! În ziua Judecăţii de Apoi voi fi dușmanul lor, cerându-le 
socoteală. 

Acum şi tu Gazi Bali Bey să lupti în numele religiei şi în slujba 
sultanatului aşa cum poţi mai bine şi atât cât te ţin puterile. Să-i 
păstrezi pe luptătorii curajoşi. Să hrâneşti calul care merge şi 
să-ţi păstrezi bine sabia. Să deschizi uşa bunâvointei. Nu uita 
să repeti cuvintele «O, ce stăpân bun şi ce ajutor bun», să mergi 
pe acelaşi drum cu bunele intenţii ale sfinților cunoscuţi şi 
necunoscuţi, să iti atârni la gât un talisman cu versetul din Coran 
«Rugaţi-vă la Allah» şi să iei binecuvântarea mea. Allah să-ţi 
dea noroc, sabia să-ți fie tăioasă şi să iti dea întotdeauna victorii 
împreună cu soldaţii Islamului în lupta împotriva duşmanilor 
religiei! Să fii slăvit în cele două lumi! Asta să ştii şi să-mi duci 
la îndeplinire ordinele cu onoare. Anul 938 (1531-1532). 


Cucerirea Bagdadului 


Safavizii, care reprezentau un important pericol pentru Ana- 
tolia pe timpul sultanului Yavuz Selim, fuseseră asimilați. İn 
perioada de domnie a lui Suleyman, atâta timp cât nu erau 
forţaţi de împrejurări sau nu a apărut o ocazie, otomanii nu au 
plecat în campanie spre Iran. Tinta principală era vestul. 

Prima campanie împotriva Iranului a fost în 1533. La aceasta, 
numită campania Irakeyn, au participat două armate ale tur- 
cilor. Mai întâi a plecat în campanie Makbul Ibrahim Paşa, în 
octombrie 1533, însă, îndreptându-se nu spre Bagdad, aşa cum 
era planul, ci spre Tabriz, care avea o infrastructură precară, ar- 
mata otomană a ajuns epuizată. Ibrahim Paşa a cucerit Tabrizul, 
dar când a înţeles că lucrurile nu stăteau tocmai bine şi șahul se 
apropia, l-a chemat în ajutor pe Suleyman, care se afla la Erzurum. 

Suleyman a plecat în campanie în iunie 1534. Cele două 
armate s-au întâlnit la sfârşitul lui septembrie în Tabriz şi au 
pornit către Bagdad, dar din cauza ploilor torențiale campania 
de la Bagdad a fost una anevoioasă şi s-a intrat în oraş abia pe 
30 noiembrie 1534. 

Suleyman a cerut să fie găsit mormântul distrus al lui 
Imam-ı Azam şi să se refacă mausoleul, apoi să se construiască 
un mausoleu şi pe mormântul lui Abdülkadir-i Geylani. După 
ce au petrecut iarna în această zonă, s-au întors la Tabriz, însă 
șahul Tahmasp nu a venit la sultan. S-au întors la Istanbul. În 
această expediţie, campania Irakeyn, s-au cucerit Bagdadul, 
nordul şi centrul Irakului. În 1538, odată cu supunerea condu- 
cătorului Basrei, puterea turcilor în zonă a crescut. Cu toate 
acestea, Tabrizul a trecut după un timp din nou în mâinile 
Safavizilor. 

Se spune că în 1533-1534, în timpul campaniei Irakeyn, ade- 
vărata intenţie a lui Ibrahim Paşa era să cucerească Iranul, să-l 
facă un stat vasal otomanilor şi să treacă el însuşi în fruntea lui. 
Ibrahim Paşa a folosit în această campanie, pentru prima dată 
în istorie, titlul de „seraschier sultan” Tot acum l-a demis pe 
vistiernicul Iskender Çelebi, om cu mare influenţă şi unul dintre 
numele cele mai importante ale timpului, punând apoi să fie ucis 
la Bagdad. Aceste întâmplări l-au determinat pe padişah să se 
îndoiască de bunele intenţii ale marelui vizir şi să-şi schimbe 
sentimentele faţă de el. 


Barbaros în serviciul otomanilor 


Spania, care nu îndrăznise să se confrunte cu otomanii pe 
uscat, a atacat cetăţile turceşti de pe coasta peloponeziacă. A 
putut face asta cu flota comandată de Andrea Doria. Obiectivul 
sultanului în Europa era apărarea punctelor vulnerabile de la 
mare şi, foarte inspirat, l-a chemat la Istanbul pe Hizir Reis, un 

turc din Lesbos, care îşi demonstrase vitejia în cucerirea 
Algeriei. Padişahul scria in firmanul pe care i l-a trimis acestuia: 
„Dorinţa mea este să plec într-o campanie în Spania, pune pe 
cineva de încredere în locul tău și vino! Dacă nu este nimeni 
vrednic să-ţi ia locul, dă-mi de ştire.” 

- După ce a întărit apărarea în Algeria, Hizir Reis, căruia i se 
mai spunea şi Barbaros, a luat cu el 18 dintre cei mai expe- 
rimentati comandanţi ai vremii şi în august 1532 a pornit către 
Istanbul. A capturat o flotă de 18 vase în largul Messinei şi a 
plecat spre Koron, unde credea că se află Doria, însă acesta, 
auzind vestea, a fugit in Italia. Hizir Reis a ajuns în Istanbul în 
decembrie 1533, în cinstea lui organizându-se petreceri mari. 
Atunci când a mers în fața sultanului, neştiind că trebuie să-i 
sărute poala caftanului, a înaintat, i-a sărutat mâna şi s-a aşezat 
în faţa lui, iar la întrebările sultanului a dat răspunsuri libere, în 
afara protocolului. 

Purtarea lui Barbaros i-a plăcut sultanului şi pentru că Ibra- 
him Paşa era în acea perioadă în campania din Iran, a fost şi el 
trimis acolo. Hizir Reis l-a ajuns pe marele vizir la Alep şi aici, 
în ianuarie 1534, a fost avansat la gradul de amiral. Este intere- 
sant de remarcat importanţa pe care o dădeau aceştia meritelor 
şi valorii, numind într-o funcţie atât de înaltă pe cineva care nu 
fusese în serviciul otomanilor. 


Favoritul asasinat 


Ibrahim Paşa avansase foarte repede, fiind priceput şi inte- 
ligent. Din acest motiv a obţinut victorie după victorie. Însă, 
faptul că devenea din ce în ce mai orgolios i-a adus sfârşitul. 
Când Suleyman i-a mărit venitul lui Ibrahim Paşa la 3 milioane 
de galbeni, el a desconsiderat acest gest, spunându-i padişahului: 
„Sultanul Mahomed al II-lea i-a dat marelui vizir Mahmud Paşa 
4 milioane de galbeni . Atunci Suleyman i-a zis: „Ei au cucerit 
Istanbulul, nu se cuvine să ne comparăm cu ei. 

În timpul tratativelor de pace din 1533, Ibrahim Paşa, după 
ce le-a vorbit ambasadorilor despre puterea statului, şi-a scos în 
evidenţă autoritatea în felul următor: „Totul, pacea, bogăţia, 
puterea sunt în mâinile mele, padişahul are două ştampile, una 
se află la el, una la mine, nu vrea să fie nicio diferenţă între noi, 
statul eu îl conduc, când padişahul vrea să dea cuiva ceva şi eu 
nu aprob, se anulează. Aceste cuvinte arată până unde ajunsese 
influenţa lui Ibrahim Paşa în stat. 

Încă din timpul campaniei Irakeyn, Makbul Ibrahim Paşa 
il făcuse pe padişah să se îndepărteze de el. Pe lângă asta, nu 
era în relaţii bune cu sultana Hurrem şi tinea partea printu- 
lui Mustafa. Sprijinul acordat prinţului ca viitor padişah, fiind 
cel mai mare dintre fiii sultanului, şi scrisorile pe care şi le 
trimiteau unul altuia atrăseseră duşmânia sultanei Hurrem 
faţă de marele vizir, aceasta făcând tot ce se putea pentru înde- 
părtarea lui. 

Acţiunile exagerate ale lui Ibrahim Paşa, în special după 
campania Irakeyn, uşuraseră treaba adversarilor săi politici. Se 
răspândiseră deja bârfele cu privire la servitorul care era pus să 
bea apa în care-i spăla picioarele, faptul că işi neglija soţia, pe 
sultana Hatice, că ascundea crimele înfăptuite de pedagogul 
prinților, faptul că nu a primit exemplarele din Coran care i-au 
fost oferite în dar, precum şi cheltuielile exagerate din timpul 
campaniei din Iran. 

Pe când Makbul Ibrahim Paşa se ocupa de pregătirea privile- 
giilor pe care urmau să le acorde francezilor, în primele luni ale 
anului 1536, a fost chemat la palat pentru iftar* în noaptea de 
14 spre 15 martie. După iftar a fost ucis de patru călăi muţi. 
Paşa, care mai înainte era numit „Makbul', după ce a fost ucis, 
s-a amintit de el cu numele de „Maktul”. În locul său a fost 
numit ca mare vizir Ayas Mehmed Paşa. 


* Iftar: masa de seară care se serveşte după apusul soarelui în perioada 
Ramadanului (n.tr.). 

Privilegiile neacordate 


Imperiul Otoman a avut o influenţă importantă în politica 
Europei acelor vremuri. Datorită faptului că în timpul domniei 
lui Suleyman graniţele de est n-au fost amenințate şi a situaţiei 
existente în Europa, vestul a fost principala ţintă a turcilor. În 
această perioadă, Imperiul Habsburgic îşi stabilise dominaţia 
asupra celei mai mari părţi a Europei. Teritoriul ţărilor de azi ca 
Italia, Spania, Austria, Germania, Ungaria erau în mod direct 
sau indirect dependente de Sfântul Imperiu Roman. Singura 
putere care le rezista Habsburgilor era Franţa. Amestecul otoma- 
nilor în această luptă a făcut ca echilibrul politic să fie refăcut. 
Franţa a reuşit să supraviețuiască datorită începerii luptei 
otomanilor împotriva Habsburgilor. De altfel, in 1532, Francisc |, 
regele Franţei, îi spunea ambasadorului venețian că era „în 
siguranţă faţă de Carol Quintul datorită otomanilor. 

Aceştia au ajutat Franţa să devină mai puternică în faţa 
Habsburgilor fie trimițând soldaţi, fie cu bani sau prin rela- 
tiile comerciale. İn 1533, Suleyman îi trimisese regelui Franţei 
100 000 de galbeni pentru a face alianță cu prinții Angliei şi 
Germaniei împotriva lui Carol. 

Cu acest scop, în 1535, s-a discutat despre acordarea de 
privilegii Franţei. Dacă de la sfârşitul secolului al XIV-lea s-au 
acordat concesii unor state europene ca Veneţia şi Genova, acestea 
nu au fost mai mari decât cele care se spune că au fost acordate 
Franţei de către Suleyman. De fapt, aceste privilegii nu au fost 
acordate pe vremea lui Suleyman. Ambasadorul Franţei şi 
marele vizir Ibrahim Paşa, în timpul negocierilor, pregătiseră 
o listă provizorie de privilegii. Cum Makbul/Maktul Ibrahim 
Paşa a fost ucis, înţelegerea care conţinea acordarea privilegiilor 
n-a mai fostpusă în aplicare, rămânând doar în fază de proiect. 
Nu există nici versiunea în turcă a acestei înţelegeri. Profesorul 
Halil Inalcık susținea că primele privilegii au fost acordate 
francezilor de Selim al II-lea la 18 octombrie 1569. 


Campania din Italia 


Suleyman, după ce a poruncit să fie ucis marele vizir Ibrahim 
Paşa, a început să se intereseze mai îndeaproape de situaţia de 
la Marea Mediterană. Bunele relaţii cu Veneţia din perioada in 
care Ibrahim Pașa era mare vizir s-au deteriorat, în ciuda tuturor 
eforturilor depuse de Ayas Paşa. Pe de altă parte, Barbaros Hay- 
reddin Paşa nu găsea această politică de pace cu Veneţia favora- 
bilă pentru Imperiul Otoman. Şi Suleyman se gândea la cucerirea 
Italiei, ca şi predecesorul său sultanul Mahomed al II-lea. Fără 
îndoială că o astfel de victorie avea să crească şi mai mult 
influența lui Suleyman. 

Sultanul a trimis ca ambasador la Veneţia, care avusese multe 
acțiuni ce puteau fi considerate motive de război, pe translato- 
rul Yunus Bey. Acesta le-a transmis venețienilor că dacă nu 
respectă tratatul, flota otomană este pregătită să pornească la 
drum. Venețienii, nedorind să strice relaţiile cu otomanii, s-au 
purtat bine cu Yunus Bey. 

Poziţia lui Ayas Mehmed Paşa în favoarea continuării prie- 
teniei i-a determinat pe venețieni să creadă că mișcările din 

porturile otomane reprezintă pregătirile pentru o campanie 
care ar putea să pornească împotriva Tunisiei sau a Regatului 
Neapolelui. 

Armata otomană sub comanda lui Suleyman, cu partici- 
parea prinților Mehmed şi Selim, a plecat din Istanbul în mai 
1537. La începutul lui iulie s-a ajuns la Avlona. În acest timp, 
Andrea Doria atacase navele otomane, mai ales pe cele care 
aduceau provizii din Alexandria. Padişahul a aflat şi l-a trimis 
pe amiral. Barbaros Hayreddin Paşa l-a urmărit pe Doria, însă 
nu l-a putut prinde. 

Suleyman l-a trimis şi pe Lütfü Paşa să atace coasta Pugliei. 
Acesta a asediat câteva cetăţi de aici. Pe când Barbaros Hay- 
reddin Paşa venea cu navele cu provizii s-a întâlnit cu Lütfü 
Paşa, care se întorcea de la Puglia, şi au pornit împreună spre 
Preveza. 

Veneţiei încă nu i se declarase război în mod oficial. Suley- 
man l-a trimis din nou ca ambasador pe Yunus Bey la Veneţia, 
însă trimisul otoman a fost atacat pe drum de vasele venețiene, 
iar navele otomane ancorate în oraşul Himare au fost atacate 
de locuitori. Balyos Orsini, care se afla la Istanbul, a apelat la 
senatul venețian pentru ca responsabilii acestor fapte să fie 
pedepsiţi. Contele Gradeniko, cel care atacase navele, a fost 
închis. Însă, în acest timp, Andrea Doria a scris o scrisoare în 
care lăsa să se înțeleagă că făcuse o alianţă cu venețienii, apoi a 
făcut ca aceasta să intre în posesia marinarilor otomani, ceea 
ce a determinat ca declararea războiului împotriva Veneţiei să 
fie inevitabilă. 

Pe când Suleyman se afla la Avlona, i-a poruncit lui Barbaros 
Hayreddin Paşa să cucerească insula Corfu. În câteva zile a sosit 
aici şi sultanul. Tunurile nu erau eficiente. Furtuna care s-a iscat 
a dus la întreruperea atacului. 

În urma salvelor de tun ale inamicilor, două trireme oto- 
mane au fost scufundate, iar o ghiulea a dus la moartea a patru 

otomani. Suleyman, după aceste pierderi, a spus: „Nu vreau să 
sacrific niciun luptător nici pentru o mie de cetăţi ca asta şi a 
renunţat la asediu. În luarea deciziei contase atât faptul că Ayas 
Paşa nu era la fel de priceput ca Ibrahim Paşa, cât şi faptul că nu 
avea prea mare încredere în prietenia regelui Franţei, Francisc |. 


Campania din Moldova 


Voievodul Moldovei, Petru Rareş, nu a plătit tributul pe care-l 
datora, a ajutat duşmanii Imperiului Otoman şi nu a trimis soldați, 
aşa cum promisese. Se spunea şi că a participat la asasinarea 
venetianului Aloisio Gritti, care era în serviciul otoman. 

İn plus, Petru Rareş a dus tratative şi cu Ferdinand al Austriei. 
Ţinând seamă de toate acestea, Suleyman a plecat în 1538 în 
campania împotriva Moldovei. Armatei otomane i s-a alăturat 
şi hanul Crimeei Sahib Ghirai, cu 8 000 de călăreţi. Deşi i-a 
înfrânt pe tătari, voievodul răzvrătit Petru Rareş, părăsit de 
boieri, s-a refugiat în Transilvania. Otomanii au ocupat oraşele 
laşi şi Suceava. 

Suleyman i-a primit pe boierii din Moldova, care i s-au 
închinat şi i-au jurat supunere. Sultanul l-a numit voievod pe 
fratele lui Petru Rareş, Ştefan Lăcustă. Tighina şi toată zona de 
sud a Basarabiei au trecut în posesia otomanilor. 

După o vreme, Ştefan Lăcustă a fost ucis boierii moldoveni, 
ceea ce a făcut ca situația din Moldova să se deterioreze din nou. 
Alexandru Cornea, noul domn al Moldovei, a atacat, cu ajutorul 
Poloniei, cetăţile turceşti de la graniță, dar fără succes. În acest 
timp, fostul voievod Petru Rareş s-a dus la Istanbul şi i-a sărutat 
mâna sultanului, cerând iertare. Pentru a se asigura stabilitatea 
în zonă, Petru Rareş a primit pentru a doua oară domnia, de 
această dată mărindu-i-se tributul. El a continuat să lupte 
pentru înălturarea suzeranității otomane asupra Moldovei, însă 
în zadar. 

Victoria de la Preveza 


Odată cu numirea lui Barbaros în fruntea flotei, otomanii 
au început să-şi stabilească dominaţia şi pe mare. Spania şi 
Franţa semnând armistițiul de la Monsone, Spania, Veneţia, 
papalitatea, cavalerii de Malta şi celelalte state italiene mici au 
creat, sub conducerea papei, o alianță împotriva turcilor. Se 
formase o flotă foarte mare, însă între comandanți existau 
neînţelegeri, invidii şi suspiciuni. Pe când spaniolii se temeau că 
venețienii îi vor folosi ca momeală pentru otomani, aceleaşi 
suspiciuni existau şi de partea venețiană. Barbaros însă era la 
curent cu această situație. 

În fruntea flotei cruciate a fost adus Andrea Doria, cu toată 
împotrivirea venețienilor. Au apărut neînţelegeri şi cu privire la 
locul unde urmau să atace. Venețienii voiau să cucerească teri- 
toriile de la estul Mediteranei, iar spaniolii pe cele de la vest. 
Neputându-se ajunge la un acord, s-a hotărât ca mai întâi să fie 
învinsă flota otomană, apoi să se continue în funcţie de situaţia 
de la acel moment. Barbaros, care ştia că flota inamică a trecut 
la acţiune şi intenţiona să atace flota de 20 de vapoare de sub 
comanda lui Salih Reis, aflat în preajma insulei Creta, a plecat 
de la Istanbul. În drum a cucerit unele insule din Marea Egee 
care nu trecuseră încă sub stăpânire otomană. La 24 septembrie, 
flota otomană a ajuns în portul de la Preveza. 

Barbaros a intrat înaintea duşmanilor săi în golful Preveza. 
Ştiind că flota de sub comanda lui Doria este mult mai nume- 
roasă decât a sa şi cu vase mult mai mari, a evitat lupta în larg. 
Ascunzându-se într-o zonă cu bancuri din golf pe unde nu 
puteau să treacă vasele mari, a aşteptat ca inamicul să intre în 
jocul lui. Duşmanii puteau să fie în avantaj, dacă trimiteau 
soldaţi pe uscat şi asediau Preveza, însă Doria n-a făcut asta. 
Andrea Doria, care a înţeles că nu va putea scoate de acolo flota 
otomană, a plecat în seara de 26 spre 27 septembrie din Preveza, 
retrăgându-se într-un loc mai sigur. 

İn dimineata zilei de 27 septembrie, Barbaros a inceput sâ-i 
urmărească. Pentru că flota cruciatilor era formată din trireme 
şi galioane, înainta încet, astfel că pe 28 septembrie Barbaros 
i-a prins din urmă. Pe mare nu exista nici urmă de val, de aceea 
galioanele rămăseseră nemişcate. Barbaros însă, ştiind că vântul 
pe Marea Mediterană nu era întotdeauna favorabil, alesese în 
locul galioanelor care înaintau cu ajutorul vântului triremele 
cu vâsle şi nu avea probleme. 

Galionul enorm de sub comanda unuia dintre cei mai mari 
marinari venețieni, Alessandro Condalmiero a rămas separat 
de restul flotei cruciate, fiind singur în faţa turcilor. Doria nu i-a 
trimis ajutor atunci când triremele turce, arătând ca nişte 
furnici pe lângă această navă, au atacat-o. Spre seară, vântul s-a 
întețit în favoarea flotei cruciate, însă, cu toate rugâmintile 
comandanților, Doria nu i-a atacat pe turci. Vasele otomane au 
atacat atât galionul venețian, cât şi navele rămase separate de 
flota cruciată. 

Andrea Doria, în loc să atace flota turcă, şi-a schimbat 
direcţia spre larg. Însă Barbaros nu era un marinar atât de 
neexperimentat încât să părăsească ţărmul favorabil triremelor 
sale uşoare pentru o luptă cu cruciații într-un loc nefavorabil. 
În dimineaţa de 29 septembrie, Doria a fugit. Pentru a nu fi 
văzut fugind, şi-a stins până şi farul de amiral. Flota otomană 
a câştigat lupta de la Preveza cu foarte puţine pierderi. 


Campania din India a hadimului* Suleyman Paşa 


De la începutul secolului al XVI-lea, dominaţia portughezilor 
asupra drumurilor comerciale indiene a constituit o lovitură 
puternică pentru comerțul pe Marea Mediterană. Din acest 
motiv, otomanii au vrut să înlăture acest pericol cucerind Egiptul. 


* Hadim = Funuc: bărbat castrat care făcea serviciul de paznic (al 
haremului) la curtea sultanului (n.tr.). 

Şi pe timpul lui Suleyman s-a încercat alungarea portughezilor 
din zonă prin campaniile din India. Pe lângă asigurarea drumu- 
rilor comerciale, se dorea şi ajutarea regatelor musulmane din 
India. 

Hadim Suleyman Paşa a fost numit în octombrie 1536 la 
beilerbeilicul Egiptului. Numirea acestuia era un semn că oto- 
manii s-au hotărât, într-un final, asupra campaniei în care avea 
să-i alunge pe portughezi din apele teritoriale ale Indiei, decizie 
care fusese amânată de ceva timp. 

Conducătorul Gujaratului, şahul Bahadir, pentru a căpăta 
sprijin în luptele împotriva conducătorului Baburului, Hümayun, 
s-a aliat cu portughezii, care începuseră să-l supună la presiuni 
din ce în ce mai mari. Atunci, Bahadir şi-a trimis haremul şi 
tezaurul la Mecca, împreună cu vizirul Asaf Han, şi la Istanbul 
un sol pentru a cere ajutor. Conducerea otomană nu dorise până 
atunci să se amestece în această problemă internă, ambele părţi 
fiind musulmane, însă acum, Portugalia fiind o ţară creştină, 
situaţia era alta. Portughezii, aflând ce se întâmplase, l-au asasinat 
pe şahul Bahadir la 13 februarie 1537 printr-o mârşăvie. Beiler- 
beiul Egiptului, Hadim Suleyman Paşa, a transferat tezaurul 
şahului la Istanbul. După ultimele evenimente, s-a decis cam- 
pania în India. La beilerbeilicul Egiptului a fost adus Davud 
Paşa, iar Hadim Suleyman Paşa a fost numit comandant-şef al 
campaniei, cu titlul de „Bahr-i Kulzum Kapudanı” 

Atunci când Hadim Suleyman Paşa a fost numit în fruntea 
campaniei din India, sultanul participa personal în campania 
din Moldova, iar Barbaros Hayreddin Paşa în cea de pe mare de 
la Preveza. 

Când înlocuitorul său a ajuns la Cairo, Hadim Suleyman 
Paşa a plecat spre Suez. După terminarea pregătirilor, flota, 
formată din 80 de vase, aproximativ 20 000 de luptători, dintre 
care 7 000 de ieniceri, şi tunurile mari care aveau să fie folosite în 

Flota otomană din Oceanul Indian, secolul al XVI-lea. 


lupta de la cetate, a părăsit Suezul la 27 iunie 1538. Trecându-se 
pe la Korondil, Tur, Jeddah şi Kameran, s-a ajuns în portul 
Aden. Suleyman Paşa l-a atras pe vas printr-o înşelăciune pe 
conducătorul Adenului, şeicul Amir bin Davud, care semnase 
o alianță cu portughezii, şi a pus să fie ucis împreună cu vizirul 
şi trei oameni ai acestuia. Astfel, otomanii au cucerit oraşul fără 
a întâmpina niciun fel de apărare. Hadim Suleyman Paşa l-a 
numit pe Behram Bey sangeacbei al Adenului şi, lăsând aici un 
detaşament de 500 de ieniceri şi trei trireme, a părăsit Adenul. 
Se spune că otomanii nu s-au purtat prea bine cu localnicii, ceea 
ce a făcut ca populaţia să-şi piardă încrederea în ei. 

Marinarii otomani, deşi obişnuiţi cu vânturile de pe Marea 
Mediterană, au avut destule dificultăţi cu musonii şi după o 

călătorie de 19 zile au ajuns, pe la sfârşitul lui august şi începutul 
lui septembrie, la Diu. Diu era format din două părţi, una cu o 
cetate despărțită de un canal şi cealaltă cu populaţie musul- 
mană. 

Cetatea Diu, apărată de trupele portugheze conduse de 
Antonio de Silveria, era atacată de armata Gujaratului formată 
din aproape 15 000 de soldaţi sub comanda lui Hoca Sefer şi a 
lui Alam Han. Hadim Suleyman Paşa a trimis pe uscat soldaţi 
pentru a sprijini armata Gujaratului, însă o furtună l-a forţat să 
plece de aici şi să se refugieze la Jafarabad. Flota otomană a 
părăsit pe 28 septembrie Jafarabadul şi peste două zile a ancorat 
la Diu. Insula, asediată de trupele otomane şi Gujarat, care de 
un timp primea ca întăriri tunuri mari de asediu, s-a predat 
într-un final, la început bastionul Gogala, un fel de suburbie a 
insulei, şi apoi cetatea Kat. Suleyman Paşa a început să împre- 
soare cetatea Diu de pe uscat şi de pe mare. Salvele de tun oto- 
mane, începute pe 4 octombrie, au provocat mari pagube cetăţii 
şi mari pierderi în rândul apărătorilor ei. Portughezii s-au retras 
în interiorul cetăţii, rămasă fără zidul dinspre mare. Cu toate 
acestea, atacurile armatelor otomane şi Gujarat n-au dat rezul- 
tatul scontat. Conducătorul Gujaratului Mahmud al III-lea, 
îngrijorat că ar putea sfârşi ca emirul Adenului, şeicul Amir, 
n-a fost de acord să trimită întăriri otomanilor. 

Istoricul Mughul spunea că acapararea tezaurului pe care 
şahul Bahadir l-a trimis la Mecca, jignirea adusă lui Mahmud 
al III-lea prin gestul de a nu-i fi fost permis vizirului său să stea 
în aceeaşi încăpere cu paşa atunci când venise în vizită, apoi 
faptul că Mahmud al III-lea a spus că nu acceptă sabia şi caftanul 
decât dacă sunt trimise de către însuşi sultanul otoman, precum 
şi gândul că otomanii se vor stabili în zonă, au zdruncinat 
încrederea dintre cei doi aliați. 

Hadim Suleyman Paşa, neprimind întăririle pe care le aştepta, 
a hotărât să se retragă. În noaptea de 6 noiembrie 1538, trupele 

otomane au urcat pe vase şi au pârâsit Diu, lâsând o parte din 
tunurile mari de asediu. Probabil că în luarea acestei decizii a lui 
Suleyman Paşa a stat şi vestea apropierii unei mari flote portu- 
gheze. 

După izvoarele portugheze, această campanie a eşuat din 
cauza lipsei de experiență a lui Hadim Suleyman Paşa. Pierderea 
a trei săptămâni pentru a-şi duce la Madresabat, la 20 km distanţă 
de Diu, vasele care aveau nevoie de reparaţii după furtuna stârnită 
la câteva zile după ce a ajuns la Diu, a dat portughezilor răgazul 
necesar pentru fortificaţii. Pe lângă asta, nu a putut împiedica 
primirea ajutoarelor de către portughezi. Încrederea în sine îi 
fusese zdruncinată odată cu executarea emirului Adenului şi 
atunci, ajuns la Diu, nu a fost în stare să-şi împiedice soldaţii să 
prade insula. 

La întoarcerea de la Diu, pe 27 noiembrie 1538, Suleyman 
Paşa a trecut prin portul Şihr. Conducătorul din Şihr a acceptat 
suzeranitatea otomană, a mers la Aden, de aici prin strâmtoarea 
Bab el Mandeb, trecând şi pe la Mocha şi a ajuns pentru a da 
noile legi la Zabid în Yemen, care de la asasinarea lui Selman Reis 
era în haos. Suleyman Paşa l-a ucis pe conducătorul Zebidului, 
Nahuda Ahmed Bey, la 24 februarie 1539 la o adunare a Di- 
vanului şi a trecut această zonă sub stăpânire otomană. A 
întemeiat provincia Yemen care cuprindea zonele Zebid şi Aden. 
După această organizare administrativă a părăsit Yemenul, a 
ajuns pe 13 martie la Jeddah, de unde şi-a trimis flota la Suez, 
iar el a plecat la Mecca. După ce s-a făcut hagiu* s-a întors pe 
uscat în Egipt. 

În acest timp, Ozdemir Bey, care după întoarcerea din 
campania din India a fost însărcinat de Hadim Suleyman Paşa 
să cucerească coastele sudice ale Egiptului, a coborât cu flota 
pe Nil spre sud. Fuseseră cucerite cetăţile Ibrim şi Derr şi oraşe 


* Hagiu: musulman care a vizitat Meca şi Medina (n.tr.). 

ca Mağrak şi Say. În timpul acestei operațiuni, şi oraşul Savakin 
a fost luat sub stăpânire otomană. Astfel, otomanii, care erau 
vecini cu Etiopia, şi-au consolidat dominaţia pe ambele maluri 
ale Mării Roşii. 


Executarea micului şeic Ismail Ma'şuki* 


În perioada de domnie a sultanului Suleyman unii şeici au 
fost asasinați din cauza ideilor lor legate de religie. Micul şeic 
Ismail Maşuki a fost primul care a fost executat împreună cu 
12 discipoli. 

Tatăl şeicului era conducătorul sectei Melamiye** piri Ali 
Aksarayi. Ismail Ma şuki a fost chemat în capitală de către 
dervişi. Deşi tatăl său îi refuza dorinţele motivând că este încă 
un copil, le-a răspuns dervişilor că dacă profesorul său era de 
acord, putea merge. Cum a primit permisiunea profesorului, 
Ismail Maşuki a plecat la Istanbul şi cu toate avertizările tatălui 
său de a nu se ocupa de predici, acesta nu l-a ascultat. De ase- 
menea, tatăl i-a cerut să-l asculte pe Ahmed Edirnevi, pe care-l 
trimisese să-l însoţească, însă s-au certat, iar acesta s-a întors la 
Edirne. 

După aceste întâmplări, Ali Aksarayi şi-a chemat fiul acasă 
la Aksaray, însă dervişii din capitală au insistat să-l trimită din 
nou. Atunci, Ali Aksarayi, avertizându-l din nou pe fiul său să 
nu încerce să ţină predici fără să aibă aprobarea marelui vizir şi 
să se ocupe numai de studiul ştiinţelor, l-a trimis din nou la 
Istanbul împreună cu Ahmed Edirnevi. Însă fiul său, găsind o 
posibilitate la Istanbul, şi-a reluat vechile practici. 

Când cei din conducerea otomană au observat că se plănuieşte 
o revoltă în Istanbul, în special din cauza cuvintelor şeicului 


* Reşat Öngeren, „Şeriatın Kestiği Parmak: Kanüni Sultan Süleyman 
Devrinde İdam Edilen Tarikat Şeyhleri”, İlam Araştırma Dergisi, I/1 
(İstanbul 1996), pp. 123-132. 

** Melami: o sectă de dervişi (n.tr.). 

impotriva legii islamice, aceştia İ-au avertizat şi i-au cerut sâ se 
întoarcă acasă. Şeicul a refuzat, fiind apoi judecat. Conform 
registrelor curţii, martorii susțineau că Ismail Maşuki ar fi spus 
următoarele: ,loatâ lumea este Dumnezeu. Ceea ce religia 
spune că este păcat, este permis. Adulterul şi pederastia sunt 
permise. Tu eşti cel care a creat omul. Nu există cazne în mor- 
mânt şi nici Judecata de Apoi. Spiritul iese dintr-un corp şi intră 
în altul. Atât cât trăieşti, mănâncă, bea și dormi. Toate sunt 
rugăciuni. Tatăl este centrul, iar eu sunt Mahdi (imamul ascuns)”. 
Nu se ştie nici cât de adevărate sunt aceste afirmaţii, având în 
vedere că nu detinem relatarea sa. 

După judecată, Ismail Maşuki, care în 1539 avea 19, ani a 
fost executat împreună cu 12 dintre discipolii lui în Atmeydani. 
După executarea şeicului, populaţia s-a împărţit în două. O 
parte era de părere că acesta era ateist şi de aceea trebuia exe- 
cutat, iar cealaltă credea că şeicul era un om sfânt şi că a fost 
ucis cu cruzime. 


Marele vizir care a amenintat-o pe fiica lui Yavuz 


Liitfii Paşa, unul dintre marii viziri ai sultanului Suleyman, 
este şi unul dintre cele mai renumite personaje din istoria 
otomană datorită operelor sale. În perioada când a fost mare 
vizir, a fost cunoscut nu atât prin acţiunile sale, cât mai ales prin 
lucrarea Âsafnâme, ceea ce înseamnă „Cartea vizirilor” în care 
scria despre conducerea în statul otoman şi despre schimbările 
ce trebuiau făcute aici. 

Liitfii Paşa s-a născut la sfârşitul anilor 1480 şi era de origine 
albaneză. Fiind devşirme* de prin părțile Avlonei, a fost luat în 


* Devşirme: (1) recrutarea de copii creştini cu scopul de a fi instruiți 
pentru diferite funcţii în palatul imperial, în administraţie sau în corpurile 
militare de kapikulu; (2) un tânăr astfel recrutat (n.tr.). 

serviciul palatului în timpul lui Baiazid al II-lea. A lucrat la palat, 
fiind pe rând çaşnigirbaşılık*, kapucubaşilik**, miralemlik***. 
În lupta de la Caldiran a fost sergent. La urcarea pe tron a 
sultanului Suleyman a fost trimis în provincie ca sangeacbei al 
oraşului Kastamonu, apoi a fost numit sangeacbei al Aydinului. 
A participat la cucerirea Rodosului. După ce a lucrat ca san- 
geacbei în alte câteva locuri, în 1533 a fost promovat ca bei- 
lerbei şi trimis în Karaman. A participat la campania Irakeyn, 
din 1533-1534, în care i-a dat lui Mimar Sinan sarcina să con- 
struiască nave pe coastele Tatvanului. A continuat să avanseze 
şi a fost trimis la beilerbeilicul din Anatolia, apoi la cel din 
Rumelia, în anul 1536. Astfel, ajunsese la cea mai înaltă func- 
ție din organizarea otomană din provincie. Imediat a fost numit 
al treilea vizir în Divan. În 1537, în campania militară spre 
Corfu, a fost comandant-şef al flotei pe lângă Barbaros. În mai 
1538, a fost numit al doilea vizir. A participat la campania din 
Moldova. 

După moartea marelui vizir Ayas Paşa de ciumă, la 13 iulie 
1539, a fost numit în locul acestuia al doilea vizir, Lütfü Paşa. 
Înainte ca acesta să devină vizir, pe vremea când era sangeacbei, 
se căsătorise cu Şah Sultan, fiica sultanului Yavuz Selim şi sora 
lui Suleyman. Această căsătorie a influențat avansarea lui la 
rangul de mare vizir. 

Cât timp a fost mare vizir a încercat să refacă balanţa de 
venituri și cheltuieli al cărei echilibru se stricase datorită cheltu- 
ielilor prea mari, reducând durata nuntilor de la 40 de zile şi 


* Çaşnigirbaşı: şeful çaşnigirilor care preluau de la bucătarul-şef 
mâncărurile pregătite în bucătăria seraiului; o altă sarcină a çaşnigir- 
başıului era aceea de a-l ajuta pe padişah să urce pe cal în zilele de cere- 
monie (n.tr.). 

** Kapucubaşi: şeful uşierilor seraiului (n.tr.). 
*** Miralem: supraveghetorul steagurilor, corturilor și muzicii mili- 
tare ale sultanului (n.tr.). 

noptila 15 zile. Cu toate acestea, n-a reuşit sâ-şi pâstreze functia 
mai mult de doi ani, adicâ pânâ in mai 1541. Când Lütfü Paşa 
era mare vizir, o prostituată a fost prinsă cu un bărbat. De 
obicei, când erau prinse astfel de femei, li se dădea pedeapsă 
surghiunul, dar marele vizir era un om foarte aspru. I-a dat 
femeii o pedeapsă nemaiîntâlnită până atunci: a pus să fie spin- 
tecată cu briciul. Seara la palat, când i-a povestit soţiei ceea ce 
făcuse, ea l-a întrebat înspăimântată: „În timpul cărui vizir s-a 
dat o astfel de pedeapsă pentru asta ca să se dea acum? . La acest 
răspuns, Lütfü Paşa, care avea o fire incâpâtânatâ, în loc să se 
gândească la atrocitatea lucrului pe care îl făcuse, a insistat pe 
corectitudinea deciziei luate, răspunzându-i soţiei: „De-acum 
încolo, cel care păcătuieşte şi îl prind va pâti la fel.” 

Şah Sultan, auzind răspunsul soțului său, n-a mai rezistat, 
spunându-i: „Tu eşti un om încăpățânat, neruşinat şi crud . 
Lütfü Paşa nu a suportat aceste jigniri ale soţiei sale şi, ridicân- 
du-se, a scos pumnalul şi a mers către ea, făcând cea mai mare 
greşeală a vieţii sale. Era a doua persoană din Imperiul Otoman 
după padişah, însă, până la urmă, şi el era un supus al sultanului 
şi în faţa sa se afla fata sultanului Selim. Nimeni nu putea să se 
comporte astfel cu Şah Sultan, iar cei care încercau, nu sfârşeau 
bine. Nici Lütfü Paşa nu a sfârşit bine. Agalele haremului, care 
au ajuns înainte ca acesta să se atingă de soţia sa, l-au alungat 
de la palat în palme şi pumni. 

Această întâmplare a fost imediat relatată padişahului, adică 
fratelui lui Şah Sultan, sultanul Suleyman. Liitfii Paşa a fost 
demis din funcţia de mare vizir de îndată şi a fost trimis în 
surghiun la Dimetoka. A fost nevoit să divorțeze de Şah Sultan. 
Procesul de divorţ, deşi s-a lungit din cauza mihrului* pe care 
Lütfü Paşa trebuia să-l plătească soţiei, în final s-a terminat în 


* Mihr: aurul, bunurile sau un favor care trebuie oferit de bărbat 
femeii în momentul căsătoriei (n.tr.). 

avantajul lui Şah Sultan. După divorţ, aceasta nu s-a mai 
măritat. A devenit discipolul unuia dintre cei mai importanţi 
şeici ai Istanbulului, Merkez Efendi, şi s-a dedicat actelor cari- 
tabile. A contribuit la construirea unei geamii în Davut Paşa, a 
unei geamii şi medrese în Eyup, a unei mănăstiri numită tekke 
şi a unei şcoli. | 

Lütfü Paşa nu relatează în opera sa, în care-şi povesteşte viaţa, 
motivul pentru care a fost demis. Scrie numai că unele persoane 
răuvoitoare şi fâtarnice l-au bârfit şi pentru a se îndepărta de 
intrigile femeilor a părăsit funcţia de mare vizir, retrăgându-se 
la Dimetoka. 

După ce a fost surghiunit la Dimetoka, a plecat în pelerinaj. 
Până în 1563, când a murit, nu a mai ocupat alte funcţii de stat, 
însă se ştie că i-a plăcut foarte mult ştiinţa. A fost văzut ca unul 
dintre eruditii importanţi ai Islamului, la fel ca Zemahşeri şi 
Kadi Beyzavi. Îi întreba pe Aşcizade Hasan Celebi şi Ebussuud, 
dar şi pe alti eruditi ai vremii înțelesul unor cuvinte, iar dacă 
aceştia nu răspundeau, spunea: „Numai numele e de aceşti doi 
hogi. Istoricul Peçuylu Ibrahim critică aceste fapte ale lui Lütfü 
Paşa, spunând: „Cu puţină ştiinţă s-a crezut cel mai mare 
învăţat al secolului, tot întrebând cuvinte pe cei care veneau 
la el. 

Retrăgându-se devreme, Lütfü Paşa s-a dedicat scrisului, 
realizând în total 15 cărți în domenii diferite, de la medicină la 
religie. Cele mai cunoscute sunt două lucrări de istorie. Tevârih-i 
Al-i Osman, o istorie a Imperiului Otoman de la întemeierea 
lui şi până în 1553 şi Âsafnâme, foarte cunoscută. În această 
carte, Liitfii Paşa descrie organizarea de stat şi protocolul, 
precum şi ceea ce nu funcţiona bine în acest sistem. Este printre 
primele opere despre acest subiect în Imperiul Otoman. Lütfü 
Paşa nota la începutul cărţii că în timpul cât a fost mare vizir 
legile s-au aplicat diferit faţă de epocile anterioare şi că a scris 
cartea pentru a le fi de folos urmaşilor săi în această funcţie. 

Cucerirea Budei 


După retragerea otomanilor, austriecii au atacat Ungaria. 
Zâpolya, care primea sprijin otoman, a reuşit să reziste, însă 
după moartea lui în 1540, lucrurile s-au complicat. Moşteni- 
torul lui Zâpolya era un bebeluş de 15 zile. S-a speculat chiar că 
nu ar fi fost fiul lui. Suleyman a aflat aceste zvonuri şi a trimis 
un sol să afle adevărul. Maliat, care se autoproclamase bei al 
Ardealului, încerca să-şi creeze avantaj, contestând legitimitatea 
copilului. 

Trimisul otoman, mergând să o vadă pe regina Isabella, a 
văzut şi copilul. Soţia lui Zâpolya a cerut sprijinul otomanilor 
şi pentru a dezminti bârfele, a alăptat bebeluşul chiar în faţa 
trimisului. Văzând aceasta, solul a sărutat piciorul copilului şi, 
punând mâna dreaptă pe pieptul viitorului rege al Ungariei, a 
spus în numele padişahului că fiul regelui loan I Zápolya va fi 
conducătorul ţării sale atunci când va ajunge la vârsta pubertâtii. 

Austria, profitând de faptul că regele murise, a asediat imediat 
Buda. La solicitarea reginei, Suleyman a trecut imediat la acţiune 
şi a plecat într-o nouă campanie în Austria. Austriecii, care nu 
reuşiseră să cucerească Buda, auzind că se apropie armata 
otomană, s-au retras. 

Urmașul la tronul Ungariei, Sigismund, şi mama sa Isabella 
erau la Buda. Trimisul sultanului, Ali Aga, i-a dus în dar copi- 
lului, noul rege al Ungariei, patru cai cu hamuri şi şei de aur, iar 
reginei bijuterii şi mătăsuri. Trimisul otoman i-a transmis 
reginei că era împotriva legii ca padişahul să vină în vizită şi de 
aceea trebuia să-şi trimită fiul împreună cu nobilii care apărau 
Buda în tabăra otomană. Regina, îngrijorată, a cerut părerea 
consilierilor săi, după care a hotărât să ducă la îndeplinire 
dorinţa padişahului. 

La 29 august 1541, a cincisprezecea aniversare a luptei de la 
Mohács, au mers în faţa sultanului împreună cu Sigismund 
Zápolya, care împlinise un an, doica, două dâdace şi şase consilieri. 

Oficialii otomani, aflând că a venit regele Ungariei, au ieșit 
să-l întâmpine conform protocolului, netinând seama că era 
doar un bebeluş. Regele a fost dus cu mare fast în fața sultanu- 
lui. El trebuia să fie prezentat padişahului de către consilierul 
Petrovici, dar cum bebeluşul plângea, a intrat la sultan şi doica. 

Pentru că urma să se discute probleme de stat, consilierul 
Podmanicki i-au scos după puţin timp afară pe rege şi pe doica 
sa. Cinci consilieri ai regelui au rămas cu padişahul. Atunci 
când Suleyman le-a spus că avea să ofere Buda regelui, otomanii 
o cuceriseră deja. 

S-a discutat apoi politica pe care aveau să o urmeze. Condu- 
cerea otomană a hotărât că apărarea împotriva Austriei se va 
putea face numai după o nouă organizare. Buda a rămas sub 
stăpânire otomană, creându-se un nou paşalâc cu centrul la Buda. 
Regelui-minor i s-a dat Transilvania. În Europa, s-au scris 134 
de cronici despre campania lui Suleyman la Buda din 1541. 


Campania de la Esztergom 


După cucerirea Budei de către otomani, Habsburgii au trimis 
imediat soli cerând să se cedeze Austriei Ungaria în schimbul 
unei dări de 100 000 de galbeni. Dacă această propunere nu va 
fi acceptată, Ferdinand oferea pentru a rămâne în posesia doar 
a teritoriilor maghiare pe care le cucerise după moartea lui 
Zâpolya 40 000 de galbeni. Râspunzând solilor, Suleyman i-a 
cerut regelui lor să dea înapoi teritoriile cucerite după moartea 
lui Zâpolya şi să plătească dări pentru celelalte zone maghiare 
pe care le cuceriseră mai înainte. 

Refuzându-i-se oferta din timpul campaniei, după ce s-a 
întors la Istanbul, sultanul nu l-a mai primit pe solul regelui. 
Plănuise să cucerească Vac, Vişegrad, Esztergom , Alba Regală 
şi Pecs, care trecuseră în mâinile austriecilor. 

În decembrie 1542, Suleyman a plecat la Edirne, iar spre 
sfârşitul lui aprilie 1543 a pornit în campanie. Ferdinand n-a 

ieşit în calea otomanilor, iar maghiarii, preferând conducerea 
turcă, îi atacaseră pe conducătorii lor. 

Au cucerit cetățile Valpo şi Siklós, apoi s-au îndreptat spre 
Pecs. După aceea, Suleyman a pornit spre Esztergom, unde 
trupele italiene şi spaniole aveau o apărare redutabilă. După 
asediul care a durat 10 zile, pe 6 iulie armata otomană a cucerit 
oraşul, iar pe 7 august şi cetatea. După Esztergom, cheile cetăţii 
Tata au fost predate sultanului. Apoi, pe 22 august 1543, una 
dintre cetăţile puternice din zonă, Alba Regală, a fost împresu- 
rată de otomani din trei părţi. După 10 zile, într-o duminică, pe 
2 septembrie, a fost cucerită. 

S-a făcut recensământul persoanelor care plătesc dări din 
locurile cucerite, acestea fiind incluse în sistemul otoman. După 
victoria de la Alba Regală, armata otomană a pornit către Istanbul. - 
Pe drum, primind vestea morţii prinţul Mehmed, primul copil 
al sultanei Hurrem, pe care-l iubea foarte mult, Suleyman a 
părăsit armata şi, luând-o pe la Niş, Sofia, Plovdiv şi Edirne, 
a ajuns la Istanbul pe 16 noiembrie 1543. Regelui maghiar Sigis- 
mund Zápolya, căruia otomanii îi spuneau Isfehan, i se lăsase 
Transilvania. 


Politica din Africa 


Faptul că Imperiul Otoman ajunsese în situaţia de a mo- 
dela cursul politicii mondiale în secolul al XVI-lea a influenţat 
într-o mare măsură și evoluţia istorică a nordului Africii. În 
1492, după ce Granada, ultima rămăşiţă a Andaluziei, a cedat, 
spaniolii şi portughezii au început să se stabilească în nordul 
Africii. Imperiul Otoman, odată devenit activ pe mare cu Bar- 
baros, a intrat în lupta cu europenii pentru stăpânirea nordu- 
lui Africii. Datorită colaborării otomanilor cu piraţii turci din 
zonă s-a reuşit prevenirea cuceririi nordului Africii de către 
Habsburgi. 

Fraţii Barbaros, care au cucerit Algeria în 1516, nu erau 
în situaţia de a ţine piept spaniolilor. De aceea, pentru sigu- 
ranta lor, au acceptat conducerea otomană în această țară. 
Astfel, spaniolii care au vrut să ocupe Algeria în 1541, au fost 
învinși. 

Tunisia fusese cucerită de Barbaros Hayreddin Pașa în 1534, 
dar pierdută la scurt timp. Pe vremea lui Selim al II-lea, în 1574, 
a fost cucerită pentru a doua oară de către Sinan Paşa. 


Flota otomană în Franţa 


În timpul luptei începute în 1542 între regele Franţei 
Francisc I şi Carol Quintul, Franţa a cerut otomanilor sprijin 
pe mare. În 1543, flota otomană sub comanda lui Barbaros 
Hayreddin Paşa a ieşit pe Marea Mediterană. Trimisul francez 
Paul de Lagarde era lângă Barbaros. Toată Italia era cuprinsă 
de teamă. 

Barbaros Hayreddin Paşa s-a întâlnit cu francezii la Marsilia, 
însă cum aceştia nu făcuseră nicio pregătire, a fost nevoit să-i 
aştepte în port. Regele Franţei se temea că lumea catolică îi va 
întoarce spatele pentru că a cerut sprijinul turcilor şi, întârzi- 
ind lucrurile, voia să-i mulțumească şi pe Barbaros, dar şi pe 
catolici. 

De aceea, în locul unei acțiuni de amploare împotriva lui 
Carol, aşa cum se stabilise la început, a hotărât să asedieze 
înainte oraşul Nisa. Cele două flote au pornit către Nisa. Vasele 
franceze nu aveau destul praf de puşcă. Barbaros, enervându-se 
de această situație, a spus: 

„N-am ce zice de milităria francezilor ăstora! Nu uită să-şi 
umple vasele cu vin, dar uită de praful de puşcă." 

Barbaros, după ce a bombardat şi a ocupat portul Villa- 
franca, trecând tunurile peste munți, a împresurat Nisa. Oraşul 
nu mai avea altă ieşire decât predarea. Dar, ţinând legătura cu 

francezii, pentru ca oraşul să nu cadă în mâna turcilor, s-au 
predat francezilor. Acest gest l-a deranjat pe Barbaros, care s-a 
întors la Toulon. 

În timpul acestei campanii, căpitanii Salih şi Hasan Reis au 
atacat coastele spaniole ale Cataloniei, luând o pradă considera- 
bilă. De asemenea, andaluzii din provincia spaniolă Valencia, 
revoltându-se împotriva conducerii spaniole, încercaseră să 
obțină ajutor de la Barbaros, însă acesta, neobtinând sprijinul la 
care se aşteptase din partea francezilor, s-a întors la Istanbul în 
1544. 


Moartea lui Barbaros 


După campania de la Nisa în care a acordat sprijin france- 
zilor, Barbaros Hayreddin Paşa nu a mai plecat în alte campanii. 
S-a ocupat de organizare în şantierele navale. A murit la 5 iulie 
1546, la scurt timp după ce s-a îmbolnăvit. Pe mormântul lui a 
fost trecută data şi cuvintele: „A murit comandantul mării. A 
fost îngropat în mausoleul de lângă medresa de la Beşiktaş 
căreia i-a finanţat construcţia pe când era în viaţă. 


Ascensiunea lui Riistem Paşa 


Rüstem Paşa s-a născut pe la 1500 într-un sat din apropiere 
de Sarajevo. A fost dat de către primul său stăpân, care nu 
putuse să-şi plătească dările, ca sclav la palatul de la Galata al 
sultanului. Aici a atras în scurt timp atenţia datorită inteligen- 
tei şi calităţilor sale, fiind adus la Palatul Topkapi ca băiat de 
curte. 

Ascensiunea lui Riistem Paşa este foarte interesantă. Padişa- 
hul, care venise la Palatul Topkapi, a scăpat ceva din mână pe 
fereastră. O parte dintre cei de față au preferat să coboare scările 
pentru a lua obiectul, dar Rüstem Paşa a sărit pe fereastră şi cu 
acest gest a intrat în grațiile sultanului. 

După ce a studiat la Enderun”, a ajuns agă la palat, apoi 
silahdar** şi astfel unul dintre apropiații sultanului. Începând 
cu acești ani, relațiile sale cu sultanul s-au intensificat, dar ma- 
rele vizir Makbul Ibrahim Paşa, văzând că Riistem Paşa deve- 
nise favoritul sultanului, l-a trimis.la un sangeac în Anatolia, 
îndepărtându-l astfel de Istanbul. Ibrahim Paşa intelesese că 
dacă nu intervenea, acesta îi putea lua locul. Drumul lui Riistem 
Paşa s-a deschis din nou după ce marele vizir Ibrahim Paşa a fost 
executat din ordinul sultanului, la 15 martie 1536. După moartea 
acestuia, Riistem Paşa a fost numit la beierbeilicul de la Diyar- 
bakir. 

Suleyman, probabil şi cu indrumarea sultanei Hurrem, a 
dorit sâ il insoare pe Rüstem Paşa cu fiica sa, Mihrimah Sultan, 
însă oponenții Paşei, pentru a împiedica acest lucru, au râspân- 
dit zvonul că acesta ar fi lepros. Ca să afle adevărul, sultanul l-a 
trimis pe doctorul Mehmed Bey la Diyarbakir. Acesta, găsind 
un păduche pe paşâ, a înțeles că nu era lepros şi i-a dat lui Rüstem 
Paşa ordinul scris de sultanul însuşi prin care era numit ginerele 
padişahului. Cine ştie, poate că paşa, care şi-a câştigat renumele 
în istorie pentru inteligenţa sa, prinzând de veste de aceste in- 
tentii, făcuse pregătirile necesare. 

Această situaţie a lui Rüstem Paşa a făcut să fie amintit în 
acea perioadă ca „păduchele norocos”. Şi următoarele versuri 
scrise despre el au inclus păduchele paşei în literatura turcă: 


„E de ajuns să fii norocos 
Că atunci şi un pâduche iti este de folos.” 


Rüstem Paşa a fost numit întâi la beierbeilicul Anatoliei, 
apoi ca al treilea vizir. După ce a ajuns într-o asemenea funcţie 


* Enderun: şcoala internă a palatului (n.tr.). 
** Silahdar: păstrătorul şi îngrijitorul armelor sultanului (n.tr.). 

inaltâ, s-a oficiat câsâtoria lui Rüstem Paşa cu Mihrimah Sultan 
pe 4 decembrie 1539. După un timp, în 1544, a fost numit mare 
vizir. Complotul cu soacra sa avea să ducă la uciderea prinţului 
Mustafa, fiul cel mare al lui Suleyman şi urmaşul la tron. 


Pacea cu Austria 


În 1544, beilerbeiul de Buda, Yahya Paşazade Mehmed 
Paşa a cucerit Vişegradul, după care a fost cucerită Tolna. 
Austria nu putea să împiedice înaintarea otomană. Ferdinand 
şi Carol, care mai înainte nu aveau nicio intenţie de a încheia 
pace în condiţii rezonabile, au cerut pacea. După îndelungi 
tratative, în toamna anului 1545 s-a semnat un armistițiu pe 
18 luni. În acest timp, Francisc şi Carol au semnat şi ei acordul 
de pace de la Crespy. 

În 1546, tratativele au început din nou şi pe 19 iunie 1547 s-a 
semnat un tratat de pace. Conform acestuia, Ferdinand putea 
păstra părţile deja cucerite de el din Ungaria, însă în fiecare an 
în luna martie urma să plătească 30 000 de galbeni şi să ofere 
daruri precum vulturi şi câini de vânătoare. 


A doua campanie în Iran 


Refugierea prinţului Safavid Elkas Mirza la otomani, în 1547, 
a adus din nou în discuţie Iranul. Sultanul Suleyman, prin prinţul 
Safavid, avea să impună orice sancţiune ar fi dorit şahului Tah- 
masp şi astfel înlătura în mare parte ameninţarea Safavizilor. 
Putea cuceri Caucazul şi Azerbaidjanul. Elkas Mirza, ştiind că 
sultanul Suleyman pregătea de mult timp o a doua campanie 
împotriva Iranului, pentru a scăpa de fratele său, l-a încurajat 
să pornească în această expediţie spunându-i că beii Safavizi 
sunt împotriva şahului Tahmasp. 

Suleyman, care prin înţelegerea încheiată cu Austria asigu- 
rase partea vestică a imperiului, a finalizat pregătirile pentru 

campanie, ţinând seama şi de avertizările lui Elkas Mirza. Cam- 
pania din Iran din anul 1548 este cunoscută și sub denumirea 
de campania din Azerbaidjan. Mergând spre Tabriz, unde se 
aştepta ca beii Safavizi să i se supună, a dat peste o situaţie con- 
trară şi s-a supărat foarte tare pe Elkas Mirza. Scopul lui Suley- 
man, care plecase la Tabriz şi rămăsese acolo câteva zile, era de a 
il pune pe Elkas Mirza pe tronul Iranului, însă negăsind condiţii 
prielnice, a cucerit cetatea Van şi s-a întors. Zona dintre lacurile 
Van şi Urmia a devenit teritoriu otoman. 


Executarea şeicului Muhyiddin Karamani* 


Muhyiddin Karamani, cunoscut ca ,,şeicul din Karaman, 
din Gülşeniyye-i Halvetiyye**, când era in Egipt alâturi de 
şeicul İbrahim Gülşeni, a venit pe la mijlocul anilor 1520 in 
Anatolia la rugâmintea vizirului Çoban Mustafa Paşa. Cu ajuto- 
rul acestuia, Karamani a fost numit şeic la mânâstirea de tip 
tekke pe care vizirul pusese sâ o facâla Gebze. Când Karamani 
şi-a început activitatea aici, la medresa din apropiere preda cel 
care avea să devină faimosul şeyhülislâm, Ebussuud Efendi. 

După ce a practicat mai mult de 25 de ani irşadul***, impo- 
triva şeicului Muhyiddin Karamani a fost depusă o plân- 
gere potrivit căreia ar fi avut un comportament nepotrivit 
unei persoane competente în sufism. Conform registrelor 
curții, martorii au afirmat că şeicul Muhyiddin Karamani 
ar fi spus: „Poruncile lui Allah şi ale legii sunt convenţionale. 
Dacă socoteşti că este păcat să faci ceva, va fi păcat, dacă crezi 
că este permis, atunci aşa este. Nu există păcat în lumea asta. 


* Reşat Ongeren, „Şeriatin Kestiği Parmak: Kanüni Sultan Süley- 
man Devrinde İdam Edilen Tarikat Şeyhleri” İlam Araştırma Dergisi, 
1/1 (İstanbul, 1996), pp. 132-136. 

** Halvetiyye: un ordin al dervişilor (n.tr.). 
*** Irsad: câlâuzirea pe drumul cel drept (n.tr.). 

Pederastria şi adulterul sunt premise. Nu este nevoie de 
o pedeapsă crudă pentru asta. Reînvierea tuturor vietuitoare- 
lor şi adunarea lor pentru a da socoteală în ziua Judecăţii de 
Apoi nu există. Cine s-a întors din moarte să ne spună? Re- 
sullullah nu putea să-i fie ucenic şeicului Ibrahim Gilşeni . Nu 
ştim ce răspunsuri a dat şeicul la această plângere. Nu se ştie 
dacă ceea ce au spus martorii sunt într-adevăr cuvintele rostite 
de şeic sau provin din înţelegerea greşită a celor care ascultau 
problemele importante ale sufismului. În urma procesului, 
şeicul Muhyiddin Karamani a fost executat după sentința 
şeyhiilislâmului Ebussud Efendi în anul 1550 pentru că nu s-a 
supus legii. 


Cucerirea Tripolitaniei 


Turgut Reis era fiul unui ţăran pe nume Muğlalı Veli. Obser- 
vându-i calităţile în perioada când era pirat, Barbaros Hayreddin 
Paşa l-a luat pe Turgut lângă el, apoi au intrat împreună în 
serviciul otoman. Turgut Reis, fiind văzut ca un rival al amira- 
lului Sinan Paşa, fratele marelui vizir Riistem Paşa, nu a primit 
nicio funcţie înaltă. 

Otomanii intraseră în acea perioadă în lupta politică pentru 
nordul Africii. Sultanul Suleyman voia să cucerească Tripoli- 
tania (Libia). I-a trimis lui Turgut Reis un Coran şi o sabie de 
aur, transmitându-i că dacă îl ajută să cucerească Tripolitania il 
va face guvernator în acea zonă. 

Flota otomană în frunte cu Turgut Reis a pornit la atac, 
trecând întâi prin insula Malta. În iulie 1551, insula a fost ţinută 
sub salve de tun şi prădată. După Malta s-a trecut în Tripolitania. 
A fost împresurată cetatea Tripolitaniei. O breşă mare deschisă 
în zidurile cetăţii a destabilizat apărarea şi cetatea a fost predată. 
Dar amiralul Sinan Paşa nu a dat funcţia de guvernator al 
Tripolitaniei lui Turgut Reis, numind pe altcineva în această 

poziţie. Atunci, Turgut Reis a părăsit flota şi împreună cu el au 
plecat şi o mare parte dintre cei mai viteji soldaţi. Văzând asta, 
Sinan Paşa a fost nevoit să renunţe la decizia sa. 


Asasinarea lui Piri Reis 


Unul dintre cele mai importante nume din navigația şi 
cartografia turcă, Muhyiddin Piri Reis, s-a născut spre sfârşitul 
anilor 1460 la Gelibolu. Pentru că locuitorii zonei în care s-a 
născut erau în permanentă legătură cu marea, cei mai mulţi 
deveneau marinari. Şeyhülislâmul şi istoricul otoman Ibn Kemal 
povestea despre Gelibolu: „Copiii care se nasc în Gelibolu cresc 
în apă precum crocodilii. Leagănul lor este barca destinului. 
Adorm şi se trezesc în sunetul valurilor”. 

Unchiul lui Piri Reis era Kemal Reis, unul dintre cei mai 
faimoşi căpitani din timpul lui Baiazid al II-lea. După anii 
copilăriei, Piri a plecat pe vaporul unchiului său. Aproape 30 de 
ani a făcut împreună cu Kemal Reis piraterie pe Marea Medite- 
rană şi a participat la campanii în serviciul otoman. Viaţa din 
aceşti ani o povesteşte astfel în opera sa, Kitâb-ı Bahriye (Carte 
de navigație): 

„Pe Mediterană navigam 
Şi milă de păgâni n-aveam.” 


Atunci când unchiul său a fost chemat de Baiazid al II-lea, 
a trecut şi Piri Reis împreună cu el în serviciul otoman. După 
moartea unchiului său în 1511, Piri a lucrat împreună cu 
Barbaros o perioadă, apoi s-a retras la Gelibolu şi a început să 
pregătească faimoasa hartă a lumii. Şi-a pus în ordine notițele 
pe care le luase pentru opera sa, Kitâb-ı Bahriye, gândită iniţial 
ca un ghid pentru marinari. A plecat cu Yavuz în campania din 
Egipt. În timpul acestei călătorii a întocmit hărţile zonelor prin 
care a trecut. Harta lumii, pe care a pregătit-o în 1513, a pre- 
zentat-o în 1517 în Egipt sultanului Yavuz. 

Pe vremea lui Suleyman, in 1522, a participat la cucerirea 
Rodosului, apoi impreunâ cu marele vizir Ibrahim Paşa in 
călătoria din Egipt, în timpul căreia a atras atenţia marelui vizir. 
Ibrahim Paşa, dându-şi seama de valoarea cărţii pe care o pre- 
gătea Piri Reis, i-a cerut să adune ciornele într-o carte. Acesta, 
ducând la îndeplinire cererea marelui vizir, i-a prezentat sulta- 
nului în 1526 Kitâb-ı Bahriye. Opera fiind apreciată de către 
padişah, Piri Reis a adăugat noi date şi a realizat a doua hartă a 
lumii pe care a prezentat-o în 1528 sultanului Suleyman. 
Folosindu-se de harta lui Columb și de altele, Piri Reis a realizat 
o nouă hartă a lumii. Folosind hărţi de mărimi diferite, a com- 
pletat părţile lipsă ale acestora. 

Pe la începutul secolului al XVI-lea, acapararea de către por- 
tughezi a drumurilor comerciale cu India reprezenta o amenin- 
tare pentru interesele otomane. Flota otomană a pornit campanii 
succesive în apele teritoriale ale Indiei. În 1547, Piri Reis a fost 
numit amiral în această campanie din India, iar pe 26 februarie 
1548 a luat înapoi Adenul de la portughezi. În 1551, a pornit în 
campanie cu o flotă de 30 de trireme din portul Suez. În 1552 
a cucerit Masgat, o importantă bază portugheză, apoi insula 
Kish, asediind şi cetatea Ormuz. Însă rezistenţa portughezilor 
nu i-a permis să ia Ormuzul. Peçuylu Ibrahim susţinea că Piri 
Reis a încetat asediul pentru că a primit daruri şi dări. 

Neputând lua Ormuzul, flota otomană a venit la Basra. În 
acest timp, prinzând de veste că se apropie flota portugheză, 
Piri Reis, nemaiavând timp să adune vasele care se aflau în golf, 
a fugit înainte de venirea duşmanilor cu numai trei trireme. 
Una s-a scufundat în apropierea insulelor Bahrain, Piri Reis 
ajungând în Egipt numai cu două vase. Flota de la Basra a fost 
lăsată de izbelişte, fără amiral. 

Cu ajutorul guvernatorului de Basra, Kubad Paşa, care refu- 
zase să-i trimită sprijin în timpul campaniei, s-a creat o opinie 
publică în defavoarea lui Piri Reis. După scrisoarea trimisă de 


Suleyman Magnificul și sultana Hurrem 103 


guvernatorul Egiptului către Divan, de la Istanbul a venit ordi- 
nul de executare a lui Piri Reis. Acest mare marinar și savant 
turc a fost executat în 1552 în Egipt. 


Murad Reis 


După moartea lui Piri Reis, a fost numit căpitan la Suez 
Murad Reis, căruia i s-a ordonat să rămână la Basra, însă acesta, 
cu prima ocazie, a pornit la drum pentru a duce cele 15 nave 
rămase în urma lui Piri Reis. Pe drum, în apropierea insulei 
Ormuz, a întâlnit navele portugheze, însă a pierdut lupta. După 
această bătălie, în care Suleyman Reis şi Recep Reis au căzut la 
datorie, Murad Reis a fost demis. 


Aventurile lui Seydi Ali Reis 


După ce Murad Reis a pierdut lupta cu portughezii de lângă 
insula Ormuz, sarcina de a duce la Suez vasele rămase a fost 
dată, în 1553, lui Seydi Ali Reis, care a fost numit căpitan. 

Seydi Ali Reis, pornind de la Alep pe 3 februarie 1553, a 
ajuns la Basra. Aici s-a ocupat de reparația vaselor şi apoi 
a plecat. După ce pe 9 august a învins vasele portugheze care-i 
ieşiserâ în cale, pe 25 august, în apropiere de Masgat, a întâl- 
nit din nou o flotă portugheză formată din 34 de vase. Chiar 
dacă după această a doua victorie a pornit din nou la drum, 
din cauza furtunii a ajuns cu greu în orașul Gujarat. După ce a 
lăsat aici spre păstrare încărcătura, trecând prin India, Afga- 
nistan, Iran şi Anatolia a ajuns in mai 1557 la Istanbul. Ceea 
ce a trăit în timpul acestei călătorii a povestit într-o carte, 
Miratii |- Memălik. 


Rezultatele campaniilor din India 


Începând cu 1538, s-au efectuat patru campanii în India sub 
comanda lui Hadim Suleyman Paşa, Piri Reis, Murad Reis şi 

Seydi Ali Reis. Cu toate că nu s-au obţinut rezultatele dorite, 
datorită acţiunilor otomane, fluxul de mărfuri care veneau din 
India pe Marea Mediterană a ajuns din nou la cotele de dinainte 
ca portughezii să înceapă dominaţia în zonă. 

În urma luptelor cu portughezii, s-a stabilit dominaţia oto- 
mană în Yemen şi Etiopia şi s-au cucerit Quatif şi Bahrain. 
Influenţa otomană, atât în apele, cât şi în comerţul indian, a 
durat de la începutul secolului al XVII-lea până când englezii şi 
olandezii şi-au început dominaţia. Atunci când aceştia au preluat 
controlul asupra comerţului cu India, Marea Mediterană a 
rămas în afara drumurilor comerciale. 


Strigătul de ajutor al Indoneziei 


După Seydi Ali Reis, a fost numit căpitan al Suezului 
Kurdoğlu Hizir Reis. Între timp, portughezii işi intensificaseră 
foarte mult activitatea în Oceanul Indian. Sultanatul Aceh de 
pe insula Sumatra, care aparţine astăzi de Indonezia, întâmpina 
dificultăţi în a face faţă portughezilor şi a cerut ajutorul oto- 
manilor. Atunci când portughezii au vrut să cucerească insulele 
Sumatra şi Malaka aparținând sultanatului Aceh, în 1565, 
sultanul Alaeddin a trimis sol la Istanbul pentru a cere ajutor, 
însă când acesta a ajuns la palat, Suleyman era în campania de 
la Szigetvâr. Padişahul pierzându-şi viaţa în această campanie, 
sultanatului Aceh nu i s-a mai putut trimite ajutor. 


Cucerirea Timişoarei 


Ostilitatea dintre cei doi tutori ai regelui minor Sigismund 
Zapolya, Petru Petrovici şi George Martinuzzi, a adus din nou 
în prim-plan problema Transilvaniei. Poarta otomană l-a recu- 
noscut pe episcopul de Oradea Martinuzzi, reprezentantul 
regelui-minor, ca guvernator al Transilvaniei. Martinuzzi l-a 
asigurat pe padişah că regina şi micul rege „duceau o viață 


Suleyman Magnificul și sultana Hurrem 105 


liniştitâ sub protectia marelui sultan, insâ de fapt energicul şi 
iscusitul Martinuzzi cârmuia tara. Regina Isabella, deşi a vrut să 
scape de această situaţie, nu a reuşit. 

Principatul autonom al Transilvaniei se afla acum sub 
suzeranitatea Imperiului Otoman, dar Casa de Habsburg nu era 
dispusă să renunţe la acest teritoriu, iar Matinuzzi voia să-i 
mulțumească şi pe austrieci, dar şi pe otomani. 

După ce Ferdinand de Habsburg a încheiat pace cu Poarta, 
Martinuzzi s-a îndreptat către acesta; în 1549 a fost încheiată o 
înţelegere (la Nyirbator). Transilvania era cedată Habsburgilor, 
care îi ofereau reginei şi tânărului loan Sigismund proprietăţi în 
Silezia austriacă, şi anume ducatele Oppeln şi Ratibor, ca şi mari 
sume de bani. Martinuzzi rămânea în continuare guvernator al 
Transilvaniei, iar Ferdinand promitea că va interveni pe lângă 
papă pentru a i se conferi titlul de cardinal. Regina s-a împo- 
trivit acestei înţelegeri, dar, în cele din urmă, loan Sigismund a 
renunţat la tron şi la coroană. 

Martinuzzi şi-a primit răsplata; a devenit cardinal, iar Fer- 
dinand l-a numit voievod al Transilvaniei şi episcop primat de 
Strigoniu. Poarta însă i-a poruncit să alunge armata imperială 
şi să împiedice cu orice preţ plecarea lui Ioan Sigismund şi a 
mamei sale şi a ameninţat cu o expediţie. Această regiune era pe 
punctul de a trece sub stăpânire austriacă. Sultanul i-a poruncit 
beilerbeiul Rumeliei, Sokollu Mehmed Paşa, să treacă la acţiune 
pentru a-i scoate pe austrieci din zonă. Aceştia ocupaseră cetă- 
tile Lipova, Şoimuş, Becse, Becicherec şi Timişoara. După un 
asediu de patru zile, Sokollu Mehmed Paşa a cucerit oraşul Becse. 
Apoi au fost ocupate Becicherec, Cenad şi celelalte cetăți. 

Trupele austriece au intervenit şi au recucerit majoritatea 
cetăților ocupate de turci, dar deşi Ferdinand a ordonat conti- 
nuarea ofensivei, Martinuzzi s-a opus. Acesta, pe de o parte, 
aştepta să fie ajutat mai mult de austrieci, pe de altă parte, încerca 
să convingă conducerea otomană că nu era vinovat de situaţie. 

Pânâ la urmâ, Martinuzzi s-a alâturat trupelor austriece şi 
împreună au cucerit Lipova, Cenad, Macău (Makó) şi celelalte 
cetăţi. Până la urmă, austriecii l-au „răsplătit': a fost ucis în 
castelul de la Vint în decembrie 1551. 

În această perioadă, conducerea otomană era preocupată de 
situaţia din Iran, însă regiunea Banatului era importantă şi 
trebuia recuperată. În 1552, trupele de sub comanda vizirului 
Kara Ahmed Paşa, a beilerbeiului de Buda Hadim Ali Paşa, a lui 
Sokollu Mehmed Paşa şi a sangeacbeiului de Silistra Mehmed 
Rareş au pornit spre Timişoara. După un asediu de 32 de zile, 
Timişoara a fost cucerită. După aceasta, cetăţile Lipova şi Şoimuş 
s-au predat, iar cetatea Dregely a fost ocupată. 

Armatele imperiale care au pornit împotriva otomanilor au 
fost învinse de beilerbeiul de Buda, Hadim Ali Paşa. Apoi a fost 
luată cetatea Solnoc. Pentru că vremea nu se răcise prea tare, 
s-a stabilit o nouă ţintă, cetatea Eger (în turcă Egri). Pe 10 sep- 
tembrie 1552, aceasta a fost asediată. Înainte de asediu, Eger îşi 
luase măsurile necesare de apărare. Datorită castelanului Ştefan 
Dobó şi a apărării înverşunate a celor asediați, cetatea nu a 
putut fi cucerită. Pe 18 octombrie, odată cu răcirea vremii şi 
intetirea ploilor, s-a ridicat asediul. 

Eşecul de la Eger al forțelor otomane obişnuite cu succesul 
a fost transformat cu timpul în legendă. Deşi se spune că asediul 
n-a reușit datorită eroismului femeilor din oraș, acest lucru nu 
este adevărat. Numărul femeilor care au luat parte la apărarea 
cetăţii a fost foarte mic. Gardonyi a scris despre acest subiect, 
dând un exemplu de patriotism romantic şi sentimental în 
romanul său denumit Stelele din Eger. Într-o perioadă, aceasta 
a fost o carte obligatorie în toate şcolile şi a constituit unul 
dintre motivele sentimentelor negative pe care o parte dintre 
maghiari le aveau faţă de turci. 

Austriecii nu voiau război. Trimisul lor, diplomatul Ogier 
Ghiselin de Busbecg, a încheiat un tratat de pace pentru 6 luni, 
extinzând-o apoi pe 7 ani. 


Suleyman Magnificul şi sultana Hurrem 107 


Suleyman şi Ivan cel Groaznic 


Baiazid al II-lea a fost cel în timpul căruia legăturile oficiale 
dintre Rusia şi Imperiul Otoman au început printr-o relaţie de 
prietenie. Şi în timpul lui Yavuz aceste legături au continuat în 
acelaşi fel. Sultanul Suleyman l-a întâmpinat şi el cu amabilitate 
pe Johann Morosov, solul prinţului Moscovei, Vasili, în 1526, 
însă nu a reînnoit vechile relaţii de prietenie. 

Cei doi soli pe care prinţul rus i-a trimis în acelaşi scop 
la Belgrad pentru a-l întâmpina pe sultan în timpul campaniei 
din Ungaria, în anul 1526, au dispărut fără urmă. Vasili i-a 
trimis din acest motiv o scrisoare lui Suleyman în aprilie 1531, 
dar aceasta a rămas fără răspuns şi iniţiativa acestuia fără 
rezultat. 

Fiul lui Vasili şi primul tar al Rusiei, Ivan al IV-lea, la 7 ani de 
la preluarea coroanei, a încercat să continue relaţiile de prietenie 
cu otomanii, însă, deşi la început părea că eforturile lui vor da 
roade, nu a fost o situație permanentă. Dimpotrivă, relaţiile 
dintre Rusia şi Imperiul Otoman s-au deteriorat din cauza atât 
a conflictelor interne dintre Moscova şi tătarii din Crimeea, cât 
și a înaintării Rusiei spre hanatele musulmane. 

În 1552, Ivan al IV-lea, adică Ivan cel Groaznic, a ocupat 
Kazanul. Apoi, în 1556, ocupând şi Astrahanul, plângerile venite 
de la populaţia musulmană din zonă au stricat relaţiile între 
cele două state. Şi atacurile cazacilor susținuți de ruşi asupra 
teritoriilor otomane au contribuit în mare măsură la încordarea 
relaţiilor. Cu toate că s-a dorit pornirea într-o campanie, ca răs- 
puns la cererile de ajutor venite din partea hanatelor musulmane, 
nu s-a găsit ocazia prielnică. | 


.Uciderea prințului Mustafa 


- Deşi una dintre cele mai glorioase perioade din istoria Impe- 
riului Otoman, domnia sultanului Suleyman, pe cât a fost de 

strălucitoare din punct de vedere militar şi politic, pe atât a fost 
de comentată din cauza intrigilor şi a scandalurilor. 

Cel mai mare dintre cei cinci fii ai sultanului, prinţul Mustafa, 
s-a născut când tatăl său era sangeacbei al Manisei, în anul 1515. 
Mama sa era Mahidevran Hatun. După moartea bunicului său, 
sultanul Selim I, a venit împreună cu tatăl în anul 1520 la 
Istanbul. A rămas până la moartea bunicii sale, Hafsa Sultan, 
în 1533, la palatul de la Istanbul, unde a primit o educaţie 
aleasă. În 1533 a fost numit la sangeacul de la Manisa. 

Ambasadorul Veneţiei Pietro Bragadin scria referitor la 
prințul Mustafa că era încă de pe la nouă-zece ani extrem de 
talentat, că avea să fie un luptător, că era foarte iubit de ieniceri 
şi că reuşea să realizeze lucruri importante, astfel: 

„Se spune despre fiul său pe nume Mustafa că este foarte 
deştept şi că va fi un mare luptător. lenicerii îl apreciază foarte 
mult, dă dovadă de acte de eroism şi este foarte curajos. Într-o 
zi, pe când Ibrahim Paşa şi sultanul luau masa împreună s-a 
dus lângă ei. Tatăl său, vrând să-i arate respect, s-a ridicat, iar 
prințul s-a aşezat la masă. Li s-au adus trei linguri de lemn. 
Sultanul a luat o lingură, i-a întins-o lui Ibrahim, apoi au început 
să mănânce. Când a văzut că fiul său stă şi îi priveşte, sultanul 
a luat o altă lingură şi i-a întins-o, spunându-i: «Mustafa Paşa, 
poftiti, serviţi». Mustafa a luat lingura şi a rupt-o în două, arun- 
când-o pe jos. Ibrahim i-a spus: «Prințul meu, tu ai făcut asta 
pentru că sultanul mi-a dat întâi mie lingura, dar nu ştii că 
eu sunt şi supusul tău, şi al tatălui tău?». Mustafa a răspuns: «Ce 
fel de supus eşti tu dacă mănânci în fiecare zi cu tatăl meu şi 
iei lingura înaintea mea?». Sultanul îl iubea foarte mult pe 
Mustafa. Într-o altă zi, padişahul i-a trimis lui Ibrahim acce- 
sorii pentru cal pline de pietre preţioase şi alte daruri. Prințul 
Mustafa, auzind acestea, i-a cerut lui Ibrahim ca şi el să pri- 
mească la fel. Înţelegând situaţia, Ibrahim i-a trimis şi lui şi i-a 

spus: «Ascunde-le pe acestea, pentru că atunci când sultanul va 
afla că vrei iti va trimite şi tie». 

Dacă prinţul Mustafa va trăi, se pare că va realiza multe în 
Imperiul Otoman. Se zvoneşte că sultanul cel mare se neglijează 
şi nu va trăi prea mult. 

Trimisul Veneţiei Daniello Ludovisi afirma în 1534 că prințul 
Mustafa se remarca astfel: „Sultanul are un fiu în jur de 16 ani. 
Este cel mai mare dintre fii şi îl cheamă Mustafa. Despre Mustafa, 
care este sangeacul Manisei, se spune că este un om bun şi 
generos. Locuieşte cu mama sa de origine albaneză, iar ceilalți 
fii ai sultanului stau încă la palat”. 

Când era bei la Manisa, prinţul Mustafa i-a luat sub protecţia 
sa pe oamenii de ştiinţă şi pe poeţi. A fost generos faţă de popor, 
de învăţaţi şi de soldaţi. Iubit de toţi, era văzut ca urmașul sul- 
tanatului. 

Faptul că prințul avea o influență atât de mare, ca şi sprijinul 
pe care îl primea de la păturile diverse ale populaţiei, au făcut-o 
pe Hurrem Sultan să se îngrijoreze, gândindu-se că toate acestea 
vor scădea în viitor şansele de sultanat ale fiilor ei. Sultana 
Hurrem era foarte intrigată şi de prietenia apropiată şi de 
schimbul des de scrisori dintre prințul Mustafa şi marele vizir 
de atunci, Makbul Ibrahim Paşa. Marele vizir a fost ucis. apoi şi 
din cauza intrigilor lui Hurrem. În felul acesta, prinţul Mustafa 
şi-a pierdut cel mai mare susținător de la Istanbul. 

Între timp, Hurrem Sultan, ridicându-l treptat în rang pe 
Rüstem Paşa, pe care-l căsătorise cu fiica sa Mihrimah Sultan, 
şi-a găsit un important aliat împotriva prințului Mustafa. 

Sultanul Suleyman, pentru că ajunsese la o vârstă înaintată, 
iar lupta pentru moştenirea tronului devenise mai aprigă, şi 
datorită influenţei lui Hurrem, l-a numit pe fiul său prinţul 
Mehmed sangeacbei de Manisa, iar pe prinţul Mustafa l-a trimis 
mai departe de Istanbul, la Amasya. Însă moartea neașteptată a 

prinţului Mehmed după numai un an, în 1543, l-a adus din nou 
pe prințul Mustafa într-o poziţie favorabilă. 

În anul 1548, în timp ce sultanul Suleyman mergea în cam- 
pania din Iran pe drumul spre Van, prințul Mustafa îl întâmpi- 
nase pe tatăl său la Sivas şi, după ce-i sărutase mâna, se întorsese. 
Hurrem Sultan nu reuşea în niciun fel să oprească influenţa din 
ce în ce mai mare pe care o căpăta Mustafa. Ginerele şi soacra, 
unindu-şi forțele, au început o campanie puternică de denigrare 
a acestuia. Au încercat să-l discrediteze, vorbindu-l de rău 
padişahului. Prinţul avea şi el cunoştinţă de intenţiile lor. După 
cum se povesteşte, după ce prinţul Mustafa l-a îmbrăcat pe unul 
dintre supuşii lui cu caftanul primit în dar de la Hurrem Sultan, 
acesta a murit pe loc, întâmplarea făcându-l pe prinţ să-şi dea 
seama de gravitatea situaţiei. 

Îngrijorat fiind de această problemă, Mustafa le-a scris lui 
Ayas Paşa, beilerbeiul de Erzurum, şi altor guvernatori, încer- 
când să-și lărgească relaţiile. În scrisoarea trimisă lui Ayas Paşa 
scria că el ar trebui să treacă la tron în locul tatălui său, pentru 
că era cel mai mare dintre fii, că avea experienţă că era mai 
presus decât frații săi în privinţa calităţilor, a tăriei şi că dacă 
avea să devină padişah nu se va abate de la drumul dreptăţii la 
fel ca tatăl său, conducând ţara spre prosperitate în cel mai bun 
mod. Ayas Paşa i-a răspuns prințului că acesta „avea dreptate în 
cele ce spunea şi că era gata să-şi sacrifice viaţa pentru el. 

În anul 1549, când georgienii au înaintat până la Erzurum 
şi l-au ucis pe Musa Paşa, prinţul Mustafa l-a inştiintat pe sul- 
tan despre situaţie, cerând ajutor. Riistem Paşa, care nu dorea ca 
prințul să câştige faimă, a împiedicat trimiterea ajutoarelor. 
Tot el l-a numit pe Ahmet Paşa beilerbei al Amasyei cu 
scopul de a controla îndeaproape activitatea prințului. Ahmed 
Paşa, mergând la Amasya şi văzând cât de iubit şi dorit este 

prințul Mustafa, a trecut de partea acestuia, căsătorindu-se cu 
fiica lui, Fatma Sultan. 

Mahidevran Sultan îl îndruma pe fiul său la Amasya şi făcea 
tot posibilul pentru a-l proteja. Era tot timpul în gardă pe lângă 
print, pentru ca acesta să nu fie otrăvit, iar Mustafa avea şi el la 
rândul lui o deosebită stimă față de mama sa. 

Trimisul venețian Bernardo Navagero, în raportul său pre- 
zentat în anul 1553, adică anul morţii prințului, relata cum 
acesta era foarte iubit de către toţi şi dorit ca urmaş la tron, astfel: 

„După moartea unui conducător, este ales un print să-i fie 
urmaş, iar primul lucru pe care îl fac prinții care vor să fie aleşi 
ca sultani este să câştige aprecierea ienicerilor. Aceasta poate fi 
câştigată prin oferirea anumitor daruri, oferirea de bani, prin 
explicarea a ceea ce doreşte să facă şi enumerarea actelor de 
vitejie. 

Asta încearcă să facă acum şi Mustafa, primul fiu al condu- 
cătorului turc. El demonstrează în două feluri enumerate mai 
sus, şi anume banii şi actele de eroism pe care le intenţionează, 
că va avea mai mult succes decât sultanii dinaintea sa. Astfel a 
reuşit să câştige nu numai admiraţia ienicerilor, ci a tuturor 
musulmanilor. . 

Toată lumea îl iubeşte şi dorește ca el să-i urmeze tatălui său. 
Şi ienicerii îl vor la conducere, la fel ca toţi supuşii sultanului. 
Prinţul Mustafa, pe lângă faptul că este primul fiu, este şi foarte 
drept, generos şi curajos, iar aceste calităţi sunt de ajuns pentru 
ca toată lumea să-l dorească. Nu numai că îi tratează foarte bine 
pe toţi ienicerii şi supuşii sultanului veniți pe pământurile sale, 
ci le oferă şi daruri foarte frumoase. Astfel şi-a câştigat şi renu- 
mele. lenicerii pot merge liniștiți la el atunci când au nevoie de 
ceva şi până acum nu a fost nimeni care să se plângă sultanului 
în legătură cu el. 

Îi trimite tatălui său deseori cai frumoși și câteva mii de 
ducați şi o face cu mare plăcere. În comportamentul faţă de tatăl 
său nu a fost nimic de reproşat, şi asta în condiţiile în care ştia 
că fraţii săi erau mai aproape de sultan, unul locuind chiar la 
palat. În această privinţă este foarte cumpătat. 

Aşa cum am mai spus, toată lumea vrea şi aşteaptă ca el să-i 
urmeze tatălui său la tron. Însă datorită anumitor împrejurări, 
norocul s-ar putea să fie de partea prinţului Selim. 

Trimisul venețian Navagero relatează ceea ce făceau Hurrem 
Sultan şi Riistem Paşa pentru a împiedica ascensiunea prințului 
Mustafa, astfel: 

„Planurile preaiubitei mame a sultanului Selim, precum şi 
cele ale influentului Riistem sunt în acest sens, adică pentru a 
sprijini urcarea pe tron a prinţului Selim după moartea sulta- 
nului. De aceea paşa pune în funcţiile importante persoanele 
apropiate lui. Rustem Paşa depune mari eforturi pentru ca 
fratelui său care este căpitan pe mare să rămână în funcţie. Şi 
chiar dacă va fi schimbat, în locul său va pune pe cineva de 
mare încredere, deoarece pentru a-l opri pe Mustafa să preia 
puterea, nu este nimic mai potrivit decât să-i tai avântul cu 
ajutorul unei flote. 

Sultanul Selim este foarte aproape de Istanbul. Dacă reuşeşte 
să rămână în viață şi dacă mama sa nu moare, paşa fiind res- 
ponsabil de vistierie şi de casa de bani a sultanului, nu le va fi 
greu deloc să-l treacă pe tron prin înscenarea unui accident 
soldat cu moartea lui Mustafa. Poti obţine orice cu ajutorul 
banilor. Prințul Mustafa poate fi şters din inimile oamenilor 
într-un timp foarte scurt. În acest fel, şi sultanul va reuşi să-şi 
păstreze coroana. Însă, dacă Mustafa nu va fi omorât, va face tot 
posibilul pentru a obţine coroana şi pentru a o păstra. 

Lupta pentru urmaşul la tron, oricine ar fi el, provoacă frică 
pentru toată lumea. Asta o spun şi turcii: această problemă a 
urmaşului la tron se pare că va fi destul de sângeroasă şi cred că 

este greu să înţelegem pe cine preferă sultanul, pentru că toţi 
sunt fiii săi, dar în preajma lui se află în permanenţă soţia sa 
rusoaică, iar femeia asta apără interesele propriilor copii, vor- 
bindu-l tot timpul de rău pe Mustafa. 

Văzând că lucrurile evoluează în defavoarea lui pe zi ce trece, 
Rustem Paşa a copiat în secret ştampila prințului, apoi a scris o 
scrisoare către şahul Tahmasp ca şi când ar fi scris-o prințul 
Mustafa. În falsa scrisoare prinţul spunea că dacă va fi sultan va 
lega o prietenie strânsă cu şahul Tahmasp şi vrea să se însoare 
cu frumoasa fiică a acestuia, Feride. Riistem Pașa a trimis 
scrisoarea către şahul Iranului prin sangeacbeiul Vastanului* 
Zeynel Bei. La fel a pus mâna şi pe răspunsul trimis prințului. 
Riistem Paşa avea în mânecă un atu important. La momentul 
potrivit, intenţiona să arate aceste scrisori padişahului, pregă- 
tind astfel sfârşitul prințului. 

Evenimentele care aveau să-l întoarcă pe Suleyman împo- 
triva prinţului au început în anul 1552, odată cu numirea lui 
Rüstem Paşa la comanda oştii care urma să plece în campania 
din Iran. Aceasta era o ocazie minunată pentru Rüstem Paşa să 
vadă ce se întâmpla in Anatolia şi să îl informeze pe padişah. 
Când Riistem Paşa a plecat în campanie şi a ajuns în Anatolia 
era iarnă şi, cu pretextul de a găsi sprijin pentru armată, a mers 
în oraşe ca Ankara, Kayseri, Ereğli, Aksaray să vadă care era 
situația. Concluzia a fost cutremurătoare pentru el. Aproape 
toată lumea din Anatolia îl sprijinea pe prinţul Mustafa, cunos- 
cut datorită generozitâtii şi curajului său. Această manifestare 
de simpatie intensă a populaţiei se regăsea şi în rândul armatei, 
care îl dorea pe Mustafa de mai mult timp. Soldaţii spuneau că 
padişahul ajuns deja la 60 de ani a îmbătrânit, nemaiputând 
pleca nici în campanie de zece ani de zile, şi că ar trebui să se 
retragă şi să-şi trăiască restul zilelor la palatul de la Dimetoka, 


* Vastan: oraș care a existat în trecut în regiunea Van (n.tr.). 

făcând rugăciuni, lăsându-i locul lui Mustafa, care într-adevăr 
il merită. Faptul că unii ieniceri, netinând seamă de ordinele 
lui Riistem Paşa, au plecat la Amasya pentru a-şi declara supu- 
nerea față de prințul Mustafa şi s-au întors cu daruri l-a supărat 
foarte tare pe marele vizir. 

Între timp, printre soldaţi s-a mai răspândit un zvon: faptul 
că încercau să îl convingă pe prințul Mustafa că marele vizir era 
singurul obstacol care stătea în drumul său către sultanat şi că, 
pentru a-şi uşura situaţia, ar trebui să-i taie capul acum când 
venise la picioarele lui. Acest zvon l-a înfricoşat pe Rüstem Paşa 
atât de tare, încât şi-a trimis de îndată un supus la Istanbul 
pentru a relata detaliat evenimentele lui Suleyman. Tot acum a 
trimis şi răspunsurile la scrisorile false către şahul Tahmasp 
pentru a-l discredita pe prinţul Mustafa. Sultanul Suleyman se 
întorsese deja împotriva prinţului. În special cuvinte ca: 
„padişahul ar trebui să îşi petreacă restul zilelor la Dimetoka, 
făcând rugăciuni” l-au întristat foarte mult. Oare şi el avea să 
sfârşească la fel ca bunicul său Baiazid al II-lea? Acesta fusese 
înlăturat de la tron şi trimis la palatul de la Dimetoka, dar 
murise pe drum. Aceste lucruri îl răniseră profund pe bătrânul 
padişah. Ca urmare, s-a decis că va pleca el însuşi în campanie. 
Astfel vroia să arate tuturor că nu îmbătrânise şi că mai avea 
putere să-i învingă pe duşmani. Probabil că înainte de a pleca 
semnase în gând şi firmanul prin care îl condamna la moarte pe 
fiul său, prinţul Mustafa. 

Sultanul Suleyman l-a chemat înapoi pe Rüstem Paşa, anun- 
tând că va conduce chiar el campania în anul următor. Şi pentru 
a nu scoate la iveală decizia cu privire la fiul său, a spus despre 
el următoarele, demonstrând astfel cu vârf şi-ndesat maturi- 
tatea ca politician: „Cu siguranţă nu este posibil ca Mustafa Han 
al meu să fi făcut aşa ceva. Mai ales nu cu intenţia de a vorbi 
despre perioada sultanatului meu. Aceasta este o acuzaţie adusă 
persoanei sale de către cei haini care au vrut să o facă şi nu au 

reuşit . Spunând acestea, a evitat şi orice reacție a lui Mustafa şi 
a simpatizantilor lui. 

Astfel, padişahul, luând decizia finală, a pornit împreună cu 
armata de la Uskiidar la 28 august 1553. Oastea a poposit pe 
5 octombrie la Aktepe, în apropiere de Konya Ereğlisi. Lângă 
padişah se aflau prinţul Cihangir şi prinţul Selim care li se 
alăturase pe drum. Prinţul Mustafa, căruia i se dăduse ordin să 
se alăture armatei, nebănuind gândurile tatălui său în legătură 
cu el, şi-a ridicat corturile în apropiere de cele ale tatălui său. I-a 
trimis daruri şi le-a primit pe ale acestuia, iar pe mai-marii in 
stat veniţi din partea tatălui său i-a primit cum se cuvine, 
dăruindu-le caftane. 

În timpul acestor discuţii, al doilea vizir, Kara Ahmed Paşa, 
care îl simpatiza foarte mult pe Mustafa, l-a avertizat că nu este 
ceva în regulă. Spre seară, dinspre cortul tatălui său s-a aruncat 
o săgeată cu o bucată de hârtie în vârf, prin care era avertizat să 
nu meargă sub nicio formă acolo, pentru că va fi ucis. Prinţul 
Mustafa s-a gândit că era o capcană întinsă de Riistem Pașa. În 
plus, dacă nu mergea la cortul tatălui său, ar fi putut da de 
înțeles că accepta acuzele care i se aduceau. Asta nu putea fi 
considerată o revoltă? Aşa gândea prinţul Mustafa şi, pentru că 
nu avea habar de capcanele care i se întinseseră, credea că tatăl 
său îl va ierta. Chiar dacă era vinovat, sultanul nu avea să-l omoare 
în mijlocul atâtor oameni. Cu aceste gânduri a pornit a doua zi 
către cortul tatălui său. Cei foarte apropiaţi lui, care inteleseserâ 
gravitatea situaţiei, l-au avertizat din nou că nu ar trebui să 
meargă şi chiar de o va face, întâlnirea să fie într-un loc deschis, 
public, fără a se da jos de pe cal. Însă prințul Mustafa era con- 
ştient că nu a făcut nimic care să-i aducă moartea şi că nimeni, 
nici măcar Riistem Paşa, nu putea să-l influențeze pe tatăl său 
în aşa măsură încât acesta să decidă să-l omoare. 

În final, prinţul a venit în faţa cortului tatălui său. A coborât 
de pe cal. Un soldat care îl aştepta la intrare i-a cerut armele. 

Prinţul, mirându-se, a făcut întocmai cum i s-a cerut. La tre- 
cerea din a treia în a patra încăpere a cortului, deşi l-a văzut pe 
tatăl său că stătea încordat ca un om care se pregăteşte să tra- 
gă cu arcul, l-a salutat plin de respect. Suleyman i-a răspuns: 
„Câine ce eşti! Mai ai curajul încă să mâ saluti? şi s-a întors cu 
spatele. La acest semn, şapte călăi muţi şi voinici s-au năpustit 
asupra prințului. 

Mustafa, chiar surprins de un atac atât de neaşteptat, a reuşit 
să scape de călăi, doborându-i la pământ. Apoi, pentru a-i 
explica sultanului intenţiile sale, a vrut să fugă spre el, dar s-a 
împiedicat de mânecile care-i atârnau şi şi-a pierdut echilibrul. 
Zal Mahmud Aga, care-i ieşise în cale, i-a pus prinţului pie- 
dică, doborându-l şi trecându-i frânghia în jurul gâtului. După 
câteva minute, cadavrul prințului a fost scos din cort şi expus pe 
un COvor persan. 

Suleyman, după ce a privit un timp cadavrul fiului său, care 
zăcea pe jos, şi-a chemat celălalt fiu, Cihangir, dorind ca acesta 
să-l vadă, pentru a servi drept pildă tuturor. Însă cele întâmplate 
l-au rănit profund pe Cihangir. Acesta se născuse invalid şi, din 
cauza acestor întâmplări, a murit după scurt timp. 

Moartea prinţului Mustafa a cauzat o mare tristeţe şi ne- 
mulțumire în rândurile armatei. Câteva mii de soldaţi ai prin- 
tului au trecut de partea Iranului. Poeţii au scris elegii pentru 
prinţ. Reacţiile oamenilor s-au îndreptat împotriva lui Riis- 
tem Paşa, văzut ca responsabil pentru cele întâmplate. Pentru a 
linişti apele, padişahul l-a numit pe Kara Ahmed Paşa, un 
apropiat al prinţului Mustafa, mare vizir, iar Riistem Paşa 
a fost trimis înapoi la Istanbul. Trupul neînsufleţit al prinţului 
a fost trimis la Bursa şi înmormântat în mausoleul lui Murad 
al II-lea. 

Sultana Hurrem şi-a atins scopul eliminându-l pe prin- 
tul Mustafa, dar nu s-a multumit cu atât. Pretextând că dacă 
fiul acestuia, aflat la Bursa, va trăi, îşi va răzbuna tatăl, a trimis 

acolo un şef al eunucilor din harem. Micul print de numai 
şapte ani şi jumătate, luat cu viclenie din mâinile mamei sale, a 
fost și el ucis. 


Printre cei care au creat elegii pentru prinţul Mustafa a fost 
şi poetul Sami, care a scris astfel: 


Cum nu-ți arde sufletul de focul acestei despârtiri, cum rezişti? 

Dacă tu crezi că înseamnă curaj ceea ce ai făcut, atunci asta să-ţi 
fie priceperea. 

Chiar dacă eşti padişah, nu-ți este teamă de Allah? 

Ah, padişahul meu, ce s-a întâmplat cu Mustafa? Ce i-ai făcut? 


Această lume s-a transformat într-o toamnă, copacii să-şi lepede 
frunzele. 
Vremurile au devenit ciudate, când un tată îşi ucide fiul. 
Ah, padişahule, tu care erai izvor de mărinimie, asta înseamnă 
dreptatea la tine? 
Eşti padişahul lumii, asta înseamnă pentru tine să fii binevoitor, să 
dai o mână de ajutor? 


Asta este tradiţia veche de când lumea transmisă de padişahi? 

Asta înseamnă să fii intelegâtor față de cel neprevăzător? 

Tu eşti cel plin de iubire, aceasta este dragostea ta? 

Aceasta este iubirea pe care o simteai față de Mustafa, parte din 
sufletul tău? 


L-ai ucis prin viclenie. Asta e dreptate? 

Te-ai lăsat influenţat de vorbele dușmanului, asta este dragostea, 
prietenia? 

Ai vărsat sânge fără niciun motiv, asta înseamnă califatul? 

Ah, padişahul meu, ce s-a întâmplat cu Mustafa? Ce i-ai făcut? 


Sami 

Ce vei face dacă îl vei vedea pe Mustafa cu profetul Mustafa *? 
Dacă nici măcar nu se va uita la tine, la cine o să strigi? 

Va veni o zi când şi tu vei pleca de pe acest pământ. 

Ei, padişah neîndurător! Ce ţi-a făcut sultanul Mustafa? 


Ai ascultat vorbele unei vrăjitoare rusoaice, 
Te-ai lăsat păcălit de vicleniile şi orânduirea acelei muieri şi ai făcut 
cum a vrut ea, 
Tar în final ţi-ai ucis chiparosul nevinovat care reprezenta rodul 
vieţii tale. 
Padişah nemilos al lumii, ce ţi-a făcut sultanul Mustafa? 


Eşti padişahul lumii, dar poporul te urăşte deja. 

Nimeni nu te mai iubeşte. 

Allah să nu îl ierte pe muftiul care i-a adus moartea. 

Padişah nemilos al pământului, ce ţi-a făcut sultanul Mustafa? 


Nisâyi 


Cea mai cunoscută elegie era aceea a lui Taşhcah Yahya, care 
il invinovâtea în mod deschis pe padişah: 


Vai, vai! S-a prăbuşit o parte din acest univers. 

Mustafa Han a fost răpit de ghearele morţii. 

Soarele chipului său a apus, tara lui s-a dus. 

Au împins în păcate prin viclenie neamul otoman. 

Atunci când se vorbea de print, viteazul de pe câmpul de luptă, 
toți cleveteau... 

Destinul l-a întors pe padişahul acelor vremuri de partea lor. 

Clevetirile neîntemeiate ale mincinoasei, ura ei ascunsă, 


* Mustafa: unul dintre numele date profetului Mahomed (n.tr.). 

Ne-au stors lacrimile, aprinzând focul despârtirii. 

Sufletul ei nu a ucis precum un criminal. 

S-a înecat în potopul belelelor, lumea ei nimicindu-se. 

Ce-ar fi fost dacă nu aş fi văzut toate astea? 

Să-i fie ruşine, ochii mei nu au găsit deloc potrivit ceea ce a făcut! 

Prinţul Mustafa, îmbrăcat în alb, s-a asemănat cu un minaret în 
lumina divină. 

A strălucit ca lumina zilei, sufletul său înălțându-se liniştit. 

S-a arătat lumii ca un copac înflorit. 

A mers alături de slujitorii săi, întorcându-se către grădina cu 

lalele. 

Padişahul lumii, Suleyman, se făcea foc de furie. 

Corturile se transformaseră în munți inzâpeziti. 

Cetatea într-o fortăreață împodobită de trupuri. 

Prințul s-a întors către soarele umbrit şi s-a dus să-i sărute mâna. 


XXX 


Ei, padişah vremelnic ce stai pe tronul fericirii! 
Lacrimile scurse au invadat orașul şi tara. 
Crezi că este drept ca pe când sufletul acelor oameni s-a făcut una 
cu pământul 
Acel duşman care a băgat intrigi să rămână în viață? 
Nu trece nepăsător peste mânia noastră asemenea vântului de 
dimineaţă, 
Pentru că ei au adus insulte neamului padişahului. 
Oricine ar fi stăpânul tâişului răului şi intrigilor, 
Prin câteva scrisori mincinoase i-a înfipt săgeata morții. 
Ti-e dat să trăieşti mai mult sau mai putin, cum ţi-a fost scris. 
Mii de regi au haina vieţii scurtă. 
Moartea este pentru om o trecătoare întunecată, strâmtă, greu de 
trecut. 
Dar trebuie ca atât tinerii, cât şi bătrânii să treacă pe acolo. 
Aceasta este tradiţia leilor din rândul conducătorilor iranieni, 

Dar o astfel de faptă nu poate fi explicată uşor poporului lor. 
Cine a mai văzut, cine a mai auzit aşa ceva, 
Că profetul Omar a sacrificat fiul unui conducător? 
Era în lumea asta fără de seamă, învăţat şi atotştiutor. 
Moartea lui a însemnat moartea lumii, pentru credincioşii 
profetului Mahomed. 
Moartea lui Mustafa a fost un gest necugetat, care ne-a adus 
tristeţe tuturor. 
Pentru că devotamentul şi smerenia prințului erau mari, credința 
ii era puternică. 
Era prieten cu şeicii, dar şi cu oamenii de seamă. 
Era o persoană foarte inteleaptâ şi dreaptă. 
Era experimentat ca stelele care se rotesc în univers. 
Trupul lui era foarte frumos, statura şi înfăţişarea erau 
impunătoare. 
Saluta cu modestie. 
Oare ce anume din purtarea acestei luni pline era greşit? 
A fost nedreptăţit, şi-a pierdut viaţa din cauza acelei viclenii. 
S-a prezentat în faţa lui Allah cu rugăciuni şi laude. 
În oglinda destinului s-a arătat pierirea sa. 
A lăsat această lume şi a pornit pe drumul către rai. 
S-a dus pe acele drumuri singur, asemenea unui sărman. 
A intrat în lumea necazului ca însemnat de pasărea norocului”. 
Într-adevăr, duşmanul a fost pentru el un motiv de inâltare. 
Este oare de mirare să nu aibă parte de leşul acestei lumi? 
Ei, Yahya! Sufletul lui se află acum în ceruri, 
Cel care îi arată acum afecțiunea este sufletul profetului 
Mahomed, prietenul lui de drum este Allah însuşi. 
Prietenii lui sunt sfinţii pe care nu îi putem vedea, care sunt 
puri. 
İndurarea lui Allah faţă de el să se înmulțească precum 
lacrimile mele. 


* Dacă umbra păsării norocului cade pe capul cuiva, se spune că acela 
va deveni padişah (n.tr.). 

Allah! Firdevs* sâ fie o oprire pentru el. 
Să trăiască padişahul care asigură orânduirea lumii! 


După asasinarea fiului său a suferit timp de 28 de ani 


După asasinarea fiului său, sultana Mahidevran a fost trimisă 
la Bursa. În această perioadă în care suferea pentru că şi-a 
pierdut fiul, nu a mai primit bani de la vistierie, rămânând astfel 
în situația de a nu-şi putea plăti nici chiria casei în care locuia. 
După moartea sultanei Hurrem, a apelat la Suleyman şi cu 
ajutorul acestuia şi-a îndreptat situaţia financiară. Mahidevran 
Sultan a murit la Bursa în anul 1581 şi a fost înmormântată în 
mausoleul fiului său, prinţul Mustafa. 


Campania din Nahicevan 


După asasinarea prințului Mustafa, armata otomană şi-a 
continuat drumul în campania din Iran. După ce a petrecut 
iarna la Alep, în 1554 a intrat în Karabakh, apoi a cucerit Erevan 
şi Nahicevan. În 1554-1555, în campania de la Nahicevan, au 
fost luate sub stăpânire otomană pământurile de la Kars până la 
Arpaçay. La întoarcerea din campanie, s-a semnat la Amasya 
un tratat de pace cu statul safavid, în anul 1555. 


Tratatul de pace de la Amasya 


Tratatul de la Amasya, semnat la 29 mai 1555, în timpul 
domniei lui Suleyman, a fost primul tratat oficial semnat între 
cele două state. Prin acesta, otomanii au anexat în mod oficial 
teritoriile cucerite şi locul relațiilor neprietenoase de 40 de ani 
cu Safavizii a fost luat de o perioadă de pace care a durat până 
în 1578. Granițele stabilite între cele două state prin acest tratat 


* Firdevs: în religia islamică, una dintre cele mai frumoase grădini 
ale raiului (n.tr.). 

Moscheea Suleymaniye și complexul din jur 


În timpul domniei sultanului Suleyman au avut loc schim- 
bări importante în lume şi s-au executat construcţii care au 
dăinuit secole întregi. Suleyman i-a dat ordin lui Mimar Sinan 
să construiască o geamie în numele lui, iar marele arhitect, fiind 
și un mare urbanist, a ales o colină, astfel încât să aibă vedere 
spre Cornul de Aur. 

În iunie 1550 s-a început construirea complexului Suley- 
maniye, care includea şi moscheea. La ceremonia de inaugu- 
rare a începerii construcţiei, la care a participat şi Suleyman, 
şeyhiilislâmul Ebussuud Efendi a aşezat piatra de temelie în 
locul unde avea să se construiască peretele mihrabului (care 
indica direcţia spre Mecca). Construcţia complexului a durat 
ani întregi. În afară de vineri şi zilele de sărbătoare s-a muncit 
fără oprire. Iarna, chiar şi cu muncitori mai puţini, nu s-a între- 
rupt lucrul. 

Complexul era foarte mare, fiind alcătuit din mai multe 
clădiri ca: geamie, medrese, bibliotecă, spital, han, hamam, 
azil, loc special construit pentru citirea sau învăţarea pe de rost 
a Coranului, şcoală primară, mausoleu. La terminarea anumi- 
tor părţi din construcţie, ca închiderea cupolei, terminarea 
absidelor, a acoperişului la azilul de bătrâni sau la încheierea 
construcţiilor din jurul geamiei, s-au dat bacşişuri, s-a oferit 
şerbet cu miere şi au fost sacrificate animale. 

La construirea moscheii Suleymaniye şi-au adus contribuţia 
mai mulți artişti renumiţi din acea perioadă. La decorare au 
lucrat Ahmed Karahisari şi Hasan Çelebi, la pictarea manuală 
Kara Memi, la vitralii Haci Mehmed, iar la sculptarea lemnului 
Ustat Ahmed. 

Complexul Suleymaniye a fost terminat într-o perioadă, 
putem spune scurtă, de aproximativ şapte ani, cheltuindu-se 
59 760 180 de monede de argint, aproape o zecime din venitul 
Imperiului Otoman pe un an. La 16 august 1557 s-a închis 

cupola principală a geamiei, cu diametrul de 27,40 metri, iar 
vineri, pe 15 octombrie 1557, la şapte ani şi patru luni de la 
începerea construcţiei, moscheea Suleymaniye a fost dată în 
folosință. 

La inaugurare, Mimar Sinan, după ce a predat cheia pa- 
dişahului, şi-a făcut rugăciunea, strângându-şi apoi mâinile la 
piept. Suleyman l-a întrebat pe slujitorul său: „Cine merită să 
deschidă geamia?, iar acesta i-a răspuns: „Padişahul meu, cel 
care merită este supusul tău care a muncit pentru realizarea 
asta. După acest răspuns, padişahul s-a întors la Mimar Sinan, 
spunându-i: „Iu eşti cel care a dus la bun sfârşit această con- 
structie, deci tie ti se cuvine să o deschizi” şi, după ce şi-a făcut 
rugăciunea, i-a dat cheia arhitectului-şef, care, făcându-şi rugă- 
ciunea, a deschis moscheea. 


A doua perioadă în care Rüstem Paşa a fost mare vizir 


Rüstem Paşa a căzut în dizgrație în anul 1553 din cauza reac- 
tiei ienicerilor în urma uciderii prințului Mustafa. După ce 
fusese aproape nouă ani mare vizir, Riistem Paşa s-a retras 
doi ani la conacul său de la Uskiidar. Autoritatea lui însă nu 
avusese prea mult de suferit, deoarece era ginerele sultanului 
Suleyman. În anul 1555, Busbecq, trimisul Austriei la Istanbul, 
il vizitase mai întâi pe Rüstem Paşa. Solul relata despre vizita 
sa şi despre adevărata lui putere astfel: „Sultanul era cu oastea 
în Asia. În capitală nu era nimeni în afară de guvernatorul 
Hadım Ibrahim Paşa şi Rüstem. Cu toate că acesta din urmă 
nu mai era în acel moment mare vizir, având în vedere vechea 
funcţie şi faptul că exista posibilitatea să revină l-am vizitat, 
oferindu-i daruri. 

Kara Ahmed Pașa, care fusese numit mare vizir în locul său, 
a fost ucis datorită uneltirilor sultanei Hurrem, iar Rüstem Paşa 
a trecut în locul lui în anul 1555. 

Amenintârile ienicerilor 


În timpul celei de-a doua perioade ca mare vizir, Riistem Paşa 
a încercat să-i ţină pe ieniceri sub un control strict. Aceştia, 
deranjati de situaţie, au scris scrisori padişahului şi marelui 
vizir. În aceste scrisori se vede clar că erau deranjati de agalele 
pe care Riistem Paşa le pusese în fruntea lor şi că sufereau încă 
după uciderea prințului Mustafa*: 

„Cererea supuşilor ieniceri de la picioarele marelui şi prea- 
slăvitului sultan este precum urmează: 

Nu mai putem să ne face treaba şi am rămas fără nicio putere 
din cauza celui care ne este agă în prezent. De când s-a înte- 
meiat Imperiul Otoman şi de când există ienicerii nu am avut 
şi nici nu vom avea vreodată un agă atât de crud, ticălos, intri- 
gant, frate cu dracul, care-şi ascunde adevărata faţă, care nu se 
mulţumeşte cu putin. Pe vremea ăstuia e mai bine să fii ghiaur 
decât ienicer. Mărite şi preaslăvite padişah! Tu crezi că acesta 
este om, dar nu este. Este diavolul în persoană - Allah să-l pe- 
depsească. Păcat că tu îl crezi. Nu se poate ca el să fi crescut sub 
educaţia ta. Nu e păcat? Este un intrigant crud care nu respectă 
nici drepturi, nici legea islamică, de unde a venit? Întâi cine l-a 
găsit şi l-a pus agă să n-aibă parte de mila lui Allah. Există oare 
zi în care să nu fii pus în faţa nedreptâtii? Stă în calea liniştii 
atâtor nevinovaţi şi pune să fie ucişi mulţi oameni. În ziua 
Judecăţii de Apoi i se va cere lui socoteală pentru asta sau ţie? 
De ce nu vrei să vezi? Eşti padişahul care conduce tot universul, 
ce răspuns vei da în faţa lui Allah? A ajuns să scoată în faţă orice 


* Textul a fost simplificat din documentele publicate de Tayyib Gök- 
bilgin şi İsmail Hakkı Uzunçarşılı. Vezi M. Tayyib Gökbilgin, „Riistem 
Paşa ve Hakkındaki İthamlar” Almanah istoric, nr.: 11-12 (İstanbul, 1955), 
pp. 11-50; İsmail Hakkı Uzunçarşılı, „Sehzade Mustafa'nın Ölümünde 
Medhali Olan Veziri Azam Rüstem Pasa'nın İkinci Sadaretinde Yeniçeri- 
lerin Ağalarından Sikâyeti Havi Kanuni Sultan Süleyman ile Rüstem Pasa ya 
Pek Ağır Mektupları, Belleten, nr: 122 (Ankara, 1967), pp. 191-199. 

băiat pe care îl urmăreşte el, să le dea unor străini gradul de 
colonel de infanterie sau de companie, iar acolo unde este un 
om mai bătrân îl trimite la fortăreaţa de la Erzurum sau la paza 
ei. Pe vremea bunicului şi a străbunicului tău, atunci când 
supuşii ieniceri se făceau vinovaţi de ceva, nu erau trimişi în 
altă parte decât în Rumelia. Pe vremea acestui agă sunt trimişi 
la Erzurum pentru a fi mai uşor să ajungă la Kizilbaş*. Verificaţi 
şi veţi vedea câţi dintre ienicerii care nu şi-au mai primit banii 
au plecat la Kizilbaş. Slavă lui Allah că eşti padişah al Islamului 
şi poţi face tot ce-ţi doreşti. Câţi soldaţi avea Kizilbaş înainte ca 
blestematul ăsta să fie numit agâ şi câţi are azi? Până acum nu 
deveneai bei pe cale ereditară. Acest agă a ajuns să dea sangeacuri 
până şi mincinoşilor. lată, de exemplu, pe Kuyumcu** Kasim 
care îi brodeazâ incâltâmintea şi curelele. Sunt atâţia supuşi, 
unii care i-au slujit pe bunicul şi pe tatăl tău, care te servesc în 
continuare cu respect şi dăruire, dar ei nu sunt răsplătiți în felul 
acesta, pe când Kuyumcu Kasim, renumit pentru înşelătoriile 
lui, a primit un sangeac. Eşti nepăsător! De care uneltire sau 
vină a lui să pomenim? Şi până la urmă, nu asta-i important. Ne 
vărsăm oful numai pentru că avem de suferit. Cu ce am greşit 
noi pentru a-l avea deasupra noastră pe acest necredincios ungur, 
venit mai deunăzi de la ghiauri şi a cărui gură încă miroase a 
porc? Ne calcă în picioare pe nedrept onoarea şi cinstea, jignin- 
du-ne în fel şi chip. Dacă avem vreun păcat mai bine omoară-ne 
cu mâna ta, să scăpăm. Eşti fiu de padişah renumit pentru 
dreptatea lui. Bunicul tău nu avea încredere în nimeni, se 
asigura el însuşi de starea supuşilor lui. Tu te-ai încrezut într-o 
gloată de tirani, arâtândur-ti lipsa de tărie. lar ei, când mergem 


* Kizilbaș: în traducere cap roşu. Termenul provine de la faptul că işi 
acopereau capul cu ceva roşu. Kizilbaşii reprezentând turcomani care 
făceau parte din secta şiită extremistă a lui Safiyyi-al-Din din Ardabil şi 
care au creat probleme Imperiului Otoman revoltându-se (n.tr.). 

** Kuyumcu: bijutier (n.tr.). 

să ne plângem de ceva, ne spun: „Nu ştiu, aveţi agâ, el ştie” 
Atunci noi cui să ne plângem? Nu ne-a mai rămas nici răbdare, 
nici putere. Nu mai putem îndura. Ti-am scris toate acestea 
pentru că am suferit prea mult. la-l pe tiranul ăsta de pe capul 
nostru şi scapă-ne de răutatea lui ori o să ne răzvrătim şi vor 
pieri multe suflete şi multi musulmani nu vor avea din ce trăi. 
În afară de faptul că cinstea şi onoarea ta vor avea de suferit, vei 
fi responsabil pentru asta şi pe tărâmul lui Allah. E pe răspun- 
derea ta! În puţine cuvinte, iti spunem adevărul: Ne-am săturat 
şi de tine, şi de fiii tăi, şi de paşalele tale. O să punem la cale 
ceva mai mare decât am făcut-o pe vremea lui Mustafa Aga. 
Mai bine crăpam noi decât să fi murit sultanul Mustafa. După 
tine vor veni în locul tău fiii ăştia ai tăi. Şi pe vremea lor va veni 
vreun tânăr neruşinat, fiu de ghiauri nepriceputi, care va deveni 
agă peste noi şi ne va asupri, dându-ne pedepse peste pedepse, 
vom fi la fel batjocoriti şi dispretuiti. Oricum viaţa ta se apropie 
de sfârşit. Fie-ti teamă de Allah şi ia seama la noi. Nu duci lipsă 
de oameni, ia-l pe bastardul ăsta de la conducerea noastră şi 
stârpeşte-i răutatea. Dacă nu, ţi-am spus ce va urma. Păcatul 
nu va mai fi al nostru. Le-am scris şi lui Rüstem Paşa, şi lui Ali 
Paşa. O să vă vedeţi cu ei. Vai de capul nostru, că fără de noroc 
suntem. Am rămas singuri după plecarea sultanului Mustafa! 
Alta ar fi fost situaţia dacă el ar fi fost în viaţă. În primul rând, 
ce-i cu toate suferinţele astea pe capul nostru? Cine poate să 
suporte atâtea? În fiecare seară când ne retragem în cameră 
stăm şi privim în urmă ca oaia la tăiere, întrebându-ne cui îi va 
veni rândul. Mărite padişah, ai milă de aceşti supuşi ai tăi. Nu 
se poate să pui un asemenea om crud deasupra noastră şi să-l 
laşi să ne batjocorească şi să ne dispretuiascâ. Între necăjiţii ăştia 
sunt şi mulți supuşi bătrâni. Dacă nu ne aperi tu, cine să o facă? 
Noi nu suntem ca ienicerii de astăzi ahtiati după vin, femei şi 
băieţi. Nu căutăm ceartă şi putere. Noi ştim să ne facem 
rugăciunile zilnice şi să ne rugăm pentru bunăstarea ta. Poate 

că cel care face rău şi unelteşte poate deveni om bun oferind 
câţiva dinari. În schimb, noi suntem socotiți vinovaţi şi păcătoşi. 
Jurăm în fața lui Allah că suntem ieniceri, însă nu mai putem 
ieşi nici în oraş şi nici în piaţă. În vremea acestui agă am ajuns 
atât de dispretuiti, încât în oraş şi în piaţă până şi grâjdarul ne 
ia la bătaie şi de frică nu spunem ce suntem. E drept în fața lui 
Allah? Mai deunăzi i-am trimis şi agăi o scrisoare, poate i se 
face milă. Dar el ne-a persecutat şi ne-a chinuit mai tare, dar 
poate face asta numai cu voia ta. Dacă are acordul tău, se va şti 
în mod deschis că vrei ca liniştea să fie tulburată. Şi nu înţelegi 
că va fi atât de orbit, încât va da foc oraşului şi apoi degeaba vei 
regreta, că răul va fi făcut. Noi, nemaiîndurând aceste chinuri, 
l-am fi zvântat în bătaie de mult pe acest ghiaur ungur, însă am 
vrut să te anuntâm întâi pe tine pentru a-ţi apăra onoarea. E 
bine că am evitat până acum cearta. Dar să ştii că tu vei fi res- 
ponsabil de tulburările şi de uneltirile care se vor isca. Nu vom 
mai sta pe gânduri. Jurăm că atunci vom face zarvă mare. Să iei 
cunoștință de asta şi să fii atent! În alte locuri ai interzis vinul, 
iar acest agâ în care te încrezi pentru că e om religios a deschis 
pe malul mării nenumărate taverne, cercetaţi şi veţi vedea.” 


lenicerii i-au scris şi marelui vizir 


„Cererea supuşilor ieniceri de la picioarele cinstite ale înălțimii 
tale Rüstem Paşa este precum urmează: toţi cei care au fost 
numiţi de către padişah în locul domniei voastre ca mare vizir 
se preocupau de soarta supușilor şi îi transmiteau İnâltimii Sale 
padişahul situaţia fiecăruia. Acum, după ce ai devenit mare 
vizir, cum de iti vezi de plăcerile tale şi, cu toate că ştii situaţia 
noastră, te faci că nu o cunoşti şi nu i-o transmiti padişahului? 
Atunci când vreunul dintre noi vine la tine să se plângă că a fost 
nedreptăţit, îl trimiti înapoi, spunându-i: «Aveţi agă, el ştie mai 
bine, eu nu ştiu». Padişahul însă este padişahul Islamului. Nu 

ştie situaţia nimănui între patru pereţi. S-a increzut într-o ceată 
de tirani gândindu-se: «Am viziri, toată lumea are un agă şi ei 
ştiu toate problemele supuşilor». Nu ştie de nimeni şi nici nu îl 
interesează. Care-i rostul aici? Învrăjbindu-ne şi chinuindu-ne 
vrei să suferim atât de mult, încât să-l ucidem pe acest câine, să 
se tulbure liniştea, să-ţi călcăm onoarea în picioare, prădându-ţi 
casa? Vrei ca atâția oameni să-şi piardă bunurile şi să nu mai 
aibă din ce trăi? Ce răspuns vei da în ziua Judecăţii de Apoi? 
Dacă ştii tot ceea ce ne face acest tiran, de ce nu-i spui adevărul 
padişahului? Sau iti aperi interesul? Nu vrei cumva să-l iei de 
ginere? Ori îi spui padişahului adevărul, ori ne vom revolta, 
asta să o ştii! Apoi să nu spui că n-ai ştiut! Am hotărât să-l 
inştiintâm şi pe padişah. Pe scurt, ne-am săturat de viața asta. 
Adevărul e că ienicerii nu s-au mai revoltat de mult ca în trecut, 
să agate la uşa vizirului ficati. De aceea sunt acum batjocoriti şi 
dispretuiti. Dar, cu voia lui Allah, vei vedea ce se va petrece 
peste câteva zile. 

O altă vină a acestui agă este aceea că în afară de ceea ce le-a 
făcut ienicerilor, nu a respectat nici legea islamică. Înainte, 
ienicerii găsiți vinovați pentru anumite fapte erau trimişi în 
Rumelia, pe când acum îi trimite la Erzurum. Socotind câţi 
ieniceri are acum Kizilbaş puteţi să aflați câți au fost trimişi la 
Erzurum şi în acest fel au trecut la Kizilbaş cu puştile. Să 
cercetaţi şi de când nu i s-au mai dat banii cuveniti vreunui agâ 
sau nu a mai fost trimis la Erzurum. Noi, ienicerii, cum suntem 
ca o turmă de oi, ceea ce se întâmplă unuia dintre noi e ca şi 
când ni s-ar întâmpla tuturor. Multi au fost batjocoriti degeaba. 
Dacă astăzi li s-a întâmplat lor, mâine poate fi rândul nostru. Îţi 
spunem, pe scurt, toţi ne-am transformat în soldaţi ai morții. Să 
nu cumva să faci pierdută această scrisoare, i-am scris şi 
padişahului pentru a-l inştiinta. Să ai cunoştinţă pentru câ-ti 
va cere scrisoarea. 

Pedestraşii disperaţi. 

Lecţia dată de Suleyman 


Rüstem Paşa vroia să-l convingă pe sultanul Suleyman că în 
ţară trebuia să rămână numai o religie şi că evreii, despre care 
era de părere că aduceau mai multe pagube decât foloase, 
trebuiau alungaţi. Atunci, padişahul i-a dat marelui vizir o lecţie 
pe care Stephan Gerlach, un teolog din Tübingen care fusese 
numit între anii 1573 şi 1578 trimis al Austriei la Istanbul, o 
relata astfel*: 

„Sultanul a rupt o floare cu petale galbene şi albe şi l-a întrebat 
pe paşâ dacă îi place. Acesta i-a răspuns că îi place cu siguranţă, 
pentru că Allah a creat acea floare în felul ăla. Atunci, sultanul 
a rupt toate petalele galbene şi l-a întrebat din nou pe paşă ce 
părere are. Paşa i-a răspuns că floarea a rămas fără culoare şi 
nu mai era întreagă. Padişahul a rupt atunci o altă floare, căreia 
i-a îndepărtat petalele albe, după care a repetat întrebarea. Paşa 
i-a dat acelaşi răspuns. Atunci padişahul i-a spus: «Dacă accepti 
intregimea florilor ca pe o perfecţiune şi iti plac aşa cum sunt, 
atunci de ce nu accepti şi varietatea oamenilor creați de Allah? 
Cu cât o floare are mai multe culori, cu atât e mai frumoasă. La 
fel şi turcii folosesc turbane de culoare albă, musulmanii verde, 
rumii** albastră, armenii albă, roşie şi albastră sau un amestec 
de nuanţe de negru, iar evreii galbenă. Aşa cum acest colorit 
place ochiului şi lui Allah îi place varietatea religiilor!»”. 


Mostenirea lui Rüstem Paşa 


Rustem Paşa a fost mare vizir până la 10 iulie 1561 când a 
murit. A fost înmormântat la Istanbul, în locul special amenajat 


* Stephan Gerlach, Türkiye Günlüğü 1577-1578, II, traducere de 
Türkis Noyan, ed. Kemal Beydilli, İstanbul, 2006. 
** Rum: termen folosit in Turcia pentru grecii creştini care trăiesc în 
țările musulmane (n.tr.). 

din geamia Şehzade. Acesta a slujit în timpul sultanului 
Suleyman, între anii 1544 şi 1553 şi între 1555 şi 1561, aproape 
15 ani ca mare vizir şi, în pofida părţilor sale negative, a fost un 
om de stat de succes, inteligent şi cu vederi largi. Rüstem Paşa, 
care era foarte dur, în special cu cei care nu erau musulmani şi 
cu statele străine, a fost poreclit de către francezi „creatura 
înfricoşătoare, germanii spuneau despre el că e „crud şi 
răuvoitor , iar venețienii se temeau de el. 

Marele vizir reuşise să aducă şi venituri mari vistieriei prin 
măsurile financiare pe care le luase. Călătorii povestesc chiar 
că aduna bani pentru vistierie vânzând florile de la palat. Când 
a murit, a lăsat în urmă o moştenire foarte mare, care consta 
în: 1 700 de sclavi, 2 900 cai de război, 1 106 cămile, 80 000 de 
turbane, 780 000 de galbeni, 100 de milioane de monede oto- 
mane, 5 000 de caftane şi haine, 1 100 de coifuri de aur, 1 500 de 
coifuri de război cu argint, 130 de perechi de scări pentru şa din 
aur, 760 de săbii ornate cu pietre preţioase, 1 000 de buzdugane 
din argint, 32 de pietre preţioase foarte valoroase, 815 ferme în 
Anatolia şi Rumelia, 76 de mori de apă, sute de exemplare din 
Coran dintre care 130 cu copertele împodobite cu pietre pre- 
tioase şi mai mult de 5 000 de cărţi diverse... 

Rustem Paşa ocupă un loc important în istoria turcilor nu 
numai prin averea sa, ci şi prin sutele de opere de caritate şi prin 
veniturile pe care le-a donat. A construit sute de aşezăminte în 
diverse colțuri ale imperiului ca Ungaria, Balcani, Rumelia, 
Istanbul, Anatolia, Egipt, Medina, Ierusalim. În Istanbul a con- 
struit o geamie, o medresă, cinci hanuri, două locuri de rugă- 
ciune în hanuri, două şcoli, 242 de camere pentru diverse 
folosințe, 181 prăvălii, cinci cuptoare de pâine; in Ankara un 
hamam şi un caravanserai; în Kastamonu, la Daday şi Dibek 
câte o geamie; in Erzincan un bazar închis, un han şi un hamam; 
în Erzurum un han, un hamam și un bazar închis; în Edirne un 

caravanserai; în Tekirdag o geamie, o medresă, o şcoală, un 
caravanserai; în Sapanca o geamie, o şcoală, un azil şi o mică 
mânăstire de tip tekke; în Medina 12 geamii şi locuri de rugă- 
ciune, dintre care o medresă, şapte şcoli, 32 hamamuri, 22 cişmele, 
273 camere, 54 pivnițe, 563 prăvălii, 28 hanuri şi caravanseraiuri, 
cinci medrese. Acestea sunt numai o parte din ce a lăsat Riistem 
Paşa. 


Mihrimah Sultan 


Mihrimah Sultan era soţia lui Riistem Paşa şi fiica sultanului 
Suleyman şi a sultanei Hurrem. S-a născut în anul 1522. După 
căsătoria cu Riistem Paşa, aceasta a complotat împreună cu 
mama şi soțul său să îl ucidă pe prinţul Mustafa. Apoi a făcut tot 
posibilul pentru ca fratele său Baiazid să ajungă padişah. După 
moartea mamei ei în 1558, tatăl său se sfătuia deseori cu ea. În 
lupta pentru tron era de partea prințului Baiazid, însă după 
revolta acestuia a trecut de partea prinţului Selim. În 1561 şi-a 
pierdut soțul, iar ea a murit în 1578, fiind îngropată în moscheea 
Suleymaniye. A construit două geamii, în Edirnekapı şi Üsküdar 
şi a adus apă la Mecca. 

Mihrimah Sultan s-a implicat în treburile imperiului la fel ca 
Hurrem Sultan şi chiar corespondase asemenea acesteia cu 
proaspătul rege al Poloniei, Sigismund al II-lea. Atunci când 
acesta a preluat tronul, Mihrimah Sultan i-a scris*: 

„Aduc la cunoştinţa preamăritului rege următoarele: am 
aflat vestea morţii tatălui Domniei Voastre. Să vă conduceţi tara 
având în vedere versetul: «Noi suntem ai lui Allah şi până la 
urmă la el ne vom întoarce**». Domnia să vă fie binecuvântată 


* Nejat Uçtum, „Hurrem ve Mihrimah Sultanların Polonya Kralı II. 
Zigismund a yazdıkları mektuplar, Belleten, XLIV/176 (Ankara, 1980), 
pp. 712-713. 

** Versetul 156, sura Bagara din Coran. 

şi lungă. Atunci când am auzit vestea cea mare ni s-a umplut 
inima de bucurie şi bună voie. Hasan Aga, insotitorul preamă- 
ritului paşă a fost trimis la Domnia Voastră să vă aducă această 
scrisoare de prietenie. Când va ajunge acolo, rugămintea noas- 
tră va fi să nu-l ţineţi în aşteptare şi să-l trimiteţi înapoi. Să aveţi 
viaţă îndelungată şi treburile statului să meargă veşnic bine, 
pentru supuşii Domnului. 
Preaumila şi nepretuita 
Mihrimah Sultan. 


La scrisoarea trimisâ ca râspuns din partea regelui, Mihrimah 
Sultan a trimis la rândul ei impreunâ cu mai multe daruri o altâ 
scrisoare: 

„Măritul Allah să-i dea preamăritului rege şi supuşilor săi viață 
lungă, o zi să-i fie cât o mie. Atunci când scrisoarea de prietenie 
a Domniei Sale a ajuns ne-am bucurat atât de mult, încât nu 
poate fi povestit în cuvinte şi scris pe hârtie. A fost transmisă 
urarea de sănătate şi bunăstare, prietenia ce o purtaţi măritului 
padişah, refugiul universului, precum şi dorinţa de a conversa 
cu această prietenă sinceră. Să aveţi viaţă îndelungată, să fiţi 
intotdeauna binevoitor. Bucurându-ne de prietenia pe care ati 
arătat-o în cinstita scrisoare şi de mesajul de prietenie pe care 
ni l-a transmis supusul mamei mele Haseki Sultan, Hasan Bey, 
soțul meu Rüstem Paşa - Allah să-i facă munca uşoară - i-a 
transmis acestea preamăritului padişah. După cum a scris soţul 
meu, sultanul s-a bucurat atât de mult, încât nu poate fi descris 
în cuvinte şi ar fi spus aşa: «Cu tatăl său eram ca doi fraţi, iar fiul 
său mi-a transmis atâtea vorbe de prietenie şi veşti bune, încât 
îmi e şi el acum prieten. De-acum încolo vom fi ca tată şi fiu». 
V-am trimis cinstitul firman prin mai sus mentionatul Hasan 
Bey. Vrem să-i aducem la cunoştinţă preamăritului rege că 

de-acum orice problemâ va avea pe lângâ padişah, eu şi sotul 
meu ii vom sustine cauza şi il vom vorbi intotdeauna de bine 
sultanului. Bazându-ne pe aceastâ prietenie, am trimis intr-o 
boccea două cămăşi, şase prosoape de mâini şi unul de faţă, 
chiar dacă nu sunt atât de potrivite pentru un rege. Viaţa şi ţara 
să-ți fie veşnice, pentru supușii Domniei Tale. 


Preaumila şi nepretuita 
Mihrimah Sultan.” 


Moartea sultanei Hurrem 


Fata unui preot, luată prizonieră din Ucraina, Anastasiei 
(Alexandria) Lisowska i-a fost dat numele de Hurrem (Vesela) 
datorită firii sale zâmbitoare. Folosindu-și istetimea şi farmecul, 
în scurt timp a devenit favorita sultanului Suleyman, îndepăr- 
tând-o pe Mahidevran, prima soţie a sultanului şi mama fiului 
său cel mare, Mustafa. Suleyman, nerespectând obiceiul sulta- 
nilor de dinaintea sa de a nu se cununa cu niciuna dintre cadâne, 
s-a căsătorit cu Hurrem. Marea influenţă a acesteia asupra lui a 
dat naştere în acele vremuri zvonurilor potrivit cărora i-ar fi 
făcut farmece. 

Inima sultanului fusese cucerită de Hurrem Sultan. Era un 
conducător care cunoştea dragostea şi suferința provocată de 
despărţire în aceeaşi măsură în care cunoştea fericirea adusă de 
victorii. Faptul că Suleyman nutrea o mare dragoste pentru 
Hurrem reiese foarte clar din scrisorile şi poeziile pe care i le 
trimitea din campanii. 

Hurrem Sultan folosea în scrisorile sale către Suleyman ape- 
lative ca: „Steaua fericirii mele, sultanul meu, padişahul meu, 
şahul meu, stăpânul meu, lumina ochilor mei, sultanul meu cu 
chip frumos”. Când nu primea scrisori de la padişah, Hurrem 
se întrista şi îi cerea acestuia să-i scrie cât mai des. 

Suleyman folosea in poeziile pentru sultana inimii sale ape- 
lative ca: „Istanbulul meu, Karamanul meu, Bagdadul meu, 
Horasanul meu . Sultanul îi trimitea din locurile unde pleca în 
campanii pietre preţioase, materiale de rochie, blănuri şi uneori 
un fir din barba sa, încercând astfel să se revanşeze față de ea. 

Până în secolul al XVI-lea, influenţa femeilor la palatul otoman 
era limitată, însă soţia sultanului Suleyman, Hurrem Sultan, 
profitând de dragostea profundă pe care acesta i-o purta, s-a 
implicat în treburile imperiului. Poporul a urât-o pentru că a pus 
să-l ucidă pe prinţul Mustafa cu scopul de a-şi aduce propriii copii 
la tron, însă Suleyman şi-a pus dragostea mai presus de orice. 

În 1558, Hurrem Sultan s-a îmbolnăvit când a plecat la Edirne 
cu Suleyman, intervenţiile doctorilor neavând niciun succes. 
La scurt timp după ce a fost adusă la Istanbul a murit. A fost 
înmormântată în mausoleul de lângă moscheea Suleymaniye. 
Suleyman şi-a petrecut restul de opt ani ai vieţii sale într-o mare 
singurătate, deplângând moartea soţiei sale. 


Protestele falşilor prinți Mustafa 


După moartea prințului Mustafa, cel puţin cinci persoane 
au protestat, pretextând că erau prinţul. La scurt timp după 
uciderea acestuia, un bărbat din regiunea de mai sus de Varna, 
Dobrogea, susţinea că era fiul sultanului şi reuşise să fugă. Da- 
torită asemănării cu prinţul şi a curajului său, a reuşit să adune 
în jurul lui 14 000 de pedestraşi din zona Rumeliei. Chiar şi 
dervişii care îl urmau pe şeicul Bedreddin aflaţi în zonele Niğbolu 
şi Silistra l-au susținut pe falsul Mustafa. 

Sokollu Mehmed Paşa şi Pertev Paşa au pornit către ei cu 
ienicerii. Aflând că se apropie padişahul şi trupele conduse de 
Sokollu vin peste ei, între răzvrătiți s-au iscat neînţelegeri. Sol- 
datii care au ajuns în timp ce aceştia se luptau între ei l-au prins 


136 ERHAN AFYONCU 


pe falsul Mustafa. Acesta împreună cu cei care il urmau au fost 
spânzurați de cârlig”. 

Încetineala cu care a acţionat prinţul Baiazid, aflat în acel 
moment la Edirne, pentru a inâbuşi revolta, a dat naştere zvo- 
nurilor precum că el ar fi fost inițiatorul acesteia, ceea ce i-a 
zdruncinat lui Suleyman încrederea în fiul său. 

În 1557, în Anatolia, a mai ieşit la iveală un fals Mustafa care 
pretindea că este prințul, şi pentru că mama lui Mustafa era de 
origine cercheză, a fost sprijinit de această dată de cerchezi. 
Safavizii, printre care se aflau şi cei doi fii ai şahului Tahmasp, 
luptau pentru cauza acestuia. Falsul Mustafa, cu ajutorul Safavi- 
zilor, a luat chiar Şirvanul, cucerit cu puţin timp înainte de 
aşa-zisul său tată, sultanul Suleyman. Însă nu a câştigat mai 
mult de atât. 

Falşii Mustafa care au apărut nu au reuşit să îl îngrijoreze pe 
sultan în privinţa tronului decât până în 1566. În anul 1564 au 
apărut alti doi falşi prinți în diverse zone, iar un al treilea a fost 
executat în iunie 1565. 


Revolta prințului Baiazid** 


Prinţul Cihangir murise la Alep după uciderea fratelui său 
mai mare Mustafa, în timpul campaniei de la Nahicevan. După 
moartea prinţului Cihangir, lui Suleyman îi mai rămăseseră doi 
fii în viaţă, ambii fiind ai lui Hurrem Sultan. Unul dintre aceştia 
era Selim, născut în 1524, iar celălalt Baiazid, născut în 1526. 
Ca temperament, cei doi fraţi erau firi total opuse. Prințului 


* Metodă de execuţie folosită în trecut de otomani. Se trecea un 
cârlig în spatele victimei şi aceasta rămânea suspendată în aer. Se practica 
în locuri publice şi victima era expusă. Depinzând de direcţia de intrare 
în corp a cârligului, victima murea imediat ori după o zi sau două, în 
urma unor mari suferinţe (n.tr.). 

** Pentru informaţii mai detaliate vezi Şerafettin Turan, Kanuni 
Süleyman Dönemi Taht Kavgaları, İstanbul, 1998. 

Selim era o fire blândâ, plâcându-i bâutura şi petrecerile, iar 
printul Baiazid era luptâtor, literat şi un abil om politic. lenicerii 
şi mama sa, Hurrem Sultan, il vedeau ca urmaşul la tron al 
sultanului Suleyman. Şi Prinţul Baiazid se vedea mai presus 
decât fratele său mai mare şi moştenitor al tronului. 

După ce în timpul revoltei falsului Mustafa prinţul Baiazid 
a întârziat să răspundă, fiind astfel considerat inițiatorul acesteia, 
Suleyman a vrut să-şi pedepsească fiul, însă intervenţia lui 
Hurrem l-a determinat să renunțe. A fost iertat şi trimis ca 
guvernator în Kiitahya. 

Prințul Baiazid nu-şi vedea fratele ca pe un rival la tron demn 
de luat în seamă. Primul lucru pe care l-a făcut a fost să-şi con- 
tacteze preceptorul de odinioară, Mustafa Paşa, care il sustinuse 
de mult timp in aceastâ privintâ. Avea mare incredere in el. 
Numai câ Mustafa Paşa trecuse de partea lui Selim. İncurajarea 
prinţului Baiazid pentru a prelua sultanatul în timp ce era la 
Kiitahya făcea parte din planul său perfid. 

Mustafa Paşa i-a scris lui Baiazid, menţionând beţia printu- 
lui Selim, nepriceperea lui în treburile administrative ale impe- 
riului, declarându-şi supunerea față de fostul său stăpân. Această 
scrisoare i-a dat mult curaj prinţului Baiazid, care nu a bănuit 
nici măcar o clipă complotul care i se pregătea. I-a scris fratelui 
său Selim, chemându-l la luptă. Pe lângă scrisoare i-a trimis şi 
un turban, un şort, un fuior şi alte unelte pentru a toarce lâna. 
Scopul era acela de a-şi face fratele să se revolte şi să sfârşească 
la fel ca Mustafa, sperând astfel să rămână singurul moştenitor 
al tronului. Prințul Selim, primind scrisoarea şi darurile umili- 
toare de la fratele lui, i-a dat de ştire tatălui său. Jocul dublu al 
lui Mustafa Paşa i-a atâtat pe fraţi unul împotriva celuilalt, iar 
Suleyman şi-a pierdut de tot încrederea, deja şubrezitâ, în 
prinţul Baiazid. Moartea mamei, Hurrem Sultan, cea mai 
mare susținătoare a sa, l-a lăsat singur pe prinţ chiar în aceste 
momente atât de importante pentru el. 

Sultanul Suleyman s-a gândit câ cea mai bunâ solutie pentru 
ca lucrurile sâ nu meargâ din ce in ce mai râu era sâ ii mute pe 
fii săi în alte provincii. Mârind veniturile fiecăruia cu 300 de 
monede otomane, l-a mutat pe prinţul Selim la Konya, iar pe 
prinţul Baiazid la Amasya. În afară de asta, se spune că i-a 
avertizat că în cazul în care continuă neînțelegerile, nu-i va lua 
în calcul pentru preluarea tronului, lăsându-l drept urmaş pe 
fiul surorii lui, Osman Şah Bey. 

Prințul Selim i-a scris imediat o scrisoare de mulțumire 
tatălui său, pe când Baiazid, fiind şi nemulțumit de mutare, nu-i 
luă în seamă amenințările. El vedea această numire ca pe o 
insultă şi nu voia să plece din provincia sa. Însă, neavând altă 
soluție, a pornit în „călătoria din rai în iad, aşa cum a numit-o. 

Prinţul Baiazid înainta foarte greu pe drum. Când a ajuns 
în Ankara i-a scris o scrisoare tatălui său în care menţiona pe 
de o parte că era supusul său, că nu fusese nerespectuos cu el, 
iar pe de altă parte că fratele său Selim era un betiv, că îi plăcea 
să petreacă alături de femei pe oriunde mergea, iar mutarea sa 
din provincia unde se afla însemna de fapt preferința pentru 
Selim şi asta nu era demn de un padişah drept. Mai scria că 
decât să suporte o asemenea umilință prefera moartea şi cerea 
voie să rămână măcar la Ankara. 

Sultanul Suleyman nu i-a răspuns şi pentru ca acesta să 
ajungă mai repede în provincia unde fusese numit, îl trimise 
pe al patrulea vizir, Pertev Paşa, după el. Pentru a arăta că nu 
făcea diferenţă între cei doi fii, prințului Selim i l-a trimis pe al 
treilea vizir, Sokollu Mehmed Paşa. Planul prinţului Baiazid nu 
a mers, în loc să-l întoarcă pe tatăl lor împotriva fratelui său îl 
întorsese împotriva sa. Faptul că sultanul nu i-a răspuns l-a 
enervat din cale-afară pe prinţ. Ştia că situaţia era în defavoarea 
lui. Din acest motiv, pe drum a adunat multi soldaţi plătiţi. Pe 
21 decembrie 1558 a ajuns la Amasya. A continuat şi acolo să 
adune soldați. 

Sultanul Suleyman, nereuşind să împrăştie soldaţii adunaţi 
de prinţul Baiazid, i-a transmis lui Selim să adune soldaţi, trimi- 
ţându-l şi pe Sokollu Mehmed Paşa să-l ajute. În acest timp, 
considerând părăsirea provinciei de către prințul Baiazid drept 
revoltă, sultanul a cerut sentința pentru a-l executa. Prinţul era 
acuzat în sentintele date de şeyhülislâmul Ebussuud Efendi şi 
alti teologi că era un „rebel care, nesupunându-se padişahului, 
a cucerit cetâti, a vândut bunurile oamenilor, luându-le cu 
forta, şi a adunat soldați.” 

Prințul, aflând de sentinţa dată, a înţeles că nu mai este cale 
de întoarcere. A pornit din Amasya spre Konya împreună cu 
cei aproape 30 000 de oameni ai săi. Prințul Selim, văzând că 
fratele său vine peste el, i-a dat de ştire tatălui său, cerându-i 
ajutorul. În lupta de la Konya din 30 mai 1559, Baiazid, deşi s-a 
luptat eroic, a pierdut. Soldaţii săi împrăştiindu-se, a fugit de 
pe câmpul de luptă, retrăgându-se la Amasya. Luându-i cu el pe 
fiii săi Osman, Orhan, Mahmud şi Abdullah, a părăsit pe 7 iulie 
Amasya, pornind spre Iran. 

Vestea înfrângerii prințului Baiazid a ajuns la tatăl său care 
aştepta la Uskiidar cu armata pentru a pleca spre Anatolia, în 
cazul în care lucrurile nu mergeau aşa cum dorea. Prinţul i-a 
scris tatălui său şi i-a trimis pe muftiul Amasyei Muhiddin 
Cürcani şi pe hogea Hayreddin Icadi ca mijlocitori pentru a-l 
convinge să-l ierte. Însă aceştia nu au avut succes atunci când 
au cerut iertare, iar scrisoarea a fost interceptată de Mustafa şi 
distrusă înainte de a ajunge la padişah. 

Sultanul Suleyman a trimis firmane beilor de sangeac din 
provinciile răsăritene. Prințul Baiazid înainta repede, dar când 
era aproape să treacă graniţa, a întâmpinat o dificultate şi a fost 
ajutat de beiul Erzurumului, Ayas Paşa. Învingând trupele oto- 
mane care-l ajunseseră la graniţă, s-a refugiat în Iran. Ayas Paşa 
care nu respectase ordinele padişahului, ajutându-l pe prinţ, a 
fost executat. 

Din Iran, prinţul Baiazid i-a mai trimis o scrisoare tatălui 
său, dar nici aceasta nu a ajuns la Suleyman”. Scrisoarea suna 
astfel: 

„După mii de rugâminti care-ţi înmoaie sufletul, după plecă- 
ciunea adâncă în faţa padişahului care-şi ţine capul sus şi vor- 
beşte frumos supușilor, iti aduc la cunoştinţă dorinţa noastră, 
a supuşilor tăi. Dacă stăpânitorul iubit şi drept care a înconjurat 
universul va considera potrivit şi va avea mărinimia şi bună- 
voința să se intereseze, pentru numele lui Allah, de întâmplările 
şi greutăţile prin care au trecut aceşti supuşi ai săi care îl privesc 
cu ardoare şi îl doresc, chiar de nu avem destulă pricepere şi 
putere pentru a aşterne pe hârtie şi posibilitate pentru a 
exprima totul, pentru a nu fi un motiv de neliniște, voi indrâzni 
să povestesc pe scurt din acest neînsemnat pământ al fericirii. 
Mai înainte aşteptam, sperând să primesc vestea iertării greşelii 
mele scoase la iveală cu voia lui Allah şi nesocotinta mea, după 
care am trimis prin oamenii mei de mai multe ori scrisori la 
picioarele mâretului şi sfântului padişah, arătându-mi devota- 
mentul şi cerând milă şi iertare din bunătatea sa în jurul căreia 
se învârte întregul univers. În acest timp, fratele meu Selim 
Han, vizirul Mehmed Paşa şi beilerbeiul Rumeliei au venit şi 
ne-au înconjurat împreună cu ceilalți beilerbei din ţară și cu 
soldaţi. Pentru că doreau să ne facă rău, nu puteam să rămânem 
în Amasya, dar nici nu aveam putere să mergem în altă parte. 
Neavând niciun alt loc de sprijin şi refugiu în afară de Allah, 
am fost nevoit să-i iau pe fiii mei Orhan, Osman, Mahmud şi 
Abdullah, sărmanii tăi supuşi, cu speranţa că până la venirea 
soldaţilor va veni vestea de iertare şi milă de la marele, milos- 
tivul şi preabunul padişah şi numai pentru a ne îndepărta puţin 


* Textul a fost simplificat din scrisoarea publicată de Cahit Oztelli. Vezi 
Cahit Öztelli ,Kanuni'nin Oğlu Şehzâde Bayezid'in Babasına Son Mektubu” 
al VIII-lea Congres de istorie turcă, II, Ankara, 1981, pp. 1 105-1 112. 

de soldaţii care veneau ne-am retras spre Tokat. Până am ajuns 
acolo nu am primit nicio veste. Mai erau două-trei zile până la 
venirea soldaţilor. Am mers fără oprire. După ce am fost siguri 
că erau hotărâți să ne atace, am fost nevoiţi să ne îndreptăm 
spre Erzurum. Când am ajuns aproape de granița Erzurumului, 
beilerbeiul de acolo ne-a trimis o scrisoare și oameni. Eu nu 
m-am revoltat şi nu am arătat nesupunere faţă de marele şi sfân- 
tul meu padişah, ci dimpotrivă, am trimis scrisori spre pământul 
pe care calcă sfântul său picior. Probabil că nu au ajuns pentru 
că drumurile au fost închise. Soldaţii atacându-mă din toate 
părţile, pentru siguranţă am venit spre această zonă. 

Atunci când i-am spus: «Roagă-l să facă dreptate, transmi- 
tându-i situaţia mea, devotamentul şi supunerea mea», el mi-a 
răspuns: «Potrivit religiei şi politicii statului este bine să împaci 
oamenii. Poate că tulburarea şi deznădejdea vor pieri», încredin- 
tându-mâ astfel că iti va transmite cererea. Şi cu gândul că voi 
primi veştile de la tine am ajuns până în câmpia Pasin. Pe când 
aşteptam veştile de milostenie şi iertare ale măritului meu 
padişah, ne-au ajuns beilerbeii de Diyarbekir, Karaman şi Sivas. 
Luându-l cu ei, l-au împiedicat pe beilerbeiul de Erzurum să-ţi 
transmită cele ce îmi promisese. Adunând supuşii din Van şi 
alți soldaţi pe care i-au găsit, ne-au atacat pe neaşteptate. 

Cu ajutorul lui Allah, am fost nevoiţi din nou să ne retragem 
în munţi pentru a ne îndepărta de ei şi de localităţile populate. 
Pe seară s-a lăsat întunericul. Am trecut prin munti înalţi, trecă- 
tori abrupte şi văi. Am umblat până dimineaţa buimaci şi sleiti 
de puteri. Cu piedici nenumărate şi eforturi uriaşe am mers 
încontinuu într-o stare de ametealâ până în după-amiaza urmă- 
toare. Ne-am oprit undeva peste noapte cu speranţa că soldaţii 
s-au întors. Când am crezut că am scăpat, ne-au ajuns iar ca pe 
nişte răzvrătiți. Acest supus nu a opus rezistenţă nici de această 
dată şi m-am dat la o parte din calea lor. Trei zile şi trei nopţi am 
fugit şi numai Allah ştie că puteam să-i prind într-o ambuscadă 

sau să le provoc daune în diverse feluri acelor soldaţi, dar nu am 
dat oamenilor permisiunea să atace pentru ca situaţia să nu se 
inrâutâteascâ. Am ieşit de acolo imediat, am acoperit pierderile 
luptătorilor, plecând din calea soldaţilor şi astfel ne-au fugărit 
până la Sad Çukuru”. 

Acolo, conducătorul acestei regiuni, Şahkulu Sultan, ştiin- 
du-ne situaţia, a venit să ne întâmpine cu soldaţii săi, ne-a instalat 
în apropiere de Erevan şi l-a anunţat pe şah. Acesta a numit 
câţiva hani şi sultani, trimitându-i să ne întâmpine cu daruri. 
Am plecat din Erevan şi am venit întâi la Nahicevan, apoi la 
Tabriz. Am rămas acolo câteva zile, apoi am mers la Kazvin. A 
trebuit să ne întâlnim cu şahul. 

Acum, marele şi sfântul meu padişah, eu, supusul tău, când 
am plecat din Amasya, nu am avut dorința să vin aici. Nu mi-a 
trecut prin cap niciodată aşa ceva. Dar acei beilerbei au venit 
peste mine ca să îmi facă rău mie, supusului tău, şi micilor supuşi 
ai tăi care mă însoțesc. Nu ne-au slăbit nicio clipă, gonindu-ne 
cu forţa din umbra ta sfântă şi aducându-ne pe aceste tărâmuri 
străine, ne-au persecutat, făcându-ne o mare nedreptate. 

Nu numai de când sunt otomanii, ci de la Adam încoace nu 
s-a mai văzut aşa ceva. Dacă ar fi ajuns pe când ne aflam în 
interiorul graniţelor şi ar fi respectat firmanul Măriei Tale de 
teamă să nu le zboare capetele, nu am fi avut nimic de spus. Era 
de datoria lor să o facă. Dar fiind în afara graniţelor, ştiind că 
nu vor putea să iasă victorioşi nici cu ajutorul lui Allah, ne-au 
fugărit până în Sad, izgonindu-ne prin meleaguri străine ca pe 
nişte oameni fără căpătâi, ne-au umilit şi ne-au sleit de puteri, 
pentru ce? 

Răsplata pentru acestea am lăsat-o în grija bunâvointei şi 
milosteniei padişahului meu. Sper că soarta îi va aduce tot ce va 


* Sad Cukuru: depresiune intramontană delimitată în est de oraşul 
Erevan, iar în sud de oraşul Iğdır (n.tr.). 

merita. Nu am niciun gând rău de a aduce vreo pagubă tronului 
sau sfântului său imperiu şi nici de a isca vreo revoltă sau altă 
formă de nesupunere mărturisită sau ascunsă faţă de padişahul 
meu, caut scăpare în Allah. Nu am venit în această provincie 
pentru a cauza tulburare şi daune. V-am inştiintat cum am 
ajuns aici. Jur pe unitatea şi măreţia lui Allah care a creat din 
nimic cele optsprezece mii de neamuri (toate vietâtile pâmân- 
tului), pe toţi sfinţii mari şi pe spiritele străbunilor că tot ce am 
spus este adevărat. Jur din inimă, cu toată sinceritatea. Rămâne 
la bunăvoința şi milostenia ta să crezi. Allah mi-e martor! Dacă 
aş fi avut gânduri rele, ar fi ieşit la iveală în perioada în care 
eram la Amasya. Chiar şi când am venit la Erzurum, după cum 
v-am inştiintat, am apărat dreptatea pe cât am putut. Dacă alţii 
v-au spus altceva, şi pagubele aduse mai înainte din cauza 
nechibzuintei de care a dat dovadă fratele meu doar pentru că 
s-a lăsat cuprins de înflăcărare, împreună cu diavolul care şi-a 
băgat coada, au dus la greşeli. 

Padişahul meu sfânt, numai Allah nu cade, nu face greşeli şi 
nu se înşeală. Părerile mele de rău în această privinţă le ştie 
numai El. Jur în fața lui Allah că pentru mine primirea făcută de 
şah nu a avut nicio însemnătate. Te-am păstrat în inimă, gân- 
dindu-mă şi visând zi şi noapte la dragostea şi vorbele măritului 
şi sfântului meu padişah şi la sprijinul său. Urăsc din tot sufletul 
aceste locuri, înstrăinarea şi despărţirea fiind de nesuportat. 
Toată ziua plâng şi îmi deplâng soarta, ochii mi s-au înroşit de 
îngrijorare, suferinţă şi durere, lacrimile mi-au devenit precum 
Nilul şi Amudaria. 

Se spune că cel ce nu trăieşte nu ştie. Băieţii mei, supușii tăi, 
nu pot exprima în cuvinte suferinţele şi greutăţile prin care au 
trecut atunci când am fost atacați şi apoi au fost nevoiţi să 
umble în întuneric, ba înfometați, ba insetati prin munti şi 
trecători. S-au săturat şi ei. Despărțirea şi dorul de casă îi fac zi 

şi noapte să se plângă, spunând într-una: «Oare ce i-am făcut 
noi măritului nostru padişah de s-a mâniat atât de tare şi ne-a 
izgonit din tarâ?». 

Acum, padişahul meu sfânt, milostiv şi drept, îmi ştiu gre- 
şeala şi mi-am recunoscut vina. Mai ales întâmplările din această 
perioadă şi încercările prin care m-a făcut să trec soarta l-au 
trezit din somnul neştiintei pe supusul tău, iar faptele şi sufe- 
rintele l-au readus la adevăr. Nu-mi luaţi în seamă nesupunerea 
de care am dat dovadă... Nu vreau alt sangeac, altă ţară sau mai 
multi galbeni de la padişahul meu sfânt, doar milă pentru dorul 
bietilor mei fii. Dacă vei binevoi să mă ierti mă voi mulţumi cu 
sangeacul meu. În numele măreției lui Allah, sufletului sfânt al 
ultimului profet Mahomed — binecuvântarea lui Allah fie asupra 
sa — în numele tuturor profeților, al celor cu credinţă, al măreției 
onoarei Kaabei şi al măreției luminii Medinei, pentru respectul 
faţă de ce au rostit pe muntele Arafat cei care cred într-un 
singur Allah şi îngerii care sunt aproape de El: «Răspund 
chemării Tale, o, Allah!», pentru sufletele pure ale mâretului 
străbun şi pentru capul binecuvântat, sacru, ales al Măriei Sale 
i-am ales ca fiind mijlocitori pe glorificatorii celor două 
lumi; acceptând mijlocirea lor, iartă-mă pentru păcatele mele şi 
nu mă lăsa în aceste meleaguri cu dorul şi suferința despărțirii. 
Porunceşte prin bunăvoința şi milostenia ta să mergem în 
această iarnă la locul nostru. 

Sfântul profet Adam — Allah să-l ierte — a fost strămoşul 
omului şi fiind, prin minunea înfăptuită, favoritul lăcaşului lui 
Allah, om fiind, a apucat-o pe o cale greşită şi de aceea detinâ- 
torul puterii absolute s-a lepădat de el, pentru ca mai apoi, când 
şi-a recunoscut vina şi a cerut iertare şi a suferit, să se apropie 
din nou. Şi padişahul meu şi-a arătat sentimentele de milă 
demne de un conducător, iertând duşmani ai imperiului şi ai 
religiei care aduseseră daune adepților Islamului, numai după 
ce au cerut o dată iertare. 

Şi eu, supusul tău, am făcut o greşeală omenească. De atunci 
mă căiesc într-una. Speranţa mea este să-ţi arăţi bunăvoința şi 
mila față de aceşti supuşi ai tăi şi să porunceşti iertarea lor. 

Dar, măritul meu sultan, padişahul meu plin de bunăvoință 
şi milă, eu sunt până la urmă fiul şi supusul padişahului celor şapte 
țări. Plecându-mă plin de respect în faţa ta, te implor, pentru lauda 
şi respectul tău printre cei din popor şi cei aleşi, să numeşti un 
beilerbei sau un supus de încredere prin care să trimiti scri- 
soarea. Când va veni, nu vom pierde nicio clipă pentru a ne 
întoarce din ordinul tău la sangeacul nostru. Până acum aş fi 
cerut de mult să trimiti pe cineva. Padişahul meu, cu bunătatea 
ta, trimite pe cineva de încredere cât mai curând posibil. 

Cu voia lui Allah, şi şahul ne va da permisiunea şi ne va tri- 
mite fără întârziere. Când voi ajunge, voi sta la dispoziţia sfântu- 
lui meu padişah pentru tot restul vieţii şi potrivit firmanului tău 
măreț mă voi împăca cu fratele meu Selim Han, petrecând restul 
zilelor în prietenie şi pace şi rugându-ne pentru viața lungă a 
măritului sultan şi a califatului său, cu voia lui Allah. 

De-acum încolo vei vedea cu ochii tăi ce înseamnă devota- 
mentul, supunerea şi slujirea adevărată. Dacă vrei, mă poţi 
supune la tortură sau poţi să-mi arăţi bunăvoința ta, voi accepta. 
Eşti veşnic şi firmanul e al tău. Grădinile sultanatului stau măr- 
turie că au fost dăruite dintotdeauna padişahului plin de bună- 
voință în perioada de grele încercări a acestor locuri”. 


Corespondenţă în versuri 


Prinţul Baiazid, care era un poet talentat, scria versuri sub 
pseudonimul Şahi. İn poezia de mai jos îi cerea iertare tatălui său: 


Ei, Suleyman, care eşti sultanul întregii lumi, 

Sufletul meu, dragostea din sufletul meu, dragul meu tată, 
Ai putea să-l ucizi pe Baiazid? 

Mâretul meu tată şi sultan, Allah știe că sunt nevinovat. 

Jur în fața primilor profeti Adam, 

Moise, Isus şi al Fecioarei Maria 

Şi în fața acelui suflet mare al conducătorului universului, 
Mâretul meu tată şi sultan, Allah știe că sunt nevinovat. 


Culmile munţilor au devenit pentru mine oprelişti, 

M-am lipsit de toate bunurile şi averile şi am rămas departe, 
Cer ajutor pentru suferința adusă de dor şi despărţire! 

Vărs lacrimi din cauza despărțirii, 

Mâretul meu tată şi sultan, Allah ştie că sunt nevinovat. 


Ki, padişah mărinimos! Cine să iti vorbească despre suferințele 
mele? 

Am rămas orfan, departe de mamă şi de frați. 

Allah ştie că nu m-am ridicat împotriva ta, 

Mâretul meu tată şi sultan, Allah știe că sunt nevinovat. 


Fi, padişahule, nu ştii că fiii sunt nevinovaţi? 

Nu iti este teamă să le iei viaţa? 

Ori nu vei merge în împărăţia lui Allah împreună cu mine care 
iti sunt slujitor? 

Mâretul meu tată şi sultan, Allah ştie că sunt nevinovat. 


Marele Allah te-a făcut padişah al lumii. 
Padişahule, nu mă ucide pe mine, slujitorul tău, şi nu îi face 
| astfel pe duşmani să se bucure. 
Nu mă despărţi de fiii mei care îmi sunt lumina ochilor, 
-~ Măreţul meu tată şi sultan, Allah știe că sunt nevinovat. 


Să spunem că am mâinile pătate de sânge, 

Era o vorbă: „Ce s-ar întâmpla dacă slujitorul ar cădea in păcat?” 
lartă-l pe Baiazid, nu îl ucide pe acest slujitor, 

Mâretul meu tată şi sultan, Allah ştie că sunt nevinovat. 

Suleyman i-a răspuns fiului său tot în versuri 


Fi, fiul meu, care a săvârşit din când în când păcatul răzvrătirii, 
Care niciodată nu s-a supus firmanelor! 

Fiul meu, sultanul meu, cum să te ucid? 

Dragul meu fiu, măcar nu spune că eşti fără de păcat şi căieşte-te! 


Jur în fața profeților, sfinților, sufletelor mârete 

Jur în faţa lui Noe, Avram, Moise, Isus, fiul Fecioarei Maria, 

Jur în fața lui Mahomed care este ultimul profet, preaslăvitul 
lumii, 

Dragul meu fiu, măcar nu spune că eşti fără de păcat şi căieşte-te! 


Cel care nu pomeneşte măcar de oameni este sortit să fie 
singur, 
Cei care nu își arată supunerea vor sta mereu departe, 
Nu e o ruşine să ceri „ajutor pentru suferința adusă de dor 
şi despărţire, 
Dragul meu fiu, măcar nu spune că eşti fără de păcat şi 
căieşte-te! 


A fi tată reprezintă menirea pe care ţi-o dă Allah, 
Cel care o îndeplineşte este onorat şi vrednic de cinste, 
Cel care neagă vorba — mamei şi tatălui nu trebuie să le ziceti nici 
măcar „of * — rămâne orfan; Marele Allah face dreptate şi în faţa 
supunerii şi a revoltei, 
Dragul meu fiu, măcar nu spune că eşti fără de păcat şi 
caleşte-te! 


* Această expresie reprezintă o trimitere la un verset din Coran. 
Versetul întreg este astfel: „Domnul tău a hotărât să nu vă inchinati decât 
Lui şi să vă purtaţi frumos cu părinţii voştri. Dacă unul dintre ei ori 
amândoi au îmbătrânit alături de tine, nu le spune «Ptiu!». Nu-i ocări, ci 
spune-le vorbe cuviincioase” (traducerea lui George Grigore). 17 Sura 
Al-İsra 23 (n.tr.). 

Nu ştii că mila şi bunăvoința sunt podoabele credinţei? 

Nu iti este teamă să verşi sângele nevinovatilor? 

Nu te vei prezenta în împărăţia lui Allah cu slujitorii lăsaţi în 
libertate? 

Dragul meu fiu, măcar nu spune că eşti fără de păcat şi căieşte-te! 


Allah m-a trimis să fiu apărătorul întregii lumi, 

Aş dori să înving lupii înfometați ai duşmanilor împotriva oilor, 
Să mă ferească Allah să te ucid pe neaşteptate, dacă eşti nevinovat, 
Dragul meu fiu, măcar nu spune că eşti fără de păcat şi căieşte-te! 


Să spunem că ai mâinile pătate de sânge, 

Ce-ar fi dacă tu te-ai căi şi noi te-am ierta? 

Baiazid al meu, dacă intri pe calea cea bună, eu te voi ierta. 
Dragul meu fiu, măcar nu spune că eşti fără de păcat şi căieşte-te! 


Muhibbi 


Uciderea prințului Baiazid 


Vestea că prinţul Baiazid s-a refugiat în Iran l-a bucurat 
nespus de mult pe şahul Tahmasp, care a mers personal la Kazvin 
să-l întâmpine. După un timp, a primit scrisori de la sultanul 
Suleyman şi de la prinţul Selim pentru a-l preda pe prinţul 
Baiazid. Însă prinţul l-a rugat pe şah să nu o facă şi să încerce să-i 
împace. Acceptând propunerea, şahul i-a scris o scrisoare sulta- 
nului Suleyman. Acesta a fost de acord, cu condiţia ca toţi 
oamenii care-l însoțesc pe prinţul rebel să fie executați. 

În timpul unei petreceri, şahul Tahmasp i-a ucis pe toţi 
însoțitorii prinţului Baiazid, iar pe acesta împreună cu fiii săi i-a 
băgat în închisoare. 

Intenţia şahului era ca din acel moment să îl folosească pe 
prizonier drept monedă de schimb pentru negocierile cu duş- 
manii săi dintotdeauna, otomanii, determinându-i astfel să facă 

mai multe concesii. Cei doi conducători au început negocie- 
rile pentru predarea prizonierului. În cele din urmă, sultanul 
Suleyman avea să îi plătească şahului 1 200 000 de galbeni, lă- 
sând Iranului cetatea Kars. În plus, prinţul Selim se obliga să 
menţină relaţiile de prietenie cu şahul atunci când avea să de- 
vină padişah. 

Aşa cum se stabilise, trimişii padişahului care urmau să-l 
preia pe prințul Baiazid şi pe fiii săi au ajuns pe 16 iulie 1562 la 
Kazvin. Pe 23 iulie prințul Baiazid a fost predat şefului gărzilor 
prințului Selim, Ali Aga, şi ucis chiar acolo. Prinţul a cerut să-şi 
vadă pentru ultima dată fiii înainte de a muri, dar nu i s-a permis. 
După el, toţi cei patru băieţi sfârşiră asemeni tatălui lor. 

Trupurile prinților ucişi au fost aduse la Sivas şi îngropate în 
afara zidurilor cetăţii. Mai apoi, a fost omorât şi băiatul de numai 
trei ani al prințului care rămăsese cu mama sa la Amasya, atunci 
când prinţul fugise în Iran. 

După uciderea prinţului Baiazid, şahului Tahmasp i s-au dat 
numai 500 000 de galbeni, iar cetatea Kars nu i-a fost predată. 
Revolta prințului Baiazid a avut consecinţe asupra organizării 
statului otoman: s-a permis folosirea puştilor în rândul popula- 
tiei, au început să ţină ieniceri în afara Istanbulului, în oraşele 
din Anatolia pentru a întări autoritatea statului şi, în plus, dacă 
înainte toți fiii şi nepoţii padişahilor erau trimişi ca guvernatori 
în diverse oraşe, după acest incident s-a dat sangeac numai 
fiului cel mai mare. 


Victoria de la Djerba 


Djerba, o insulă din apropiere de Tunisia, trecuse în mâinile 
creştinilor şi fusese fortificată. Flota otomană sub comanda 
amiralului Piyale Paşa a ajuns în dreptul insulei. După focuri de 
tun de ambele părţi, printr-o manevră a flotei turce de a se 
despărți în două, flota cruciată a fost învinsă. Victoria de la 

Djerba din 1560 arâta câ puterea otomanâ in Marea Medite- 
rană ajunsese la apogeu. 


Execuţia şeicului Hamza Bali* 


Şeicul bosniac Hamza Bali, după ce a servit o perioadă în 
Ankara, a plecat în Rumelia unde a încercat să răspândească 
învăţăturile sectei religioase Melamilik. Ulema şi şeicii s-au 
adunat la curte şi au făcut presiuni asupra cadiului, spunându-i: 
„Acest om este un neştiutor, nu este în măsură să pregătească 
discipoli. Dacă nu se iau măsuri, vor avea loc instigări la revoltă. 
Trebuie inştiintat de îndată Istanbulul.” După ce cadiul a raportat 
situaţia la Istanbul, au fost trimişi inspectori în Bosnia şi, în 
urma cercetărilor, şeicul a fost arestat. 

Atunci când a aflat cele întâmplate, şeyhiilislâmul Ebussuud 
Efendi a întrebat mai mulţi şeici de secte despre Hamza Bali. 
Aceştia i-au răspuns că era un eretic care, deşi nu-şi terminase 
studiile, începuse să predice ca şeic şi că făcea parte din secta 
tânărului şeic Ismail Ma'şuki care fusese executat. Aflând toate 
acestea, şeyhiilislâmul Ebussuud Efendi a dat sentinţa, spunând: 
„Tânărul şeic a fost executat pentru că era păgân, nu credea in 
Allah. Dacă şi şeicul Hamza este la fel de ateist ca el, atunci 
trebuie executat”. Şeicul Hamza Bali a fost executat in 1561 sau 
1562 la Istanbul. 


Inundatiile care au devastat Istanbulul 


După lungi şi obositoare lupte s-a ajuns la un acord cu 
Habsburgii şi nu s-a mai vorbit nimic despre ce se întâmplase 
cu prințul Baiazid. Suleyman, care se apropia de apusul vieţii, 


* Reşat Öngeren, „Şeriatin Kestiği Parmak: Kanüni Sultan Süleyman 
Devrinde İdam Edilen Tarikat Şeyhleri” Revista de cercetare İlam, 1/1 
(İstanbul, 1996), pp. 131-131. 

a ieşit în septembrie 1563 spre Yeşilköy la vânătoare, pentru a 
se relaxa departe de atmosfera plictisitoare din Istanbul. Cu 
toate că vremea era destul de frumoasă atunci când au plecat, 
pe 20 septembrie cerul a fost acoperit de nori negri, iar tune- 
tele care au început la scurt timp au cutremurat pământul. 
Suleyman şi oamenii săi au reuşit cu greu să fugă, refugiindu-se 
la palatul lui Iskender Çelebi. 

Toată valea Halkalı a fost umplută de ape, care au format 
parcă un râu şi au inundat întâi grădinile palatului, apoi au în- 
ceput să slăbească temelia palatului. În acest timp, toate etajele 
s-au umplut cu apă. Suleyman a fost luat în spate de un slujitor 
înalt şi puternic, dus în mansardă şi salvat de la înec. 


Drumurile pline de apă ale Istanbulului 


Inundatiile care au durat o zi şi o noapte au transformat 
Istanbulul într-un „câmp de luptă, provocând ravagii în special 
în văi. Multe case au luat foc de la fulgere, iar zeci de oameni 
şi-au pierdut viaţa înecaţi. Podurile Silivri, Küçükçekmece şi 
Büyükçekmece şi cel de pe valea Harami au fost distruse. 

Canalele au devenit inutilizabile, fiind umplute cu nisip, iar 
bazinul Moglova care asigura necesarul de apă al Istanbulului a 
fost şi el distrus. Astfel, a apărut o criză de apă în oraş. 

După inundaţii, Suleyman a vizitat împreună cu marele 
vizir şi alti oameni de stat bazinele de apă distruse şi a poruncit 
să se cheltuiască atât cât este nevoie pentru a le reconstrui. 
În plus, s-a hotărât ca apa de la Kağıdhane să fie adusă la 
Istanbul, însă marele vizir nu era de acord. Pentru a împiedica 
aplicarea proiectului, Semiz Ali Paşa a pus să fie răpit pe ascuns 
Nikola, un om care nu era musulman, însărcinat cu siguranța 
canalelor de aducțiune a apei. Însă, într-o zi, când Suleyman a 
mers să inspecteze stadiul lucrărilor la Kağıdhane, a întrebat 
unde era Nikola, iar Ali Paşa i-a răspuns: „Cred că s-a ascuns 


152 ERHAN AFYONCU 


pentru că a cheltuit mai mulţi bani decât i-am dat voie, într-o 
zi, două apare el, salvând astfel situaţia. Apoi i-a spus padişa- 
hului: „Într-adevăr nu există o faptă mai virtuoasă şi mai fru- 
moasă decât să aduci apă. Să dea Allah să reuşească. Cu toate 
acestea, padişahul meu, dacă se face o cişmea în fiecare cartier 
al Istanbulului şi o să fie apă din belşug, vor veni şi oamenii din 
țările arabe, Iran, şi ne vom supraaglomera. Se va îngreuna apro- 
vizionarea Istanbulului cu carne, pâine şi alte alimente şi va fi 
foarte greu să asigurăm hrana soldaţilor. Preţul produselor vân- 
dute de țărani va scădea, iar ei îşi vor abandona pământurile pe 
care le lucrează, venind cu toţii în Istanbul. Pe timpul sultana- 
tului padişahului meu vor fi tot felul de necazuri. Dar greutăţile 
cele mai mari le vor suporta padişahii care vor veni”. Şi astfel 
exprimă adevăratele sale gânduri. 

Chiar dacă marele vizir se împotrivea, Suleyman a continuat 
executarea construcției Kirkceşme. Aceste facilităţi, care puteau 
fi considerate un proiect uriaş pentru acea vreme, au fost termi- 
nate între 7 şi 9 ani, găsindu-se astfel o soluţie temporară pentru 
asigurarea necesarului de apă al oraşului din unele perioade. 


Asediul Maltei 


După ce otomanii au cucerit Rodosul în 1522, cavalerii 
ioaniti lăsaţi să plece de pe insulă au fost duşi de către Carol 
Quintul pe insula Malta. Pentru a-şi arăta aprecierea pentru 
rezistența opusă luni de zile la asediul Rodosului de către cava- 
lerii ioaniti, Carol a spus: „Nimic pe lumea asta nu s-a pierdut 
mai frumos decât Rodosul . 

Pe când erau în Malta, cavalerii au continuat să atace uneori 
navele turceşti. Au luat parte la alianța cruciată formată împo- 
triva otomanilor la Preveza şi Djerba. În această perioadă, după 
ce spaniolii au cucerit două insule pe coastele Marocului numite 
Penon de Velez şi Gomora de Velez, otomanii s-au gândit să 

cucerească Malta pentru a avea controlul asupra regiunii. Cuce- 
rirea Maltei era necesară şi pentru siguranţa navelor turceşti pe 
Mediterană, dar avea să fie şi începutul dominaţiei în vestul 
Mediteranei. 

Capturarea de către piraţii maltezi între insulele Zakynthos 
şi Cefalonia a unei nave turceşti care transporta obiecte pentru 
palat a fost picătura care a umplut paharul. În urma daunelor 
provocate de cavalerii maltezi musulmanilor care erau în drumul 
către pelerinaj, negustorilor şi călătorilor, în aprilie 1565 s-a 
decis cucerirea insulei şi au fost numiţi pentru această misiune 
comandantul Mustafa Paşa şi amiralul Piyale Paşa. 

Piyale Paşa a pornit cu o flotă de aproximativ 200 de nave. 
Semiz Ali Paşa, întorcându-se după ce condusese flota, i-a criticat 
pe oamenii de stat care sperau să câştige o victorie uşoară: 
„Paşalele noastre cred că cetatea Maltei este halva şi vor vrea să 
o mănânce. Nu văd deloc bine atitudinea și modul lor de a 
acţiona, nu-mi place şi le-am spus tot ce credeam despre asta. 
Am înţeles că sfaturile mele nu au fost luate în considerare. Să 
dea Allah să fie totul bine! Sper să nu le văd starea jalnică, Allah 
ştie dacă voi apuca zilele alea. O să vedeţi cum se vor termina 
toate astea! . Şi într-adevăr, după moartea lui Ali Paşa această 
campanie avea să se finalizeze cu un eşec. 

Înainte de plecare, comandanții au fost avertizaţi: „Turgut 
Reis poate rezolva toate problemele referitoare la cucerire. Nu 
actionati înainte de a veni el. Nu vă opuneti în niciun fel deci- 
ziilor lui”. Însă Paşalele Mustafa şi Piyale au mers pe insulă şi au 
impresurat fortul St. Elmo fără a-l aştepta pe Turgut Reis. Dacă 
se ocupa această cetate apropiată de port, puteau asigura pro- 
tectia navelor. Turgut Reis, care a ajuns în toiul luptelor, nu a 
găsit bună ideea asediului acestei cetăți. Ocuparea cetăţii princi- 
pale avea să aducă de la sine şi cucerirea cetăţii asediate, însă era 
prea târziu să se mai dea înapoi. Pe de altă parte, Turgut Reis se 

lupta pentru luarea cetăţii St. Angelo. La un atac din 18 iunie, 
o ghiulea aruncată din cetate a nimerit într-o piatră, care s-a 
sfărâmat în bucăţi, iar o parte ruptă din piatră l-a nimerit pe 
Turgut Reis. Rănit foarte grav la cap, acesta a murit după cinci 
zile. A fost trimis în Tripolitania şi înmormântat într-un cavou 
lângă geamia construită de el. 

Fortul St. Elmo a fost cucerit pe 24 iunie 1565, însă nu şi ținta 
principală, Malta. Încheindu-se perioada propice campaniei, 
asediul a fost ridicat, iar flota s-a întors la Istanbul. 

Otomanii pregătiseră un plan bun de luptă înaintea asediu- 
lui organizat cu una dintre cele mai mari flote. S-a cerut şi 
părerea lui Turgut Reis despre insulă, s-au trimis spioni, şi chiar 
sultanul a lucrat la macheta insulei, însă planurile nu au fost 
aplicate întocmai. Rivalitatea dintre Piyale Paşa şi Mustafa Paşa 
din timpul asediului era una din cauzele eșecului. În plus, 
întârzierea lui Turgut Reis influentase şi ea finalul. Aflând cu 
câteva luni înainte de atacul ce li se pregătea, cavalerii maltezi 
au făcut pregătirile necesare, fortificând cetăţile de pe insulă. 

Cea mai mare greşeală a turcilor a fost că nu au făcut o blo- 
cadă a insulei şi astfel nu au reuşit să oprească ajutoarele venite 
din afară. Pe de altă parte, distanţa dintre armată şi punctele cu 
provizii fiind destul de mare şi drumul dintre ele nefiind sigur, 
aprovizionarea cu muniţie şi alimente a constituit o mare pro- 
blemă pentru trupele otomane. Din cauza imposibilității de a 
transporta proviziile, a îmbolnăvirii şi oboselii soldaților ca şi 
a greşelilor din timpul asediului, Malta nu a putut fi cucerită. 

În Europa s-au publicat 148 de cronici în legătură cu asediul 
Maltei din 1565 şi a ultimei campanii a lui Suleyman la Szigetvâr. 
Imaginea de „Turc invincibil” pe care o câştigase datorită vic- 
toriilor consecutive a avut pentru prima dată de suferit odată cu 
acest eşec. Pierderea de către otomani a luptei de pe mare de la 
Lepanto pe 7 octombrie 1571 le-a readus europenilor încre- 
derea în ei. 

Asediul de la Malta, 1565. 

limiteze la apârare prin construirea a numeroase cetâti mici, 
mijlocii şi mari. Acestea incepeau din Dalmatia, Croatia şi 
nordul Ungariei, trecând prin oraşele muntoase din nordul 
Dunării şi întinzându-se până în Transilvania, constituind astfel 
un fel de barieră, o graniţă militară împotriva otomanilor. 
Datorită rezistenţei cetăților: Guns în 1532, Szigetvár in 1566, 
Raab în 1594, şi Nove Zamki în 1663, armata otomană a pierdut 
timp preţios, neputând să ajungă la Viena când zidurile cetăţii 
nu au fost consolidate încă, ratând astfel ocazia de a o cuceri. În 
1566 cetatea Szigetvâr, care îi impiedicase pe otomani să dea o 
lovitură puternică Sfântului Imperiu Roman, marchează locul 
unde s-a încheiat o eră a Imperiului Otoman. 


Ultima campanie 


În timpul când Semiz Ali Paşa era mare vizir, în 1562 s-a 
încheiat un tratat de pace pe 8 ani între Casa de Austria şi Im- 
periul Otoman. În pofida acestui tratat, problemele legate de gra- 
nitele celor două state nu se terminaseră. În plus, Sfântul Imperiu 
Roman nu plătea de doi ani taxele anuale pentru o parte din teri- 
toriile ungare aflate sub stăpânirea sa. În acest timp, în 1564 a 
murit Ferdinand I de Habsburg. Odată cu urcarea la tron a împă- 
ratului Maximilian al II-lea, au avut loc întrevederi diplomatice, 
în care solii otomani au cerut taxele pe cei doi ani. În timpul în 
care taxele erau încă în discuţie, voievodul Transilvaniei vasal 
Imperiului Otoman, loan Sigismund, a ocupat Sătmarul care 
era sub stăpânirea Habsburgilor. Trimisul Sfântului Imperiu 
Roman, Michel Czernowicz, care mergea la Istanbul să reclame 
acest fapt, s-a trezit în fața unei situaţii inedite. A fost oprit la 
Komorn de beilerbeiul Budei, Aslan Paşa, care l-a anunţat că 
nu va fi lăsat să meargă la Istanbul până nu vor plăti cei 60 000 de 
ducați pe care-i datorau. Pe de altă parte, a trimis un sol otoman 
pe nume Hidayet Cavuş la Maximilian al II-lea pentru a anunţa 

câ era ordinul padişahului ca niciun sol sâ nu fie lâsat sâ treacâ 
spre Istanbul atâta timp cât nu vor plâti taxele. 

La presiunile Imperiului Otoman, Sfântul Imperiu Roman 
si-a plâtit datoria in februarie 1565. Apoi au inceput negocierile 
cu privire la prelungirea tratatului de pace şi teritoriul luat de 
cei din Transilvania. Pe când marele vizir Semiz Ali Paşa era in 
favoarea păcii, al doilea vizir Sokollu Mehmed Paşa ţinea partea 
ardelenilor. Înțelegerea nu s-a încheiat şi Czernowicz a pornit 
la drum pentru a se întoarce la Viena, dar după veştile venite de 
la granițe, a fost întors din drum la Çorlu şi adus la Istanbul. 
Austriecii ocupaseră Tokaj. Trimisul, care a fost muştruluit bine, 
a pornit din nou spre Viena împreună cu un sol otoman. După 
ce situația a fost prezentată împăratului, Czernowicz a fost 
trimis pentru a doua oară la Istanbul pentru discuţii. Însă 
lucrurile se schimbaseră. După moartea lui Ali Paşa, a fost 
numit mare vizir Sokollu Mehmed Paşa, care nu era în favoarea 
păcii cu Sfântul Imperiu Roman. Trupele otomane din Ungaria 
au fost trimise în Transilvania pentru ajutor. Neobtinând niciun 
rezultat, solii austrieci s-au întors în ţara lor. 

Pe la începutul anului 1566 tensiunea dintre cele două ţări 
crescuse destul de mult. Maximilian al II-lea a făcut un ultim 
pas pentru apărarea păcii, trimiţându-l pe Hosszuthoty la 
Istanbul. Acesta a adus împreună cu anumiţi prizonieri turci şi 
daruri pentru viziri. Însă din nou existau taxe neplătite şi 
Habsburgii nu dădeau niciun fel de lămuriri cu privire la Tokaj. 
Trimisul a fost închis în casa unde se afla şi s-a declarat război 
Sfântului Imperiu Roman. 

Fără să ţină cont de faptul că era în vârstă, conducătorul 
otoman, sultanul Suleyman, a decis să plece în campanie. În 
spatele acestei hotărâri se aflau dorinţa de a şterge eşecul de la 
asediul Maltei din 1565, de a proteja teritoriile ungare care erau 
sub dominația otomană, şi de a înlătura bârfele şi nemultu- 
mirile din rândul soldaţilor şi al populaţiei pentru că nu plecase 

în campanie de 10 ani, precum şi dorinţa de a face uitate amin- 
tirile neplăcute cu privire la lupta dintre fiii săi şi reabilitarea 
imaginii sale şi a sultanatului care avuseseră de suferit din cauza 
unor opinii răspândite de unele cercuri adverse. Un oarecare 
şeic Nureddin spunea că „un padişah care nu îşi face datoria 
de a pleca personal în războiul sfânt, merită criticat. 

În primul rând, al doilea vizir Pertev Paşa a fost trimis ca şi 
comandant în Transilvania. Apoi au început pregătirile. S-a 
poruncit prin ordine scrise guvernatorilor şi cadiilor otomani 
care se aflau în locurile pe unde aveau să treacă soldaţii să facă 
toate pregătirile necesare în privința drumurilor şi a podurilor. 
La fel, mai marii oraşelor din drum aveau să pregătească în 
hambare provizii pentru soldaţii şi animalele armatei. 


Rămas-bun, Istanbul 


Înainte de a pleca în campanie, Suleyman a vizitat mormin- 
tele strămoşilor săi. În locurile pe unde a mers, a împărţit o 
cantitate considerabilă de bani săracilor. Pe 5 aprilie 1566 urma 
să se plece la drum, însă nu a fost posibil din cauza îmbolnăvirii 
padişahului. După ce s-a petrecut la Istanbul Ramazan Bayramul, 
pe 29 aprilie, sultanul şi înalții funcționari de stat au pornit la 
drum cu mare fast. Plecarea lui Suleyman în ultima campanie 
a fost grandioasă. Băieţii de curte şi ceilalţi care formau suita 
sultanului purtau straie care-ţi luau ochii. Locuitorii Istanbulului 
leşiserâ şi ei să îi vadă. Parada militară a soldaţilor a impresionat 
pe toată lumea care privea îmbrăcămintea divers colorată, 
steagurile şi armele. Padişahul părăsise Istanbulul călare, în 
hainele sale albe, însoţit de un alai grandios. Istoricii timpului 
scriau despre acesta că semăna cu un minaret din lumina sfântă, 
cu hainele şi barba sa albă. Lângă Suleyman se aflau, pe lângă 
marele vizir, toţi ceilalți viziri, aga ienicerilor, vistiernicii şi toţi 
funcţionarii importanți. 

Trupele otomane care pârâsiserâ Istanbulul au poposit in 
locul unde era stabilit primul cort imperial. Chiar dacâ padişa- 
hul plecase in campanie, nu avea putere sâ câlâreascâ tot dru- 
mul. Când s-a pornit din nou, sultanul, având probleme de 
sănătate, a fost urcat în caleaşcă cu ajutorul lui Sokollu Mehmed 
Paşa. Pentru ca padişahul să aibă o călătorie uşoară, drumurile 
pe care urma să treacă trăsura erau reparate. Cu toate că era 
bolnav, atunci când ajungea prin centrele oraşelor, sultanul urca 
pe cal pentru ca renumele său să nu aibă de suferit. 

La o lună după părăsirea Istanbulului s-a ajuns la Tatar 
Pazarcığı. Când erau aici, au primit vestea că se născuse un fiu 
al nepotului sultanului Murad al III-lea, care era sangeacbei al 
Manisei. Suleyman i-a spus trimisului care adusese vestea: 
„Printre străbuni am avut pe Mehmed fiul lui Murad. Numele 
copilului să fie Mehmed”. Acest print avea să urce la tron în anul 
1595 cu numele de Mehmed al III-lea. 

După 49 de zile de la plecarea din Istanbul s-a ajuns la 
Belgrad. În a zecea zi de popas a venit în tabăra otomană voie- 
vodul Transilvaniei, loan Sigismund, căruia i se trimisese vorbă 
înainte ca armata să plece din Istanbul, poruncindu-i-se să vină 
în tabăra otomană. Sultanul l-a primit în cortul imperial desfă- 
şurat pe o colină lângă oraşul Zemun aproape de Belgrad, pe 
malul Dunării. loan Sigismund a îngenuncheat de trei ori în 
faţa sultanului, însă acesta i-a făcut semn să se ridice şi l-a aşezat 
pe un scaun. Apoi i-a făcut complimente voievodului căruia i 
s-a adresat cu „dragul meu fiu” şi l-a trimis să ia înapoi cetăţile 
din Transilvania pe care le ocupaseră austriecii. 


In faţa Szigetvarului 

La Belgrad s-a făcut o evaluare a situaţiei. Atunci când s-a 
plecat în campanie ţinta principală era cucerirea cetății Egri, însă 
de la graniţe s-au adus veşti conform cărora Szigetvâr provoca 

militare, a fost executat pentru că a încercat să cucerească de 
unul singur cetatea din Varpalota şi a fost înfrânt. Din acest 
motiv soldaţii austrieci au atacat oraşele aflate sub dominaţia 
turcă. 

Când s-a ajuns la Szigetvâr, Suleyman a urcat pe cal pentru 
a le ridica moralul soldaţilor, apoi a coborât şi s-a îndreptat pe 
jos către cort. Pe 7 august 1566 a început asediul Szigetvârului. 
Comandantul Nicolae Zrinyi a trimis o ghiulea în semn de 
„bun venit” pentru armata otomană şi a executat un turc cu o 
funcţie înaltă pe care îl avea prizonier. Zrinyi avea atâta în- 
credere în el şi în cetatea sa, încât îmbrăcase o parte din mete- 
reze cu material roşu şi agâtase pe zidurile cetății plăci de metal. 
Zilele treceau şi cetatea continua să reziste. Boala sultanului se 
inrâutâtea din ce în ce mai mult. Neputând să iasă afară, privea 
luptele din cortul său aşezat pe vârful Smilehof, la nord de 
Szigetvár. 

Boala bătrânului padişah se agravase, însă cetatea bine forti- 
ficată nu putea fi cucerită. Existau destule provizii de apă, hrană 
şi muniţie. Aveau 3 000-4 000 de soldaţi şi în jur de 60 de tunuri. 
Văzând că asediul se prelungeşte, Suleyman a spus: „Această 
cetate mi-a ars sufletul. Sper să ardă şi ea la fel. 

Mai întâi a fost cucerit locul numit vechiul Szigetvâr. Aici, 
austriecii au dat mai întâi foc oraşului, apoi s-au retras în cetatea 
propriu-zisă. La scurt timp, cetatea principală a devenit ținta 
tunarilor otomani, după care a fost cucerit şi locul denumit 
noul Szigetvâr. Între timp, oamenii pe care Nicolae Zrinyi i-a 
trimis pentru a cere ajutor de la împăratul Maximilian au fost 
prinşi, iar steagurile lor au fost fluturate şi expuse în faţa cetăţii. 
Însă nimic nu-l făcea să renunţe pe abilul comandant. Nici 
scrisorile scrise de către Sokollu Mehmed Paşa în germană, 
croată şi ungară în care le cerea celor din cetate să se predea nu 
au dat roade. Principala cetate a Szigetvârului continua să 
reziste. 

Sokollu Mehmed Paşa depunea mari eforturi pentru ca cetatea 
să fie cucerită mai repede. În unele nopţi dormea împreună cu 
soldaţii în tranşee. O dată chiar a scăpat de la moarte printr-o 
minune. 

În ultimele zile ale asediului boala padişahului s-a agravat 
foarte tare. Zvonurile se răspândeau printre soldaţi. Porțiunea 
mlăştinoasă din jurul cetăţii s-a umplut cu pământ şi lemne, 
înlăturându-se astfel obstacolele din faţa zidurilor. S-au săpat 
atunci tuneluri spre cetate şi s-au pus bombe pe ziduri pentru 
a le distruge. 

Pe 5 septembrie bomba plasată de un gardian turc care s-a 
căţărat pe ziduri a deschis o breşâ mare. Soldaţii otomani au 
reuşit să pătrundă prin acea breşă, iar comandantul Nicolae 
Zrinyi, văzând că nu mai rămăsese nicio posibilitate de apărare, 
s-a retras în cetatea interioară. Turcii au impresurat-o şi pe 
aceasta, dând foc zidurilor. 


Moartea Marelui Turc 


Când Szigetvâr era aproape să fie cucerită, în noaptea de 6 
spre 7 septembrie Marele Turc murise. Asediul se terminase. 
Într-o astfel de situaţie, răspândirea printre soldaţi a veştii morţii 
padişahul ar fi făcut ca toate eforturile din ultima lună să fie în 
van. Marele vizir Sokollu Mehmed Paşa a ordonat celor care 
ştiau de moartea padişahului ca aceasta să fie ţinută secret şi ca 
sultanul să fie îngropat sub locul unde stătea. După ce i-au fost 
scoase organele interne, trupul lui Suleyman a fost îmbălsămat 
cu mosc şi ambră şi îngropat temporar sub tron. Un bărbat a 
fost pus să stea culcat ca un bolnav în patul sultanului. Când a 
murit, sultanul Suleyman avea 71 de ani şi domnise 46 de ani. 
Era padişahul cu cea mai lungă domnie. În timpul sultanatului 
alergase de pe un front pe altul, a plecat în 13 campanii, majori- 
tatea în Europa şi în timpul acestora a rămas 10 ani departe de 
Istanbul. 

Marele vizir Sokollu Mehmed Paşa a reuşit să ascundă 
situaţia de soldaţi, însă cetatea trebuia cucerită cât mai curând. 
Le-a dat ordin comandanților de oşti, spunându-le: „Slavă 
Domnului că starea padişahului se îmbunătăţeşte, însă este 
îngrijorat din cauza întârzierii în preluarea cetăţii. Porunca sa 
este ca Szigetvârul să fie cucerit astăzi . 

Cu încurajarea marelui vizir s-au făcut pregătirile pentru 
ultimul atac. Comandantul cetăţii, Nicolae Zrinyi, continua să 
reziste cu mare curaj, deşi nu-i mai rămăsese nicio posibilitate 
de apărare. Zidurile cetăţii interioare fiind arse, a încercat cu 
un ultim efort să scape. S-a îmbrăcat cu un caftan din mătase, 
şi-a pus la gât un lanţ de aur, iar pe cap coiful împodobit cu 
pene de cocor. A luat în buzunar cheile cetăţii şi împreună cu 
600 de oameni care juraseră să meargă cu el la moarte a ieşit 
repede din cetate. Această mişcare era sinucidere curată. De 
cum a ieşit pe poartă i s-au înfipt două gloanţe în piept şi o 
săgeată în cap. Prins într-o stare gravă, Nicolae Zrinyi a fost dus 
la agaua ienicerilor şi executat, tăindu-i-se capul pe un tun. 
Soldaţii otomani au preluat în scurt timp şi cetatea interioară, 
singurul punct al Szigetvârului care mai rezistase încă. Astfel, 
pe 7 septembrie Szigetvâr a fost cucerit în întregime. 

În timpul acesta, marele vizir, sub pretextul cuceririi cetăţii, 
a trimis o scrisoare prin care anunţa moartea lui Suleyman 
sangeacbeiului Kiitahyei şi singurului moştenitor al tronului, 
prinţul Selim, chemându-l alături de armată. Marele vizir a 
continuat să ascundă moartea padişahului. Îi era teamă că 
vestea va avea efecte negative asupra soldaţilor. De aceea, după 
victoria obţinută şi-a văzut de rutina zilnică. Pe cei care au 
arătat curaj în luptă i-a îmbrăcat în caftan şi i-a avansat, iar pe 
cei care au omorât duşmani i-a trecut în registru. 

Sokollu, care ascundea situaţia până şi de viziri, cunoştea 
gândurile soldaţilor pentru că strecurase oameni printre ei. 
Curând, între soldaţi s-au înmulţit zvonurile pentru că padişahul 

nu se arâta deloc. Atunci, marele vizir, care oricum incepuse sâ 
facă tot felul de anunţuri false, a declarat că sultanul işi va face 
rugăciunea de vineri în cetate. A reuşit totuşi să salveze situaţia, 
anunțând că padişahul nu va putea veni la rugăciune pentru că 
îşi scrântise piciorul. Au trecut 22 de zile în care marele vizir a 
folosit diverse tactici, iar atunci când soldaţii au cerut ca padişa- 
hul să vină să le dea bacşiş, i-a anunţat că se va aduna Divanul 
Imperial prezidat de sultan. Moartea padişahului nu a fost 
anunțată nici soldaţilor, nici vizirilor, însă mai marii în stat 
inteleseserâ situaţia. Oamenii marelui vizir care i-au vizitat pe 
viziri înainte de şedinţa divanului, i-au convins că este necesar 
să-i asigure pe soldaţi că padişahul este în viaţă. 

Pe 9 octombrie 1566 s-a adunat Divanul Imperial. Aga 
ienicerilor, care venise la divan, a ieşit afară la ordinul ma- 
relui vizir, spunându-le ienicerilor adunaţi că padişahul le-a 
transmis următoarele: „Să fie fericiţi şi războiul sfânt să le fie 
binecuvântat, să-şi finalizeze alianța aducând cetatea într-o 
stare bună. Să li se dea toate bacşişurile'. Apoi s-a urcat pe cal 
şi a plecat spre cetate ca şi cum ar fi avut de îndeplinit chiar 
atunci un ordin al padişahului. După această veste, soldaţii 
adunaţi în faţa cortului padişahului s-au împrăștiat. Situaţia a 
fost salvată din nou. 


Toată armata a plâns 


Sokollu a mai tras de timp cucerind şi cetăţile din jurul 
Szigetvârului, pentru a-i da posibilitatea prinţului Selim să 
ajungă din urmă armata. I-a mai trimis o scrisoare prin care îi 
cerea să se grăbească. 

Solul pe nume Hasan Çavuş, trimis de Sokollu la prințul 
Selim imediat după moartea sultanului, a ajuns la Kiitahya după 
12 zile. Când a primit scrisoarea marelui vizir, prințul aflat la 
Sıçanlı în afara Kiitahyei, a comunicat vestea celor din jurul său, 
plecând apoi spre oraş. Pentru că era într-o zi de vineri, s-a dat 

de ştire în toate geamiile şi rugăciunea s-a făcut în numele lui 
Selim al II-lea. După ce şi-a terminat pregătirile, prinţul a pornit 
la drum cu alaiul său de 5 000 de oameni. O săptămână mai 
târziu, pe 29 septembrie 1566 a ajuns la Istanbul, în partea ana- 
toliană a oraşului şi, văzând că nu a venit nimeni să-l întâmpine, 
a trimis pe cineva la gardianul Istanbulului Iskender Paşa să 
întrebe motivul. Iskender Paşa nu a reuşit să desluşeascâ scri- 
soarea cu subintelesuri pe care i-o trimisese marele vizir şi de 
aceea nu a înțeles că padişahul murise şi că prințul urma să 
treacă pe la Istanbul. 

După ce s-au făcut pregătirile de rigoare, prinţul Selim a 
trecut de la Üsküdar la Palatul Topkapi. Pretutindeni s-au tras 
salve de tun şi trâmbitaşii au anunțat schimbarea la tron astfel: 
„Este vremea sultanului Selim Han” 

Noul padişah a rămas trei zile la Istanbul şi a vizitat mor- 
mintele strămoşilor săi, împărțind pomană. Apoi, fiind condus 
de către invâtatii şi edilii oraşului cu mare fast, a ieșit din 
Istanbul. Când a ajuns la Plovdiv, Selim al II-lea a primit a treia 
scrisoare în care Sokollu Mehmed Paşa şi vizirii îi cereau să se 
grăbească. Noul sultan, căruia o parte din oameni i-au rămas pe 
drum de oboseală, le-a scris o scrisoare în care îi inştiinta că 
era pe drum. După un timp, când a ajuns la Belgrad, i-a mai 
trimis o scrisoare lui Sokollu. 

Se punea problema bacşişului care trebuia dat soldaţilor la 
încoronarea sultanului. Rezerva de bani a armatei nu era în- 
deajuns de mare pentru a se face plata bacşişurilor la Szigetvár, 
iar acest lucru putea crea nemulțumiri în rândul soldaţilor. De 
aceea, marele vizir i-a trimis vorbă lui Selim al II-lea să rămână 
la Belgrad, anunţându-l că plecau şi ei la drum spre aceeaşi 
destinaţie. 

După ce a primit vestea apropierii lui Selim al II-lea, marele 
vizir le-a împărțit banii soldaţilor şi a pornit cu armata spre 
Belgrad pe 20 octombrie 1566. Trupul neînsufleţit al sultanului 

Suleyman a fost scos din locul unde era îngropat şi aşezat în 
sicriul din lemn de nuc pregătit în secret. Acesta a fost pus în 
caleaşca imperială şi după ce a fost strâns cortul sultanului, 
armata a plecat la drum într-o atmosferă ceremonială. Marele 
vizir, considerând că au ajuns în locuri mai sigure, a oprit 
numai câteva sute de soldaţi şi agalele de la palat, îndepărtând 
restul armatei de caleaşca în care se afla padişahul. Apoi i-a 
invitat pe hafizi* să recite din Coran. Cei din cortegiul padişa- 
hului, care au înţeles situaţia după ce au auzit recitarea Coranu- 
lui, şi-au pus pe cap turbane negre. Vestea s-a răspândit imediat, 
cutremurând întreaga armată. Toţi plângeau şi îl jeleau. Au fost 
atât de afectaţi, încât s-au oprit din mers. Atunci, Sokollu 
Mehmed Paşa mergând lângă ei, le-a spus: „Fraţilor, camarazii 
mei, de ce nu mai mergeţi? Să-l conducem pe cel ce-a fost pa- 
dişahul nostru atâţia ani cu versete din Coran. A transformat 
Ungaria în ţară musulmană prin războiul sfânt. Ne-a crescut 
pe toţi cu bunătatea sa. În felul acesta vreţi să-l râsplâtim? 
Să nu-l ducem deasupra capetelor noastre? Fiul său, sultanul 
Selim Han vă aşteaptă de 17 zile la Belgrad. Râposatul padişah 
i-a lăsat cu limbă de moarte să vă dea el toate bacşişurile. Hafizi, 
nu vă opriţi, alinarea durerii noastre este Coranul . Şi astfel i-a 
mai liniştit pe soldați. 

Selim al II-lea a întâmpinat îmbrăcat cu un caftan negru 
sicriul cu trupul neînsufleţit al tatălui său şi împreună cu con- 
ducătorii otomani a făcut rugăciunile în fața coşciugului lui 
Suleyman, care a fost depus apoi pe masa din piatră pentru a se 
oficia slujba de înmormântare. A fost făcută a doua rugăciune 
pentru sufletul padişahului, după care sicriul a fost trimis spre 
Istanbul cu un cortegiu, separat de armată. Pe drum a fost în- 
tâmpinat de bocetele şi rugăciunile mulțimii care aflase de 
moartea sultanului. 


* Musulman care a învăţat (pe de rost) Coranul (n.tr.). 

Când armata a ajuns la Belgrad, marele vizir i-a trimis lui 
Selim al II-lea o înştiinţare în care-i explica că trebuie făcută 
ceremonia de plătire a bacşişului pentru soldaţi la încoronarea 
sa. Însă Selim al II-lea, influenţat de oamenii de lângă el care nu 
aveau cunoştinţă de protocolul de stat, nu a ţinut seamă de 
sfaturile marelui vizir. Oamenii din preajma lui i-au spus că 
această ceremonie se făcuse la Istanbul şi nu mai era nevoie să 
se facă încă o dată. Selim al II-lea a intrat în cortul imperial şi 
s-a declarat sultan, fără a o face însă şi în public. A evitat acest 
protocol şi pentru a nu da soldaţilor bacşişurile cu ocazia înco- 
ronării, provocând nemulțumirea acestora. 

După ce au rămas o săptămână la Belgrad, au plecat spre 
Istanbul. Odată ajunşi acolo, întrucât problema bacşişului nu 
se clarificase încă, soldaţii care au comentat tot drumul au 
trecut la acțiune. Cei care mergeau înaintea padişahului s-au 
oprit în locurile strâmte şi pe pante, îngreunându-i astfel lui 
Selim al II-lea înaintarea. Când au ajuns la Beyazit, s-a oprit 
toată armata. lenicerii i-au coborât de pe cai pe şefii care au 
dorit să le dea sfaturi, pe Ali Aga şi unii viziri care îl însoțeau. 
Sokollu Mehmed Paşa, deşi a încercat să vorbească cu soldaţii 
împărțindu-le bani, nu a ajuns la niciun rezultat. Soldaţii care 
se adunaseră în număr foarte mare în faţa palatului nu voiau 
să-l lase pe padişah să intre, amintindu-i de „legea bacşişului 
cu ocazia încoronării. La insistențele vizirilor, Selim al II-lea 
le-a spus: „Aprob să vi se dea toate bacşişurile, după care 
soldaţii s-au liniştit. 

După ce s-a făcut a treia rugăciune de către şeyhiilislâmul 
Ebussuud Efendi la Istanbul, trupul neînsufleţit al sultanului 
Suleyman a fost dus la geamia Suleymaniye, în locul unde tre- 
buia să i se construiască cavoul. Pentru că acesta nu era gata, 
deasupra mormântului se instalase un cort. A fost depus în 
mormântul pregătit sub îndrumarea arhitectului Mimar Sinan. 
Astfel se încheie o epocă. 

Trăsăturile lui Suleyman 


Suleyman era înalt, cu o faţă rotundă, ochi căprui deschis, 
sprâncene depărtate şi nas acvilin. Îi plăcea să stea de vorbă cu 
învățații şi poeţii. Era un bijutier talentat, meserie pe care o 
învățase în anii când era încă print. Scria poezii cu pseudonimul 
de Muhibbi. Mânuia bine sabia şi îi plăcea să vâneze. Se spune 
că vorbea arabă, persană şi unele limbi slavice, precum şi dialectul 
tătar. 

Adjectivul „Legiuitorul” care se foloseşte împreună cu numele 
de Suleyman nu este un titlu pe care şi l-a atribuit sau pe carei 
l-au dat scriitorii vremii. Suleyman I era menţionat de către 
scriitorii europeni ai timpului său cu denumiri ca ,Magnificul” 
şi „Marele Turc. După cercetările făcute de Feridun Emecen, 
titlul de „Legiuitor” a fost folosit pentru prima dată de către 
Dimitrie Cantemir care a scris în secolul al XVIII-lea o operă 
despre istoria Imperiului Otoman. Cantemir a insistat asupra 
calităţii sale de a face legi, folosind-o şi pentru denumirea pe 
care i-a dat-o. Scriitorii din următoarele perioade au preluat-o 
şi l-au pomenit mai apoi pe Suleyman drept „Legiuitorul. 


Teama şi admiraţia Europei 


Perioada în care a domnit Suleyman Legiuitorul a fost atât 
de strălucită, încât cei care au scris o serie de reforme în secolul 
al XVII-lea, în anii de decădere ai Imperiului Otoman, au pome- 
nit de aceasta ca fiind „Epoca de Aur” la care ar trebui să se 
reintoarcă. 

Începând cu sultanul Suleyman, Imperiul Otoman a consti- 
tuit un adevărat pericol pentru Europa. Cucerirea Rodosului 
în 1522 a reprezentat motivul pentru care toate privirile state- 
lor din Europa Centrală şi de Vest s-au întors din nou spre 
turci. Toată lumea şi-a îndreptat atenţia către otomani după ce 

Imperiul Otoman s-a orientat spre Europa, din cauza conflic- 
telor dintre Francisc şi Carol Quintul şi după cucerirea Ungariei 
în urma victoriei de la Mohâcs. S-au scris nenumărate cărţi 
despre acest subiect. După ce în 1529 la primul asediu al Vienei 
au simţit răsuflarea pericolului în ceafă, europenilor le-a crescut 
interesul pentru Imperiul Otoman. 

În secolul al XVI-lea în special în Italia, Germania şi Austria, 
imaginea turcilor a fost creată de războaiele care nu se mai 
terminau şi de teroarea pe care a răspândit-o înaintarea de ne- 
stâvilit a otomanilor. Neputinta de a stăvili avântul otoman, 
precum şi înfrângerile consecutiv suferite în războaiele cu oto- 
manii au creat în Europa concepţia că „turcii sunt invincibili . 
Oamenii Bisericii spuneau că turcii erau trimişi de Dumnezeu 
ca o pedeapsă, că sunt mânia sau blestemul lui Dumnezeu pentru 
păcatele înfăptuite. Otomanii erau văzuţi ca biciul lui Dumne- 
zeu. De aceea în Europa erau unii care susțineau că „războiul 
împotriva turcilor este de fapt războiul împotriva lui Dumnezeu”. 
Între europeni se născuse o teamă atât de mare, încât se spunea 
că lumea asta este a turcilor, iar viața de apoi a creştinilor. Frica 
de turci se transformase într-un adevărat coşmar. Înaintarea 
otomanilor anticipa apropierea apocalipsei. 

Scriitorii europeni au scos cărţi pentru a învinge această 
teamă de turci. Eruditii au scris opere cu privire la modul cum 
poate fi distrus Imperiul Otoman, încercând în acelaşi timp să 
tempereze teama de turci. Erasmus spunea: „Mărimea Impe- 
riului Otoman nu trebuie să sperie oamenii. Şi Imperiul Roman 
şi cel al lui Alexandru cel Mare erau foarte mari şi se credea că 
sunt invincibile. Însă astăzi, ele nu mai există” 

Erasmus, unul din celebrii filozofi europeni care a avut un 
mare succes cu cartea sa „Elogiul nebuniei”, scria în lucrarea 
„Utilissima Consultatio de Belloo Turcis Inferendo” despre turcii 
pe care îi numea barbari cu origini întunecate că au cucerit o 

importantă parte din Europa datorită diferențelor de opinii 
dintre creştini şi că a venit timpul ca fraţii de aceeaşi religie să 
fie salvaţi din prizonierat. Erasmus nu găsea corect războiul 
religios şi considera că creştinismul va exista numai dacă turcii 
erau eliminați. 

Dacă majoritatea creştinilor erau speriaţi de otomani, pentru 
alții aceştia reprezentau chiar o „speranţă. Unii dintre ei, care 
erau împovăraţi de atâtea taxe sau nu puteau să-şi practice liber 
religia, preferau să trăiască sub administraţia otomană decât 
sub cea a regelui sau a prințului. 

În Europa, turcii au constituit şi subiectele unor spectacole 
de balet, operă, cântece populare, poezii şi poveşti. Unul din 
motive era acela de a crea un scut politic pentru a păstra vie 
vigilenta populaţiei împotriva pericolului otoman şi a putea 
înlătura ameninţarea turcă împotriva creştinătăţii, celălalt 
motiv fiind faptul că turcii reprezentau un subiect care trezea 
interes mereu. 

Conform cercetărilor făcute de istoricul român Carl Göllner, 
în secolul al XVI-lea s-au publicat in Europa 2 463 de cărţi, 
broşuri şi pamflete avându-i ca subiect pe turci. Acest interes nu 
era specific anumitor ţări, existând astfel de publicaţii în aproape 
toate oraşele din Europa, de la Frankfurt la Paris, de la Londra 
la Lyon, de la Roma la Praga, de la Veneţia la Viena. Recordul 
il deţinea Augsburg, unde în cele 29 de tipografii se tipâriserâ 
în total 134 de cărţi şi broşuri. 

Există opere despre otomani în aproape toate limbile euro- 
pene, în special germană, latină, engleză, italiană şi spaniolă. 
Din 2 463 de publicaţii, cam 1 000 sunt în germană şi 455 în 
latină. 

Eruditii europeni erau, ca toţi creştinii, duşmani aprigi ai 
turcilor. Mulţi dintre ei au scris opere despre modul cum putea 
fi distrus Imperiul Otoman. Pe lângă aceasta, în lucrările lor se 

arăta administraţia otomană ca un exemplu. İn secolul al XVI-lea 
unul din teoreticienii absolutismului, Jean Bodin, şi alti filo- 
zofi asemenea lui spuneau că Imperiul Otoman era un exem- 
plu de sistem politic ideal. Şi scriitori şi filozofi ca Giovio, 
Frense-Caneye, Busbecq laudă în operele lor sistemul militar 
şi administrativ al otomanilor. 

În procesele desfăşurate pe teritoriile otomane, rezolvarea 
simplă şi mai rapidă a cazurilor era acceptată ca fiind unul 
dintre cele mai importante avantaje ale jurisdicției, în special 
în cazul în care se făcea o comparaţie cu Occidentul, unde 
oamenii se plângeau de prelungirea procedurilor care trebuiau 
efectuate şi de tărăgănarea proceselor. Călătorii prezentau 
lumii occidentale observaţiile lor favorabile referitoare la siste- 
mul legal turc, în timp ce făceau o comparaţie cu neajunsurile 
din sistemul lor. Europenii erau impresionați mai ales de faptul 
că sentinţa se dădea rapid şi corect. 

Acest subiect, asupra căruia au stăruit atâţia călători şi amba- 
sadori, era cunoscut până şi de papalitate. Secretarul personal 
al lui Papa Leon al X-lea, cardinalul Jakob Sadolet, i-a trimis 
unui jurist pe la începutul secolului al XVI-lea o scrisoare 
interesantă: „ Nu pot să nu laud un obicei al turcilor care la noi 
nu este cunoscut deloc, şi anume evitarea lor de a ieşi în afara 
subiectului în procesele legale şi rezolvarea tuturor problemelor 
prin cuvinte cât mai puţine. Care muritor şi-a pierdut minţile 
într-atât încât să nu se enerveze când vede orice lucru mărunt 
transformat până la urmă într-o problemă majoră, într-o po- 
veste asemănătoare basmelor pentru copii, protocoalele şi 
documentele numeroase, dosarele făcute şi pentru cel mai mic 
fapt, cine poate să fi rămas atât de departe de omenie? Cine n-ar 
fi uimit să vadă cum această hârţogăraie generează numai 
procese peste procese, ca o Hidră (figură din mitologie jumătate 
şarpe, jumătate om) al cărei cap creşte de îndată ce îl tai, ca un 

monstru pe care nici Hercule şi nici Jupiter nu İ-au putut 
nimici. Asta este pacostea care dă naştere la crime şi criminali, 
la destrămarea familiilor şi căderea statelor”. 

Această situaţie de care se plângeau europenii nu exista 
în sistemul juridic otoman. Aşa cum austriacul Gerlach men- 
tiona în jurnalul său de călătorie, în Turcia nu trebuia să te 
plimbi pentru un proces 10, 20, 30 sau chiar 50 de ani în tri- 
bunale. 

Conform renumitului orientalist Guillaume Postel, care a 
venit în a doua jumătate a secolului al XVI-lea în Turcia, sultanul 
otoman proteja drepturile legale ale cetăţenilor prin măsurile şi 
modul concis de a opera al tribunalului. Postel critica în opera 
sa sistemul existent în Europa, amintind de audieri fără sfârşit. 
Acesta menţiona că nefinalizarea proceselor dădea naştere la 
deschiderea altora şi recunoştea că îi era ruşine atunci când 
compara curţile judecătoreşti franceze cu justiţia turcă. Se 
spune că până şi renumitul rege englez Henric al VIII-lea şi-a 
trimis oamenii de încredere în Turcia pentru a-i transmite legile 
sultanului Suleyman. 

În „Cartea turcă” din anul 1522 se compară sistemul juridic 
otoman cu cel european, afirmându-se că „în loc să dea sentin- 
tele bazându-se pe egalitate şi dreptate, sfântul împărat roma- 
no-german ţine cu cel puternic. Francezul Jean de Villamont, 
într-o manieră sarcastică, afirma că în ciuda faptului că nu 
credeau în lisus, turcii erau corecti şi civilizati. O importantă 
influenţă a sistemului juridic otoman în Europa este preluarea 
în germană a termenului kadi folosit pentru judecător în acea 
vreme şi utilizarea lui şi în zilele noastre. Leyla Coşan a tratat 
acest subiect în mod detaliat în articolul său „Locul cuvântului 
Kadi în limba germană. 

Europenii care au studiat sistemul judiciar otoman au vorbit 
în operele lor şi despre autoritatea cadiilor. Giovanantonio 

Menavino, care a trăit o lungă perioadă în Turcia ca prizonier 
în primul sfert de secol XVI, scrie despre autoritatea şi puterea 
cadiului de a da sentinţe în orice fel de probleme, minore sau 
majore, dând exemple în acest sens. Cadiul era judecătorul 
oraşului şi când mergea în control, dacă observa vreo nedrep- 
tate la vânzări, fie prin modificarea unităţilor de măsură, fie în 
alt fel, confisca bunurile vânzătorului şi îl pedepsea pe acesta 
conform legii. Francezul Guillaume Postel relata că era de aştep- 
tat ca până şi cadiul cu puteri depline din cel mai îndepărtat sat 
să ştie legile foarte bine. 

Imaginea de „Turc invincibil” câştigată datorită victoriilor 
consecutive a avut pentru prima dată de suferit odată cu eşecul 
de la asediul Maltei din 1565. Pierderea de către otomani a 
luptei de pe mare de la Lepanto pe 7 octombrie 1571 le-a readus 
europenilor încrederea în ei. 


Un stat exemplar 


Pe vremea lui Ivan cel Groaznic, Rusia a preluat organizarea 
militară de la otomani. S-au luat ca exemplu disciplina şi siste- 
mul de promovare în grad a acestora. 

Nu numai Rusia, dar şi multe state europene au influenţe 
din armata otomană. Timp îndelungat cavaleria era în prim 
plan în războaie. După apariţia ienicerilor, pedestraşii au 
început să iasă în faţă. În perioada lui Carol Quintul spaniolii 
au urmat exemplul turc, înființând trupele de tercios. Fiilor 
femeilor italiene căsătorite cu spanioli li se spunea în armată 
„ieniceri . 

După modelul cavaleriştilor otomani (spahii), ungurii au 
format în secolul al XV-lea trupe de cavalerie uşoară numite 
husari. Polonezii au fost şi ei unii dintre cei care au preluat 
numeroase elemente din organizarea armatei otomane, precum 
şi multe dintre armele acestora. 

Moştenirea sultanului Suleyman 


İn perioada sultanului Suleyman, pentru câ granitele de est 
nu erau sub oamenintare realâ şi datoritâ conjuncturii favora- 
bile din Europa, principala tintâ a fost vestul. Sfântul Imperiu 
Roman deţinea o parte importantă din Europa datorită legătu- 
rilor de rudenie. Singurele puteri care îi ţineau piept erau Franţa 
şi Anglia. Amestecul otomanilor în această luptă a făcut ca 
echilibrul politic să se stabilească din nou. Prin intrarea turcilor 
în luptă cu Habsburgii, monarhiile naţionale precum Franţa şi 
Anglia au reuşit să supravieţuiască. Şi reformele religioase care 
au luat naştere în Europa şi s-au dezvoltat în pofida faptului că 
imperiul era un stat catolic se datorează presiunilor militare 
otomane asupra lui Carol. Protestantismul s-a răspândit în 
Germania datorită înfrângerii de către otomani a părţii germa- 
ne a Sfântului Imperiu Roman. 

Habsburgii au fost împiedicaţi să cucerească Africa datorită 
colaborării dintre piraţii turci din zonă şi otomani. În această 
perioadă, graţie numirii lui Barbaros ca amiral şi politicii siste- 
matice de pe mare, otomanii şi-au făcut simțită prezenţa în Marea 
Mediterană, îndepărtând ramura spaniolă a Habsburgilor din 
nordul Africii. Pericolul ca tot nordul Africii să devină creştin 
a fost înlăturat prin cucerirea de către otomani a acestor zone 
(Algeria, Tripolitania, iar mai târziu Tunisia şi Maroc) sau prin 
trecerea lor sub dominație otomană. Habsburgii, nereuşind să 
domine Mediterana şi nordul Africii, şi-au îndreptat toată 
atenţia şi forţele către noi colonii dincolo de Atlantic. 

Safavizii, care pe vremea lui Selim I constituiau un pericol 
important pentru Anatolia, au fost asimilați. În vremea lui 
Suleyman, nu s-a optat pentru o campanie împotriva Iranului 
atâta timp cât nu au existat cazuri de forţă majoră sau oportu- 
nitâti importante. Prima dată s-a pornit către Iran în 1533 in 
campania denumită Irakeyn, în care s-a plecat cu două armate, 
dar din cauza greşelilor lui Makbul/Maktul Ibrahim Paşa, nu 

s-au obținut rezultatele dorite. Mai târziu, s-au făcut campanii 
în 1548 şi 1553 împotriva Iranului pentru a-i ajuta pe uzbeci şi 
pe ceilalți musulmani sunniti din zonă, cât şi pentru a răspunde 
Safavizilor care atacaseră teritoriile otomane. 

Tratatul de la Amasya din 29 mai 1555 este primul tratat 
oficial semnat între cele două state. Prin acesta, otomanii au 
anexat oficial teritoriile cucerite, iar locul relaţiilor tensionate 
de 40 de ani cu Safavizii a fost luat de o perioadă de pace - avea 
să dureze până în 1578. 

Cel mai important rezultat al campaniilor din Iran a fost 
cucerirea de către otomani a Irakului şi a Anatoliei de est. După 
înfrângerea de la Çaldıran, Safavizii au fugit mereu de lupta pe 
front. De aceea nu li s-a putut da o lovitură care să-i elimine. Cu 
toate acestea, otomanii au continuat să-i atace cu armată nu- 
meroasă. Însă în această zonă nu s-au putut forma trupe active 
care să se mişte mai uşor şi să obțină rezultate. Spre deosebire 
de zona Rumeliei, în est nu exista infrastructura potrivită 
pentru o operaţiune militară, şi nu s-a putut organiza nici apro- 
vizionarea cu hrană. În plus, nu s-a stabilit nici o comunicare 
bună cu uzbecii care puteau să-i preseze pe Safavizii de la 
răsărit. Datorită faptului că populaţia din locurile cucerite nu-i 
privea cu ochi buni pe otomani, aceste ţinuturi n-au putut fi 
dominate prea mult timp. De aceea, otomanii n-au reușit să 
cucerească Iranul în întregime. Cu toate acestea, cucerirea 
Irakului a făcut ca drumurile comerciale către India să fie con- 
trolate într-o mare măsură de otomani. 

Lupta cu Safavizii a dus la schimbarea percepţiei religioase 
şi politice a imperiului. Pe când otomanii, în rolul lor de repre- 
zentanti ai musulmanilor sunniti se luptau cu Safavizii, s-a 
încercat răspândirea în ţară a regulilor şcolii hanefită*, iar 


* Scoala hanefită: una dintre cele patru şcoli juridice ale Islamului 
numită astfel după numele fondatorului său, Abu Hanifa (n.tr.). 

elementele heterodoxe nu au mai fost privite cu toleranţă ca 
înainte. Şi sistemul juridic s-a schimbat conform acestei percepții, 
ajungându-se cu timpul la un fundamentalism şi o stricteţe care 
au dat naştere reacţiilor din partea turkmenilor din Imperiul 
Otoman. Din cauza luptei politice dintre cele două state, s-a 
creat o diviziune între secte. 


E da ARCA Ac ic it a A A 
e e aa e e TEAM, OR IMA a elor E 
s ȘI 4 ră pak ; i k 


SULTANA HURREM 


Nu se ştie exact unde s-a născut Hurrem Sultan, cunoscută 
de către istoricii occidentali cu numele de Roxolana, Rossalane, 
Roxa, Roza, Rossa şi Ruziac. Cu toate că prima perioadă a vieţii 
este învăluită într-o perdea de ceaţă, ea şi-a lăsat o puternică 
amprentă în istoria Imperiului Otoman. Yermolenko spunea: 
„Apariţia Roxelanei în haremul Imperiului Otoman poate fi 
asemuită cu strălucirea în noapte a unui meteorit sau a unei 
comete”. 

Cercetătorii şi istoricii europeni susțin că aceasta ar fi de 
origine rusă. Pe la mijlocul secolului al XVI-lea ambasadorul 
lituanian în Crimeea, Mihail Litvin (Mihalon Lituan), spunea 
în cronica sa: „Iubita împăratului turc şi mama moștenitorului 
şi celui mai în vârstă prinţ a fost răpită într-o vreme de pe 
pământurile noastre”. 

Conform ambasadorului venețian Navagero, Hurrem era 
„de origine rusă şi a fost îndrăgită atât de mult de sultan, încât 
nu a existat nicio femeie care să fi avut o putere mai mare 
decât ea în dinastia otomană. Era simpatică, modestă şi cu- 
noştea firea Marelui Conducător foarte bine”. Tot unul dintre 
ambasadorii venețieni, Trevisano, o denumea pe Hurrem 
„Sultana din Rusia. 

Galina Yermolenko*, care a făcut cercetări pe această temă, 
dezvăluie motivele pentru care se credea că Hurrem Sultan era 


* Galina Yermolenko, „Roxolana: The Greatest Empresse of the Fast,’ 
The Muslim World, 95/2 (2005), 231-248. 

rusoaică, astfel: „Opiniile precum că Roxolana este de origine 
rusă şi nu ucraineană se datorează faptului că numele Roxolana 
şi Rossa au fost interpretate greşit. Pe la începuturile perioadei 
moderne a Europei, deşi se afla în vestul Ucrainei, provincia 
Rutenia s-a menţionat în diverse perioade a fi în Galiţia sau 
Podolia (în prezent, estul Podoliei aparţine de Polonia). Rusia 
din zilele noastre era denumită Moskova, Rus sau cnezatul 
Moscovei. În epoca antică, roxolanii erau un trib nomad din 
Sarmatia şi locurile populate din apropierea râului Nistru”. Se 
mai spune că europenii folosesc numele de Roxolana de la 
un termen din limba poloneză care înseamnă „Fecioara din 
Rutenia’. 

Potrivit lui Samuel Twardowski, ambasadorul Poloniei aflat 
la Istanbul în anii 1621-1622, Roxolana era fata unui preot 
ortodox din Rogatin (Rohatyn), un sat de pe Nistru, aproape 
de Lvov. Conform unui cântec popular din zona Bucovi- 
nei, tânăra şi frumoasa Nastenka (Micuța Anastasia)a fost 
răpită din Rohatyn de tătari şi vândută la haremul sultanului. 
După vechile documente ucrainene, numele Roksanei ar fi 
Anastasia Lisowska, ea fiind fata lui Gavriil și Aleksandra 
Lisowski. Însă se spune că acest nume a fost inventat în se- 
colul al XIX-lea. 


I-a cucerit inima lui Suleyman 


Hurrem a fost luată prizonieră de către tătari din satul din 
apropiere de Lvov, pe Nistru, unde trăia împreună cu familia 
sa. Nu se ştie exact dacă a intrat în haremul lui Suleyman la 
Manisa sau la Istanbul. Se estimează că atunci avea între 14 şi 
17 ani şi pentru că era tot timpul cu zâmbetul pe buze, atunci 
când i s-a dat alt nume, i s-a spus Hurrem. Cu toate că nu avea 
un trup foarte atrăgător, datorită inteligenţei şi a şarmului său, 
în scurt timp a reuşit să se afirme în harem şi să-i cucerească 
inima sultanului. 

Legendele ucrainene şi poloneze, atunci când lăudau frumu- 
setea lui Hurrem Sultan, aminteau că ambasadorii venețieni 
spuneau că favorita sultanului nu era de o frumuseţe deosebită, 
ea fiind mai mult rafinată, delicată şi modestă. Râsul ei cristalin 
şi simţul umorului o făcuseră irezistibilă, astfel câștigându-și şi 
numele de Hurrem, care însemna „distractiv, care râde, vesel. 
Ea a ieşit în evidenţă datorită inteligenţei, voinței, a felului său 
de a povesti şi a talentului său muzical. 

Suleyman şi Hurrem aveau să aibă copii unul după altul. În 
1521 s-a născut prințul Mehmed, iar sultanul deja nu mai vedea 
în faţa ochilor pe altcineva în afară de Hurrem. Bassano spunea 
că Suleyman nu tinuse seamă de obiceiurile foştilor sultani de 
a-şi lua mai multe cadâne, ci dimpotrivă, pentru a-şi arăta devo- 
tamentul pentru Hurrem, măritase cele mai frumoase cadâne 
din harem încă de când erau fecioare. Bassano, care a trăit timp 
îndelungat pe teritoriul otoman, relata în cartea sa intitulată 
„Dragostea sultanului pentru soţia sa şi pentru fiii născuţi de ea 
şi locul unde au trăit, următoarele: 

„Hurrem este de origine rusă. La început, a fost dăruită sul- 
tanului de către Ibrahim Paşa şi Suleyman s-a căsătorit cu ea. 
Acesta o iubeşte atât de mult, încât işi uimeste toţi cetățenii. 
Oamenii vorbesc că ea ar fi de fapt o vrăjitoare şi i-ar fi făcut vrăji. 
De aceea toată lumea de la palat împreună cu ienicerii o urăsc 
atât pe ea, cât şi pe fiii ei. Cu toate că nimeni nu vrea să vor- 
bească despre motivul pentru care sultanul o iubeşte atât de 
mult, eu am auzit că vorbeau în permanență de rău despre 
Hurrem şi fiii ei. În schimb, vorbesc de bine despre primul fiu 
al sultanului şi mama lui pe care a înlăturat-o. Palatul acestui fiu 
este la fel ca al tatălui său, de o frumuseţe deosebită. Prinţul 
trăieşte in Amasya, aproape de graniţa cu Iranul. Prințul Mustafa 
şi Hurrem erau cunoscuţi ca oameni foarte corecti. Mama sa 
era în permanență lângă el şi îl învăța cum să se facă iubit de 
popor. Primul fiu al celei de-a doua sultane, care era sangeacbei 

de Karaman, a murit. Sultanul şi-a arătat marea durere pricinuită 
de această pierdere ieşind în rândul oamenilor cu haine negre 
de doliu. Celălalt fiu este la conducerea sangeacului de Manisa, 
care se găseşte la opt zile distanţă, mai jos de anticul oraş troian. 
Al treilea fiu este cocoşat şi îl ţine închis în palat pentru că nu 
doreşte să fie văzut. Mai are şi o fată foarte frumoasă, am auzit 
că o cheamă Mihrimah, pe care a mâritat-o cu prizonierul din 
Iliria căruia i-a dat titlul de Paşâ, Rüstem” 

Hurrem Sultan a reuşit să-l facă pe Suleyman, care era îndră- 
gostit de ea, să nu mai aibă ochi pentru altă femeie. Ambasa- 
dorul venețian relatează că un guvernator a dăruit două rusoaice 
frumoase, una sultanului şi una mamei acestuia şi că atunci 
când cadânele au venit la palat, Hurrem, pe care sultanul o pretuia 
foarte mult, a fost foarte nefericită şi a plâns întruna. Atunci, 
mama sultanului, care dăruise şi cadâna sa fiului ei, întristân- 
du-se, a luat-o înapoi, trimitând-o unui guvernator, şi se spune 
că padişahul a procedat asemenea. Ambasadorul mai spunea 
că dacă ar fi rămas la palat chiar şi una dintre aceste cadâne, 
Hurrem Sultan ar fi murit de supărare. 


Scrisorile lui Hurrem Sultan 


Conform obiceiurilor din acea vreme, Hurrem Sultan, după 
ce născuse primul copil al sultanului, trebuia scoasă din harem, 
dar cu ea nu s-a procedat aşa. Favorita sultanului l-a născut în 
1521 pe prinţul Mehmed, în 1522 pe Mihrimah Sultan, în 1523 
pe prințul Abdullah, în 1524 pe prinţul Selim şi în 1525 pe 
prințul Baiazid. Prințul Abdullah a murit la vârsta de trei ani. 
Ultimul fiu pe care l-a născut Hurrem Sultan a fost prinţul 
Cihangir, născut în 1531, însă acesta era cocoşat şi de aceea nu 
a ieşit din palat. 

Prin scrisorile pe care i le-a trimis în permanenţă, sultana 
Hurrem nu l-a lăsat pe padişah să o uite nici atunci când era 

plecat în campanii. Aceasta folosea apelative precum „Steaua 
fericirii mele, sultanul meu, padişahul meu, şahul meu, stăpânul 
meu, lumina ochilor mei, iubitul meu cu chip frumos. Atunci 
când primea o scrisoare de la sultan, îşi arăta bucuria în versu- 
rile pe care i le trimitea în scrisori. În 1526, în timpul campaniei 
de la Mohács, i-a scris astfel*: 


„Suflet din sufletul meu, sultanul meu, 

Renumit pentru compasiunea precum adierea plăcută a 
vântului din zorii zilei; împăciuitor pentru că împreunează 
buzele dulci, ca-ntr-o împăcare, rugăciunile pline de ecou ca 
vocile indrâgostitilor, laudele care aprind focul la fel ca şi cu- 
vintele de dragoste şi dor, dorinţele fără margini asemenea 
părului care cade pe umerii celor cu înfăţişare de îngeri, iubirile 
candide strălucind de lumina divină ca obrajii celor falnici ca 


© * Acest text a fost: simplificat din scrisorile publicate de Çağatay Uluçay. 
Vezi Osmanlı Sultanlarına Aşk Mektupları, Istanbul, 1950, p. 29-31. 

brazii, induioşâri inmiresmate cu parfumul loialitâtii celor cu 
obrajii ca lalelele, rugăciuni cu faţa spre cer, ca lumea de la 
marginea sangeacului, preamărirea cu rugăciunile către Allah 
ale războinicilor favoriţi ai Excelenței sale, măritul Allah care ne 
ajută, cu grupuri de stele strălucitoare şi comunitatea de 
suferinzi; i se va aduce darul celui mai mare rege, celui cu 
inima strălucitoare care împodobeşte universul, İnâltimii sale 
care reprezintă bogăţia aureolei fericirii ochilor mei infocati, 
celui care-mi cunoaşte secretele ascunse. El este liniştea sufletu- 
lui meu îngrijorat, alinarea inimii mele rănite, dragostea lui este 
sultanul sufletului meu. Dacă lumea i-a dat fericirea, eu sunt 
sclava lui. Cu înflăcărarea a o sută de mii de inimi, iti scriu urmă- 
toarele: Sultanul meu, puietul grădinii raiului meu, dacă vei 
întreba câtuşi de putin de situaţia neajutoratei ăsteia — Allah 
divin şi dătător de ajutor! Căci ajutorul nostru vine de la lăcaşul 
tău — astăzi destinul crud şi absurd a nenorocit o nefericită ca 
mine, împlântându-mi pumnale ale despărțirii. Aşa cum nu i-a 
păsat de sărmanele mele lacrimi, nu i-a păsat nici de ziua jude- 
câtii de apoi, despârtindu-mâ de tine, mâreata floare a raiului 
fără de sfârşit, şi transformându-mi astfel liniştea în zbucium, 
tinereţea în griji, făcând să-mi piară puterea. leri strigătele mele 
au întristat oamenii. Probabil consimțământul plin de bună- 
voinţă al lui Allah va veni în ajutorul lacrimilor mele şi mi te va 
reda pe tine, lumina vieţii mele, crutându-mâ de această lungă 
despărțire. Ah, Stăpânul lumii! Sultanul meu cu chip frumos, cu 
vorbă dulce şi glas plăcut. Îmi voi pleca faţa la Allah şi îl voi 
implora nu numai pentru a nu ne despărţi pe viaţă, ci mai mult, 
pentru a-mi arăta cât mai curând sfântul tău chip. Allah, 
salveazâ-ne de despărţire. Dacă mările ar fi cerneală şi copacii 
pene, ce-ar mai fi scris despre această durere a despărțirii. Cine 
va vrea să ştie soarta celor ce suferă de despărţire, să citească 
sura Yusuf din Coran. Acolo va găsi exact cele trăite de aceşti 
nefericiti. Sultanul meu, sufletul meu, lumina mea divină cu 

chip frumos. Ciudâteniile picăturilor de cerneală lăsate pe 
hârtie de către iubitul care aşterne cuvinte magice şi darul 
poeziilor create de pana ascuţită, adică scrierile fără asemănare 
şi vorbele tale deosebite, care curg ca apa alinându-mi sufletul, 
adresarea ta cu vorbă dulce, mi-au fost date coborând din ori- 
zontul norocului ca o scrisoare purtând însemnul lui Allah, ca 
o coroană a fericirii. Când am auzit veştile bune de la tine, 
mâretul stăpân al acelei zile strălucitoare, cu vorbe după care 
tânjesc mereu, numai Allah ştie ce a însemnat ziua aceea pentru 
mine. Parcă am auzit vorbele chiar din gura ta sfântă. De la 
acele cuvinte, lacrimi mi-au curs pe obraji şi mi-au alinat sufle- 
tul chinuit. Am vărsat atât de multe lacrimi de bucurie, multu- 
mind în fel şi chip lui Allah, încât chiar dacă aş fi recunoscătoare 
pentru asta până în Ziua de Apoi, tot nu ar fi de ajuns. 


Versuri: 

Când am citit am vărsat lacrimi de bucurie 

De fapt le-ai ajutat să mă elibereze de suferințe 

Umplând cu nestematele loialității tezaurul sufletului meu 
L-ai transformat într-o pivniță de dorințe. 


Sultanul meu, lumina ochilor mei. Nu există noapte în care 
universul să nu se aprindă de la scânteile focului durerilor mele, 
nu există dimineaţă în care să nu se deschidă cerul de plânsetele 
mele. 


Versuri: 
Focul dorului mi-a transformat ziua în noapte 
Grea e despărțirea, ah despărţirea, vai despărţirea. 


Fericirea mea uneori seamănă cu a lui Mecnun. Ca-ntr-o 
oglindă fermecată caut bucuria sufletului tău plin de lumină, 
iar uneori caut veselia figurii tale luminoase ca luna plină. 

Versuri: 

Steaua mea a câzut departe de luna aceasta strâlucitoare 
Nimic nu supravietuieşte departe de soarele strâlucitor 

Ah, am înţeles cât de grea e despărţirea pentru sufletul meu, 
Cât de grea e durerea despărțirii de iubitul meu cu chip frumos. 


Stăpânul meu, absenţa ta aprinde în mine un foc ce nu se 
stinge. Fie-ti milă de un suflet suferind şi grăbeşte scrisoarea ta, 
astfel încât să pot găsi în ea, în cel mai rău caz, o mică consolare. 
Stăpânul meu, când vei citi cuvintele mele, vei dori să fi scris 
mai mult decât exprimă dorul tău. Când am citit scrisoarea ta, 
fiul tău Mehmed și fiica ta Mihrimah erau alături de mine şi au 
început să plângă. Lacrimile lor de dor m-au scos din pro- 
priile-mi minţi. Parcă sunt indoliati. Întâi de toate sultanul meu, 
supusul tău Mehmed şi supusa ta Mihrimah, Selim Han şi 
Abdullah iti transmit multe salutări şi se pleacă în faţa ta. Apoi, 
mă întrebi de ce sunt mâniatâ pe Ibrahim Paşa. Când — cu voia 
lui Allah - vom fi din nou împreună, iti voi explica şi vei inte- 
lege cauza. Noi încă îi mai trimitem salutări paşei şi el le pri- 
meşte. Fericirea celor două lumi să fie veşnică. 

Nevrednica ta cadână, 
Hurrem 


Şi apoi, sultanul meu, suflet din sufletul meu, dacă-i trimiti 
salutări sultanului Mustafa, să-i dai și scrisoarea mea. În afară de 
asta, supusul tău Siyavuş se pleacă la picioarele tale sfinte.” 


Poezia marii iubiri 


Sultanul Suleyman a fost cel mai mare conducător al seco- 
lului al XVI-lea, al cărui firman era respectat în toată Europa şi 
care câştiga victorie după victorie în fruntea armatei sale. 
Suleyman, un mare om de stat şi comandant, îşi dăruise inima 
unei frumoase din harem, şi anume lui Hurrem Sultan. El 

cunoştea dragostea şi suferinta provocatâ de o despârtire, in 
aceeaşi măsură în care cunoştea bucuria victoriilor. Plecat în 
campanii ani întregi, rămânând departe de iubirea sa, îşi 
exprima durerea despărțirii în versuri, astfel: 


Nu mă întreba de starea dragostei, căci ea îl caracterizează pe 
Mecnun, 
Nu scoate la ivealâ secretul dragostei, câci este legenda lui 
Ferhad, 
İntreabâ-mâ de tâlcurile dragostei ca sâ ti le dezvâlui, 
Trupul şi sufletul nu mi se pot impotrivi, toatâ dragostea mea 
e a ta. 


Faptul că Suleyman era foarte îndrăgostit de Hurrem reiese 
şi din scrisorile şi poeziile scrise pentru ea din campanii. Prin 
marile victorii obținute, Suleyman era unul dintre cei mai de 
seamă comandanti ai lumii, dar în aceeaşi măsură era și unul 
dintre cei mai mari îndrăgostiți din istoria poveştilor de dragoste 
din lume, prin marea sa iubire pentru sultana Hurrem. 

Suleyman se adresa iubitei sale în scrisorile pe care i le scria 
cu „Istanbulul meu, Karamanul meu, Bagdadul meu, Khorasa- 
nul meu’, arătând astfel că Hurrem Sultan era la fel de prețioasă 
precum ţările pe care le cucerise. 

Sultanul îşi exprimase dragostea pentru Hurrem într-un 
mod care trezeşte admiraţia şi după secole*. 


Moscul meu, ambra mea, avutia mea, luna mea strălucitoare, 
Prietena mea intimă, confidenta mea, avutia mea, sultana mea 
intre İrumoase 
Lumea mea, bogăţia mea, viaţa mea, vinul meu sfânt, raiul meu 
Primăvara mea, bucuria mea, ziua mea, trandafirul meu, 
trandafirul meu zâmbitor. 


* Muhibbi Divam, haz. Coşkun Ak, Ankara, 1987, p. 551. 

Platanul meu, privirea mea, făgaşul meu, grădina mea cu 
trandafiri, 
Dorinţa mea, cea mai prețioasă perlă a mea, dimineața mea, 
partenera mea de conversaţie, seara mea 


Bucuria mea, destinderea mea, sfătuitorul meu, scânteia mea, 
soarele meu, lumânarea mea, 
Portocalul meu sălbatic, rodia mea, portocala mea, lumânarea 
iatacului meu, 


İnteleapta mea, cuviincioasa mea, taina mea, realitatea mea, 
povata mea 
Sultana mea, padişahul meu, porunca mea, sufletul meu din ţările 
lumii, 


Planta mea, dulceata mea, comoara mea, liniştea mea de pe acest 
pământ, 

Draga mea, iubita mea cu chip frumos, avutia mea, hanul 
Egiptului din sufletul meu. 


Istanbulul meu, Karamanul meu, ţara mea otomană, 
Badahşanul meu, Kipceacul meu, Bagdadul meu, Khorasanul meu. 


Iubita mea cu ochi neliniştiti şi privirea galeşâ, părul tău e avutia 
mea, sprânceana ta e arcul meu, 

Dacă voi muri, sângele meu e al tău, să ajungi degrabă, 
nemusulmana mea. 


Dacă sunt cel care iti aduce laude la uşă, sunt şi cel care te va 
venera în fiecare clipă 
Sunt îndrăgostitul cu inima plină de suferință, cu ochii în lacrimi, 
sunt Muhibbi, cel care compune poezii încântătoare. 


Un fir din barbă 
Suleyman îi trimitea lui Hurrem din locurile unde pleca în 
campanii daruri precum: bijuterii, materiale de rochie, blănuri 

şi uneori un fir din barba sa, încercând astfel să se revanşeze 
fată de ea. 

La primirea scrisorii sultanului în timpul campaniei de la 
Mohács în 1526, Hurrem Sultan şi-a exprimat bucuria, răspun- 
zându-i astfel*: 


„Sultanul meu, padişahul meu, 

Aceste rugăciuni mă ajută să văd grădinile verzi precum 
chipul celui ce iubeşte şi este iubit, cu frumuseţea sufletului şi 
a vorbelor plăcute. Aceste laude, ca albul ochilor trişti sunt pline 
cu vin care dă naştere dorințelor. Mâretului meu sultan i se 
oferă în dar steaua fericirii mele din partea celor care oftează în 
zorii zilei din colțul suferinzilor de dor şi a celor care se vaită 
din ţara de care te-ai despărţit. 

Potrivit vorbei „Allah este un mare făuritor rostite de către 
un sărman rămas în colțul suferinţei, singur şi fără de leac 
printre cei mâcinati de dor pentru a aduce aminte mării infinite 
potrivite unui şah şi râului nemărginit potrivit unui conducător 
să întrebe de această nevrednică suferindă, de vei vrea să pri- 
meşti veşti de la această tristă nepretuitâ, dorința mea în această 
lume creată din porunca făuritorului universului este ca 
sultanul meu, primăvara vieţii mele care-mi mângâie sufletul, 
să aibă parte de faima dorită ca o scoică de perlă. 

Această lume a vrut să-mi înece cu o mie de griji sufletul 
sărman, iar la explicaţia cerută limbile au rămas mute şi penele 
au rămas fermecate. 

Sufletele şi inimile sunt neputincioase în faţa acestei sufe- 
rinte, dar vorbele celui falnic ca bradul sunt amintite acestui 
suflet amărât, mângâindu-l. Inima plină de dor şi frântă de 
despărţire îşi găseşte puţină alinare. Mii de mulţumiri lui Allah 


* Acest text a fost simplificat din scrisorile publicate de Çağatay Uluçay. 
Vezi Osmanlı Sultanlarına Aşk Mektupları, Istanbul, 1950, pp. 33-36. 

pentru câ a creat sufletul ca o oglindâ, sâ vâdin el ca in vis 
infâtişarea mâreatâ şi sâ-ti aud vorbele dulci care mâ mai aduc 
putin la viatâ. 


Versuri: 
Vântule de dimineatâ, spune-i sultanului meu câ sunt in 
suferintâ şi tristete 
Spune-i că în lipsa chipului său de trandafir, suspin ca o 
privighetoare, 
Să-i spui să nu creadă că în lipsa sa, puterea e suficientă pentru 
a-mi alina durerea sufletului, 
Şi că nimeni nu a găsit leac suferințelor. 
Să-i spui că mâna amărăciunii mi-a străpuns inima cu sabia 
grijilor 
Şi este bolnavă din cauza despărțirii, fremătând asemenea unui 
nai. 


Rațiunea mea de a exista, aştept şi mă rog la Allah, a cărui 
bunăvoință şi milă nesfârşită sunt la fel ca ale tale, să-mi arate 
puţină milă şi ingâduintâ pentru rugăciunile pe care această 
nevrednică le face în fiecare zi şi noapte cu sufletul curat, 
pentru tânguielile pline de tristeţe şi lacrimile mele, pentru 
sufletul meu suferind, pentru focul inimii mele şi să mă 
binecuvânteze din nou pe mine, nefericita, cu frumuseţea ta 
mai luminoasă decât soarele strălucitor şi să nu ne mai despartă 
niciodată, să admirăm acea lumină curată a lunii şi să fim 
fericiți zi şi noapte. 

Sultanul meu, şahul meu iubit din suflet cu toată ființa mea, 
alinarea conştiinţei mele, speranța mea din această lume şi 
lumea de apoi, Allah cel nemuritor să-ţi ţină departe onorabila 
ființă de toate suferințele şi bolile, apropiind-o de binecuvân- 
tările sale şi de măreţia profeților, făcându-te victorios cu figura 
ta aducătoare de noroc şi steagurile mârete asupra păgânilor 
păcătoşi, cu obiceiuri rele. 

Sultanul meu, scrisoarea ta care incâ imi mai aduce bucurie, 
onorându-mă cu exprimarea frumoasă şi mirosul ei de mosc, 
a ajuns la ora la care ai poruncit să mă ridice de la pământ şi să 
mă norocească, făcându-mă fericită. 

Măreţia cuvintelor face din aceasta o coroană deasupra 
capului şi vestea despre întoarcerea ta sfântă, în loc să-mi dea 
perle preţioase şi trandafiri strălucitori, mi-a alungat lacrimile 
amare şi mi-a umplut cu lumina divină aceşti ochi intristati, 
bucurându-mi sufletul nevinovat. Ziua fericirii mele, să nu se 
dea niciodată în lături de la a-mi alina sufletul şi a mă consola. 
A venit un om de la Mecca şi mi-a spus :,,L-am văzut în lumea 
spirituală pe Profetul nostru”. Şi Prealăudatul a poruncit aşa: 
„Croieşte o cămaşă pe care să fie scrise aceste nume, pe care să o 
poarte în timpul războiului sfânt. Acea persoană a ascultat 
porunca şi a făcut întocmai. O să ţi-o trimit. A inspectat oraşul. 
Ultimul i-a dus-o lui Emre Koca, iar acesta ne-a dat-o nouă. Eu 
ti-am trimis-o la rândul meu. 

În numele iubirii lui Allah și a respectului pentru cel prea- 
mărit, să nu te dai înapoi de la a o îmbrăca. Supuşii tăi Mustafa, 
Mehmed, Mihrimah, Selim Han şi Abdullah iti aduc elogii şi 
iti fac plecăciuni, sperând să nu fie refuzate. Apoi, supusa Gülfem 
iti transmite salutările ei cu mii de rugăciuni şi plecăciune. 
Allah să iti dea fericire veşnică în cele două lumi. 

Nevrednica ta supusă, 
Hurrem 


Pe margine: 


Şi apoi, mi-ai trimis mie şi supusei Giilfem o cutie de colonie* 
şi 60 de galbeni. Am văzut negru înaintea ochilor. Am înghiţit 
* În trecut colonia, care era un amestec de plante, nu era întrebuințată 


ca produs cosmetic, ci era folosită cu scopuri medicale, în special pentru 
problemele sistemului digestiv. 


192 ERHAN AFYONCU 


repede colonia. Să-ţi spun ce mi s-a întâmplat. Aveam şi musafiri 
acasă. Am zăcut în pat toată ziua inconştientă. Unii mă stropeau 
cu apă, alții dădeau din mâini disperaţi. M-ai făcut de ruşine în 
fața tuturor. O să mai vorbim când ne vedem. Ai mai vrut să 
știi de banii de cheltuială ai femeii. Eu am întrebat-o, dar nu 
mi-a spus. Am vorbit atunci cu Envar, care mi-a răspuns că au 
mai rămas 500 de galbeni. Dar femeia nu ştie că am întrebat. În 
cele din urmă, îi trimit salutări măritului paşă. Sultanul meu, 
Siyavuş vă face plecăciune. 

Hurrem Sultan nu a rupt legătura cu sultanul Suleyman nici 
când era plecat în campanii, scriindu-i scrisori în permanenţă. 
Şi-a exprimat în versuri dorul despărțirii, probabil în 1534 în 


timpul campaniei din Iran : 
„Le voi mai vedea vreodată pe această lume oare 
Măcar de m-aş mai putea pleca în faţa ta, 
Altceva n-aş vrea'*. 


„Măritul meu sultan, 

Îmi plec faţa urâtă la cinstitele şi sfintele tale picioare, 
sultanul meu, parte din sufletul meu, lumea mea, fericirea mea. 
Mii de mulţumiri lui Allah că scrisoarea ta a ajuns şi mi-a adus 
lumină ochilor şi bucurie sufletului. 

Allah să îşi arate bunăvoința şi să nu te mai despartă de mine 
până în Ziua de Apoi, să-mi dea şansa să îmi mai plec fața la 
genunchii tăi sfinți. Parte din sufletul meu, bucuria existenței 
mele, mâretul meu sultan. Ai pomenit în scrisoarea ta sfântă de 
sănătatea ta. Mulţumesc măritului Allah, să te ferească de neca- 
zuri. Dacă întrebi de soarta acestei supuse slabe şi fără speranţă, 


* Acest text a fost simplificat din scrisorile publicate de Çağatay 
Uluçay. Vezi Osmanlı Sultanlarına Aşk Mektupları, Istanbul, 1950, 
p. 39-40. 

iti jur, sufletul meu, nu mai am nici noapte, nici zi. Cum aş 
putea să fiu dacă sunt lipsită de vorbele padişahului meu? Îţi 
jur pe ce am mai sfânt că ard de focul dorului zi şi noapte. 
Nimeni în afară de Allah nu-mi ştie suferința. Parte din sufletul 
meu, lumina ochilor mei, speranţa mea din cele două lumi, jur 
că eşti dorinţa mea arzătoare pe această lume. Starea mea nu 
poate fi nici spusă în cuvinte, nici scrisă pe hârtie. 


Versuri: 
Oare voi avea şansa să te mai văd o dată pe această lume 
De-aş mai putea să-mi plec măcar o dată faţa la pragul pe care-l 
calci, nu mi-aş dori nimic mai mult 
Mi-e teamă că mă vei uita, sultanul meu mare, ah, despărţirea 
asta! 
Sufletul meu se revarsă şi se înalță recunoscător către soare. 
Dorinţa mea este ca atunci când această supusă neputincioasă 
va ajunge la pământul de la picioarele şahului 
Să nu uiţi de slujnica ta. 
Să nu te uiţi la nimeni, sultanul meu mare, 
Sufletul meu se revarsă şi se înalță recunoscător către soare. 
Ce mare-i suferinţa provocată de despărțirea de padişah, 
Vâltoarea focului acestei despârtiri m-a ars, făcându-mă scrum, 
Nu ştiam că treaba sa era să ardă în foc această supusă 
Sufletul meu se revarsă şi se înalță recunoscător către soare. 


Ah, sultanul meu, parte din sufletul meu. Mi-ai trimis veşti 
bune pentru hamam. Ai trimis poruncă. Jur că m-am bucurat 
atât de mult, încât numai Allah ştie. Allah să iti dea viaţă lungă 
şi măreție, să ti le ofere înmiit şi totul să fie aşa cum işi do- 
reşte sufletul tău. Ştii că dacă ceva nu e aşa cum îmi doresc, nu 
mă simt bine. Jur că numai cheltuielile pentru bucătărie au fost 
50 de mii de galbeni. Restul nu i-am luat pentru trebuintele 

mele. Apoi, sultanul meu, parte din sufletul meu, lumina ochilor 
mei, bucuria sufletului meu, mi-ai spus despre sfânta ta per- 
soană. Jur că am fost foarte fericită. Allah să te bucure în cele 
două lumi. Dacă vei întreba de băieţeii tăi, sunt bine, sănătoşi, 
cu voia lui Allah! Îşi doresc numai să se poată pleca la picioarele 
tale şi să iti vadă frumuseţea sfântă. Să ne ajute Allah. Dacă 
întrebi de umărul lui Cihangir, Mamuloğlu i-a pus o cataplasmâ 
de-a lui şi acum se simte mai bine. Să nu uiţi să te rogi pentru 
el. Dacă mă întrebi de Imam Hoca, parcă este mort. Zace între 
viaţă şi moarte. ] se face tratament la gât. Mereu se sufocă. Nimeni 
în afară de Allah nu ştie în ce stare e. Sultanul meu, mulțumesc 
lui Allah că vin veşti bune şi de la paşă. Sper să fie întotdeauna 
bune. Sabia să îţi fie mereu tăioasă şi duşmanii să fie distruşi. 
Salutări pentru mai marele supușilor. 


Transmitem salutări paşei. 


Cearta lui Hurrem Sultan cu Mahidevran Sultan 


Faptul că Hurrem era favorita lui Suleyman a făcut ca relaţiile 
ei cu celelalte femei din harem, şi mai ales cu mama prințului 
Mustafa, Mahidevran, să se deterioreze din ce în ce mai mult. 
Însă mama sultanului a intervenit înainte ca situaţia să scape 
de sub control şi tensiunile au luat sfârşit pentru scurt timp. În 
1534, după moartea mamei lui Suleyman, Hurrem a devenit 
singura conducătoare din harem şi primul lucru pe care l-a 
făcut a fost să o trimită pe rivala sa, Mahidevran, lângă fiul ei, 
prințul Mustafa. Dacă am pleca urechea la spusele unui trimis 
venețian, Mahidevran, geloasă pe Hurrem, ar fi luat-o la bătaie, 
invinetindu-i şi zgâriindu-i faţa. În seara în care a avut loc 
cearta Suleyman a chemat-o la el în cameră pe Hurrem, dar 
aceasta a refuzat. Acest refuz i-a stârnit curiozitatea lui Suleyman, 
care a poruncit să fie adusă de îndată la el. Profitând de dorinţa 


Suleyman Magnificul şi sultana Hurrem 195 


sultanului, Hurrem i-a povestit cu lacrimi in ochi cum o bâtuse 
Mahidevran, arâtându-i rânile de pe fatâ. Din cauza acestui 
gest, Suleyman a îndepărtat-o pe Mahidevran din harem, trimi- 
tând-o lângâ fiul sâu, Mustafa. 

Se spunea câ Hurrem Sultan folosea diverse licori de dra- 
goste şi alte vrăji pentru a-l lega de ea pe sultanul Suleyman. 
Fosta sultană, mama prinţului Mustafa, era arogantă şi îşi dorea 
cu ardoare să conducă, iar gelozia ei pe dragostea ce i-o purta 
sultanul lui Hurrem devenise o ambiţie fără limite. Nu putea 
accepta sub nicio formă o astfel de rivală. După cum auzise 
ambasadorul venețian Bernardo Navagero, Mahidevran Sultan 
nu-şi putea ascunde deloc ura pe care o simţea față de Hurrem 
Sultan şi îşi revărsa mânia asupra sărmanei Hurrem prin 
vorbe grele şi insulte: „Se spune că următoarea întâmplare a 
ajutat-o pe Hurrem Sultan să-i câştige inima sultanului. Mama 
prințului Mustafa era o femeie de origine cercheză, foarte fru- 
moasă şi arogantă. A aflat că sultanului îi face mare plăcere să 
fie cu această rusoaică şi i s-a adresat acesteia cu vorbe foarte 
urâte, a sărit pe ea, a zgâriat-o pe faţă, a tras-o de păr şi i-a spus: 
«Ticăloaso, femeie cu trupul de vânzare, crezi că poţi să te pui 
cu mine? Deci vrei să treci în locul meu!» . 

Nu după mult timp, când sultanul şi-a chemat favorita, 
Hurrem Sultan, profitând de această situaţie, i-a spus agăi de la 
harem care venise să o ia că a fost numită o femeie cu trupul de 
vânzare şi că nu merită să iasă în fața sultanului având faţa plină 
de răni şi părul rupt pentru că l-ar face de ruşine. Aceste cuvinte 
ale sale au fost transmise sultanului care s-a enervat şi, 
dorindu-și şi mai mult să o vadă, a insistat să fie chemată imediat 
ca să afle motivul pentru care nu venise, trimițând în loc acest 
mesaj. Atunci, tânăra femeie a venit cu părul despletit la sultan 
şi i-a povestit plângând ororile prin care trecuse, arătându-i 
semnele încă proaspete de pe faţă. 


196 ERHAN AFYONCU 


Fosta sultană a fost imediat chemată la Suleyman, şi-a 
recunoscut faptele şi a spus: „Hurrem merita mai mult decât 
atât pentru că după ce a fost o dată cu sultanul a început să se 
creadă importantă. Priveşte pe toată lumea dispretuitor şi dă 
ordine. Crede că toţi cei din harem trebuie să o accepte ca pe 
superioara lor”. 

Aceste cuvinte ale lui Mahidevran l-au supărat foarte tare 
pe Suleyman care nu a mai vrut să o vadă pe sultană din acea 
zi. Din acel moment toată dragostea lui s-a revărsat asupra lui 
Hurrem Sultan. 


Cununia lui Hurrem Sultan cu Suleyman 


Suleyman, nu numai că a alungat-o pe Mahidevran de la 
palat, dar, mai mult decât atât, s-a căsătorit cu Hurrem în 1533 
sau 1534, asta în condiţiile în care niciun alt padişah nu se mai 
cununase cu o femeie din harem. Acest eveniment a fost relatat 
de către un genovez aflat atunci la Istanbul, astfel*: 

„Săptămâna aceasta s-a petrecut în oraş ceva cu totul special, 
care cu siguranță nu are precedent în istoria sultanilor. Marele 
senior Suleyman a făcut-o pe sclava rusoaică Roxolana împă- 
răteasă şi a organizat o nuntă mare. 

Petrecerile de la Palatul Topkapi au fost spectaculoase, aşa 
cum nu s-a mai văzut. Darurile au fost prezentate cu alai prin 
oraş. Străzile au fost iluminate, peste tot se auzea muzică şi se 
petrecea. Casele erau împodobite cu flori şi la fiecare colţ se 
aflau leagăne în care oamenii se dădeau cu mare plăcere. Pe 
vechiul hipodrom s-a construit o tribună mare, unde s-a 
îngrădit un loc special pentru împărăteasă şi ajutoarele ei. 

De aici, alaiul Roxolanei şi al padişahului au privit un mare 
turnir la care au participat cavaleri musulmani şi creştini, 


* Leslie P. Pierce, Harem-i Hiimayun, traducere de Ayşe Berktay, 
Istanbul, 1996, p. 82. 

magicieni, acrobati, o paradâ cu animale sâlbatice, printre care 
girafe ale câror gâturi mai câ ajungeau la cer... Se vorbeşte 
foarte mult despre aceastâ câsâtorie, dar nimeni nu ştie ce 
semnificaţie are asta.” 

Aşa cum scria ambasadorul venetian Trevisano in anul 1554, 
sultanul Suleyman, dupâ ce a cunoscut-o pe Hurrem Sultan, nu 
numai că a luat-o de soţie, dar nu a mai vrut să cunoască nicio 
altă femeie. Era ceva nemaiintâlnit pentru un sultan. 

Opinia publică otomană n-a privit cu ochi buni ataşamentul 
exagerat al sultanului față de Hurrem şi schimbarea întregii 
ierarhii a haremului în favoarea ei. lenicerii şi slujitorii din palat 
o urau, dar pentru că sultanul îşi iubea soţia, nimeni nu îndrăz- 
nea să spună nimic. Poporul credea că puterea lui Hurrem 
Sultan asupra padişahului se datora vrăjilor şi o considera 
vrăjitoare. 

Bassano scria astfel: „Sultanul îi arată lui Hurrem Sultan 
atâta dragoste, încât îi uimeşte foarte mult pe oameni. A început 
să se vorbească despre sultan că ar fi vrăjit şi pe ea o numesc 
vrăjitoare. De aceea ienicerii împreună cu toţi oamenii din palat 
o urăsc pe ea şi pe copiii el. 

Nimeni nu vrea să vorbească despre dragostea oarbă pe care 
i-o poartă sultanul, însă eu am auzit că întotdeauna îi vorbesc 
de rău pe sultană şi pe copiii ei . 


Makbul İbrahim Paşa şi sultana Hurrem 


Sultana Hurrem făcea tot posibilul pentru a-l îndepărta pe 
Makbul İbrahim Paşa de sultan. S-a implicat în politică chiar 
din primii ei ani în harem şi mai ales în perioada de glorie a lui 
Ibrahim Paşa. În timpul luptei de la Mohâcs, spunea în scri- 
soarea adresată padişahului: „Aţi întrebat despre motivul supă- 
rării mele pe paşă. Când ne vom revedea, cu voia marelui Allah, 
vă voi explica. Încă îi mai trimitem salutări pașei şi el le 

primeşte”. Chiar şi în scrisorile din anii următori încerca să-l 
îndepărteze pe paşă de padişah*: 

„După mii de plecăciuni, padişahul meu, lumina ochilor 
mei, a cărui ofrandă sunt, am primit scrisoarea ta care m-a 
ridicat de la pământ şi m-a fericit. Zilele să ti se înmiască şi să 
trăieşti atât cât va exista lumea. Sultanul meu, tot ce ai scris în 
scrisoarea ta s-a petrecut întocmai. Dar, padişahul meu, mi-ai 
scris că se trag multe sfori şi că s-au făcut anumite schimbări. 
Parte din sufletul meu, să-mi transmiti ştiri prin scrisoarea ta. 
Padişahul meu, pentru care mi-aş da viața, dacă mai auzi 
de astfel de situaţii, dă-i de ştire şi cadânei tale. Sultanul meu, 
sper să nu îl avansezi pe Ibrahim Paşa. Şi după asta, sultanul 
meu, Hiimaşah îşi pleacă faţa la pământul de la cinstitele tale 
picioare. 

Cadâna ta. 


Hurrem a avut un rol important în executarea lui Makbul 
Ibrahim Paşa, în 1536. 


Dacă scrisoarea întârzie, ies vorbe 


Motivând în scrisori că nu i se mai potolesc oful şi vaietele, 
că este mai îndrăgostită decât Ferhad şi Mecnun din poveştile 
de dragoste, că are inima distrusă şi ochii plini de lacrimi şi că 
atunci când scrisorile de la padişah întârzie lumea începe să 
vorbească vrute şi nevrute, Hurrem îi cerea sultanului să îi scrie 
cât mai des. Şi probabil în timpul campaniei din Moldova, în 
1538, ii descria sentimentele astfel**: 


* Textul a fost simplificat din scrisorile publicate de Çağatay Uluçay. 
Vezi Haremden Mektuplar, Istanbul, 1956, p. 84. 
** Textul a fost simplificat din scrisorile publicate de Çağatay Uluçay. 
Vezi Osmanlı Sultanlarına Aşk Mektupları, İstanbul, 1950, pp. 37-39. 

„Măritul meu sultan, 

Sultanul meu, refugiul fericirii mele, soarele meu, marea 
mea fericire, mă plec şi sărut pământul pe care calcă piciorul 
tău. Dacă vei întreba de această supusă care arde de focul 
dorului, cu inima distrusă şi ochii plini de lacrimi, care nu mai 
deosebeşte ziua de noapte, înecată în marea dorului, bolnavă 
de dragostea fără leac, mai îndrăgostită decât Ferhad şi Mecnun 
din poveşti, de când sunt departe de sultanul meu nu m-am 
oprit deloc din oftat şi din plâns. Despărțirea de tine mi-a dat 
o stare pe care nu o doresc nici necredincioşilor lui Allah. 
Fericirea mea, sultanul meu, s-a făcut o lună şi jumătate de când 
n-am mai primit nicio veste de la sultanul meu. Allah ştie cel 
mai bine că de seara până dimineaţa şi de dimineaţa până seara 
n-am linişte şi plâng mereu, mă retrag în lumea mea şi uni- 
versul s-a strâmtorat în jurul meu. Nu ştiu ce să mai fac. Când 
ochii care mă dor de atâta plâns pândeau uşile, acel unic stăpân 
al universului, Allah, care binecuvântează lumea întreagă, 
arătând bunăvoința sa tuturor, a făcut să vină scrisoarea ta cu 
veştile bune, de victorie. Când le-am auzit, Allah ştie cel mai 
bine, padişahul meu, sultanul meu, eram moartă şi ele mi-au 
dat un suflet nou. Am mulțumit de mii de ori lui Allah și s-au 
făcut petreceri, toată lumea s-a bucurat. Tot universul a ieşit 
din întuneric şi a fost copleşit de lumina binecuvântării lui 
Allah. Sultanul meu, padişahul meu, sultanul lumii acesteia şi 
a lumii de apoi, sprijinul meu, lumina ochilor cu care privesc 
lumea, şahul meu, sultanul meu care merge în războiul sfânt, să 
dea Allah ca întotdeauna să-ţi faci duşmanii una cu pământul, 
să iei ţări şi să cucereşti toată lumea. Oamenii şi spiritele să-ţi 
asculte porunca, Allah să te ferească de necazuri şi să-ţi dea 
tot ce-ţi doreşte sufletul binecuvântat. Profetul Hizir-İlyas, care 
te-a ajutat până acum, să-ți fie călăuză şi de-acum încolo, să-ţi 
fie aproape şi să te aibă-n pază. Să dea Allah ca lumea întreagă 

să trăiască în pace în umbra fericirii tale, să fie bucuroşi şi fericiți. 
Pentru mărirea lui Allah! Dorinţa şi speranța mea de la măritul 
Allah este să vii repede pentru a-ţi vedea chipul sfânt şi a mă 
pleca la cinstitele tale picioare. Să li se împlinească dorinţele 
tuturor. Sultanul meu, să trăieşti cât pământul şi cerul. Padişahul 
meu, ai ridicat-o de la pământ pe această cadână a ta şi i-ai dat de 
la Mahmud Çelebi 5 mii de galbeni. Zilele să-ţi fie înmiite, Allah 
să te ajute. De ce ai făcut asta, sultanul meu? Firul sfânt din barba 
ta este mai prețios nu numai decât 5 mii de galbeni, ci chiar decât 
100 de mii de galbeni. Acest fir este mai preţios decât viaţa mea. 
Zilele să-ți fie inmiite. 

Sultanul meu, apoi mă întrebi despre ce se mai întâmplă 
în oraş. E epidemie şi acum, dar nu este ca cea de dinainte. Până 
vine sultanul meu sper să ne ajute Allah şi să treacă. İntelep- 
tii ne răspund că va trece atunci când vor începe să cadă frunzele 
toamna. Sultanul meu, te implor şi te rog să-mi trimiti scrisoarea 
degrabă pentru că, jur că nu mint, dacă nu vine solul într-o 
săptămână sau două, lumea începe să vorbească tot felul de 
lucruri. Să nu cumva să credeţi că o vreau pentru mine. Aduc mii | 
de laude, mă rog pentru fii mei Mehmed Han şi Selim Han şi iti 
sărut ochii sfinți. Apoi, supuşii tăi Baiazid, Cihangir şi Mihrimah 
se pleacă la picioarele tale. Îţi sărută mâinile. Cadânele Gülfem şi 
Daye se pleacă la cinstitele tale picioare.” 


„Sä stau departe de tine e o durere de nesuportat” 


Sultana Hurrem scria că durerea de a sta despărțită de 
Suleyman era de nesuportat şi că era imposibil să poată fi 
exprimată în cuvinte. De asemenea, spunea că starea sa nu o 
putea şti nimeni altcineva decât Allah. Probabil în 1548, în 
timpul campaniei din Iran, îi scria lui Suleyman astfel»: 


* Textul a fost simplificat din scrisorile publicate de Çağatay Uluçay. 
Vezi Osmanlı Sultanlarına Aşk Mektupları, İstanbul, 1950, pp. 40-42. 

„Îţi transmit o sută de mii de salutâri cu dorul despărțirii şi 
fac rugăciuni, după ce-ţi sărut mâna sfântă, marele meu sultan, 
dacă vei vrea să întrebi câtuşi de putin despre cadâna care arde 
de focul dorului pentru tine, cu ajutorul şi sub apărarea lui 
Allah, sunt bine, sănătoasă, am mers lângă Iznik, la Dikilitaş, 
unde au venit hagiii de la Mecca. Am trimis scrisoare Măriei 
Tale prin ei. Singura mea dorinţă este să fiu mulțumită aflând 
că eşti sănătos. 

Acum, parte din sufletul meu, lumea mea, fericirea mea, 
cum eşti, eşti bine, sănătos? Să ai bunăvoința să ne trimiti veşti 
din când în când, pentru că Allah ştie cel mai bine că de când 
ai plecat, inima îmi arde de dor şi e însângerată. Mă rog zi şi 
noapte la Allah să-ţi văd din nou frumuseţea sfântă şi să mă 
plec la picioarele tale. Îi transmit salutări şi lui Baiazid Han şi îi 
sărut ochii. Mihrimah şi Cihangir Han se pleacă la picioarele 
tale. Şi cadâna Giilfem se pleacă la picioarele tale'. 

Hurrem se bucura la primirea scrisorilor lui Suleyman, iar 
dacă sultanul era bolnav, îşi exprima tristeţea în scrisorile prin 
care îi răspundea acestuia. Probabil în scrisoarea sa din 1548, 
din timpul campaniei din Iran, îşi exprimase regretul față de 
boala sultanului astfel*: 

„După ce mă plec la pământul dreptăţii de sub picioarele 
sultanului meu sfânt, lumina ochilor mei, lumea mea, fericirea 
mea, iti spun că a venit scrisoarea care-mi aduce mulţumire. 
Mi-a dat lumină ochilor şi bucurie sufletului. Zilele să ti se 
inmiascâ şi Allah să te ajute. Allah ştie, sultanul meu, cât am fost 
de tristă şi am plâns atât de mult, încât nu pot să-ţi povestesc. 

Allah să-i înmiască zilele sultanului meu sfânt şi să-l ferească 
de necazuri. Mi-ai scris că eşti bine deocamdată, sultanul meu, 
mii de mulțumiri lui Allah. Sultanul meu, padişahul meu, parte 


* Textul a fost simplificat din scrisorile publicate de Çağatay Uluçay. 
Vezi Osmanlı Sultanlarına Aşk Mektupları, İstanbul, 1950, p. 45. 

din sufletul meu, ce s-a întâmplat oare? Sultanul meu, doar să 
fii sănătos, că restul vine de la sine. 

Padişahul meu, lumina celor doi ochi ai mei, nu mai aştepta 
şi încearcă să vii degrabă înapoi. Sultanul meu, parte din 
sufletul meu, cum de te doare piciorul sfânt atât de tare încât nu 
poţi merge? Ah, sultanul meu! Te rog să încerci să-mi trimiti 
veşti despre sănătatea ta prin cineva. Sultanul meu, doar Allah 
ştie cât de tare mă ingrijorezi. 

Sultanul meu, mi-aţi scris să îi trimit scrisoarea asta lui 
Selim Han. Înainte de a veni scrisoarea trimisesem pe cineva 
la Haci Ali. Sultanul meu, dacă porunceşti, o să trimit din nou. 
Dacă întrebi de cadâna ta care arde de dorul tău, să ştii că 
deocamdată, cu ajutorul lui Allah şi datorită măritului meu 
padişah, sunt bine, sănătoasă. Mă rog ca Allah să-ţi înmiască 
zilele, să vii sănătos, să pot să mă plec la pământul de la 
picioarele tale. Allah ştie, sultanul meu, că dorul de tine îmi 
arde sufletul atât de tare, încât nu poate fi scris sau spus în 
cuvinte. Nimeni nu ştie în ce stare mă aflu când sunt despărțită 
de sultanul meu. Padişahul meu, parte din sufletul meu, le 
transmit salutări lui Baiazid Han şi lui Cihangir Şah. Mihrimah 
iti face plecâciune cu umilinţă şi iti sărută poalele sfinte. Hüma 
Şah şi cadâna Giilfem fac plecăciune adâncă la pământul de la 
picioarele tale.” 

Durerea de la picior îl necăjea foarte tare pe sultan. Pentru 
aceste dureri de care suferea, s-a încercat să i se dea şi ajutor 
psihologic prin intermediul unei scrisori care i s-a trimis*: 

„Padişahul meu, să dea Allah să ne fie bine, în cele din 
urmă. De mult timp suntem în slujba ta. İnvâtatii au spus că 
Allah v-a făcut sultan datorită celor trei mari calități pe care le 
aveţi. Una este frumuseţea morală, alta este mărinimia şi ultima 
norocul. 


* Nimet Taşkıran, Haseki'nin Kitabı, İstanbul, 1972, p. 5. 

Cărui padişah i-a mai fost dat acest destin? În toate orașele 
oamenii se roagă lui Allah să nu mai trăiască în urma padişa- 
hului. Viaţă lungă îi dorim! 

İnvâtatii au spus că Măritul Creator v-a dat trei mari daruri: 
primul este puterea profetului Suleyman, celălalt este răbdarea 
profetului Eyüp şi ultimul este dreptatea profetului Ömer. Fie- 
care dintre acestea este o mare binecuvântare. Allah a adunat 
toate acestea la tine, iar dorinţa Lui este ca durerea de la picior 
să-ți treacă, să fii sănătos, să ai viaţă îndelungată şi să umpli 
universul cu dreptate. Leacul pentru vindecarea durerii este 
astfel: să nu puneţi la suflet grijile lumii, pentru că motivul 
acestei dureri este mâhnirea. De câte ori vă intră în suflet grija, 
să vă amintiţi de Creator, să-l pomeniti şi să sperati la ajutor 
din partea lui. İncercati şi, să dea Allah, să vă treacă durerile, 
mărite padişah.” 

Intrigile politice 


Conform ambasadorului venețian Bernardo Navagero, sultanul 
Suleyman îi spusese odată fiului său mai mic, Cihangir: „Fiul 
meu, sultanul Mustafa va fi padişah şi vă va înlătura pe toți”. 
Singurul scop al lui Hurrem devenise deja să se asigure că unul 
dintre fiii ei va deveni padişah. Pentru a realiza acest lucru, 
trebuia să înlăture cel mai mare obstacol din calea lor, pe fiul lui 
Mahidevran, prințul Mustafa. Pentru a scăpa de el, colaborând cu 
marele vizir, ginerele său, Riistem Paşa, mai întâi i-a trezit lui 
Suleyman suspiciuni în privinţa fiului său, apoi, în 1553, a deter- 
minat ştrangularea lui în faţa tatălui său. Chiar dacă nu şi-a văzut 
niciunul dintre fii devenind padişah, prin eliminarea prinţului 
Mustafa, Hurrem a deschis drumul lui Selim al II-lea la tron. 

Moartea prințului Mustafa a fost motiv de mare durere pen- 
tru ieniceri şi pentru popor. Însă Hurrem Sultan l-a influenţat 
pe Suleyman cu vorba sa dulce, în aşa fel încât situaţia să nu se 
întoarcă împotriva sa şi a ginerelui lor. lenicerii îl acuzaseră de 
forte multe ori pe marele vizir Riistem Paşa, considerând că acesta 
jucase cel mai însemnat rol în executarea prinţului Mustafa. În 
următoarea scrisoare pe care Hurrem i-a trimis-o lui Suleyman, 
îi scrisese astfel: „De-acum înainte, lumea mea, cei doi ochi ai mei, 
cel pe drumul căruia mă ofer ca ofrandă, fericirea mea, Riistem 
Paşa este supusul tău. Să nu-l scoţi de sub protecţia privirii tale. 
Sultanul meu, nu asculta vorbele nimănui, măcar de dragul lui 
Mihrimah. Lumea mea, padişahul meu, pentru sfintenia capului 
tău, pentru hatârul meu, al cadânei tale, să faci asta, măritul 
meu padişah”. 


„Îmi pare rău că familia șahului nu a putut fi luată 


prizonieră” 


Femeile luate prizoniere din familiile conducătorilor învinşi 
erau printre subiectele cele mai dezbătute de istoricii otomani. 

O astfel de situaţie arăta că aceştia nu puteau să-şi apere nici 
măcar familia, cu atât mai puţin ţara, şi de aceea era considerat 
un semn important al victoriei. Astfel, în lupta de la Çaldıran, 
luarea în prizonierat a lui Taçlu Hatun* a fost văzută ca una 
dintre cele mai mari reuşite ale bătăliei şi s-a transmis pe cale 
orală chiar şi după multi ani. La 54 de ani după această luptă, 
în februarie 1568, ambasadorul Safavid Şahkulu Han, care a 
venit la Edirne, a spus, desconsiderând soldaţii otomani care 
l-au primit cu mare fast: „Jur că podoabele şi aspectul acestor 
soldați seamănă cu cele ale nuntașilor”. Atunci, Şemsi Ahmed 
Paşa, renumit pentru spontaneitatea sa, i-a replicat astfel: 
„Evident, aceşti soldaţi sunt cei care au adus-o ca mireasă pe 
Taçlu Hanım de la Çaldıran”. 

În scrisoarea către Suleyman, în timpul campaniei de la 
Nahicevan din 1553-1554, după ce-şi exprima dorul pentru 
padişah, Hurrem scria că regretă că nu există niciun semn al 
victoriei precum un prizonier sau o prizonieră din familia şahu- 
lui care să-i mulțumească pe locuitorii Istanbulului. Bineînţeles 
că o astfel de reuşită care să atragă atenţia populaţiei, făcând-o 
să mai uite de tristeţea cauzată de moartea prinţului Mustafa, 
executat în timpul acestei campanii, era importantă pentru 
Hurrem**: 

„Parte din sufletul meu, măritului sultan îi aduc o mie şi una 
de rugăciuni şi laude din suflet, cu mult dor şi mii de dorințe, 
mă plec la pământul de la cinstitele tale picioarele şi iti sărut 
mâna sfântă. Cei doi ochi ai mei, cel pe al cărui drum mă ofer 
ca ofrandă, lumea mea, padişahul meu. Sper ca marea dorinţă 
a cadânei tale să fie primită. Lumea mea, fericirea mea, sultanul 
meu, eşti sănătos? Capul tău sfânt, piciorul tău şi toate celelalte 
cum iti mai sunt? Lumea mea, sultanul meu, sper că eşti întru 


-* Taçlu Hatun: în traducere, doamna încoronată (n.tr.). 
** Textul a fost simplificat din scrisorile publicate de Çağatay Uluçay. 
Vezi Osmanlı Sultanlarına Aşk Mektupları, İstanbul, 1950, pp. 42-43. 


206 ERHAN AFYONCU 


totul sănătos. Cei doi ochi ai mei, lumea mea, padişahul meu. 
Dorinţa mea la Allah este să iti păzească trupul sfânt de toate 
necazurile, să fie întotdeauna sub protecţia Lui, să ai viață înde- 
lungată ca Noe! Padişahul meu, parte din trupul meu, lumina 
ochilor mei, existența mea, padişahul meu. Dacă sultanul meu 
va întreba de starea cadânei sale disperate, cu sufletul făcut 
bucăţi de dor şi ochii plini de lacrimi din cauza despărțirii, 
Allah ştie, bogăţia mea, că tot timpul meu trece cu mâhnire, iar 
trupul mă doare din cauza despărțirii. Lumea mea, padişahul 
meu, Allah ştie, ce pot să spun. Atât de tare aş vrea să-ţi văd 
chipul, încât numai Allah ştie. Sultanul meu, Allah ştie că ard 
zi şi noapte de dorul tău şi de suferinţa despărțirii. Allah ştie, 
lumea mea, că n-am linişte nicio clipă. Mă doare să fiu departe 
de pământul pe care calcă piciorul tău sfânt. Padişahul meu, 
lumea mea. Îi sărut ochii șahului meu Cihangir. Apoi, fericirea 
mea, hanul meu, Peyk iti doreşte toate cele bune şi sărută 
pământul de la picioarele tale. Şi Hüma Şah Ayşe şi Peyk Kadın 
se pleacă la cinstitele tale picioare. 

Lumea mea, sultanul meu, apoi dacă întrebi de starea ora- 
şului, mulțumesc lui Allah că este în siguranță şi oamenii se 
roagă din suflet pentru sultanul meu, toată lumea doreşte să 
ajungă cu bine înapoi. Lumea mea, ce altceva ar mai trebui 
spus? Rămâi cu bine. 

Cadâna ta nevrednică 


În partea dreaptă: 


„Lumea mea, sultanul meu. În oraș e zarvă pentru că vine 
trimisul tău cu veşti. Toată lumea se pregăteşte pentru petre- 
cere. Mai sunt aproape două-trei zile şi vine în oraş cu veştile. 
Oraşul aşteaptă pregătit. Nu ştiu dacă e doar o vorbă sau e 
adevărat. Acum, lumea mea, sultanul meu, dacă într-adevăr 
vine cu veşti, padişahul meu, cum veţi ierna la Alep? Sultanul 
meu, în afară de asta nu a fost prins niciun bărbat sau nicio 

femeie din familia şahului. Nu există nimic la mijloc. Dacă nu 
e nimic din astea, nimeni nu se va bucura de venirea solului. 
Sultanul meu, lumea mea, dacă trimiti solul pentru mine, 
cadâna ta, pentru a merge de îndată la Baiazid, nu merg nici 
măcar aşa. M-am săturat chiar şi de mers acolo. Nu vreau decât 
ca Allah să-mi arate chipul tău cel sfânt. Sultanul meu, ceea 
ce-mi doresc e padişahul meu. Să dea Allah să mă pot pleca la 
pământul de la picioarele tale! Sultanul meu, padişahul meu, 
cine a dorit să fie trimis acum solul? Toată lumea s-a mirat de 
asta, spunând: «Oare padişahul trimite veşti că o să ierneze la 
Alep?», creându-se astfel zarvă în tot orașul. Acum, sultanul 
meu, dacă spui că ţi-ai pus o dorință pentru mine, cadâna ta, 
înseamnă că am spus ce aveam de spus la timpul potrivit.” 


În stânga sus: 


„Să dea Allah ca norocul acelui ticălos să se sfârşească, 
sultanul meu. Allah să-l târască pe jos şi să-l omoare. Padişahul 
meu, un mare învăţat a trimis vorbă astfel: «Era bine dacă 
padişahul nu pleca anul acesta. Dacă a plecat, înseamnă că aşa 
era porunca lui Allah şi nu a stat în loc. Cu pierderi de soldați, 
cai, boi, Allah a înlăturat multe pericole care-l păşteau pe 
padişah. Cu ajutorul lui Allah, de-acum încolo victoria va fi a 
padişahului. Să nu-şi facă griji, să nu se mâhnească. Fiecare 
supărare e urmată de o bucurie. Să dea Allah ca de acum încolo 
să aibă parte numai de bucurii». 


Pe spate: 


„După asta, lumea mea, cei doi ochi ai mei, cel pe al cărui 
drum mă ofer ofrandă, fericirea mea, Riistem Paşa este supusul 
tău. Să nu-l scoţi de sub protecţia ta. Lumea mea, nu asculta 
vorbele nimănui, măcar de dragul lui Mihrimah. Lumea mea, 
padişahul meu, pentru sfintenia capului tău, pentru hatârul 
meu, al cadânei tale să faci asta, padişahul meu sfânt.” 

Sultana Hurrem şi diplomatia 


Sultana Hurrem l-a influenţat pe Suleyman şi in domeniul 
diplomaţiei. 

În 1548, după moartea bătrânului Sigismund, i-a trimis lui 
Sigismund al II-lea, care urmase la tron, o scrisoare prin care îi 
transmitea felicitări şi bucuria ei pentru preluarea puterii de 
către acesta. În plus, îl ruga să ia în considerare şi mesajele pe 
care le trimisese prin Hasan Aga, solul său personal, rugându-l 
să aibă încredere în el. În răspunsul dat scrisorii primite de la 
rege îşi exprima marea bucurie pentru veştile bune trimise de 
acesta. Adăuga în scrisoare şi vorbele sultanului Suleyman: „Eu 
şi răposatul rege eram ca doi frați şi, dacă ne ajută Allah, acum 
vrem să fim ca tată şi fiu . Apoi spunea: „M-am ocupat de 
această problemă şi am vorbit pentru bunăstarea Maiestăţii Tale 
şi pentru a te sprijini . 

Scrisoarea este următoarea”: 

„Se dă de ştire preamăritului rege următoarele: am auzit că 
sunteţi rege după moartea tatălui Majestății Voastre. Să fie 
într-un ceas bun! Allah știe cel mai bine dintre toți că am fost 
foarte mulțumiți şi bucuroşi şi inima ni s-a umplut de lumină 
şi sufletul de bucurie. Porunca este a lui Allah. Să vă faceţi 
datoria amintindu-vă în permanenţă de vorba «voia e a lui 
Allah». Hasan Aga a fost trimis pentru a vă aduce această scri- 
soare. Când va ajunge, vă rog să aveţi bunăvoința să-l ascultați 
şi să ştiţi că tot ce vă va spune a fost transmis de aici întocmai. 
Ceea ce trebuie spus e bine să fie spus. 


Preaumila şi neînsemnata 
Hurrem Sultan” 


* Textul a fost simplificat din documentele publicate de Nejat Uçtum. 
Vezi „Hurrem ve Mihrimah Sultanların Polonya Kralı II. Zigismund'a 
yazdıkları mektuplar”, Belleten, XLIV/176 (Ankara,1980), pp. 712-713. 

La scrisoarea trimisă ca răspuns din partea regelui, care nu 
se află în posesia noastră, sultana Hurrem a trimis la rândul ei 
următoarea scrisoare, împreună cu unele daruri şi promisiunea 
că vor veni şi altele: | 

„Allah să-i dea preamăritului rege viață lungă, să-i inmiascâ 
zilele. Aş vrea să vă spun că am fost atât de bucuroasă, multu- 
mită de primirea scrisorii de prietenie a Măriei Tale, încât nu se 
poate povesti. 

Ne-a fost trimisă urarea de sănătate şi bunăstare, prietenia ce 
o purtați măritului padişah, refugiul universului, precum şi 
dorința de a coresponda cu această prietenă sinceră şi ne-am 
bucurat atât de mult, încât nu se poate spune în cuvinte. Să 
aveţi viaţă îndelungată, să nu vă daţi niciodată în lături să 
aduceţi bucurie sufletelor. Mă bucur de prietenia pe care ne-o 
arâtati în scrisoare şi cea de care ne-a asigurat supusul meu 
Hasan. Scrisoarea Măriei Tale l-a bucurat atât de mult şi pe 
preamăritul padişah, încât nu poate fi descris în cuvinte. El a 
spus aşa: «Eu şi răposatul rege eram ca doi fraţi şi, cu voia lui 
Allah, acum vrem să fim ca tată şi fiu». Cu această bucurie a 
poruncit să se scrie un firman şi l-a trimis Măriei Tale prin 
supusul meu Hasan Bey. Vrem să-i aducem la cunoştinţă 
preamăritului rege că dacă se va cere o părere în legătură cu 
Măria Sa lângă padişah, în orice privinţă, o să vă vorbim de 
bine. În numele acestei prietenii, pentru a nu vă trimite doar 
scrisoarea, am trimis şi două rânduri de straie, şase prosoape 
de mâini şi unul de față, împreună cu bocceaua. Ne cerem 
iertare dacă nu sunt straie potrivite pentru un rege. Cu voia lui 
Allah, de-acum încolo o să punem să fie făcute special pentru 
Măria Ta. Viaţa şi statul să-ţi fie veşnice, pentru supușii 
Domniei Tale. 


Preaumila și neînsemnata 
Hurrem Sultan” 

Moartea sultanei Hurrem 


Spre deosebire de celelalte sultane, Hurrem nu a plecat cu 
fiul ei cel mare Mehmed, în 1542, când a fost numit la sangeac- 
beilicul de la Manisa. Nici mai târziu, când alţi doi fii ai săi au 
fost trimişi ca guvernatori în sangeacuri, nu a plecat din Istanbul. 
A luat această decizie pentru că a preferat să nu-l lase singur la 
Istanbul pe fiul său cocoşat Cihangir, pentru că nu a vrut să 
favorizeze pe niciunul dintre fii şi, în acelaşi timp, pentru a nu-l 
lăsa singur pe Suleyman. Cu toate acestea, îşi vizita deseori fiii 
în localităţile unde fuseseră trimiși. În anul 1543 i-a vizitat pe 
prinţul Mehmed la Manisa şi pe prinţul Selim la Konya. În 1544 
a plecat impreunâ cu fiica Mihrimah şi ginerele Rüstem Paşa 
la Bursa. Şi-a adunat familia acolo. İn 1547, dupâ moartea 
prințului Mehmed, l-a luat pe prințul Cihangir lângă ea şi a 
rămas o lună la Manisa, unde fusese trimis prinţul Selim. În 
1548, în timpul campaniei din Iran, l-a vizitat pe prinţul Selim 
la Edirne, unde fusese însărcinat cu protecţia graniţelor şi a 
zonei de vest. 

Conform rapoartelor ambasadorilor venețieni Navagero şi 
Trevisano din 1553 şi 1554, în această perioadă, sultana Hurrem, 
care avea în jur de 50 de ani, încă se mai bucura de multă 
dragoste din partea sultanului Suleyman, chiar dacă nu mai 
arăta la fel ca în tinereţe. Potrivit ambasadorilor, Hurrem era 
cea mai mare dragoste din viața padişahului, prietena lui de 
drum, soţia oficială, confidenta lui şi o femeie cu un caracter 
deosebit. 

Înlăturându-l pe prinţul Mustafa, deschisese drumul fiilor 
săi pentru ocuparea tronului. Cu toate acestea, nu şi-a putut 
vedea niciunul dintre fii pe tron. În 1558, a plecat împreună cu 
padişahul la Edirne, unde s-a îmbolnăvit, iar toate strâduintele 
doctorilor de a o vindeca au fost în zadar. În legătură cu asta, 
Mekki, care se afla la Istanbul în acea perioadă, spunea că sultana 

Hurrem a suferit un timp de malarie şi dureri puternice de 
umeri şi de spate. După ce la scurt timp a fost adusă la Istanbul, 
cam pe la jumătatea lunii aprilie a anului 1558 a murit. Trupul 
său neînsufleţit a fost purtat pe umeri de viziri până la geamia 
Baiazid şi, după ce s-au făcut toate rugăciunile şi ritualurile 
specifice înmormântării, sub conducerea imamului, a şeyhiilis- 
lâmului Ebussuud Efendi, a fost înmormântată în mausoleul de 
lângă geamia Suleymaniye. Mekki spunea că moartea sultanei 
Hurrem, a soției pe care a iubit-o până la nebunie, i-a sfâşiat 
sufletul padişahului*. 


Operele de binefacere ale sultanei Hurrem 

Sultana Hurrem, în timp ce era preocupată cu deschidea 
drumului fiilor săi, a făcut şi opere de binefacere. İn 1536, la 
Aksaray, în Istanbul, a pus să se construiască un complex compus 
din geamie, adăpost pentru săraci, medresă, spital, şcoală primară 
şi o cişmea. Această operă era prima construită la Istanbul de 
Sinan, cu titlul de arhitect-şef. 

În afară de acesta, din dorinţa sultanei Hurrem au fost con- 
struite complexe sociale şi la Edirne şi Ankara. A adus apă la 
Edirne. La Ierusalim a făcut un spital şi un adăpost pentru 
săraci, iar la Mecca un adăpost pentru săraci. La Istanbul a 
construit un adăpost pentru săraci şi două hamamuri. 


* Ekrem Kâmil, „Gazi-Mekki Seyahatnamesi, Revista Seminarii 
istorice, 1/2 (İstanbul, 1937), p.78. 

Suleyman şi Hurrem. O iubire peste veacuri 


De câtva timp, pe micile ecrane din tara noastrâ şi din alte 
40 de târi, ruleazâ, cu succes, serialul Muhteşem Yuzyil, tradus 
la noi Suleyman Magnificul. Sub domnia iubirii. Serialul, care 
în fiecare zi de luni şi de marti adună în fața televizoarelor în jur 
de două milioane de telespectatori, îşi propune să ne spună o 
poveste despre iubirea fără margini dintre Suleyman şi Hurrem, 
de altfel reală, şi mai putin despre realizările importante ale 
celui mai mare sultan otoman, recunoscut astfel atât de contem- 
porani, cât şi de istoriografia turcă sau mondială. 

Cartea istoricului turc Erhan Afyoncu, specialist al perioadei, 
apărută sub sigla Editurii Corint, completează informaţiile despre 
viaţa, victoriile şi realizările sultanului Suleyman. Împărţită in 
două secțiuni, lucrarea, de mici proporţii, numită Suleyman 
Magnificul şi sultana Hurrem. Dragoste şi moarte la Istanbul, îşi 
concentrează demersul, în prima parte, asupra unor aspecte ale 
domniei lui Suleyman, pentru ca în cea de-a doua cititorul să 
afle ceea ce se ştie despre viaţa Roxolanei (Hurrem), această 
cadână atât de specială. 

Încercând să separe adevărul de legendă în ceea ce priveşte 
relaţiile dintre cei doi, autorul relatează momentele importante 
din viaţa personajelor care dau titlul cărții, concentrându-se in 
a doua parte asupra celei care a fost percepută de contemporani 
şi istorici drept o oportunistă şi o intrigantă nemiloasă, pe când 

ea, cu toate faptele reprobabile care i se impută, nu a fost decât 
o femeie care a luptat, într-o lume greu de înțeles şi astăzi, 
pentru dragostea ei şi pentru supraviețuire. 

Erhan Afyoncu explorează şi expune ştiinţific, fără a avea 
un stil obositor şi sofisticat, principalele momente din activitatea 
sultanului Suleyman, dezvăluindu-şi sursele, intervenind cu 
explicaţii suplimentare în subsol şi pigmentând totul cu surse 
din secolul al XVI-lea. 

În ceea ce o priveşte pe cea pe care Suleyman a numit-o 
Hurrem (Vesela, Cea care râde), pentru starea de bună dispo- 
Zitie pe care i-o transmitea, autorul trece în revistă incertitu- 
dinile asupra locului şi anului naşterii, a numelui purtat iniţial 
(Roxolana), a vârstei, dar şi a căilor prin care a ajuns în haremul 
sultanului. Viaţa spectaculoasă a acestei sultane care nu era 
frumoasă, ci extrem de expresivă şi carismatică, mijloacele, de 
cele mai multe ori incorecte, prin care a urcat pas cu pas spre 
mărire şi putere, care i-au determinat pe contemporani să o 
numească vrăjitoare, sunt menţionate fără exhaustivitate. Prima 
ei reuşită, aceea de a-l determina pe sultan să o ia de soţie, în 
1533 sau 1534, fapt ce a şocat lumea musulmană şi care avea să 
fie comentat pe larg şi de cancelariile apusene, este pusă de 
autor nu numai pe seama farmecelor sale, ci şi a inteligenței şi 
abilității ei ieșite din comun. 

Rolul sultanei Hurrem în eliminarea marelui vizir Ibrahim 
Paşa, a cărui vină era susţinerea făţişă a lui Mustafa, primul 
născut al padişahului, în competiţia pentru tron, complotul de 
care este învinuită de către contemporani, dar şi de o parte a 
istoricilor, prin care a reuşit înlăturarea, fără remuşcări a celui 
din urmă, în septembrie 1553, demonstrează regulile dure ale 
luptei pentru supravieţuire de la curtea otomană, în care nimic 
nu era exclus. Chiar dacă istoricii au demonstrat, fără tăgadă, că 
moștenitorul tronului, prințul Mustafa, complota de 10 ani pentru 

a lua puterea tatălui său, un istoric lucid nu poate justifica, desigur, 
crima comisă şi nici contribuţia lui Hurrem, dacă a existat. 

Şi totuşi, nu trebuie uitat că dragostea lui Suleyman şi a 
lui Hurrem a rezistat peste veacuri. A rămas, în primul rând, o 
parte a corespondenţei celor doi. De peste tot de unde era plecat, 
sultanul îi trimitea lungi scrisori la care primea răspunsuri din 
partea iubitei sale. Din nefericire, multe s-au pierdut. Au dispărut, 
poate premeditat, toate mesajele sultanului, din cele ale sultanei 
păstrându-se doar câteva. Scrise de mâna sa, afectuoase şi pline 
de amănunte, aceste scrisori ne apropie mai mult de sufletul şi 
de caracterul acestei femei. Bijutier — deoarece fiecare print era 
nevoit să înveţe o meserie —, dar şi poet, de la Suleyman s-a păs- 
trat şi un volum de poezii scrise în persană, pline de sensibilitate, 
dedicate lui Hurrem şi semnate cu pseudonimul Muhibbi. Cu- 
noscându-i personalitatea dură şi insensibilă, aceste versuri 
dedicate iubitei sale ne schimbă, măcar pentru o clipă, viziunea 
asupra individualitâtii lui Suleyman. 

Lupta pentru putere între urmaşii sultanei Hurrem, moartă 
în 1558, preferința nefericită a sultanului pentru cel mai putin 
înzestrat dintre ei, Selim, numit şi Betivul, a însemnat un pas 
înapoi faţă de perioada plină de realizări a tatălui. Cu Hurrem 
a început sultanatul femeilor, care va continua şi în timpul fiului 
său Selim prin sultana Nurban, mama lui Murad al III-lea, şi 
prin sultana Safiye, mama lui Mehmed al III-lea. Cele mai 
cunoscute sultane după Hurrem, ca personalități feminine 
puternice în viaţa politică a curţii otomane, au fost sultana 
Kosem (în secolul al XVII-lea) şi mai ales sultana Turhan, a cărei 
putere s-a întins pe o perioadă de 32 de ani, fiind în umbra a 
cinci sultani. 

Scrisă într-un stil sobru, neutru, însă accesibil şi plăcut, 
povestea istoricului turc invită la meditaţie asupra destinu- 
lui fără precedent al unei roabe care a schimbat europenilor 

imaginea despre turci, istoria lor, rolul femeilor şi accesul 
acestora la putere. 

Chiar dacă serialul nu respectă strict istoria, el incită şi îl 
determină pe cel care doreşte să afle mai multe să caute şi să se 
lămurească asupra destinului acestor două personaje. Este ceea 
ce vă propune Editura Corint, care vă invită la lectură şi 
informare. 
Prof. dr. Doru Dumitrescu 

